
Prefatä 


Intenția României de integrare în marea familie a țărilor 
europene presupune şi o cunoaştere mai amănunțită a curentelor 
politice care au stat la baza acestei construcții şi care caracteri- 
zează de mai multe decenii viaţa politică a principalelor state 
membre ale Uniunii Europene. O poziţie centrală în cadrul acestor 
curente o deține democraţia creştină, care constituie subiectul lu- 
crării lui Jean-Dominique Durand. 

Această apariție editorială este cu atât mai salutară cu cât 
se înscrie într-o adevărată serie de lucrări dedicate principalelor 
curente politice. După prezentarea unei Europe a liberalilor, după 
descrierea extremei drepte şi a comuniştilor, a venit rândul ca 
Institutul European să propună cititorului român traducerea unei 
cărți despre democraţia creştină. Este de apreciat şi faptul că auto- 
rul nu se opreşte doar asupra Europei de Vest, ci surprinde şi trăsă- 
turile ce pot fi regăsite în partea răsăriteană a vechiului continent. 

În paginile ce urmează, vom prezenta un scurt istoric al 
crestin-democratiei europene până în anul apariţiei ediţiei 
franceze, alături de câteva elemente de doctrină, situația sa în 
România contemporană, ca şi caracteristicile evoluţiei curentului 
după 1994. 

Pentru a surprinde rădăcinile democraţiei creştine trebuie 
să începem orice demers cu Europa secolului al XIX-lea. Dacă 
încă din timpul revoluţiei franceze apare formula de „democraţie 
creştină” ce preciza o Biserică apropiată de popor, opusă celei de 
dinainte de 1789, abia în catolicismul din prima parte a secolului al 
XIX-lea, traversat de curente diferite, apar primele semne ale 
viitoarelor organizaţii politice democrate de origine creştină. 
Aceste curente şi-au pus amprenta asupra temelor de bază care vor 
fi cristalizate în secolul al XX-lea. 

În ceea ce priveşte originile democraţiei creştine nu 
trebuie exclus curentul traditionalist şi contrarevolutionar care prin 


antiliberalismul şi antisocialismul său a militat împotriva indivi- 
dualismului, pentru o monarhie de drept divin, o economie agrară, 
o Europă creştină cu un Papă puternic, dar a pus şi baza unei gân- 
diri politice bazate pe credință şi pe angajarea laicilor în societate. 

Un alt curent care apare în prima parte a secolului al XIX- 
lea este cel catolic liberal, care cerea respectarea drepturilor 
Bisericii de către stat prin recunoaşterea libertăților din Declarația 
drepturilor omului şi ale cetățeanului. Francezul Lamennais era 
unul din reprezentanții săi principali, cerând descentralizare, liber- 
täti locale şi individuale, sprijinirea grupurilor intermediare şi vo- 
tul universal. Bastionul catolicismului liberal a fost revista 
L'Avenir. Însă Vaticanul l-a dezaprobat pe Lamennais în 1832 şi 
apoi încă o dată în 1834. Ideile sale s-au răspândit mai ales în 
Belgia si Italia, dar si reprezentanții de aici ai catolicismului liberal 
au fost puşi la Index. Totuşi, curentul a existat şi după 1850, mai 
ales în Franța, dar nu numai, prin discipoli cum ar fi Monta- 
lembert. Aceşti preoți sunt considerați precursorii democrației 
creştine prin faptul că au deschis calea prin angajamentul politic în 
numele credinţei. 

Prima generație democrat-creştină este cea de la 1848 
grupată în jurul ziarului L'Ere nouvelle. În Adunarea Naţională a 
Franţei apare exprimată ideea care va fi ulterior des repetată: 
„creştinismul înseamnă democraţie”. Datorită conflictului dintre 
conservatori şi socialişti, crestin-democratii au rămas doar o mino- 
ritate, majoritatea catolicilor grupându-se de partea primilor. Cu 
toate acestea, acum apare o primă formaţiune creştin-democrată, 
care deşi a suferit în final un eşec, a indicat faptul că această di- 
rectie de acţiune are un viitor. În acest sens apar și partidele confe- 
sionale în statele germane, cum ar fi Zentrum în 1859, având la 
origine acele Katholikentag materializate în octombrie 1848. 

A doua jumătate a secolului al XIX-lea a reprezentat o pe- 
rioadă semnificativă pentru democraţia creştină, deşi contextul po- 
litic era ostil Bisericii. Papa Pius al IX-lea a emis în 1870, după 
alipirea Romei la Italia, o enciclicä - Non expedit - prin care nu 
permitea catolicilor participarea la alegeri şi chiar a rupt relațiile 
diplomatice cu Belgia şi apoi cu Elveţia, datorită legii învățămân- 
tului ostilă şcolilor confesionale şi, respectiv, politicii anticatolice. 
Cu toate acestea, ultimul sfert al veacului a cunoscut apariția 
curentului creştin-democrat cu o doctrină coerentă şi cu unele par- 
tide, chiar dacă efemere, dar cu importanța lor pentru mai târziu. 


Aceste evenimente au fost favorizate de activitatea papei Leon al 
XIII-lea (1878-1903). 

Principala sa enciclică dintr-un lung şir de texte însem- 
nate a fost Rerum novarum, în 1891, prin care recunoştea demo- 
cratia şi deschidea astfel drumul crestin-democratiei. Generaţia sa 
accepta patru refuzuri: individualismul, liberalismul, secularizarea 
şi socialismul. Ideile acestea se concretizau datorită faptului că 
Vaticanul considera acum acțiunea politică a laicilor din organi- 
zatiile creştine sau chiar şi a preoţilor ca necesară pentru a se feri 
de o legislație contrară. Totuşi, Leon al XIII-lea nu a dorit 
formarea de partide confesionale. A doua generaţie creştin- 
democrată a fost deci cea din anii 1890, care a înţeles că nici un 
partid creştin nu se poate dezvolta sau menţine fără sprijinul Papei. 

La sfîrşitul perioadei de pontificat al lui Leon al XIII-lea 
se contura o dilemă: acțiunea politică catolică trebuia să se desfă- 
şoare fie printr-o mişcare legată de Biserică, fie printr-un partid 
independent, chiar condus de laici. Problema a fost decisă, pentru 
început, de succesorul său, Pius al X-lea (1903-1914), care a pre- 
ferat prima opțiune ce a rămas o perioadă favorită a Vaticanului. 

În Franţa, după ce în 1886, Albert de Mun înființează 
Asociaţia Catolică a Tineretului Francez (ACJF) ce va furniza 
mulți membrii pentru democraţia creştină, în 1890 sunt prezenți în 
Parlament asa-numitii „preoți democrați”, pentru ca în 1896 să fie 
înființat chiar un Partid Democratic Creştin, însă destul de rapid a 
intervenit o färâmitare ce avea să se perpetueze în mediul francez. 
Totuşi, revista Le Sillon a lui Marc Sangnier, ce milita pentru a 
împăca credința şi societatea modernă, a pus bazele unei mişcări ce 
avea în 1905 circa 10 000 de aderenti. Ea a fost însă condamnată 
în 1910 de papa Pius al X-lea, ce dorea ca orice organizaţie laică, 
chiar şi creştin-democrată, să fie doar o susținătoare a acţiunilor 
Vaticanului, fără autonomie. 

Conceptul de democraţie creştină apare în Italia, unde un 
profesor de economie politică la Universitatea din Pisa, Giuseppe 
Toniolo, realizează Programul de la Milano (1894). În 1899 un 
Program de la Torino, scris de un tânăr preot, Romolo Murri, a 
reprezentat primul program politic veritabil al democraţiei creş- 
tine: descentralizarea administraţiei locale, alegeri prin vot pro- 
portional, referendum inițiat de popor, legislație a muncii, impozit 
progresiv, micşorarea cheltuielilor militare, dar mai ales o acţiune 


politică independentă. Nu a surprins faptul că în 1907 Murri a fost 
suspendat, iar în 1909 chiar excomunicat. 

Alte rezultate deosebite ale democratiei-crestine au fost 
realizate în Germania, unde Zentrum a obținut 19,4% din voturi la 
alegerile din 1907 sau în Austro-Ungaria unde Karl Lueger a ajuns 
primar al Vienei în 1897, deşi a fost ales încă din 1895. 

Un alt element evocat în Rerum novarum şi care prezintă 
o situaţie ce s-a difuzat în democraţia creştină europeană a fost 
interesul pentru problema socială. Astfel cercetările Monseniorului 
Ketteler în Germania, ale cardinalului Manning în Anglia, ale 
„Școlii din Liège” în Belgia, ale Uniunii catolice de studii sociale 
din Fribourg în Elveţia sau ale lui de Mun şi René de la Tour du 
Pin în Franţa indică un catolicism social prezent în ultimul sfert al 
secolului al XIX-lea şi începutul celui următor, chiar dacă se 
ajunge la o critică severă a capitalismului liberal. 

Perioada interbelică a impus partidele creştin-democrate 
pe scena politică din Europa ca reprezentante ale democraţiei. J-D 
Durrand face o clasificare notabilă acestor formaţiunii politice, 
distingând trei destine diferite: partide cu viața lungă dar cu 
succese inegale în Franța, Elveţia, Belgia, Olanda şi Luxemburg, 
cele cu o activitate plină de reuşite, dar de scurtă durată, în 
Germania, Italia şi în Europa de Est şi cele care nu au avut nici o 
şansă de dezvoltare în cadrul unor regimuri autoritare în Spania, 
Portugalia şi Austria. 

Dacă Belgia, Olanda şi Luxemburg cunosc guverne 
creştin-democrate în toată perioada interbelică, singure sau în 
coaliții cu socialiştii sau liberalii, cu scoruri electorale în general 
de peste 30%, în Franţa acest curent a fost un eşec, neputîndu-se 
identifica cu societatea catolică din Hexagon sau măcar unifica, 
Partidul Democrat Popular fiind marginal în Parlament. 

În Germania, Zentrum, un partid mai mult catolic decât 
creştin-democrat, a avut prin contele Georg von Hertling, fost 
preşedinte al acestuia, funcţia de cancelar în 1917. Ca partid, a 
jucat un rol important în semnarea armistițiului ce a pus capăt 
primului război mondial în noiembrie 1918 prin reprezentantul său 
Erzberger. Zentrum a fost axa tuturor guvernelor între 1919 şi 
1932, numind cinci cancelari. 

Democraţia creştină italiană a profitat de renunţarea ofi- 
cială la prevederile enciclicei Non expedit de către papa Benedict 
al XV-lea, ceea ce a făcut posibilă înființarea în decembrie 1918- 


ianuarie 1919 de către Sturzo a Partidului Popular Italian. Era în 
acelaşi timp autonom față de Biserică, aconfesional şi democratic. 
Acesta a obținut în 1919 20,6% din voturi şi a participat apoi la 
primul cabinet fascist. Datorită abandonării de către papă, care s-a 
orientat spre Mussolini, Sturzo a fost obligat să demisioneze în 
1923 — noul secretar fiind Alcide de Gasperi — apoi a fost exilat din 
ordinul Vaticanului în 1924, pentru ca în 1926 PPI să fie dizolvat. 

Partidele de inspiraţie creştină din Europa de Est s-au re- 
marcat în general prin populism, naționalism şi, uneori, prin 
accente antisemite. Situaţia din Cehoslovacia era mai îmbucură- 
toare, Partidul Popular Ceh fiind singurul cu adevărat creştin- 
democrat. 

După al doilea război mondial începe perioada de maximă 
dezvoltare a democraţiei creştine, când la guvernarea multor țări se 
aflau membrii acestor partide, fie pentru o perioadă mai lungă, ca 
în Germania şi Italia, fie pentru mai putin timp, ca în Franţa. Pe 
lângă liderii cunoscuţi deja între războaie, apare acum o nouă 
generaţie ce a învățat elementele vieţii politice în mişcarea tinere- 
tului catolic. Dintre ei amintim pe Georges Bidault, Maurice 
Schumann, Ludwig, Erhard, Giulio Andreotti, Aldo Moro. Biserica 
acceptă aceste partide ca un rău mai mic, pentru Vatican fiind de 
neînlocuit datorită succesului lor. 

Papa Pius al XII-lea este cel care în mesajele 
radiodifuzate de Crăciun în 1942 şi 1944 recunoaşte importanța 
democraţiei creştine. Un câştig al pontificatului său este şi 
autonomia de care se bucură partidele politice, continuată şi de 
Ioan al XXIII-lea. Paul al VI-lea este mai ataşat de democraţie, 
influenţa familiei fiind esenţială. Tatăl său l-a sprijinit pe Sturzo şi 
a tradus din opera lui Maritain, iar fratele său era deputat DC din 
1946. De asemenea şi pentru loan Paul al II-lea acest curent este 
valoros, dar el acordă prioritate mişcărilor laicilor. 

Democraţia creştină postbelică se sprijină pe doi piloni de 
bază: CDU în RFG şi Democrazia Cristiana în Italia. Primul partid 
este fondat în 1945. Având alături o altă „Uniune” — CSU — în 
1949 CDU obţine 31% din voturi, ceea ce îi permite să-l numească 
pe Adenauer cancelar, funcţie pe care o păstrează până în 1963. 
Reorganizarea Germaniei de Vest a impus ca aspectele foarte 
îndrăznețe din programul de la Ahlen să fie abandonate, cel de la 
Diisseldorf, acceptat în final, fiind mai moderat. Sub conducerea 
lui Adenauer, RFG-ul s-a refăcut economic, s-a integrat în NATO 

şi a pus bazele construcției europene. Înlocuitorul său, Erhard, a 
fost cancelar doar până în 1966, când crestin-democratii au fost 
obligați să facă o alianță cu social-democratii şi liberalii. Aceasta 
nu-i împiedică să piardă puterea după 20 de ani de supremație a 
CDU, urmând 13 ani de guvernare social-democrată. Abia în 1982, 
Helmut Kohl devine cancelar, punând bazele unificării Germaniei 
din 1990, câştigând 43,8% din locurile Bundestagului unic. Chiar 
şi funcția de preşedinte al RFG şi apoi al Germaniei a fost ocupată 
de crestin-democrati între 1984 şi 1994 de Richard von 
Weizsacker şi apoi de Roman Herzog. 

Democrazia Cristiana Italiana (DCI) a fost celălalt partid 
european important de după război. El a deţinut puterea, fapt fără 
precedent într-o democrației din secolul al XX-lea, în mod 
continuu între 1945 şi 1992. Apare ca formaţiune în clandestinitate 
în 1944 sub conducerea lui de Gasperi. La sfârşitul războiului este 
ajutată de Acţiunea Catolică, asociație supervizată de papă, ce 
mobilizează oamenii sub doctrina unificării catolicilor în jurul 
DCI. Astfel ea obține în 1946 majoritatea relativă, iar în 1948 una 
absolută în Camera Deputaţilor, deci o adevărată „hegemonie 
catolică”. Această susținere din partea Vaticanului s-a păstrat în 
ciuda faptului că de Gasperi a făcut un guvern cu partide moderate 
„laice”. Pius al XII-lea era obsedat de frica de comunism datorită 
evenimentelor din Europa de Est. În iulie 1949 chiar i-a exclus pe 
comuniști de la sfintele taine. 

Secularizarea Italiei a putut fi decelată din înfrângerile 
suferite atât de Biserică, cât şi de DCI când, în 1971, s-a votat 
legea privind divorțul, în 1974 referendumul pe aceeaşi temă 
ducând la menţinerea legii, iar cel din 1981 hotărând cu 68% din 
voturi legalizarea avortului. 

Anii ‘70 sunt asociaţi şi cu acţiunile de terorism ale 
ambelor extreme. Dintre acestea cel mai cunoscut a rămas răpirea, 
în 1978, a noului prim ministru, Aldo Moro, chiar înaintea 
investiturii de către Brigăzile Roşii, fiind găsit mort 55 de zile mai 
târziu. DCI a fost dominat din acel moment de Giulio Andreotti, 
însă „ balena albă” — cum mai era numit partidul — şi-a continuat 
drumul inexorabil spre o decădere morală de care era responsabil 
trioul Craxi-Andreotti-Forlani (CAF) în care primul era liderul 
socialist, iar ultimul era secretarul DCI. După ce partidul şi-a 
pierdut electoratul, la alegerile din 1994 obţinând doar 11%, 
operaţiunea „Mâini Curate” începută în 1992 a reuşit în anul 

următor să-l pună pe Andreotti sub acuzare de corupție şi 
colaborare cu Mafia. In același an, DCI-ul divizat se transformă în 
Partidul Popular Italian, singurul recunoscut în 1994 de UEDC. J- 
D Durrand indică apariţia pe scena italiană a unui anumit 
reprezentant al polului progresist, Romano Prodi, actualul 
preşedinte al Comisiei Europene, ca şi a lui Silvio Berlusconi, care 
va avea după 1994 un succes scontat de puţini analişti. 

Franța cunoaşte şi ea unele succese ale democraţiei 
creştine. Pentru prima dată un partid de această factură a avut prin 
MRP peste 25% din voturi la alegerile din 1945 şi 1946. Fondat 
încă din 1944 de Maurice Schumann, partidul de centru-stânga s-a 
lovit de specificul laic al Franţei, scăzând în 1956 la 11%, iar în 
1962 chiar la 8,9%. Cu toate acestea, el a făcut parte din 
majoritatea guvernelor dintre 1945 şi 1958. MRP-ul s-a lovit de 
trei greutăţi care, în timp, s-au dovedit a fi dificil de rezolvat. O 
primă idee era contradictia din programul său sintetizată de 
Bidault: „a face o politică de stânga cu un electorat de dreapta”. 
Partidul nu a reuşit să-şi facă adepți în zona de centru-dreapta. 
Relaţiile cu de Gaulle au reprezentat o nouă provocare. După ce 
MRP nu l-a urmat în opoziţie în ianuarie 1946, când generalul şi-a 
dat demisia de la conducerea guvernului, a avut un adversar dificil 
în Adunarea Poporului Francez a acestuia până la venirea lui de 
Gaulle la putere în 1958. După demisia celor cinci miniştrii MRP 
din 1962, provocată de o conferință de presă a generalului, partidul 
a decăzut definitiv. O a treia problemă întâmpinată a fost 
fărâmițarea crestin-democratilor. Doar la început, MRP-ul a putut 
realiza unitatea acestora, treptat fiind identificat cu regimul 
decăzut al celei de-a IV-a Republici. 

Contradictiile au caracterizat evoluția MRP-ului, el fiind 
partidul care l-a oferit Europei pe Robert Schuman, autorul 
Declaraţiei din 9 mai 1950, dar şi o organizaţie ce a sprijinit 
politica colonială eşuată în chip sângeros în Indochina şi Algeria, 
având chiar membrii care au ajuns să se înscrie în Organizaţia 
Armată Secretă (OAS) cum ar fi Georges Bidault. 

Ultimul preşedinte al MRP a fost Jean Lecanuet, care a 
participat la alegerile din decembrie 1965 şi ajuns la balotaj cu de 
Gaulle. Continuatorul partidului a fost Centrul Democrat înființat 
în 1966 cu puţin peste 10% din voturi, care l-a susținut pe Valery 
Giscard d’Estaing în 1974 şi care s-a transformat în 1976 într-un 
Centru al Democraților Sociali (CDS). Acesta a participat în 1978 

la fondarea Uniunii pentru Democraţia Franceză (UDF) condusă 
tot de Lecanuet până în 1988 ca o confederație de partide. Până în 
1994, CDS a fost cea care a supraviețuit, având 11% din Adunarea 
Naţională si ca preşedinte pe François Bayrou. 

Regiunile în care crestin-democratia a avut rezultate mai 
slabe au fost de obicei ţinuturile nordice: în țările scandinave, ca şi 
în Marea Britanie. Şi Spania a fost mult timp în aceeaşi situație. 
După moartea lui Franco în 1976 s-a format Uniunea Centrului 
Democrat care îi cuprindea şi pe liberali şi comunişti. Ea s-a aflat 
la putere din 1977, timp de cinci ani. Mai târziu, o altă formaţiune, 
Alianţa Populară, va ajunge să ia locul Uniunii, după ce în 1989 la 
conducerea sa a ajuns José Maria Aznar, care a transformat-o în 
Partidul Popular. 

O analiză pertinentă este realizată în lucrarea lui J-D 
Durand şi la adresa evoluţiei democraţiei creştine în Europa de Est 
după al doilea război mondial, în continuă luptă cu partidele 
comuniste, apoi înăbuşită de către acestea şi reapărând după 1989. 
Autorul tratează separat. țările catolice şi pe cele ortodoxe, 
întrebându-se dacă în acestea din urmă este posibilă o adevărată 
democraţie creştină, amintind şi problemele din statele foste 
membre ale URSS. 

Particularitätile nationale au stat deseori în calea unei 
apropieri între diferitele partide creştin democrate europene. 
Apariția unor structuri transnationale s-a datorat doar progresului 
integrării europene. Încă din 1919, Sturzo a propus o coordonare 
internațională, având multe contacte în timpul exilului său şi chiar 
a reuşit realizarea în 1925 a Secretariatului Internaţional al 
Partidelor Democratice de Inspiratie Creştină (SIPDIC), dar acesta 
nu s-a impus. După al doilea război mondial se formează o altă 
organizație, Noile Echipe Internaţionale (NEI), în 1947, cu o 
denumire neutră pentru a menaja susceptibilitățile MRP-ului 
francez. NEI a avut grupuri parlamentare transnationale în 
diferitele Adunări comunitare. În 1965, ea se transformă în 
Uniunea Europeană a Crestin-Democratilor (UECD), în 1976 
apărând şi Partidul Popular European (PPE) ca o federaţie de 
partide autonome, deschisă față de conservatori, cum ar fi cei 
britanici, Partidul Popular spaniol şi Nea Demokratia din Grecia. 
UECD făcea parte din Uniunea Mondială a Democraţiei Creştine 
(UMDC), azi numită Intemaţionala Crestin-Democratä (ICD). 

Orice lucrare care cercetează activitatea unui partid 
politic, şi cu atât mai mult a unui curent politic, trebuie să trateze şi 
elemente de doctrină. Cartea de față nu face excepție, având 
dedicat un capitol întreg „culturii creştin-democrate”. Aceasta se 
bazează pe doi stâlpi principali: credința în Dumnezeu şi o 
societate democratică. Dar până la îmbinarea acestor două 
elemente, după sfârşitul celui de-al doilea război mondial a fost 
nevoie de mai mult de un secol de activitate a unor gânditori, în 
colaborare sau în contradicţie cu ideile Vaticanului. 

J.-D. Durand subliniază cu multă acuratețe faptul că nu se 
poate vorbi de un sistem doctrinar definitiv şi monolitic, însă 
există mai multe idei care unesc decât cele care despart în 
programele partidelor creştin-democrate. Acestea se datorează 
amestecului de influențe din Evanghelie, Sfinții Părinţi, textele 
papilor, ale gânditorilor şi ale politicienilor din secolele XIX - XX, 
din personalism, popularism, ideile filosofiei protestante aplicate 
mai ales în economie, dar şi din curentele laice, republicane, din 
liberalism sau socialism democratic. 

Activitatea magisteriului pontifical a fost extrem de 
importantă pentru formațiunile creştin-democrate, mai ales că 
experiența politică a dovedit că numai partidele creştine care au 
beneficiat de sprijinul Vaticanului s-au putut menţine şi chiar 
dezvolta. Esentiale au fost însă enciclicele lui Leon al XXIII-lea şi 
ale succesorilor săi, începând cu Rerum Novarum (1981) şi până la 
Centesimus annus (1991) al lui Ioan Paul al II-lea. Au existat şi 
idei ale Vaticanului care însă au fost apoi respinse chiar de către 
papi, cum ar fi corporatismul răspândit în perioada interbelică şi 
mai ales în timpul şi după criza mondială. Alte concepţii ale 
papilor urmate de crestini-democrati au fost şi cele legate de lupta 
împotriva divorțului sau de apărarea libertăţii învățământului ce 
presupunea o înțelegere asupra educației religioase cu mediile 
laice. 

Dintre învățătorii Bisericii, Sfântul Toma de Aquino a 
fost cel care a influențat în mod evident democraţia creştină. 
Elementul principal receptat se referea la rațiunea umană care 
poate să ducă la organizarea societăţii fără intervenţia divinității. 

O altă referință constantă în politica creştin-democrată a 
fost personalismul apărut în 1930, care vedea omul mai mult decât 
un Simplu individ, având o valoare etică. Multe din temele 
personaliste apar după al doilea război mondial, cum ar fi 

preambulul Constituţiei franceze din 1946, reluat şi în cea din 
1958. Printre inspiratorii acestui curent a fost şi Nicolae Berdiaev, 
care a adus o influență ortodoxă. Principalii reprezentanţi ai 
personalismului au fost însă Jacques Maritain şi Emmanuel 
Mounier. 

Pentru Maritain se putea face o diferență între acțiunea 
făcută în spiritul unui creştin pe plan temporal şi cea realizată „în 
calitate de creştin” pe plan spiritual, prima având întâietatea. El 
sublinia prioritatea moralei asupra politicii şi a muncii conform 
catolicismului social. Marile sale teme sale apar şi azi în 
programele partidelor creştin-democrate. 

Mounier vedea omul în mijlocul comunităţii, susținând 
realizarea a trei principii: instituții comunitare, o economie în 
slujba omului şi chiar un internationalism personalist. Deşi el a 
refuzat ideea unui partid care să pretindă că se trage din creştinism, 
totuşi crestin-democratii îl consideră unul dintre inspiratorii 
doctrinei lor, ca un continuator al catolicismului social din secolul 
al XIX-lea. 

Cel mai mare gânditor al democraţiei creştine a fost Luigi 
Sturzo, întemeietorul Partidului Popular Italian în 1919 şi al 
popularismului. A fost preot în Sicilia, fiind exilat din Italia de 
fascişti. Dacă ar fi să rezumăm curentul căruia i-a pus bazele, 
trebuie să indicăm susţinerea unui partid confesional autonom față 
de Biserică ca şi a unui stat descentralizat cu libertăţi civile şi 
politice, dar refuzând liberalismul individualist. El face chiar şi o 
analiză a totalitarismului ca un element nou pe scena politică 
europeană, condamnând fascismul şi bolşevismul ca sisteme ce 
divinizau Statul păgân. 

Elementele comune ale programelor creştin-democrate 
poziţionează acest curent între liberalism şi socialism, putând fi 
selectate unele idei ale unui program social ce susține proprietatea 
privată cu o importantă funcție socială, intervenţia statului în 
corectarea nedreptätilor, ca şi sprijinirea grupurilor intermediare, 
între care primul loc îl are familia. 

Diferenţa între crestin-democrati si reprezentanții 
catolicismului social se află însă în democraţie. Vaticanul a 
acceptat-o târziu. Abia în timpul lui Leon al XIII-lea, Biserica 
susține drepturile omului, suveranitatea poporului, statul laic, 
libertatea conştiinţei şi a presei, existând o pauză apoi până la 
mesajele radiodifuzate de Crăciun în 1942 şi 1944 de către Pius al 

XII-lea. Declaraţia drepturilor omului din 1948 a fost aprobată 
abia prin enciclicele lui Paul al VI-lea din 1963 şi ale lui loan Paul 
al II-lea din 1979. 

Un alt principiu comun democraţiei creştine este 
organizarea comunitară a societăţii, fiind sprijinite familia şi 
descentralizarea administrativă, asociaţiile şi regiunile. Astfel se 
explică şi prezenţa în cadrul partidelor populare a unor organizații 
regionale, cum ar fi cele din Belgia, Bavaria, Tirolul de Sud, 
Catalonia sau Tara Bascilor. Această focalizare asupra comunității 
a fost susținută şi de Biserică, care a trecut de la situaţia de „far al 
civilizației” (pentru Pius al XII-lea) la o poziție de „expertă în 
umanitate” (la Paul al VI-lea). 

Crestin-democratia a avut o contribuţie deosebită şi în 
unificarea continentului, având rolul de motor al construcţiei 
europene la sfârşitul anilor ‘40 şi în anii '50. Desigur, nu a existat 
un monopol asupra acestei idei, şi social-democratii aducându-şi 
aportul, după cum nici nu a fost un consimțământ unanim în cadrul 
catolicilor în privința Europei, cum s-a văzut şi la dezbaterile 
eşuate pentru o apărare comună (CED - 1954). Însă nu poate fi 
negat rolul major al lui Adenauer, Schuman şi De Gasperi care au 
fost pentru o perioadă în acelaşi timp la guvernare, având şi o 
experiență personală a vieții într-o regiune de graniţă. 
Reprezentanţii crestin-democratiei au militat pentru reconcilierea 
franco-germană în anii '20 şi au realizat-o după al doilea război 
mondial. Europa creştin-democrată se sprijină pe trei valori 
fundamentale: creştinismul, pacea şi democraţia. 

Din punct de vedere economic, politica creştin-democrată 
este pusă în slujba omului, respingând categoric marxismul. Ea 
recunoaşte patru puncte comune. Dreptul de a poseda un bun duce 
la sprijinirea proprietăţii private. Economia nu trebuie să devină un 
scop în sine, ci să urmărească o dreptate socială realizată prin 
intervenţia statului doar când piața este dereglată. Este acceptat 
sistemul capitalist, ceea ce o diferenţiază de catolicismul social, 
fiind criticate elementele patemaliste şi sprijinite reformele de 
structură. Un al patrulea principiu este justiția socială 
intemațională, putând fi dat ca exemplu Convenţia de la Lomé din 
1975 între CEE şi circa 50 de țări în curs de dezvoltare. 

Principiile economice sunt comune, însă aplicarea lor este 
diferită. Sunt cristalizate două direcții mai importante. Unele 
partide doresc un puternic sector de stat (în Franța, Belgia, Italia, 

Olanda), iar altele o economie socială de piață (Germania, Austria, 
Elveţia), în cadrul fiecărei categorii existând oscilații în timp. 

Atunci când ne referim la democraţia creştină din 
România, punctul de referință este Partidul Naţional Ţărănesc 
(PNȚ). El a avut o activitate inconstantă, cu momente de victorie 
entuziasmantă dar şi altele de deznădejde cruntă, ce au caracterizat 
evoluţia sa politică de la un simplu partid de inspiraţie creştină la 
unul reprezentat în UEDC. Tot aici mai este reprezentată o altă 
formaţiune politică din România — Uniunea Democrată a 
Maghiarilor din România — în calitate de membru observator. 
Perioada de existență a PNT-ului este împărțită în două etape de 
lunga cezură a experimentului comunist. Între cele două războaie 
mondiale, partidul ajunge chiar la guvernare în anii crizei 
economice, fiind apoi principalul partid de opoziţie pentru liberali. 
După 1944, PNT-ul devine iar primul: partid al ţării, fiind însă 
desfiinţat de comunişti în 1947. De asemenea, în perioada de după 
1989 ajunge la conducerea guvernului într-o coaliție între 1996 şi 
2000, pentru ca după alegerile din noiembrie 2000 să nu mai intre 
nici măcar în Parlament. 

PNT-ul este menţionat şi în lucrarea lui J.-D. Durand ca 
format prin fuzionarea Partidului Țărănesc şi Partidului Naţional 
Român, fiind indicată şi trăsătura sa de bază: dezvoltarea micii 
proprietăți într-o ţară eminamente agrară. Sunt prezentați şi cei doi 
lideri fondatori ai partidului: Iuliu Maniu şi Ion Mihalache. Din 
perioada de după al doilea război mondial este amintită doar 
reînființarea şi apoi interzicerea sa, pentru a fi indicat apoi şi 
ridicarea la nivelul de principal partid de opoziţie cu 25% din 
preferințele alegătorilor. 

Cele două formaţiuni care au stat la baza PNT-ului au 
avut o evoluţie diferită înainte de fuzionare. Partidul Naţional 
apare încă din 1869 ca o entitate politică a românilor din Austro- 
Ungaria. El era însă divizat, existând o organizaţie pentru 
Transilvania şi una pentru românii din Banat şi Ungaria. Abia în 
1881 apare un Partid National Unitar al Românilor pentru toate 
aceste regiuni care a refuzat implicarea directă în viața politică a 
statului dualist ce nu recunoştea națiunea română (,,pasivismul”). 
În 1905 a fost adoptat „activismul”, având în 1910 chiar cinci 
deputaţi în Parlamentul de la Budapesta. 

Pe de altă parte, Partidul Ţărănesc a fost înființat la 18 
decembrie 1918 la Bucureşti, deci abia după primul război 

mondial, deşi au existat unele tentative şi înainte de 1914: în 1882, 
la inițiativa lui Constantin Dobrescu-Argeş apare prima formaţiune 
politică a țărănimii, care se va concretiza în 1895 într-o Partidă 
țărănească; în 1906 a fost o încercare a lui V.M. Kogălniceanu şi 
AL Vălescu de a forma un partid țărănesc; în 1913 Ion Mihalache 
pune bazele unei Ligi täräniste. Abia după realizarea Marii Uniri 
este deci întemeiat un adevărat partid al țăranilor. 

La alegerile din noiembrie 1919 atît Partidul Naţional, cît 
şi Partidul Țărănesc au participat cu rezultate promițătoare: primul 
obține majoritatea absolută în Transilvania, iar celălalt ajunge a 
patra formaţiune politică din România. Astfel, alături de alte 
organizații politice se formează grupul parlamentar care duce la un 
guvem condus de reprezentanții Partidului Naţional, Al. Vaida- 
Voievod, din decembrie 1919 până la 31 martie 1920. Ţărăniştii au 
obținut vicepresedintia Adunării Deputaților şi preşedinţia 
Senatului, iar Mihalache devine chiar ministrul Agriculturii şi 
Domeniilor. 

După intrarea în opoziţie, ambele partide lansează noi 
programe în 1920 şi înglobează alte formaţiuni pentru a-şi extinde 
organizațiile în întreaga țară. Partidul Țărănesc fuzionează în 1921 
cu Partidul Ţărănesc din Basarabia al lui Constantin Stere, iar 
Partidul Naţional cu Partidul Democrat al lui Take Ionescu în 
1922. 

În iunie 1924, a mai fost o încercare de fuzionare a celor 
două partide, eşuată însă din cauza unor diferențe doctrinare, 
precum şi a neînţelegerii referitoare la activitatea lui Stere. După 
câteva luni de tratative, la 10 octombrie 1926 — şi nu 1925 cum 
indică J.-D. Durand — apare o nouă formaţiune politică PNȚ, cu un 
preşedinte Iuliu Maniu, un secretar general Virgil Madgearu şi cu 
Ion Mihalache drept unul dintre cei patru vicepreşedinţi. 

Dacă Partidul Țărănesc propunea la începutul anilor '20 
soluţii radicale pentru a rezolva problema agrară, formulate după 
ideile lui Constantin Stere şi după principiile täränismului lui 
Madgearu, Partidul Naţional avea o reprezentare mai largă în 
Transilvania, fiind susținut atât de țărani, cît şi de intelectuali, de 
liber profesionişti ca şi de burghezia bancară şi industrială. Liantul 
celor două organizaţii a fost opoziția față de liberali şi 
conştientizarea faptului că doar împreună îi pot înlătura de la 
guvernare. 

Victoria zdrobitoare din decembrie 1928, când PNT a 
obținut 78% din voturi, Iuliu Maniu fiind deja prim-ministru din 
10 noiembrie, a inaugurat conducerea țării de către național- 
ţărănişti. Ei au păstrat-o — cu excepția cabinetului de tehnicieni 
condus de Nicolae Iorga între mai 1931 şi iulie 1932 — până în 
noiembrie 1933. Politica lor a fost cunoscută sub numele „Porţi 
deschise capitalului străin”, insistându-se pe agricultură, dar şi pe 
importanţa unei infrastructuri moderne sau a unor finanţe normale. 
Însă acţiunile lor au trebuit să facă față efectelor crizei economice 
mai mult ca 'răspunsuri decât ca iniţiative proprii. În ceea ce 
priveşte atitudinea lor față de Biserică, trebuie menţionat faptul că 
principalii conducători ai partidului erau de confesiuni diferite: 
Maniu aparținea cultului greco-catolic, iar Mihalache era ortodox. 
De asemenea, în 1929, sub guvernul naţional țărănesc, se ratifică 
Concordatul cu Roma semnat în 1927. Totodată, PNT-ul s-a 
angajat într-o politică de descentralizare, profitând de legitimitatea 
unui succes bazat pe întrebuintarea unui adevărat vot universal. 
Aceste tendințe democratice îl apropia de crestin-democratia 
occidentală contemporană. 

Guvernarea liberală dintre anii 1933 şi 1937 a cunoscut 
PNT-ul ca principalul partid de opoziţie, care la alegerile din 
noiembrie 1937 obţine 86 de locuri în Parlament față de 152 ale 
PNL-ului. Introducerea regimului autoritar al lui Carol al II-lea a 
dus la interzicerea partidelor politice, deci şi a PNT-ului. 

Sub regimul antonescian, luliu Maniu este principalul 
reprezentant al opoziţiei si cel care inițiază contacte cu Aliații în 
vederea iesirii României din războiul împotriva Naţiunilor Unite. 
Tot el va fi reprezentantul PNT-ului în Blocul National Democrat 
constituit pentru răsturnarea dictaturii. După 23 august 1944, 
partidul îşi reface organizațiile mai repede decât liberalii, ceea ce 
face din liderii ţărănişti principalii oponenți ai instaurării unui stat 
supus vecinilor de la Est. Deşi a participat la guvernele Sănătescu 
şi Rădescu, PNT-ul nu a putut împiedica instalarea guvemului 
comunist Petru Groza. La alegerile din 19 noiembrie 1946, în 
ciuda piedicilor, national-täränistii au obţinut o victorie 
zdrobitoare, se pare chiar cu 80%, comuniștii falsificând însă 
rezultatele. În 1947, la 29 iulie, PNT-ul este dizolvat de guvern, 
pentru ca Maniu, Mihalache şi alți conducători ai partidului să fie 
judecaţi în  octombrie-noiembrie 1947 pentru trădare. 
Condamnările au fost de la cinci ani la închisoare pe viață, ultima 


18 


sentință primind-o şi Maniu şi Mihalache, murind amândoi după 
gratii, primul în 1953, iar al doilea în 1963. 

Înlăturarea comunismului în decembrie 1989 a readus 
democraţia în România, deci şi pluripartitismul. Reaparitia 
„partidelor istorice” în primele zile de după înlăturarea de la putere 
a lui Ceauşescu a adus pe scena politică românească Partidul 
Naţional Ţărănesc Creştin Democrat, afiliat Internaționalei Creştin 
Democrate, dintre liderii săi amintind pe Ion Diaconescu, Corneliu 
Coposu şi Vasile Lupu. Alegerile din 20 mai 1990 se desfăşoară 
sub imperativul temporizării acțiunilor radicale necesare pentru o 
mai rapidă integrare în lumea occidentală, dar privite cu frică de 
populaţia dornică, în marea ei parte, de o pace socială. Astfel, 
Frontul Salvării Naţionale şi Ion Iliescu au câştigat detaşat votul 
românilor cu 66% şi respectiv 85%. PNŢCD s-a situat abia pe 
locul al cincilea cu un procentaj mediocru de 2,56%, iar candidatul 
său la preşedinţie — Ion Raţiu — a avut doar 4,29%, fiind ultimul 
din cei trei competitori. 

În februarie 1992, s-au realizat primele alegeri locale 
libere. Opoziția s-a grupat într-o Convenţie Democratică condusă 
de Emil Constantinescu. Marile oraşe votează primari din această 
organizaţie. Însă la alegerile parlamentare şi prezidenţiale din 
septembrie-octombrie Iliescu este reales cu 61% din voturi, iar 
noua formaţiune politică organizată în jurul său — PDSR -— înfrânge 
Convenţia. Faptele se inversează în 1996, însă nu la acelaşi nivel al 
voturilor, Constantinescu devenind preşedintele României, iar 
PNŢCD participînd în cadrul CDR-ului şi alături de USD şi 
UDMR la guvernare ca membru principal, impunînd trei prim- 
miniştri până în 2000: Victor Ciorbea, Radu Vasile si Mugur 
Isărescu. Alegerile din acest ultim an au reprezentat însă un 
dezastru pentru PNŢCD, uzarea din timpul guvernării determinând 
un scor electoral sub pragul minim de 5%, urmat de o puternică 
färâmitare. Din corpul partidului, la conducerea căruia a rămas 
Victor Ciorbea, s-au desprins Partidul Popular în fruntea căruia se 
află Vasile Lupu şi Acţiunea Populară formată în jurul fostului 
preşedinte Constantinescu. O apariţie demnă de menționat în 
peisajul politic al românilor se situează însă pe malul de Est al 
Prutului. Partidul Popular Creştin Democrat din Republica 
Moldova organizează mitinguri de protest împotriva puterii 
comuniste de la Chişinău şi doreşte o integrare în Uniunea 
Europeană. 

Pentru cei care doresc o informare mai amănunțită asupra 
national-täränistilor sugerăm câteva lucrări notabile. Pentru 
studierea documentelor partidului poate fi consultată Doctrina 
țărănistă în România. Antologie de texte apărută în 1994. loan 
Scurtu are o carte importantă despre Istoria PNȚ tipărită în acelaşi 
an, iar Apostol Stan a scris două biografii despre principalii 
conducători ai partidului: Iuliu Maniu din 1997 şi lon Mihalache 
din 1999. 

Democraţia creştină din țările unde aceasta exista deja ca 
forță politică a avut un parcurs diferențiat după apariția ediţiei 
franceze a lucrării de față. Timp de aproximativ 10 ani ea a 
cunoscut atît succese, cît şi eşecuri, cu o anumită situaţie în cadrul 
guvernelor naţionale şi o alta în interiorul Parlamentului European. 

În Franța, dreapta, mai mult sau mai putin crestin- 
democrată, s-a grupat în coaliția RPR (Adunarea pentru Republică) 
— UDF, care încă din 1986 îl propulsează pe Jacques Chirac în 
postura de prim-ministru, el rezistând până în 1988. Victoria 
coaliției la alegerile legislative din 1993 îl obligă pe preşedintele 
socialist François Mitterand să coabiteze cu un guvern de dreapta 
condus de Edouard Balladur. Chirac devine în 1995 preşedinte al 
Republicii, noul prim-ministru fiind Alain Juppé. Însă ocupantul 
palatului Élysée a făcut un calcul politic greşit în 1997, când a 
dizolvat Adunarea Naţională. În locul unui mai mare sprijin a 
obținut o victorie a stângii condusă de Lionel Jospin, devenind cu 
această ocazie prim-ministru. Până la următoarele alegeri, RPR 
aderă în iulie 1999 la PPE-DE. În 2002, Chirac a fost reales ca 
preşedinte, iar dreapta revine la conducerea guvernului prin Jean- 
Pierre Raffarin. 

Celălalt pol al Uniunii Europene, Germania, a fost 
martorul unui eşec neplăcut pentru crestin-democratie. Helmut 
Kohl a rămas cancelar până în 1998, când la alegerile din 
septembrie, locul său a fost luat de social-democratul Gerhard 
Schröder. Acesta din urmă l-a înfrânt şi în 2002 pe liderul CDU, 
Wolfgang Schaueble. 

Cazul italian este unul aparte datoritä färâmitärii DCI-ului 
la începutul anilor "90 după 47 de ani de guvernare, dar şi apariţiei 
unei figuri carismatice în persoana lui Silvio Berlusconi, patronul 
unui imens imperiu media, ca şi a clubului de fotbal A.C. Milan. 
El a fondat formațiunea Forza Italia, ca un partid personal, dar fără 
o strategie forte, care în fruntea unei coaliţii cu numele Polul 

Libertăţii a obținut majoritatea de voturi la alegerile generale din 
martie 1994, devenind prim-ministru pentru 6 luni. Din 1996 până 
în 2001 a fost liderul opoziției parlamentare, pentru ca la 13 mai 
2001 să câştige alegerile ca lider al unei alte coaliții — Casa 
Libertăţii — ajungînd prim-ministru şi deja apropiindu-se de un 
record al vieţii politice italiene. Dacă va rămâne în post până la 
Crăciunul din 2004 — şi nu se întrevăd prea multe pericole care să-l 
împiedice — va fi cel mai lung guvern al Italiei de după Mussolini. 
Pentru a intra în familia creştin-democrată, Berlusconi a dus o 
abilă activitate de convingere. La Roma, se coalizează cu Uniunea 
Democratică Creştină, ce reprezintă curentul conservator al vechii 
DCI cu doar 6% din locurile Parlamentului. A invocat numele lui 
Sturzo, a cultivat legături cu ierarhia ecleziastică italiană dar şi cu 
Aznar sau Kohl si a trecut cu bine, în iunie 1998, examenul de 
intrare în grupul parlamentar al Partidului Popular European. 

După germani şi înaintea italienilor, spaniolilor sau 
francezilor, englezii sunt cei mai numeroşi parlamentari europeni 
din grupul PPE-DE. Cu toate acestea, conservatorii britanici, 
afiliati încă din 1992 acestui grup, nu mai sunt la putere din 1997, 
când victoria i-a revenit liderului laburist Tony Blair. William 
Haigue este lider al Partidului Conservator din iunie 1997. Dacă ne 
referim şi la un alt membru important al UE, trebuie să subliniem 
faptul că Spania are ca prim-ministru pe liderul Partidului Popular, 
José Maria Aznar. 

Cooperarea dintre crestin-democrati a devenit palpabilă 
chiar după formarea primei comunități europene. Legăturile s-au 
concretizat la 23 iunie 1953, când apare Grupul Democrat Creştin 
ca un grup politic în Adunarea Comună a CECA. EI şi-a schimbat 
denumirea în iulie 1979 în Grupul Partidului Popular European 
(Grup Democrat-Creştin) imediat după primele alegeri prin vot 
universal direct pentru Parlamentul European. O nouă modificare 
s-a produs în iulie 1999, când numele său a devenit Grupul 
Partidului Popular European (Democraţi Crestini) şi Democrați 
Europeni, cu aceeaşi ocazie fiind ales şi actualul său preşedinte, 
Hans-Gert Poettering. 

După alegerile europene din iunie 1994, Grupul PPE se 
constituie din 157 membri, pentru ca în noiembrie 1996 să numere 
180. Astfel, în ianuarie 1997, Jose Maria Gil-Robles Gil-Delgado, 
membru al Grupului PPE-DE, devine preşedinte al Parlamentului 
European, funcție obținută şi după alegerile din iunie 1999 de către 

un alt membru al Grupului, Nicole Fontaine. Scrutinul prin vot 
direct pentru cel de-al cincilea Parlament European a fost un 
succes pentru grupul PPE-DE, care a crescut la 233 membri, fiind 
cel mai numeros din acest for, cel socialist numărând doar 180. De 
remarcat şi faptul că preşedintele Grupului PPE desemnat în acest 
post din iulie 1994, Wilfried Martens, a fost reales în februarie 
1999, pentru ca în octombrie 2000 să ajungă şi preşedinte al 
Internaționalei democrat-creştine. 

În cadrul PPE, formațiunea care îşi asumă azi politica 
doctrinară este CDU-ul german. Componenta creştin-democrată a 
acestuia este mult estompată de cea conservatoare. Alături de 
conservatorii britanii, CDU a reuşit să imprime Partidului Popular 
European caracteristicile unui partid de centru dreapta. 

Filosofia PPE are la bază o politică care împleteşte 
integrarea europeană şi interesele regionale si nationale. Scopul 
acțiunii politice este o Europă comunitară, democratică, 
transparentă şi capabilă de a lua decizii. În contextul discuţiilor 
asupra viitorului UE, PPE nu doreşte un super-stat, ci mai degrabă 
o diviziune a responsabilitätilor şi obligațiilor între Uniune, statele 
membre şi instituţiile regionale şi municipale. 

Complexitatea unui subiect ca acel fnfätisat în lucrarea lui 
J.-D. Durand este binecunoscută, iar realizarea autorului este cu 
atît mai lăudabilă cu cît a reuşit să schiteze o viziune de ansamblu 
asupra unei democraţii creştine europene cu momentele sale de 
succes, efemere sau mai îndelungate, dar şi cu perioadele de 
declin, ceea ce permite cititorului român o înțelegere mai realistă 
în general a fenomenelor politice interne şi externe şi în special a 
paşilor necesari pentru o integrare europeană reuşită. 


SEBASTIAN CHIRUTÀ 

Introducere 


Istoria democraţiei creştine pune în primul rînd pro- 
blema definiției. Formula propusă pentru Mişcarea Republi- 
cană Populară (MRP), adesea atribuită lui Georges Bidault: 
„Să te situezi în centru şi să faci împreună cu alegătorii de 
dreapta o politică de stînga”, este putin satisfăcătoare. Acest 
punct de vedere limitat restrînge democraţia creştină la 
subtilitätile vieţii parlamentare, negîndu-i originalitatea. În 
acelaşi timp, el nu este complet lipsit de fundament în 
măsura în care — analiza programelor o demonstrează — 
opţiunile creştin-democrate sînt împărtăşite şi de alte grupuri 
politice; el obligă la luarea în consideraţie a contradictiilor 
naturale ale unui curent politic care se situează în centru, 
căutînd o a treia cale între colectivism şi capitalism. Aici se 
situează problema identității democraţiei creştine — problema 
tuturor centrismelor — împărțită între reformismul social care 
o apropie de social-democratie şi neîncrederea față de 
etatism care o apropie de liberali. 

Definiţia propusă de Michael Patrick Fogarty într-o 
lucrare apărută în urmă cu aproape 50 de ani este mai 
satisfăcătoare: „O mişcare a laicilor care sînt interesați, pe 
propria lor răspundere, să soluţioneze problemele politice, 
economice şi sociale pe baze creștine şi care demonstrează 
pe aceste baze şi din experiența practică că, în lumea 
modernă, democraţia reprezintă, în mod logic, cea mai bună 
formă de guvernare”?. 

Această definiție este interesantă prin faptul că subli- 
niază importanţa credinţei, ataşamentul față de forma demo- 

cratică de guvernare, dar ea prezintă şi anumite limite 
fiindcă nu scoate în evidență diversitatea democraţiei creş- 
tine. Folosirea singularului induce în eroare. Nu există o 
singură democraţie creştină europeană, formula acoperind o 
mare diversitate care rezultă din referințe religioase şi filo- 
sofice, istorice, din toate tipurile de electorat. Aşa cum 
personalismul la care se referă crestin-democratii nu este o 
ideologie monolitică, aşa cum Biserica Catolică este „o 
lume”, ca si Bisericile protestante, tot aşa democraţia cres- 
tină nu este un bloc, ci o familie de partide, după expresia 
conducătorului creştin-democrat olandez Karl Josef Hahn’, 
cu tot ceea ce exprimă cuvîntul familie privind referintele 
comune, legăturile foarte puternice, dar şi diferențele, inclu- 
siv rupturile. Dacă partidele creştin-democrate sau dorit a fi 
purtătoarele unui sistem politic şi social fondat pe libertate şi 
pe o anumită idee privind omul şi destinul său, conştiinţa 
propriei lor diversitäti a stînjenit mult timp dezvoltarea ade- 
văratelor relații internaționale. Se ştie, de exemplu, cît de 
mult a dorit MRP-ul să-şi apere originalitatea, mergînd pînă 
la a refuza să adere, ca partid, la Noile Echipe Internaţionale 
fondate, după război, cu scopul de a reuni diferitele partide 
europene de inspiraţie creştină: „„Varietate a originilor şi 
circumstanțelor, notează René Rémond, varietate a situaţiilor 
şi curentelor. Am găsit partide monoconfesionale şi altele 
interconfesionale, partide care acceptă o referință confesio- 
nală, altele care au respins-o, altele care se opresc la jumă- 
tatea drumului în procesul de deconfesionalizare, altele care 
sînt complet deconfesionalizate. Unele din ele sînt partide 
nationale, expresie a realitätilor nationale. Unele sînt expre- 
sia minorităţilor, altele, din contra, sînt majoritare. Găsim 
aproape toate tipurile pe care studiul sistematic al partidelor 
politice ne-a învăţat să le deosebim”. Această diversitate 
reprezintă caracterul structural al curentului creştin-demo- 
crat, fiind demonstrată şi de numeroasele denumiri ale 
partidelor; nici un termen generic nu sa putut impune 
vreodată; într-un loc găsim referința la popor, ca o 

continuare a popularismului aşa cum îl concepuse Luigi 
Sturzo, fondatorul Partidului Popular Italian înființat în 
1919, formulă ce implică o concepţie precisă privind socie- 
tatea, aceea a poporului structurat în grupuri şi în asociații, 
respingînd liberalismul individualist şi colectivismul de 
mase; în alt loc prevalează mentiunile referitoare la cresti- 
nism, la social şi chiar la democraţie (în sensul de demo- 
cratie parlamentară), la muncă; foarte adesea, mai multe din 
aceste formulări coexistă în aceeaşi denumire. Întîlnim astfel 
soluţii dintre cele mai diverse: partidul maltez, membru al 
Uniunii Europene a Crestini-Democratilor (UECD), se nu- 
meşte Partit nazzjonalista. Denumirile sugerează, în diversi- 
tatea lor, informații asupra organizării sau asupra pozitio- 
nării politice: partid, uniune, mişcare, centru. 

De asemenea, este evidentă sensibilitatea creştin-de- 
mocratilor față de realitățile regionale. În Belgia, Partidul 
SocialC reştin este valon, Christelijke Volkspartij este fla- 
mand; trebuie să reținem, în ceea ce priveşte Spania (unde, 
deşi Partido Popular al lui José Maria Aznar a cerut să adere 
la UECD, nici un partid national nu este membru al acesteia 
deocamdată), Partido nacionalista vasvo pentru Tara 
Bascilor şi Uni democratica de Catalunya pentru Catalania, 
iar în Germania — Christlich Soziale Union pentru Bavaria. 

Sîntem departe de perspectiva, de nenumărate ori 
exprimată după cel de-al doilea război mondial, unei orga- 
nizatii unitare mai mult sau mai putin manipulate de 
Vatican: numeroase studii au arătat sensul pe care acesta 
preferă să îl rezerve noţiunii de Europa vaticana şi care nu 
rezistă deloc la o eventuală analiză“. 

Este obligatoriu să subliniem, atunci cînd definim 
democraţia creştină, valoarea inspiraţiei creştine, inspiraţie 
mai mult culturală decît religioasă în sensul strict al 
cuvîntului. Evitînd integrismul, utopia şi clericalismul, ea 
pare să fi reuşit o mediere între credință şi practică. Creştin- 
democraţii au vrut să-şi afirme identitatea creştină decla- 
rîndu-se deschişi ideilor democratice. Ei încearcă să dez- 

mintă ceea ce spusese Victor Hugo în Histoire d'un crime 
(1877, capitolul VII, „L'archev&que”): „Evanghelia este de 
acord cu revoluţia, dar nu şi catolicismul. Ca şi cum papali- 
tatea n-ar fi de acord cu Evanghelia. Îl înțelegem de minune 
pe republicanul creştin, dar nu-l înțelegem pe democratul 
catolic. Este un compus a două contrarii. Este un spirit în 
care negația barează drumul spre afirmaţie. Este un neutru”. 

Lui Alcide De Gasperi îi plăcea să citeze lucrarea lui 
Bergson Les deux sources de la morale et de la religion 
(1932): „Democraţia este de esență evanghelică”. Do- 
rindu-se fideli mesajului lui Cristos şi doctrinei pontificale, 
crestin-democratii nu se identifică cu funcționarea instituţiei 
ecleziastice şi îşi susțin cu fermitate caracterul non-confe- 
sional, sursă, adesea, de dispute cu Biserica. Se pune astfel 
problema majoră a relaţiei dintre credință şi activitatea poli- 
tică, de vreme ce apare problema fidelității față de credință 
în acțiuni, a îmbinării dintre valorile evanghelice şi acțiunea 
publică, ocazie pentru a verifica spusele lui Max Weber din 
Le savant et la politique: „Etica convingerii şi etica respon- 
sabilității nu sînt contradictorii, ci ele se completează una pe 
alta, formînd împreună omul adevărat, adică omul care poate 
avea pretenția «vocației politice»”. Să actionezi după 
modelul lui Machiaveli pentru demnitatea Cetăţii sau să 
respecţi o morală a convingerii care nu poate fi nici aceea a 
Statului, nici chiar aceea a omului care intră în jocul politic: 
există aici o puternică tensiune care poate fi trăită mai ales 
de oamenii de Stat de inspiraţie creştină, adică controlati de 
credința lor, de relația intimă cu Dumnezeu, legați de 
comunitatea lor religioasă, dar în acelaşi timp făcînd parte 
dintr-o comunitate politică preocupată de viitorul concetäte- 
nilor;, din acest dublu jurămînt de supunere se pot naşte con- 
flicte de obligaţie, istoria contemporană oferind numeroase 
exemple de interferenţe între politică şi religie”. 

De aceea, a urmări istoria democraţiei creştine 
înseamnă a pune întrebări privind istoria raporturilor cu 
papii, cu ierarhiile ecleziastice, cu organizaţiile catolice sau 


26 


Europa democraţiei creştine 


protestante; înseamnă de asemenea a evoca itinerariul spiri- 
tual şi militant al cadrelor sale, recrutate, în cazul cel mai 
general, din nenumărate acţiuni şi asociaţii de la sfîrşitul 
secolului al XIX-lea, apoi din Acţiunea Catolică: se poate 
constata, dacă avem în vedere situația Veneţiei, Bavariei sau 
Flandrei, că partidele puternice de inspiraţie creştină s-au 
dezvoltat acolo unde rețeaua de acţiuni, asociaţii, sindicate 
confesionale a fost capabilă să ofere militanti şi o adevărată 
tradiţie social-crestinä. Partidul apare ca o prelungire politică 
a unui angajament initial religios şi social. El traduce con- 
ceptia despre om şi lume pe care o propune în primul rînd 
doctrina Bisericilor creştine. Aşa cum a evidenţiat foarte 
bine JeanMarie Mayeur*, partidele creştin-democrate au 
fost mai întîi partide care apărau religia, adică interprete şi 
apărătoare ale drepturilor Bisericii Catolice, care le-a oferit, 
prin magisteriul pontifical, un program social şi o structură 
intelectuală. Ele doresc totuşi să-şi păstreze autonomia, să-şi 
exprime nonconfesionalitatea, să se deschidă şi spre alte 
confesiuni creştine, tendințe pe care Adenauer a reuşit să le 
impună în Germania, după război. 

Chiar dacă partidele creştin-democrate n-au repre- 
zentat niciodată brațul laic al Bisericii, este totuși imposibil 
să le separăm de aceasta. 


Apariţia, dezvoltarea şi chiar dispariția brutală a 
mișcărilor numite creştin-democrate din secolul al XIX-lea 
corespund unui moment deosebit din istoria raporturilor 
dintre Biserică şi lumea modernă; Revoluţia franceză, pro- 
cesul de secularizare a Statului şi a societăţii, transformările 
în plan economic şi social, iată contextul în care s-a dez- 
voltat ceea ce numim „mişcarea catolică”, un ansamblu 
foarte divers de organizații care au căutat să transpună cre- 
dinta creştină în acţiune publică, şi să apere Biserica (mai 
ales Biserica Catolică) împotriva curentelor laiciste si 
anticlericale manifestate în cadrul Statelor moderne. Sînt 
imposibil de evitat, cel puţin în ceea ce priveşte originile 

democraţiei creştine, referintele la ceea ce Emile Poulat 
numea „matricea”” adică la catolicismul intransigent al lui 
Jean-Marie Mayeur". Mişcarea „Intransigeantisme”, după 
expresia istoricilor italieni, care stabilesc astfel puntea de 
legătură între credință, angajamentul religios şi acţiunea 
politică, înțelegea să apere, în secolul al XIX-lea, societatea 
creştină, avînd la bază condamnările proferate în 1864 de 
papa Pius al IXlea prin Syllabus. Cuvîntul democrație n-a 
rezultat aici din idealurile Revoluţiei franceze (drepturile 
omului şi revendicarea libertăților), ci se referă la o demo- 
cratie în sens social şi nu politic: democraţie, dar „după 
modelul creştin”, spunea abatele Six, adică avînd o semni- 
ficatie în primul rînd religioasă: este concepția catolicilor 
sociali, care priveau Revoluţia ca pe o pervertire a libertății a 
cărei campioană a fost întotdeauna Biserica. Acesta era şi 
sentimentul lui Leon al XIIIJea, care a oferit în 1891 cato - 
licilor o cartă a ordinului social-creştin, Rerum novarum, şi 
care, în 1901, împreună cu enciclica Graves de communi a 
adus democraţia creştină la opţiunea creştinării societății. 
Dar filiatia nu este atît de simplă precum pare. Dacă 
este adevărat că creştin-democraţii datorează mult tradiției 
intransigente şi filosofiei contrarevolutionare, aceştia au 
acționat în secolul XX mai ales asupra jonctiunii cu princi- 
piile democraţiei moderne, afirmînd dorinţa de a fäuri o ade- 
vărată democrație politică, întîlnind astfel o altă tradiţie, 
aceea a catolicismului liberal, ceea ce presupunea o anumită 
complexitate. Odată cu trecerea de la tradiția liberală, ataşată 
formelor reprezentative ale democraţiei, la tradiția intransi- 
gentă, se trece de la noțiunea de mişcare (adică ansamblul de 
activități şi organizații plasate sub autoritatea şi sub contro- 
lul ierarhiei ecleziastice, formînd o populaţie de laici mili- 
tantă în opoziție fermă cu liberalismul şi socialismul) la 
aceea de partid autonom şi non-confesional. Imediat după 
primul război mondial şi mai ales după al doilea, era nece- 
sară formarea unei concepții politice vaste, care să includă 
atît curentul politic şi religios de la începutul secolul XIX, 

cît şi pe cel religios şi social din perioada papei Leon al 
XIII-lea. Aceste partide moderne s-au desprins de Biserică, 
ocupîndu-se mai puțin de apărarea pozițiilor sale oficiale şi de- 
venind accesibile atît altor confesiuni creştine, cît şi ateilor. 

Democraţia creştină apare ca un curent politic demo- 
cratic de inspiraţie creştină, autonom față de instituţiile bise- 
riceşti, dar avîndu-şi rădăcinile în tradiția creştină; creştin- 
democraţii acționează în cadrul societăților pluraliste si 
secularizate, avînd ambiția vădită de a duce o politică bazată 
pe mesajul evanghelic, cu valori proprii creştinismului. Ei 
sînt mesagerii unei viziuni asupra lumii conforme Evan- 
gheliei şi magisteriului pontifical. Aceste partide sînt 
Weltanschauungsparteien. 


Pe 17 martie 1990, fntrun articol de trei pagini con - 
sacrat partidelor crestin-democrate din Europa, săptămînalul 
The Economist scria: „Much of Europe is run by christian 
democratic parties” (O mare parte a Europei este condusă 
de partide creştin-democrate — n. t.). Este adevărat că ele 
constituie o forță politică reală, avînd aproximativ 31 mili- 
oane de alegători ai Europei celor Doisprezece la alegerile 
europene din iunie 1989. În 1994, grupul parlamentar al 
Partidului Popular European din cadrul Parlamentului de la 
Strasbourg număra 157 membri dintr-un total de 567, fiind 
al doilea după grupul socialist (198 membri) şi plasîndu-se 
cu mult înaintea grupului liberal care număra 37 membri. 
Totuşi, harta Europei democraţiei creştine este foarte etero- 
genă şi instabilă!!. Germania, Belgia, Olanda, Luxemburg 
rămîn țările de predilecție ale democraţiei creştine, iar în 
Italia, Democrazia Cristiana, care ocupa locul întîi după 
1946, a fost înlăturată de ciclonul Mani pulite, şi, cu mari 
eforturi, încearcă să se refacă. Ea este practic necunoscută de 
tradiția politică a Marii Britanii! şi a Ţărilor Scandinave, 
unde valorile spirituale transmise de Biserică au fost preluate 
de Stat şi promovate prin intermediul diferitelor partide 
politice. Influenţa sa este slabă în Irlanda, unde Fine Gael 

este minoritar, şi în Franţa, unde putem vorbi de o supra- 
reprezentare la conducere a Centrului Social-Democratilor 
faţă de ponderea sa reală în această tară”. În Spania, 
curentul creștin-democrat este eterogen, fiind compus din 
mai multe partide. O altă problemă gravă pentru demo- 
cratia creştină este dificultatea de a se afirma în țările Euro- 
pei sovietizate. Forţele religioase au jucat totuşi un rol 
fundamental în înlăturarea dictaturilor comuniste, iar 
revoluția europeană din 1989-1991 a confirmat analiza pro- 
fetică a lui Adenauer, care n-a renunțat la CDU, afirmînd că 
RDG-ul nu este decît o creaţie artificială a URSS şi că unifi- 
carea se va face prin revenirea regiunilor de Est în cadrul 
RFG, după ce acestea vor fi acceptat instituţiile şi valorile 
sale, analiză care coincidea cu aceea a lui Robert Schuman, 
care era de părere că Europa trebuie să fie gata să primească 
popoarele din Est. În mod paradoxal, cu excepția Ungariei 
(moartea prematură a lui Jozef Antall a pus sub semnul 
întrebării numeroase orientări), Estoniei şi Germaniei de Est 
reunificate cu Germania Federală, toate celelalte țări par să 
fie refractare la democraţia creştină, chiar dacă în viaţa lor 
politică există partide de acest gen. 

Deşi contrastele sînt evidente, democrația creştină 
rămîne unul din curentele politice majore, care pare să se bu- 
cure şi în viitor de o existență îndelungată. Este un eveni- 
ment nou în istoria politică din Europa, originea sa găsindu-se 
în perioada imediat următoare celui de-al doilea război mon- 
dial: Rezistenţa, dispariția partidelor moderate ale dreptei 
tradiționale, răspîndirea comunismului care acționa ca o spe- 
rietoare asupra unei părți a electoratului, războiul rece, gene- 
ralizarea votului feminin, susținerea Bisericii Catolice, toate 
acestea au venit în sprijinul partidelor creştin-democrate. 
Aceste motivații s-au estompat încetul cu încetul în timp, iar 
societățile europene au evoluat foarte mult: scopurile politice 
sau modificat, structurile sociale au fost bulversate de 
evoluția economică; societățile Europei Occidentale au fost 
industrializate, urbanizate, secularizate, antrenîndu-se astfel 

prăbuşirea practicii religioase. Biserica Catolică, aflată ea 
însăşi sub efectul sindromului Conciliului Vatican II, s-a 
schimbat foarte mult, recunoscînd pluralismul în angajamen- 
tele politice ale catolicilor. Totuşi, democrația creştină a 
supraviețuit primei generaţii care a ajuns la putere, aceea 
condusă de Konrad Adenauer, Alcide De Gasperi, Robert 
Schuman, dezmintind oracolele care preziceau declinul 
acestor partide. Este adevărat că evoluția societăţii şi a 
Bisericii le-a fost în mod vădit defavorabilă. Totuşi, ele au 
ştiut, mai putin MRP-ul în Franța, să-şi mențină poziţiile, ba 
chiar să le consolideze şi să demonstreze o reală capacitate 
de adaptare. O mărturie în acest sens o reprezintă Olanda, 
unde trei partide confesionale tradiționale s-au grupat în unul 
singur, Christen Demokratisch Appel (CDA), în 1973. 

O altă dovadă o constituie programele care de- 
monstrează atît fidelitatea faţă de valorile creştine tradiționale 
(familie, comunități intermediare, proprietate privată etc.), cît şi 
căutarea unor răspunsuri la provocările modernității (protejarea 
mediului, lupta contra formelor de marginalizare a indivizilor, 
cum ar fi şomajul, drogurile, violenţa etc.). 

În schimb, lunga perioadă de glorie a acestor partide 
creştin-democrate a făcut ca ele să fie acuzate că s-ar fi 
identificat cu partidele gestionare, conservatoare, sau că ar fi 
pierdut din vedere principiile creştine în activitatea politică, 
activitate definită ca serviciu şi ca act de caritate. Aici, 
exemplul oferit de Democrazia Cristiana italiană este cel mai 
elocvent, datorită extraordinarei longevitäti politice a lui 
Giulio Andreotti. Criza de astăzi este de o gravitate fără 
precedent: este vorba chiar de supraviețuirea DCI. 

Cazul italian este de o gravitate deosebită, celelalte 
partide crestin-democrate neajungînd la o criză atît de 
dramatică. Totuşi, se pune mereu şi pretutindeni problema 
îndatorării (si a fidelității) față de origini, într-atît este de 
prezentă chestiunea moralei şi de puternică tentatia preluării 
conservatoare a puterii. Această problemă este ridicată de 
însăşi definiția Partidului Popular European fondat în 1976, 

ca o federație a partidelor creştin-democrate ale Comunităţii 
Europene în perspectiva primelor alegeri pentru Parlamentul 
European pe baza votului universal. Aici se mai găsesc şi 
partide cu vechi tradiții creştin-democrate şi altele care au 
aderat din diverse motive, mai ales electorale, cum ar fi 
partidul irlandez Fine Gael (în 1976) sau cel grec Nea 
Demokratia (în 1983). Buletinul PPE din februarie-martie 
1991 consemnează că „pe baza unui larg consens la nivelul 
programelor politice, aceste două partide au recunoscut ca 
familie politică, în mod liber, familia creştin-democratică şi 
de atunci se mişcă cu mai multă siguranță şi naturalete în 
curentul ideilor creştin-democrate”, aceasta demonstrînd că 
nu mai exista nici o problemă de definiție sau de identitate. 
Această problemă s-a pus în aceiaşi termeni în 1992 cînd, 
sub presiunea CDU din Germania, grupul PPE din Parla- 
mentul de la Strasbourg s-a deschis conservatorilor britanici 
după ce, în 1989, îi primise pe deputaţii Partidului Popular 
Spaniol. Aceste opțiuni se explică printr-o strategie de 
alianță cu o orientare de dreapta, care viza să constituie un 
pol puternic opus grupului socialist. Mai precis, nu este 
vorba de o alianță, ci de o integrare în acelaşi grup a unor 
partide cu o istorie şi o filosofie foarte diferite. 

Situarea între fidelitatea față de o identitate şi defi- 
nirea unei strategii, iată problema care se pune astăzi în mod 
imperativ în legătură cu aceste partide care au luat naştere 
acum mai bine de un secol ca partide ce apărau catolicismul 
şi care au devenit, după primul război mondial, partide laice, 
animate de spiritul apărării valorilor creştine împotriva exce- 
selor capitalismului şi împotriva regimurilor totalitare, 
reuşind să domine viața politică de după 1945 în numeroase 
țări cu tradiție catolică, latine sau germanice, dar rămînînd 
marginale în statele cu tradiție protestantă. Ele au ştiut să 
absoarbă şi să se îmbogăţească cu alte tradiții: aceea politică 
a liberalismului, aceea religioasă şi socială a protestan- 
tismului din Germania şi Olanda. Căderea comunismului 
cîntăreşte foarte greu, acum, atît în vechile teritorii ale 

democraţiei creştine care asistă la dispariția unui adversar 
comod, cît si în țările situate la estul Cortinei de Fier, care 
trebuie recucerite, şi unde frămîntarea vieții politice (Polo- 
nia, mai ales, ne oferă un exemplu remarcabil) şi importanța 
ideologiilor national-populiste ridică democrației creştine 
probleme foarte serioase privind strategia. În articolul deja 
citat, din 17 martie 1990, The Economist punea întrebarea: 
„Will they stay true to their religious roots, or become just 
another variety of the centre-right?” (Vor rămîne credin- 
cioase rădăcinilor lor religioase sau vor deveni doar o altă 
variantă de centru-dreapta?) . 

Partea I 


Mostenirea 
secolului al XIX-lea 


I 


În căutarea răspunsurilor 


Democraţia creştină europeană din secolul al XIX-lea 
a apărut ca urmare a dorinţei catolicilor de a răspunde dublei 
sfidări a Revoluţiei franceze şi a revoluţiei industriale. Aici 
trebuie situat actul de naştere al democraţiei creştine. 

Originea revoluţionară a formulei „democraţie creş- 
tină” a fost deja evidențiată". Ea este expresia voinței expri- 
mate în 1789 de către o parte a clericilor de a opune Bisericii 
aristocrate a Vechiului Regim o Biserică apropiată de popor, 
aşa cum şi-o dorea Antoine-Adrien Lamourette, episcopul 
constituțional al departamentului Rhône-et-Loire. Acesta a 
vorbit în 1791 în fața Adunării Legislative despre „princi- 
piile luminoase ale democraţiei creştine” pentru a-şi exprima 
idealul privind o Biserică fraternă a celor umili. Clerici ca 
abatele Grigore au nutrit speranța de a îmbina Revoluţia cu 
Credinţa. Divorțul a survenit în urma votării, în Adunarea 
constituantă, a Constituţiei civile a clerului (12 iulie 1790), 
care a răsturnat datele problemei, transformînd unilateral 
organizarea Bisericii din Franța, provocînd o divizare 
importantă în rîndul populației şi însămînțînd germenii 
războiului civil. Istoricul american Timothy Tackett“ a arătat 
foarte bine modul în care Franța s-a divizat în fața unui 
jurämînt impus de preoți (decretul din 26 noiembrie 1790), 
deschizînd calea confruntării ideologice şi politice între 
Revoluţie şi catolicism. De acum înainte, Revoluţia şi, odată 
cu ea, democraţia şi libertatea vor fi identificate de 
majoritatea catolicilor cu lipsa de credință militantă, iar 
fidelitatea catolică cu contrarevolutia „Libertatea absolută” 


37 


JEAN-DOMINIQUE DURAND 


era definită de papa Pius al VI-lea în scurtul Quod 
aliquantum din 10 martie 1791 ca fiind „un drept 
monstruos”. Nici un compromis cu vreun procedeu de 
inspiraţie satanică nu ar trebui să fie posibil. René Remond 
scrie: „catolicii resping tot ceea ce ține de Revoluţie: scopul 
acesteia, care li se pare a fi orgoliul uman dus la extrem, do- 
rinta de a făuri o societate bazată pe fundamente noi, inspi- 
ratia, principiile, operele ca şi societatea care rezultă. O 
societate care a dorit să se sustragă tutelei Bisericii, care a 
pus în opoziţie drepturile ființei revoltate cu drepturile lui 
Dumnezeu, care admite libertatea constiintelor sau chiar — şi 
mai rău — aceea de a nu crede, care pune deci pe picior de 
egalitate adevărul şi greşeala, binele şi răul, care laudă 
individul în dauna comunităţilor naturale, care a distrus 
grupurile intermediare färîmitind grupul social”. 

Revoluţia franceză a răsturnat definitiv sistemul de 
valori pe care sa fondat societatea dea lungul secolelor, 
determinînd apariția unei lumi noi, un şoc pentru con- 
temporani, mai ales pentru catolici. Dacă în 1815 Europa 
Sfintei Alianțe a fost capabilă să trezească încrederea în tot 
ceea ce continentul deţinea de la contrarevolutionari si de la 
nostalgicii vechii ordini, germenii liberalismului născuți în 
epoca Luminilor n-au prins de loc. Chiar dacă anii care au 
urmat au fost marcați de un nou tip de creștinism, vîrtejul 
revoluţionar a dăunat influenței sociale şi politice a Bisericii: 
statul creştin, conducătorul creştin, unanimitas christiana, 
păreau acum de domeniul poveştii, al visului, al nostalgiei. 
Revoluţia începuse procesul lent, dar ireversibil, al 
secularizării societății. Ea includea un aspect social de primă 
importanță, care trebuia să-i determine pe cei care puneau 
bazele democraţiei creştine să ridice problema unei societăți 
creştine responsabile în fața evenimentelor timpului. 

Tulburărilor provocate de Revoluția franceză, deter- 
minate şi de legea lui Le Chapelier (14 iunie 1791) care 
interzicea orice asociere între cetățenii cu aceeaşi meserie 
punînd astfel capăt corporațiilor, li se adaugă acelea 

provocate de revoluţia industrială. Aceasta cuprinde, într-un 
ritm mai lent sau mai rapid, întreaga Europă a secolului al 
XIX-lea. Noua societate, care se urbanizează, cunoaşte 
importante transformări sociale datorate afluxului a mii de 
persoane deplasate, dezrădăcinate, prost integrate, înghesuite 
în locuințe insalubre, proletarizate. Industrializarea a cu- 
noscut forme diferite în funcție de țări sau regiuni; con- 
centrarea nu este uniformă, problemele nu sînt, pretutindeni, 
aceleaşi, dar peste tot problema socială este acută şi îi pune 
pe creştini în fața multor întrebări. În Franța, în 1831, aceste 
temeri au fost exprimate în Journal des Débats: „Barbarii 
care amenință societățile noastre se găsesc la periferiile ora- 
şelor noastre industrializate”. În replică, Frederic Ozanam, 
care dorea ca statul şi asociațiile muncitoreşti să exercite un 
anumit control asupra pietii mfinii de lucru, răspundea cato- 
licilor: „Să trecem la barbari!”. Chiar din prima jumătate a 
secolului al XIX-lea se remarcă apariția unor inițiative, ade- 
sea modeste, a unor idei şi acțiuni „îndreptate spre abolirea 
situaţiei institutionalizate a mizeriei clasei muncitoare 
percepută ca o nedreptate”, după cum spunea Paul Droulers. 

Problema socială este fundamentală în genealogia 
democraţiei creştine. Aceasta i-a ancorat pe catolici în anti- 
liberalismul economic şi în antisocialism, acţiunile lor fiind 
îndreptate spre opere de caritate menite să creeze un teren 
favorabil pentru atragerea adepților care militau pentru orga- 
nizarea societății şi preluarea responsabilitätilor în cadrul 
acesteia. Ideologiile şi angajamentele au dus la căi diferite, 
ba chiar divergente, cel putin în problema dificilă privind 
dreptul la proprietate sau intervenția statului. Aşa-numitei 
şcoli din Liege, formate din discipolii Monseniorului 
Doutreloux, partizani ai autorităţii în materie de organizare a 
muncii, i se opune şcoala din Angers, reprezentată de Mon- 
seniorul Freppel şi de economişti ca Charles Périn, la 
Louvain, sau Joseph Rambaud, la Lyon, care respingeau 
ideile etatiste şi dezvoltau ideile răspîndite mai ales de 
industriaşii catolici din nordul Franței grupaţi în Asociaţia 

Catolică a Patronilor din Nord, de orientare paternalistă şi 
antietatistă“. 

Prin enciclica Rerum Novarum (15 mai 1891), 
magisteriul pontifical recunoaştea caracterul foarte grav al 
problemei sociale şi stipula dreptul Bisericii de a interveni 
chiar în momentul cînd, în Franța, drama din Fourmies de la 
1 mai 1891 scotea în evidență pericolul unui război social. 
Pentru crestini-democrati, aceasta a devenit o adevărată cartă 
socială. În mod cert, catolicismul social nu se identifica 
numai cu aceştia, departe de aşa ceva: intransigenti, traditio- 
nalişti, liberali, paternalisti, progresisti mai tîrziu, toți aveau 
în comun această enciclică pe care fiecare şi-o revendica. Ea 
mergea în mod deosebit în direcţia curentului creştin-de- 
mocrat, amorsînd o ruptură cu viziunea providentialä despre 
societatea împărțită în săraci, care trebuiau să se resemneze, 
şi bogați, chemaţi la acte de generozitate si caritate. Denun- 
tînd „mizeria nemeritată” a muncitorilor, afirmînd că munca, 
expresia ființei umane, nu poate fi tratată ca o marfă, 
recunoscîndu-i Statului un rol major în apărarea „interesului 
comun”, susținînd dreptul muncitorilor de a se uni în aso- 
ciatii şi lăsînd uşa deschisă sindicatelor muncitoreşti, enci- 
clica dezvăluia o percepţie nouă a clasei muncitoare. Ea ofe- 
rea un răspuns care nu mai era de ordin caritabil, ci de ordin 
instituțional: dacă generozitatea oamenilor cu suflet bun este 
oricînd binevenită, accentul se punea în primul rînd pe 
responsabilitätile ce reveneau Bisericii, Statului şi chiar 
muncitorilor. Problema socială se transforma într-o luptă 
pentru recucerirea, promovarea unei societăți conform prin- 
cipiilor moralei creştine, a cărei bază teologică o constituia 
revenirea la ideile Sfîntului Tomas de Aquino, dorită şi de 
enciclica Aeterni Patris (4 august 1879). Învățăturile lui 
Leon al XIII-lea de la sfîrşitul secolului al XIX-lea erau 
purtătoarele angajamentului laicilor privind programul de 
reformă socială. 

Acestei duble problematici a Revoluţiei franceze şi a 
revoluţiei economice, la care aveau să se adauge de-a lungul 


40 


Europa democraţiei creştine 


secolului şi altele, care erau realizările sau consecințele 
acestora, cum ar fi Kulturkampf în Germania bismarkiană, 
anticlericalismul militant din Franţa sau Italia, socialismul 
sau chiar pozitivismul şi scientismul, catolicii nu i-au putut 
oferi un răspuns unitar. Acestor interpelări li s-au adăugat 
revendicările de ordin național dublate uneori de revendicări 
religioase, ca în Irlanda, Belgia, Polonia, afirmarea credinței 
fiind în acest caz un mijloc de a sprijini propria naționalitate. 


Contrarevoluţie şi tradiție 


Reacţiile filosofiei contrarevolutionare, traditionaliste, 
au fost încurajate de foarte multi autori“ începînd cu Novalis, 
care prin Christenheit oder Europa (1799) visa să restaureze 
Respublica christiana medievală ca realitate politică con- 
temporană, şi continuînd cu Chateaubriand care, prin Le 
génie du christianisme (1802), stabilea corespondenţa dintre 
creştinism şi civilizaţie, între lipsa de credință şi barbarie. 
Printre aceste personalități ilustre ale căror idei s-au 
răspîndit în întreaga Europă trebuie menţionaţi şi Joseph de 
Maistre (Du Pape, 1819), Louis de Bonald (Réflexions sur 
l'intérêt général de l’Europe, 1815) dar si Félicité de 
Lamennais, autorul lucrării Essai sur l'indifférence (1817); 
el era atunci unul din reprezentanţii cei mai de seamă ai 
ultracismului, visînd la teocratie, reproşînd Restauratiei, în 
primul rînd, faptul de a nu fi făurit societatea tradițională, de 
a nu fi permis revenirea la timpurile cînd religia conducea şi 
organiza societatea. Din acest grup foarte omogen din punct 
de vedere ideologic face parte şi elvetianul Charles-Louis de 
Haller, admiratorul lui Bonald, ale cărui idei exprimate în 
Restauration de la science politique (1816) au avut o mare 
influență în țările germanice. Aici, Franz von Baader, Adam 
Müller, Joseph Görres, teologul Ignaz von Dôllinger îşi 
exprimă ataşamentul față de valorile tradiționale în jurnalul 
Eos şi formează aşa-numitul grup al confederatiilor din 

Eichstätt. În 1837, în Athanasius, Görres ia apărarea 
monarhiei creştine impregnate de doctrina Bisericii şi atacă 
materialismul în ziarul său HistorischPolitis che Blätter fur 
das Katholische Deutschland (1838). Fiind foarte preocupat 
de problemele sociale, el este de părere că Biserica trebuie să 
se sprijine pe popor pentru a face să triumfe regatul social al 
lui Cristos. 

Acest curent traditionalist care străbate întreaga istorie 
a catolicismului pînă astăzi a fost mai întîi contra: contra 
Revoluţiei bineînţeles, dar şi contra a tot ceea ce putea să o 
favorizeze: filosofia Luminilor, protestantismul, liberalismul 
economic. El propune revenirea la o societate a regulilor, 
anti-individualistă, la corporaţii, la monarhia de drept divin, 
la o economie agricolă în special şi se împotriveşte unei 
Europe a Statelor, în care tensiunile erau exacerbate de criza 
revoluționară şi imperialistă, preconizînd o Europă creştină, 
al cărei Papă să fie stînca de neclintit (dar teocratii francezi 
sînt mai ultramontani decît nemţii, care visează revenirea la 
Sfîntul Imperiu Germanic). 

O dată cu apariția acestui nou curent de gîndire, 
creştin-democraţii păreau să aibă puține puncte comune. În 
realitate, punctele de convergență există: disprețul față de 
Statul modern, centralizator, ostil sau indiferent față de 
religie, neacceptarea economiei liberale care respinge 
poporul în numele profitului şi al individualismului; găsim 
de asemeni ataşamentul față de Papă, dorinţa de a readuce la 
viață asociaţiile şi grupurile intermediare şi o serie de 
preocupări sociale puternice. Crestin-democratii au putut 
deci găsi în traditionalism ocazii pentru a-şi aprofunda 
propria gîndire. Ei au putut să-şi extragă de aici observaţiile 
pe baza unei gîndiri politice bazate pe credință (Metternich 
nu vorbea chiar el, apropo de Lamennais, despre o „religie 
politicä?”#), şi experiența angajării laicilor în societate, 
mărturie fiind Congregația din Franța sau confederații din 
Eichstătt în Bavaria. 


42 


Europa democraţiei creştine 


Catolicism şi libertate 


În genealogia democraţiei creştine opoziția față de 
liberalism este fundamentală, „o eroare fundamentală”, după 
cum spunea abatele Paul al VIlea, fondatorul, în 1894, a 
revistei lunare La Démocratie chrétienne. Liberalismul era 
declarat responsabil nu numai de suferințele muncitorilor, ci 
si de secularizarea societăţii. Totuşi, în prima jumătate a 
secolului al XIX1ea a existat un curent catolic liberal pe 
care-l vom regăsi şi în democraţia creştină a secolului XX. 

Odată cu catolicismul liberal au loc primele expe- 
riente politice ale catolicilor într-o perioadă cînd în Europa 
dominau regimurile cenzitare, unde viața politică se limita, 
în general, la o „țară legală” restrînsă, unde noţiunea de par- 
tid se reducea la a desemna un curent de gîndire. 

Curentul catolic liberal poate fi definit prin dorința de 
a face să fie respectate drepturile Bisericii de către Stat prin 
recunoaşterea importanței libertăților stabilite prin declarația 
privind drepturile omului şi ale cetățeanului. El lua act de 
dispariția ireversibilă a monarhiei de drept divin şi de naş- 
terea noilor state care se bazau pe suveranitatea poporului, 
indiferente față de religie. 

Din acest punct de vedere, Belgia oferă cel mai bun 
exemplu. Catolicismul a fost fluturat ca un stindard contra 
Olandei opresive şi calviniste. Spre finele anului 1825 se 
profila o alianță între catolici şi liberali la îndemnul deputa- 
tului catolic Eugene de Gerlache, care cerea nu numai liber- 
tate pentru şcolile catolice, ci toate tipurile de libertăți. 
Alianţa s-a realizat între 1827-1828, conducînd la cucerirea 
independenței în 1830. Constituţia adoptată în 1831 face din 
libertăţile moderne baza Statului. Aceasta constituie atît 
punctul de plecare, cît şi punctul de sosire a „unionismului”, 
prin unirea catolicilor şi a liberalilor în lupta pentru alun- 
garea olandezilor, apoi prin coaliția politică care avea să se 

menţină pînă în 1847. Nu era vorba de o simplă alianță de 
circumstantä, ci de o raliere a catolicilor în favoarea libertă- 
tilor. Aceştia au acaparat rolul pe care Biserica, într-o poziție 
de independență față de Stat, putea să-l obțină într-un regim 
parlamentar ce garanta libertățile, permitînd catolicilor să-şi 
asigure preponderența electorală. 

Interesul cazului Belgiei provine de asemenea din 
susținerea pe care un asemenea demers l-a găsit în cadrul 
ierarhiei, mai ales la Malines, prin arhiepiscop Monseniorul 
de Méan şi vicarul general, Monseniorul Sterckx, care i-a 
succedat în anul 1832. De fapt, se punea mai putin problema 
de a aproba libertățile moderne, cît mai ales de a asigura 
Bisericii o independenţă reală şi condiţiile de a putea acționa 
în mod eficient. Dar sloganul „libertate ca în Belgia” va cu- 
noaşte un mare succes în rîndurile mediilor catolice euro- 
pene ale secolului al XIX-lea. Experiența belgiană era foarte 
importantă pentru că ea punea bazele acțiunii catolicilor 
(inclusiv a clericilor) într-un cadru constituțional, deci elec- 
toral, fără să aibă nevoie de un partid confesional. Libera- 
lismul belgian nu era anticlerical, cel putin pînă în anul 
1840. Ulterior, sub efectul unei înăspriri a relațiilor dintre 
liberali şi clerici, aşa cum reiese şi din legea învățămîntului 
din 1842, şi al răspîndirii curentului ultramontan la catolici, 
principiile unionismului. au fost ştirbite. Ruptura a intervenit 
în 1857, odată cu alcătuirea guvernului Rogier-Frere-Orban, 
a cărui duritate anticlericală era foarte clară. Acest guvern 
s-a menținut la putere pînă în 1870, deschizînd calea 
formării unui partid confesional. 

Irlanda avea să ofere catolicilor europeni un alt tărîm 
de experiență. Aici revendicările de ordin național şi catolic 
au fost întruchipate de Daniel O'Connell, mare orator, 
fondatorul în 1823 al unei organizații, Asociaţia Catolică din 
Irlanda. Popularitatea sa în Europa a fost remarcabilă. Ca şi 
în Belgia, şi în Irlanda întîlnim aceeaşi îmbinare între 
protestul de ordin naţional şi catolicism (pe care îl întîlnim 
de asemenea în Polonia, iar mai tîrziu şi în Alsacia-Lorena 

anexată). Dar, poate mai mult decît în altă parte, aici exista o 
legătură foarte strînsă între popor şi biserică. În observațiile 
făcute cu prilejul unei călătorii în 1835, Alexis de 
Tocqueville menționa „o legătură incredibilă între clerul 
irlandez şi populaţia catolică”, iar după un dineu cu episcopii 
nota pur şi simplu: „Sentimentele exprimate erau deosebit de 
democratice. Dispret şi ură față de marii proprietari, dragoste 
față de popor, încredere în el. Amintire amară a oprimării 
trecute. O anumită exaltare a victoriei prezente sau viitoare. 
(...) Evident, conducătorii unui partid, ca şi reprezentanți ai 
Bisericii””. Aceste observaţii ne lämuresc cu privire la 
formula lui Charles de Montalembert din L'Avenir (1831): 
„Irlanda, noul pămînt sfînt pentru noi, ceilalți catolici”, cît şi 
referitor la importanța experienței irlandeze marcate de 
ataşamentul faţă de democraţie si de libertatea Bisericilor. 

În Franța, Lamennais ilustra catolicismul liberal fon- 
dat pe acceptarea principiilor din 1789, rezumat prin deviza 
„Dumnezeu şi libertate” apărută în cotidianul L'Avenir, al 
cărui prim număr a fost publicat la 16 octombrie 1830. 
Experienţa belgiană a venit în sprijinul ideilor sale, pe care 
lea exprimat în Des progres de la Revolution et de la guerre 
contre l'Église, publicată în 1829. El a reuşit să înțeleagă 
opţiunea catolicilor belgieni şi să desprindă o lecţie generală 
din acest caz particular. Pe de altă parte, catolicii belgieni 
s-au simțit revigorati de ideile lui. Născut în 1782 la 
Saint-Malo, acest preot hirotonisit în 1816, imediat după 
Restauratie, a fost în primul rînd un campion al traditiona- 
lismului, un reprezentant de marcă al concepțiilor contra- 
revoluționare. Fiind dezamăgit de Restauratie, recuzînd atît 
indiferența Statului în ceea ce priveşte religia, cît şi galica- 
nismul, el a cunoscut o evoluţie pe care o cunoscuse anterior 
baronul Ferdinand d'Eckstein: acest israelit de origine 
daneză dar de naționalitate prusacă, convertit la luteranism 
apoi la catolicism, legitimist şi traditionalist, prieten cu 
Lamennais, apăra tezele ultramontane în revista sa Le 
Catholique (1826/1829), sfirsind prin a revendica cu fer- 

mitate libertățile. Lamennais s-a raliat ideii de guvern format 
din reprezentanţii poporului, fidel, prin aceasta, propriei sale 
filosofii a bunului simţ, conform căreia consimțămîntul uni- 
versal este criteriul adevărului. În 1830 el a fondat săptă- 
mînalul L'Avenir, făcînd din acesta, împreună cu părintele 
Henri Lacordaire si Charles de Montalembert, bastionul 
catolicismului liberal. Se urmărea reconcilierea Bisericii cu 
societatea rezultată în urma Revoluţiei, recunoaşterea inspi- 
ratiei creştine a principiilor de la 1789, inoportunitatea supu- 
nerii Bisericii în fața Statului şi chiar revendicarea unei se- 
parări eliberatoare pentru Biserică. El chema la descen- 
tralizare, garantînd libertățile locale, grupurile intermediare, 
votul universal, libertățile individuale. Libertatea este conse- 
cinta catolicismului, spunea cu mîndrie Lamennais, defi- 
nind-o astfel: „Puterea care împiedică omul de a fi prada 
unuia singur, care face ca o sabie să nu însemne adevărul, 
care spune că omul nu este Dumnezeu”. Însă se opunea cate- 
goric la ceea ce numea „liberalism dogmatic”, despre care 
spunea în Des progres de la Revolution că „distruge noti- 
unea însăşi de justiție şi de datorie”. 

Experiența lui Lamennais n-a durat mult, fiind blocată 
de dezaprobarea Papei Grigore al XVI-lea prin enciclica 
Mirari vos din 15 august 1832, care condamna tezele sale 
privind separarea Bisericii de Stat, libertatea, regenerarea 
catolicismului. În acest caz, el a ales calea răzvrătirii, repli- 
cînd, în 1834, prin lucrarea Cuvintele unui credincios, con- 
damnată printr-o altă enciclică, Singulari nos (25 iunie 
1834). El a murit în 1834, certat cu Biserica. Condamnîndu-l 
pe Lamennais, Papa recuza moştenirea revoluționară şi aşeza 
Biserica în tabăra adversarilor societății moderne. Ponti- 
ficatul său, marcat şi de scrisoarea papală Superiori annus 
din iunie 1832, care condamna revolta polonezilor catolici şi 
consimțămîntul lor de a se supune puterii ruseşti, ancora 
catolicismul în conservatorism şi în reacțiune. 

Totuşi, cu toate că era blamat, curentul catolic liberal 
a continuat să existe în Franța datorită discipolilor lui 

Lamennais, ca de exemplu Charles de Montalembert, care 
nu a încetat să militeze pentru desăvîrşirea reconcilierii 
dintre cultura catolică şi societatea modernă. Religia are ne- 
voie de libertate pentru a înflori, afirma el la două conferințe 
ținute la Malines în august 1863. Cu această ocazie, el a 
vorbit despre „Biserica liberă într-un Stat liber”8; după 
opinia sa, noua ordine socială nu putea fi decît liberală, dar 
libertatea trebuia să devină creştină. Într-o broşură publicată 
în 1852, Interesele catolice în secolul XX el scria: „Sub 
regimul parlamentar, catolicii nu sînt stăpîni absoluti: ei sînt 
obligați să țină cont de multă lume, în schimb, se ţine cont 
de ei; iar ceea ce este cel mai important este faptul că ei 
învață să se bazeze într-o oarecare măsură pe ei înşişi”. 
„Libertăţii ca în Belgia” el îi opunea „puterea ca în Rusia”. 
Părintele Henri-Dominique Lacordaire se autonumea în 
1831 „pelerinul lui Dumnezeu şi al libertăţii”, prezentîn- 
du-se în 1831 ca un „liberal nepocäit”” în momentul lansärii 
sale în politică, la Marsilia. Împreună cu alți adepți ai acestor 
teorii, ca abatele Gerbet, unul din stîlpii cotidianului 
L'Avenir sau Charles de Coux şi bineînţeles Lamennais, 
Lacordaire a fondat în 1830 Agenţia Generală pentru Apă- 
rarea Libertăţii Religioase; în noiembrie 1831, cînd a avut 
loc reprimarea din Polonia, ei au făcut apel la toți catolicii 
din Europa să se unească, semn al intuirii necesității de a se 
organiza. În timpul Monarhiei din Iulie, se vorbea de un 
partid catolic format în jurul lui Montalembert, membru al 
Comisiei Superioare. De fapt, era vorba mai degrabă de un 
grup de presiune numit Comitetul pentru Apărarea Libertăţii 
Religioase, fondat în 1845 care, avîndu-i printre membrii săi 
pe Lacordaire şi pe abatele Dupanloup, avea în vedere mai 
ales apărarea principiului libertăţii în învățămînt. Pentru 
prima dată catolicii se regrupau pentru a exercita o influență 
politică pe calea alegerilor: Comitetul a determinat, în 1846, 
alegerea a 146 deputaţi care s-au angajat să apere libertatea 
învățămîntului. 

Aceşti catolici liberali vedeau în libertate, înainte de 
orice, o metodă de a asigura Bisericii mijloacele de a acționa 
în mod eficient, oferindu-i o reală libertate de acțiune şi 
integrînd-o în lume, obţinînd recunoaşterea sa de către noile 
instituţii. Ei doreau ca şi catolicii să înceteze să trăiască în 
trecut, iar alegerea titlului L'Avenir pentru cotidianul care 
şi-a făcut apariția în 1830 este semnificativ: el trebuia să 
debaraseze Biserica de reziduurile care o împidicau să facă 
parte din epoca sa. 

Acest punct de vedere continua să fie susținut de cato- 
licii belgieni şi, în primul rînd, de episcopii lor şi de pro- 
fesorii de la Universitatea din Louvain, conştienţi de avan- 
tajele aduse de constituţia liberală: libertatea privind puterea, 
influența politică obținută datorită catolicilor aleşi în 
Parlament. În țările germanice, această stare de spirit a fost 
exprimată de Monseniorul von Ketteler, episcop de 
Mayence, în Freiheit, Autorität und Kirche; el arăta avan- 
tajele pe care Biserica putea să le obțină din libertățile 
constituţionale, mai ales în statele unde catolicii erau 
minoritari. Dar, în ansamblu, germanii rămîneau în afara 
curentului catolic liberal în accepțiunea sa franceză. Ei se 
gîndeau mai mult la un stat nonconfesional, decît la un stat 
noncreştin. În 1837, în faţa reaparitiei tensiunilor intercon- 
fesionale, o anumită tendință conservatoare, moştenită de la 
Josef Görres şi întruchipată de Historisch-Politische Blätter 
a început să predomine. Ideea de separare a Bisericii de Stat 
era respinsă ca fiind legată de Aufklărung şi de gîndirea pro- 
testantă. Totuşi în Bade, în timpul regimului parlamentar, 
Franz-Josef Buss, catolic şi ataşat al sistemului repre- 
zentativ, a făcut efortul de a organiza catolicii, punînd bazele 
unui adevărat partid. 

Ca şi în cazul țărilor germanice, catolicismul a suferit, 
în Italia, influența gîndirii contrarevolutionare. Scrierile lui 
Bonald, de Maistre, ale lui Lamennais s-au răspîndit şi aici. 
Părintele Gioacchino Ventura, care a suferit aceeași evoluţie 
ca şi Lamennais, i-a tradus pe primii doi!”. Între 1830-1833, 

el s-a desprins de mediile Restauratiei, fiind convins că 
experiența belgiană nu contracara nici adevărul catolicis- 
mului, nici Biserica şi nici nu punea în discuţie disciplina 
ecleziastică. Cuvîntarea funebră a lui O’Connell din iunie 
1847 era o laudă la adresa democraţiei pe care el o voia 
„botezată”, adică creştinată. Irlandezul reprezenta pentru el 
tipul model de creştin şi de cetățean. În 27 noiembrie 1848 el 
a ţinut discursul funebru de la S. Andrea della Valle în 
memoria morților de la Viena, victime ale reprimării din 
octombrie: Belgia era prezentată ca fiind modelul de regim 
constituțional care garanta libertatea. El şi-a teoretizat 
concepția privind puterea politică în două lucrări importante: 
Il potere politico cristiano (1857), o culegere cuprinzînd 
discursurile ţinute în capela imperială de la Tuileries în 
postul Paştelui din 1857, şi Saggio sul potere pubblico o 
esposizione delle leggi naturali dell'ordine sociale (1859). 

Catolicismul liberal sa limitat la cîteva cercuri din 
peninsulă, preocupate si ele de reforma religioasă. 

Antonio Rosmini reprezintă aici un nume de referință. 
Prieten al lui Manzoni şi al lui Cavour, el este unul din marii 
gînditori ai Risorgimento. Partizan al recunoaşterii liber- 
tätilor, el a apărat atît înființarea unui ordin politic creştin, 
cît şi a unui program de reformă bisericească, aceste două 
proiecte fiind inseparabile. În lucrarea fundamentală Delle 
cinque piaghe della Santa Chiesa, tipărită în 1832 revăzută 
în 1848, el denunța supunerea Bisericii ca fiind legată nu 
numai de cauze externe (galicanismul), ci mai ales de cauze 
interne. Toate aceste „plăgi” (separarea poporului de cler, 
vrajba dintre episcopi, numirea acestora în funcție de inte- 
resele puterii politice, aservirea bunurilor ecleziastice) 
constituiau preocupările Bisericii din acele vremuri, aceasta 
neglijindu-si preocupările spirituale şi pastorale. El vedea în 
libertatea Bisericii o autoeliberare. Totodată, el a propus în 
1848 unele proiecte de Constituţie, întorcînd spatele noțiunii 
de Stat catolic. Respingea formula confesională de religie de 
Stat pentru că aceasta nu mai corespundea, după părerea lui, 


49 


JEAN-DOMINIQUE DURAND 


epocii. Rosmini preconiza realizarea unui sistem politic de 
inspiraţie creştină excluzînd despotismul'!. 

Alessandro Manzoni, autorul, în 1819, al Osservazioni 
sulla Morale cattolica (si nu numai al celebrului roman O 
promessisposi), Cesare Balbo, aristocrat piemontez, istoricul 
genovez Gino Capponi, Raffaello Lambruschini, Bettino 
Ricasoli, Vito d'Ondes Reggio, înainte de a opta pentru 
pozițiile intransigente în urma ocupării Romei, au contribuit 
la îmbogățirea acestei ideologii italiene. 

Vincenzo Gioberti, mult mai angajat în activitatea 
politică, a urmat o altă cale. Sub influenţa lui Mazzini, el a 
îmbrățişat cauza unificării Italiei. Exilat la Bruxelles, el a 
publicat în 1843 Del primato morale e civile degli Italiani, 
unde dezvolta ideea unei confederaţii italiene în fruntea 
căreia îl aşeza pe Papă, al cărui rol era de a fi arbitrul 
Europei. Se năştea astfel neoguelfismul, care a introdus 
printre reflectiile lui Ventura şi ale lui Rosmini, de care este 
legată filosofia lui Gioberti, o variantă importantă insistînd 
asupra rolului deosebit al Papei, plasat în centrul noului 
raport dintre creştinism şi civilizația modernă. 

În ciuda dificultăţilor întîlnite, catolicii liberali au fost 
de părere că Revoluţia franceză răsturnase definitiv rapor- 
turile dintre Biserică şi Stat, aducînd o transformare impor- 
tantă în profunzimea acestora. Ei au avut de suferit nume- 
roase avataruri: lovitura de cuțit adusă de Mirari vos din 15 
august 1832 şi de enciclicele Quanta cura şi Syllabus din 8 
decembrie 1854; Lamennais a fost condamnat, Rosmini şi 
Gioberti am fost puşi la Index, iar Ventura a fost obligat să 
părăsească Roma. Unii dintre ei s-au îndepărtat de Biserică: 
Lamennais, Gioberti, care prezida Camera piemonteză în 
1848, a fost ministru şi preşedinte al Consiliului între 
1848-1849 şi ambasadorul Piemontului la Paris în 1849. El 
şi-a abandonat poziţiile, punîndu-şi speranțele de acum 
înainte în regatul PiemontSardinia, împotriva puterii 
papilor, aşa cum afirmă în Del rinnovamento civile d'Italia 
publicat în 1851. 

Ideologia lor nu este lipsită de contradicții sau de 
ambiguitäti: libertate pentru Biserică sau libertăți pentru toți? 
Ideal de libertate sau instrumentalizarea tehnicii parlamen- 
tare pentru a creştina sistemul politic? Gîndirea socială este 
foarte slabă. Prin ideile exprimate privind drepturile omului, 
locul Bisericii în societatea modernă, exprimarea prin vot, ei 
au avut totuşi o influență remarcabilă. Aceşti oameni, majo- 
ritatea preoți, au arătat care este calea în mai multe privințe, 
începînd cu angajamentul politic, acțiunea publică în Cetate, 
în numele credinței. Ei sînt, fără îndoială, precursorii demo- 
cratiei creştine. Ei anunță evoluţiile din sînul Bisericii cato- 
lice, după cum o demonstrează deciziile Conciliului Vatican 
II privind libertatea religiei. Dar democraţia creştină îşi are 
rădăcinile în egală măsură şi în cealaltă tradiţie, a catoli- 
cismului intransigent. 


Intransigenţa 


Catolicismul intransigent este o replică dată libera- 
lismului. Avîndu-şi rădăcinile în traditionalism, el îşi extrage 
vitalitatea din trezirea spiritului religios de la începutul seco- 
lului al XIX-lea: fervoarea cucerniciei populare, amploarea 
pelerinajelor, înflorirea ordinelor şi a congregatiilor reli- 
gioase, înmulțirea acțiunilor care implicau un militantism 
laic foarte dezvoltat în unele regiuni unde se putea vorbi de 
creştinătate. Acesta se bazează, de asemenea, pe evoluția 
liberalismului care tindea să se înăsprească, în timp ce în 
Europa apăreau mişcările socialiste şi se răspîndea principiul 
regimului reprezentativ, după 1848, în ciuda reacției 
autoritare din anii 1849-1850. Această înăsprire se manifesta 
sub forma anticlericalismului susținut de unionismul belgian 
ca şi de mişcarea neoguelfistă. Acest curent a beneficiat şi de 
progresele centralizării romane, proclamarea, în 1854, a 
dogmei Conceptiei Imaculate fiind un factor revelator, cât si 
de popularitatea papei Pius al IX-lea în rîndul catolicilor. El 

a devenit doctrină prin enciclica Quanta cura ce era însoțită 
de catalogul cu 80 de puncte, considerate inacceptabile, sub 
titlul de Syllabus errorum. Aceste documente combăteau 
concepția liberală asupra societăţii într-o formă deosebit de 
solemnă, respingeau separarea Bisericii de Stat şi libertatea 
religioasă. Textul a devenit şi mai aspru în urma comen- 
tariilor ziarelor ultramontaniste, Louis Veuillot şi L'Univers 
fiind un exemplu elocvent în acest sens. Acest aspect al 
doctrinei a fost aprofundat şi difuzat de revista La Civiltà 
Cattolica. Fondată în 1850, rezultat al nemulțumirii Papei 
obligat să rămînă în exil şi al voinței cîtorva preoți iezuiți de 
a crea un instrument de apărare a religiei, scrisă în limba 
italiană, destinată publicului larg, ea va cunoaşte un succes 
rapid, cu atît mai mult cu cît organizarea colegiului de 
redactori şi structura sa o transformau în purtătorul de cuvînt 
oficios al Papei. În această doctrină se regăseşte neîncre- 
derea în Statul centralizator şi puternic, susținerea grupurilor 
intermediare, garante ale unei societăți organice, şi mai ales 
a corporațiilor ca bază a societății. Ea este însă foarte 
puternic şi profund antiliberală. Dacă la catolicii liberali 
exista un deficit social, intransigentii căutau răspunsul la 
sfidarea revoluției industriale într-o societate în întregime 
creştină. 

. Construirea mitului lui Garcia Moreno este reprezen- 
tativă pentru programul intransigent. Acest preşedinte al 
Republicii Ecuador între 1861-1865 şi 1869-1875, asasinat 
în 1875, care sustinuse o politică confesională în ţara lui, a 
fost considerat restauratorul societăţii creştine împotriva 
impietätii liberale. Acest program era considerat o dovadă că 
edificarea societăţii creştine era un program realist şi nu o 
utopie îndreptată spre trecuti”. 

Doctrina privind condamnarea, fondată pe timpul 
papei Pius al IX-lea, avea să se dezvolte datorită învăță- 
mîntului pozitivist al lui Leon al XIII-lea şi avea drept scop 
recucerirea societăţii. O serie de enciclice au stabilit con- 
ditiile: o piatră de temelie a fost pusă în 1879 prin Aeterni 

Patris, care făcea din „tomism” baza învățămîntului în 
seminarii, baza teologică pentru recîştigarea societăţii lui 
Christos; la 29 iunie 1881, Diuturnum illud, privind originea 
puterii şi a societății, 1 noiembrie 1885, Immortale Dei, 
despre organizarea creştină a Statului, 20 iunie 1888, 
Libertas praestantissimum despre libertăți; 10 ianuarie 1890, 
Sapientiae christianae despre îndatoririle cetățeanului față 
de Stat; 15 mai 1891, Rerum novarum, privind condiţia 
muncitorului; 16 februarie 1892, Au milieu des sollicitudes, 
care chema catolicii francezi să se ralieze Republicii. Din 
această colecție impresionantă reiese continuitatea în raport 
cu condamnările papei Pius al IX-lea dar, în acelaşi timp, ea 
constituie un efort de a da explicaţii lucide privind epoca 
respectivă, desprinzînd ceea ce-i părea realizabil în materie 
de libertăți, definind democraţia ca pe un regim acceptabil 
pentru un catolic, recunoscînd Statului un rol important în 
apărarea bunului comun, retinînd din „libertățile moderne” 
ceea ce era bun în ele, angajînd catolicii să participe la viața 
publică, inclusiv la viața politică, chiar dacă instituţiile nu 
corespundeau idealului creştin, cu excepția Italiei, unde 
chestiunea romană domina dezbaterile: Non expedit inter- 
zicea catolicilor să participe la alegerile politice, dar ei erau 
încurajați să acţioneze în cadrul societăţii prin lucrări, 
asociaţii, cooperative şi să fie prezenţi în administratiile 
locale. 

Învățătura lui Leon al XII-lea este cu atît mai 
importantă cu cît a fost larg răspîndită şi însoțită de nenu- 
mărate inițiative în Europa. În Franţa, trebuie menţionate 
Lucrările Cercurilor Catolice ale Muncitorilor, fondate în 
1871 de Albert de Mun şi René de La Tour du Pin, care a 
elaborat o teorie corporatistă după modelul corporațiilor din 
Evul Mediu, şi uzina creștină din Val-des-Bois a lui Leon 
Harmel, care a funcționat ca un model şi un punct de refe- 
rintä. În Germania, Monseniorul Ketteler criticase în 
renumita sa carte Die Arbeiterfrage und das Christentum, 
publicată în 1864, sistemul liberal şi mai ales ateismul şi 

materialismul, stigmatizîndu-le. În schimb, el propunea 
asociaţii muncitoreşti, intervenţia statului, salariul minim, 
participarea muncitorilor la beneficii. El oferea o reflecţie 
globală asupra societății şi vedea în corporatism baza 
organizării societății. 

Apoi, abatele Adolph Kolping a activat în mediile 
populare, iar în cadrul Conferinţei episcopilor de la Fulda 
din 1869, el a propus un program de lucru în avantajul mun- 
citorilor. O şcoală austriacă era animată de baronul Karl von 
Vogelsand, convertit la catolicism de Ketteler, redactorul-şef 
al publicației Vaterland, fondatorul revistei Monatsschrift 
für christliche Sozial-Reform, Gesellschaftswissenschaft, 
volkswirtschaftliche und verwandte Fragen (1879), în care 
relua ideile episcopului de Mayence, condamna capitalismul 
şi milita pentru reforma social-crestinä. El a reuşit să strîngă 
în jurul lui un grup deloc neglijabil din care făceau parte 
abatele Schindler, Karl Lueger, care trebuia să fie ales 
primar al Vienei în 1896, prințul Charles von Loewenstein 
care reunea grupul la reşedinţa sa din Haid, între 1883 şi 
1888; el a publicat „tezele din Haid” în revista La 
Correspondance de Genève, condusă de un alt membru al 
grupului, contele von Blome. 

În Italia, La Civiltà Cattolica, condusă de preoții 
Taparelli dAzeglio şi Liberatore, a fost un instrument 
eficient. În 1874-1875, a fost fondată Opera dei Congressi e 
dei Comitati cattolici. Un alt lăcaş de gîndire se afla în 
Elveţia, la Fribourg, numit Uniunea Catolică pentru Studii 
Sociale, animată de Monseniorul Mermillod începînd cu 
1884. Ideile sale s-au răspîndit în Europa datorită catolicilor 
sociali elveţieni (Gaspar Decurtins), austrieci (Karl de 
Kuefstein — ambasadorul Austriei în Franța între 
18954190 3), germani (Gustav von Blome si iezuitul 
Augustin Lehmkülh), francezi (Henri Lorin, prieten al lui La 
Tour du Pin, Léon Harmel, de Mun) italieni (Medolago 
Albani şi Giuseppe Toniolo) belgieni (Georges Helleputte, 
apărătorul corporatismului şi fondatorul, la Louvain, al 

Breslei Meseriilor şi Comerțului). Uniunea de la Fribourg 
era un loc de întîlnire şi de schimb de experiență. Trebuie 
menționată în acest context şi participarea britanică a 
cardinalului Manning, arhiepiscop de Westminster, al cărui 
discurs celebru din 1874, The dignity and rights of the 
Labour, şi-a pus amprenta asupra spiritelor, ca şi intervenția 
sa în greva docherilor de la Londra din 1889. În Olanda, 
Alphons Ariëns a devenit preocupat de chestiunea socială, în 
timpul studiilor sale teologice la Roma, şi a fondat în 1888 
Liga Populară Catolică, apoi Liga Populară a Lucrărilor 
Catolice, în 1899. În Belgia, influența şcolii de la Liège a 
fost foarte mare datorită principalilor ei animatori, Monse- 
niorul Victor-Joseph  Doutreloux, episcop de Liège, 
Godefroid Kurth şi Antoine Pottier. Jean-Louis Jadoulle, 
biograful părintelui Pottier, spune că aceasta a constituit 
„una din etapele intermediare privilegiate între corporatism 
(...) si întreaga democraţie creştină viitoare”. 

Democraţia creştină datorează mult acestei treceri a 
gîndirii catolice sociale prin corporatism, chiar dacă, mai 
tîrziu, aceasta s-a detaşat de el. Din concepţia corporatistă 
privind mizeria muncitorilor, reținem necesitatea transfor- 
mării modului de organizare al economiei şi societății. 
Mizeria era rezultatul economiei liberale, şi deci au decis s-o 
critice. Dar şi socialismul era respins. Acest dublu refuz a 
dat naştere unui alt program privind societatea, marcat de 
influența Bisericii şi a credinței, caracterizat prin apelul la 
intervenţia statului, care nu poate permite să se facă orice 
fără consimțământul său. Aici influenţa şcolii din Liège, 
interventionistä, asupra unei anumite părți din gîndirea cato- 
lică, a fost fundamentală. 

Eliberînd energiile, recunoscînd rolul deloc neglijabil 
al statului, lăsînd cale liberă sindicatelor muncitoreşti, enci- 
clica Rerum Novarum încuraja foarte mult creştin-demo- 
cratii, față de care Léon al XIII-lea nu-şi ascundea simpatia, 
să acţioneze prin iniţiative concrete şi să dezvolte, să 
aprofundeze, să lărgească, să prelungească, să popularizeze 

discursul pontifical. Exemple privind aceste inițiative sînt 
activităţile desfăşurate de părintele Léon Dehon'* şi de 
abatele Antoine Pottier. 

Democraţia creştină, afirmă Jean-Marie Mayeur”, se 
construieşte plecînd de la „refuzul total al societății născute 
în urma Renaşterii, Reformei şi Revoluției, dominată de 
individualism şi rationalism, de secularizarea statului, de 
ştiinţă şi gîndire”. Se schiteazä astfel, în mod clar, legătura 
cu catolicismul intransigent, contrarevolutionar şi ultra- 
montan, alimentat de magisteriul pontifical. Pretutindeni, în 
Franţa şi în Germania, în Belgia şi în Italia, programul era 
asemănător: el îşi propunea să restabilească influența Bise- 
ricii asupra societății ca în Evul Mediu, cînd domnea una- 
nimitas christiana, cînd individul era luat în seamă într-o 
societate corporativă şi ierarhizată. Revenirea la o societate 
în totalitate creştină, iată soluția în faţa crizelor sociale 
provocate de Revoluţia Franceză şi de bulversările de natură 
economică. Se punea problema revenirii unei ordini sociale 
mitice, antiteza idealurilor liberale şi socialiste. Din acest 
motiv, democraţia creştină este profund antiliberală şi 
antisocialistă, liberalismul şi socialismul fiind considerate 
două afronturi aduse Bisericii, două afronturi care au aceeaşi 
origine. Aici are loc întîlnirea dintre intransigentä şi catoli- 
cismul social, cu trecerea de la ceea ce Emile Poulat numeşte 
„vechiul intransigentism”, acela al papei Pius al IX-lea, 
„atitudinea învinşilor”, la „noul intransigentism”, acela al lui 
Leon al XIII-lea, „sufletul cuceritor”, care înțelegea să 
cucerească secolul pentru Christos şi „să făurească o lume 
altfel decît prin forțele non-creştine din prezent”. Se 
impune, astfel, ideea integralismului, întărită de Georges 
Goyau, istoric şi catolic social, apropiat al lui Leon al 
XIII-lea, şi preluată de Emile Poulat: catolicismul social nu 
este altceva decît consecința creştinismului integral, adică 
aplicat în mod integral, cu toate consecințele sale sociale: 
religia ru poate fi o afacere privată, ea interesează sfera 
socială. Se visa la reinstaurarea regimului social al lui 

Christos, Evul Mediu idealizat fiind privit cu nostalgie, după 
o concepție în mod hotărît antiburgheză, şi, aşa cum spunea 
tot Emile Poulat, „se afirmă ideea că credința catolică este în 
totalitate adevărul religios şi adevărul social, iar catolicii 
reprezintă nu numai adevărul intelectual şi moral, ci şi 
adevărul social, că este suficient ca aceştia să se unească şi 
să se organizeze pentru a deveni o forță a cărei sarcină este 
aceea de a trăi împreună o viaţă creştină totală, de a trăi 
integral creştinismul printr-o practică integră şi integrală”. 

Criticînd o lume şi ridicînd în slăvi o alta, acest 
catolicism social şi integral se sprijină în mod obligatoriu pe 
popor. El propunea, între socialism şi liberalism, la fel de 
combătute, o soluție de inspiraţie creştină şi pregătea calea 
crestin-democratilor prin apelul privind o transformare în 
profunzime a organizării societății prin căutarea binelui 
comun, prin promovarea grupurilor intermediare, prin 
posibilitatea ca muncitorii să-şi ia propria soartă în mfini, 
prin intervenția statului în viața economică şi socială. De 
aceea, catolicii sociali, care au dat naştere democraţiei 
creştine fiindcă acceptau democraţia politică şi socială, se 
află foarte aproape de traditionalisti. Jean-Marie Mayeur 
scria: „Dincolo de o Biserică ideologică aparent bine 
delimitată şi datorită căreia războiul nu-şi găsea explicația, 
rădăcinile se unesc pentru a se hrăni din acelaşi sol”, Dar 
crestin-democratii sînt democrați si se diferențiază de multi 
dintre catolicii sociali legitimisti, care visau revenirea la 
monarhia tradițională şi corporatistă: La Tour du Pin a ajuns 
în cele din urmă la Acţiunea Franceză, iar de Mun n-a 
acceptat Republica decît pentru a se supune papei şi a rămas 
neîncrezător în ceea ce priveşte democrația. 

Învätämintele anului 1848 


Revolutiile din 1789 şi 1830 au încercat să lege 
libertatea şi creştinismul de marile figuri ale abatelui Grigore 
şi Lamennais, dar acestea erau izolate în cadrul unui curent 
general ostil Bisericii. În schimb, mişcările insurectionale de 
la 1848, cu revendicările lor naţionale, sociale, democratice, 
se raportau la Evanghelie, iar preoțimea nu a trebuit să facă 
efortul de a binecuvinta fructele libertății. În Franţa, un grup 
de catolici a jucat un rol important în Adunarea Consti- 
tuantă: Philippe Buchez a devenit preşedinte, guvernul era 
condus de Lamartine, iar Lamennais şi Lacordaire făceau 
parte din Adunare, ca şi Monseniorul Parisis. 

Ei erau sprijiniți de ziarul L'Ere nouvelle, fondat de 
abatele Maret cu sprijinul lui Ozanam, în efortul lor de a 
construi un viitor democratic şi creştin. Prin părintele 
Lacordaire, care a preluat conducerea publicației, şi Charles 
de Coux, vechi tovarăş al lui Lamennais la L'Avenir, ziarul — 
al cărui prim număr a apărut la 15 aprilie 1848 — îşi pro- 
punea să continue principiile marelui precursor şi făcea 
dovada legăturii dintre democrație şi credința creştină: „Ce 
este deci această democraţie al cărei destin ne pare atît de 
nobil? Democraţia nu reprezintă pentru noi decît libertatea şi 
egalitatea civile şi politice (...). Libertatea din perspectiva 
civilă înseamnă dreptul de a nu te supune decît legii sau în 
virtutea legii. Să nu mai existe o conducere arbitrară; legea 
să înlocuiască voința omului (...). Cetăţeanul va avea ga- 
rantia prețioasă de a nu trebui să se supună decît legilor 
drepte, fiindcă va contribui prin el însuşi sau prin repre- 

zentantii lui la întocmirea legii. Această nobilă funcție va fi 
participarea şi exercițiul suveranității, cea mai înaltă expre- 
sie a libertății. Dacă toți cetățenii au aceleaşi drepturi, cel 
mai frumos omagiu va fi adus egalității naturale dintre oa- 
meni. Libertatea şi legalitatea politice se traduc deci prin 
votul universal şi prin suveranitatea națională. Aceasta este 
deci democrația modernă în principiile sale cele mai gene- 
rale, în accepţia pe care rațiunea şi bunul-simt public o 
admit, ferind-o de erorile pe care falsele sisteme au vrut să le 
ascundă. Acestor două principii de libertate şi de egalitate, 
ea l-a adăugat şi pe acela al fraternității, expresia sublimă a 
îndatoririlor sociale, a devotamentului şi a sacrificiului”. 
L'Ere nouvelle spera să poată reconcilia Biserica cu 
ceea ce reprezentase anul 1789. Ziarul vedea în democrație o 
aplicare a „acestui spirit de fraternitate, de egalitate şi de 
demnitate umană care reiese din toate paginile, din toate 
preceptele, din toate tainele Evangheliei” . In felul acesta, el 
prelua formularea lansată la Adunarea Naţională din 13 
septembrie 1848 de deputatul de Ariège, Frédéric Arnaud: 
„Creştinismul înseamnă democrație”. Abatele Maret pre- 
coniza un Stat neutru în ceea ce priveşte religia, o garanţie a 
libertății actului de credință, aducînd regimului laic o 
justificare teologică. Dincolo de această libertate, Biserica, 
spunea el, ar exercita o reală influență asupra societății fără 
să se lase înşelată de o falsă protecție. Preocupările sociale 
ocupau un loc important, exprimînd grija de a proteja 
muncitorii şi de a-i sprijini în sărăcia lor prin acte de caritate, 
dar şi de a depăşi stadiul caritabil şi a le garanta demnitatea. 
Frédéric Ozanam, care a pus bazele, în 1833, Conferintelor 
de la Saint Vincent de Paul, structură care promitea o mare 
dezvoltare şi care trebuia să joace un rol de neînlocuit în 
lupta împotriva sărăciei, înțelegea să treacă de partea 
„barbarilor”, arătînd astfel foarte clar că îşi alesese tabăra. 
Mai înclinat spre teorie, Lacordaire afirma la Notre-Dame de 
Paris: „Între cel puternic şi cel slab, între cel bogat şi cel 
sărac, între stăpîn şi servitor, libertatea este cea care oprimä 

şi legea cea care dezrobeşte”, formulă care avea să fie în 
secolul XX cheia acțiunii parlamentare a partidelor 
creştin-democrate. 

Perioada de glorie a publicaţiei L'Êre nouvelle a fost 
scurtă; chiar din toamna anului 1848, grupul a început să se 
destrame, părintele Lacordaire distanțîndu-se, în timp ce 
influenţa socialistului creştin Buchez, ce preconiza asociaţii 
muncitoreşti de producție, creştea. Evenimentele din 
mai-iunie fuseseră marcate, mai ales, de moartea Monse- 
niorului Affre, arhiepiscop al Parisului, apărătorul păcii şi al 
fraternității, colaboratorul ziarului L'Ere nouvelle. Creștin- 
democraţii erau afectați, dezbinati de conflictul dintre 
conservatori şi socialiști şi în final învinşi de victoria celor 
dintâi, care nu le-au iertat ideile îndrăzneţe de ordin social. În 
iulie, Le Peuple constituant, pe care Lamennais îl fondase în 
17 februarie, a încetat să apară; L'Ere nouvelle i-a supra- 
vietuit numai cîteva luni. 

Din această traiectorie rapidă, trebuie reținute două 
aspecte. În primul rînd, divizarea catolicilor a dus la apariția 
crestin-democratilor ca o minoritate; teama de o revoluţie 
socială a determinat orientarea majorității către conservatori, 
către partidul ordinii, confirmat şi de alegerile prin vot uni- 
versal. Atacurile cele mai dure contra publicaţiei L'Ere 
nouvelle au venit cel mai adesea din partea catolicilor 
liberali, de la L'Ami de la Religion al părintelui Dupanloup 
şi de la publicația Le Correspondant a lui Montalembert. 
Destinul democraţiei creştine era pecetluit; ea trebuia să 
lupte pe două fronturi: contra socialismului materialist, dar şi 
contra catolicismului conservator, care uitase de obligațiile 
sociale. Această luptă nu avea să fie dintre cele mai uşoare. 
Al doilea aspect este importanța acestor evenimente pentru 
memoria creştin-democrată. Ele funcționează ca evenimente 
care au pus bazele curentului: în 1848 a apărut o formaţiune 
politică creştin-democrată, oamenii implicîndu-se, actionînd, 
dînd tot ce aveau mai bun din ei. Ei au eşuat, dar programul 
depăşise stadiul de utopie, trecînd la acțiune. 

În Italia, părintele Vincenzo Gioberti, cu cîțiva ani 
înaintea evenimentelor de la 1848, care sau extins de la 
Paris în toată Europa, emisese, odată cu Del primato morale 
e civile degli Italiani, ipoteza privind realizarea unificării 
italienilor în jurul Papei, sub forma unei confederaţii aflate 
sub conducerea suveranului pontif. Visul neoguelf p ărea să 
devină realitate prin alegerea, în 1846, a cardinalului Mastai- 
Ferretti. Succesorul lui Grigore al XVI-lea, care şi-a luat 
numele de Pius al IX-lea, urca pe tronul pontifical avînd 
reputația de liberal grație unei amnistieri acordate 
prizonierilor politici ai Statului pontifical în primele luni 
după venirea sa la conducere şi datorită cîtorva reforme 
modeste care au dat naştere multor speranțe. Dar cînd au 
început mişcările din 1848 în Italia, el a refuzat să susțină o 
mişcare națională care, în mod inevitabil, ducea la un 
conflict armat cu catolicii austrieci. Astfel, visul giobertian 
se năruia. Deşi numise un laic în fruntea administraţiei 
Statului pontifical, în persoana lui Pellegrino Rossi, şi 
permisese liberalilor să intre în guvern, papa Pius al IX1ea 
apărea ca un Papă antinational. Problema unității politice a 
peninsulei se intersecta cu aceea a raportului dintre 
catolicism şi democraţie. Odată cu revoluţia de la Roma, cu 
asasinarea lui Pellegrino Rossi, cu proclamarea Republicii, 
cu fuga papei la Gate, şi ulterior cu restabilirea drepturilor 
lui de către puterile străine, cotitura fusese făcută. Papa Pius 
al IX-lea a văzut în aceste evenimente dovada nocivitätii 
principiilor democratice. De acum înainte, politica sa față de 
curentele politice moderne avea să fie mai rigidă. În 1864, 
prin Syllabus, ruptura dintre catolicism şi democraţie se 
produsese deja. Pentru mulți aceasta părea definitivă şi de 
netrecut. Anii care au urmat revoluţiei din 1848-1849 au fost 
dominați de realizarea unificării şi de succesul mişcării 
national-liberale. Din acest moment se punea cu acuitate o 
dublă problemă: aceea a chestiunii romane şi a relaţiilor 
dintre Biserică şi Stat, pe care Cavour spera s-o rezolve 
conform principiului „libera Chiesa in libero Stato” (Biserică 


61 


JEAN-DOMINIQUE DURAND 


liberă în stat liber). Dar Syllabus frîna orice demers moderat, 
lăsînd puține opţiuni catolicilor liberali. L'Armonia della 
religione con la civiltă, o revistă cu titlu semnificativ, fusese 
fondată la Torino, în iunie 1848, de către canonicul Audisio, 
autorul în 1876 al Della società politica e religiosa rispetto 
al secolo decimonono. El considera că valorile Revoluţiei — 
libertatea, egalitatea, fraternitatea — bazele concepțiilor 
moderne, nu puteau fi eficiente decît dacă erau recunoscute 
ca „principii de natură si binecuvîntate de Evanghelie”. Dar 
vremurile nu erau propice reconcilierii“, aşa cum o 
demonstrează legile anticlericale din 18661867, iar cu 
sprijinul papei curentul intransigent, întreținut de La Civiltà 
Cattolica, domina catolicismul italian. 

În statele confederației germanice situația era diferită. 
În ansamblu, revoluțiile de la 1848 au adus mai multă 
libertate catolicilor. Aceasta sa întîmplat mai ales în Prusia, 
unde aceştia erau în minoritate, Constituția adoptată în 
decembrie garantîndu-le libertatea cultului, învățămîntului şi 
asocierii şi dreptul de a comunica în mod liber cu Roma. 
Conducerea Bisericii a invitat laicii şi preoții să se angajeze 
în politică, dar nici în Parlamentul de la Frankfurt (din care 
făcea parte Monseniorul von Ketteler), şi nici în Parlamentul 
prusac de la Berlin nu a luat ființă nici un partid confesional, 
catolicii separîndu-se în diferite grupuri. Totuşi, în 
octombrie 1848 a fost organizat Katholikentag, zile de întîl- 
niri care trebuiau să reflecte, în mod regulat, ritmul istoriei 
catolicismului german, în timp ce o vastă rețea asociativă se 
forma în jurul Piusvereine. În general, catolicii germani 
rămîneau refractari la ideile avansate de Lamennais, 
preferîndule pe cele ale lui Peter Reichensperger, care 
propusese, în 1840, în La question agraire, o formulă 
corporatistă, cu un parlament ales pe baze profesionale. 
Cîtiva ani mai tîrziu, Monseniorul von Ketteler a publicat 
Die Arbeiterfrage und das Christentum, a cărei importanță 
am arătat-o deja. În aceeaşi perioadă au luat ființă, mai întîi 
în Rhenania, la inițiativa protestanților, casele de ajutor 

reciproc menite să vină în sprijinul agricultorilor. Ulterior, 
fiind adoptate şi de catolici, acestea aveau să se răspîndească 
în numeroase țări europene şi să devină un instrument de 
bază în acţiunea socială a creştinilor. 

Pe planul organizării politice, s-a constituit o Uniune a 
catolicilor în cadrul Parlamentului de la Berlin (1852) sub 
conducerea lui August Reichensperger, fratele lui Peter. 
Aceasta îşi propunea să apere libertățile religioase şi să 
pretindă un tratament egal pentru catolici şi protestanți. Au 
aderat 62 de deputați, dar libertatea de vot a acestora era 
redusă. În 1859 ea a căpătat denumirea de Zentrum (Centru), 
traducînd o orientare moderată. În mod paradoxal, proble- 
mele catolicilor erau mai delicate în Bavaria, unde erau 
majoritari, dar unde regele Ludovic al II-lea şi primul 
ministru Hohenlohe duceau o politică ostilă Bisericii. În 
1869 a fost fondat un partid de factură confesională, 
Bayerisch-Patriotische Partei, avînd drept conducător un 
preot, Joseph Jörg, redactor al Historisch-politische Blätter. 
În Marele Ducat de la Bade, catolicii se opuneau politicii 
liberalilor în domeniul social, economic şi mai ales edu- 
cational. Tot aici a fost creat, în mai 1869, Katholische 
Volkspartei, un partid catolic popular condus de Jakob 
Lindau. 

Generatiile Leon al XIII-lea 


Ultimul sfert al secolului XIX a făcut posibilă apariția 
curentului creştin-democrat, afirmarea unei doctrine sociale 
Şi politice coerente prin crearea de organizaţii politice, care, 
deşi efemere, nu au fost lipsite de importanţă în istoria şi 
experiența democraţiei creştine. 


Un cadru general în schimbare 


Problema socială era foarte acută, iar angajarea cato- 
licilor pe acest „front” era foarte puternică: o multitudine de 
opinii, de lucrări, de asociaţii, al căror caracter efervescent 
trebuie menționat. Răspunsurile la problema socială erau 
intransigente, respingînd orice compromis cu societatea libe- 
rală, responsabilă pentru tot răul. Acestea erau susținute de 
un cler numeros, activ, foarte angajat, mai ales în anumite 
regiuni cum ar fi Veneţia, Renania, nordul Franței, Flandra, 
şi de congregatii al căror număr sporea mereu, semn al 
trezirii religioase constatate în prima jumătate a secolului. 
Dintre numeroasele exemple ale angajării catolicilor în 
problemele sociale trebuie să amintim crearea, în Franța, a 
Cronicii Sociale din Lyon şi a Săptămînilor Sociale ale 
Catolicilor Francezi, prezente şi în Italia, dar şi acțiunea 
concretă pe teren. 

Contextul politic din Europa devenise ostil Bisericii. 
Condiţiile vieții politice se modificase foarte mult în urma 
revoluțiilor de la 1848: regimurile parlamentare s-au impus 

treptat, garantînd exprimarea liberă a opiniilor şi libertățile 
fundamentale, iar democraţia bazată pe votul universal a 
progresat. Au fost organizate partide politice, iar progresele 
în domeniul educaţional, dezvoltarea considerabilă a presei 
au popularizat acțiunea politică în care s-a implicat o parte a 
populaţiei, cel puţin în ceea ce priveşte participarea la vot. 
Dar cadrul cultural şi politic era diferit de acela al Bisericii: 
o cultură pozitivistă, o religie a progresului, care îl avea 
printre reprezentanți pe scriitorul Emile Zola?, dezvoltarea 
socialismului datorită sărăciei proletariatului şi a crizelor 
economice, activitatea lojilor masonice, îndepărtate de 
deismul originar, şi cercurile de liber-cugetători. 

Anticlericalismul de bază, cu exprimări adesea vio- 
lente, avea să-i facă pe catolici să se simtă atacați şi deci să-i 
silească să se apere prin intermediul acțiunilor partidelor 
politice, în timp ce alianțele politice cu liberalii, chiar aceia 
moderați, deveneau dificile în contextul înăspririi generale a 
situaţiei. 

În Italia, unificarea sa făcut împotriva papei, iar 
înfrîngerea de la Porta Pia, care a dus la ocuparea Romei de 
către trupele italiene la 20 septembrie 1870, a inaugurat o 
lungă perioadă de criză între Biserică şi Regat. Statele 
pontificale nu mai existau, iar Papa Pius al [X-lea s-a închis 
la Vatican, considerîndu-se prizonier şi refuzînd legea Ga- 
rantiilor pe care i-o oferea parlamentul italian. El interzicea 
catolicilor, prin Non expedit, să participe la alegerile 
politice: „Nici alegători, nici aleşi”, conform formulei lui 
don Margotti din 1861. Dar nu se punea totuşi problema de a 
lăsa drum liber adversarilor. În 1875, la iniţiativa papei, a 
fost creată Asociația Congreselor care, la început, era mai 
mult o nebuloasă decît o adevărată organizaţie, dar care, 
trecînd prin parohii şi dioceze, a înrădăcinat inițiativele 
catolicilor în realitățile sociale şi le-a grupat într-o 
perspectivă intransigentă. Ambitia sa era aceea de a promova 
o societate creştină opusă Statului liberal. Orice încercare de 
apropiere de liberali era sortită eşecului, căci abia mai tîrziu 

s-a putut afirma un anumit clericomoderantism. Ocuparea 
Romei, precedată de legi laiciste, mai ales acelea din 1855 
privind comunitățile religioase şi cele din 1866-1867, a pus 
capăt tentativelor catolicilor liberali din Piémont, grupați în 
jurul publicaţiei L'Armonia della religione con la civiltă. Un 
reprezentant de seamă al acestor blocaje era părintele 
Margotti, unul dintre principalii susținători ai publicaţiei 
amintite, care opta pentru ruptură. 

În Belgia, care era un model de reconciliere, cabinetul 
Rogier-Frère-Orban a marcat, în 1857, sfîrşitul unionismului 
şi inaugurarea unei politici influențate de liber-cugetători, 
căreia catolicii i-au răspuns prin întrunirea din 1863 a Con- 
gresului de la Malines, versiunea belgiană a Katholikentag- 
ului. În 1864 şi 1867 au urmat şi alte congrese. În 1868 a 
fost fondată Federaţia Cercurilor Catolice. De tendință 
intransigentă, aceasta sa bucurat de sprijinul papei Pius al 
IX-lea. Guvernul liberal format de Frere-Orban şi-a accen- 
tuat politica anticlericală mai ales prin legea învățămîntului, 
care i-a scandalizat pe catolici şi a provocat ruptura relațiilor 
diplomatice cu Sfintul Scaun. Şi în Olanda a fost votată, în 
1878, o lege a învățămîntului ostilă şcolilor confesionale, 
lege care venea după o perioadă de conciliere între deputații 
catolici şi aceia liberali. 

În Germania, Bismarck, dorind să finalizeze unifi- 
carea prin ruperea legăturilor pe care catolicii le aveau cu 
Roma, a determinat votarea în 18731874 a unor serii de legi 
ce vizau să controleze şcolile catolice, să pună cît mai multe 
piedici acţiunilor episcopilor, să expulzeze iezuiții din 
Prusia, să interzică învățămîntul membrilor congregatiilor. 
Pentru el, aceasta era şi o ocazie de a lupta împotriva 
Partidului de Centru, fondat în 1870 de frații Reichensperger 
şi de alți cîțiva, ca Mallinckrodt şi Ludwig Windthorst. 
Preocuparea sa de bază era să limiteze influența acestui 
partid, care la alegerile din 3 martie 1871 — primele alegeri 
prin vot universal — obținuse 18,6% din voturi si 63 de 
reprezentanți în Reichstag (din 382 deputaţi). Acest partid de 

catolici, beneficiind de susținerea episcopatului, interclasist 
şi foarte activ pe plan social, îl îngrijora. A angaja o bătălie 
cu Biserica catolică avea avantajul de a-i face pe catolici să 
apară ca nişte răi cetățeni germani, putin devotați unităţii, 
credincioşi unui monarh străin (dogma infailibilitätii, 
proclamată de conciliul Vatican în iunie 1870, era o armă 
importantă) şi de a crea un culoar cu ajutorul protestanților, 
împiedicînd orice apropiere interconfesionalä. Celebra 
expresie a deputatului liberal anticlerical R.Virchov, 
„Kulturkampf” (sau lupta pentru civilizație), dădea acestei 
politici anticatolice caracterul unei lupte pe care Statul 
modern trebuia s-o ducă împotriva obscurantismului Bise- 
ricii catolice şi exprima dorința de a supune bisericile 
statului, acesta din urmă fiind considerat ca fons unicus. 
juris? conform unei concepții politice recent întărite de 
filosofia hegeliană. 

Kulturkampf s-a răspîndit şi în Austria, prin inter- 
mediul legilor din mai 1874, şi în Elveţia, în cantoanele pro- 
testante: Mgr Eugène Lachat, episcop de Bâle, şi Monse- 
niorul Gaspard Mermillod, la Geneva, au fost exclusi din 
diocezele lor în 1873; la sfirsitul anului, Dieta federalä a 
decis să rupă relaţiile diplomatice cu Sfîntul Scaun. Noua 
constituţie federală din 1874 conţinea articole discriminatorii 
în materie confesională“. 

Franța, în primii ani ai celei de-a III-a Republici, 
dominate de monarhişti, putea apărea ca o excepție în acest 
ansamblu stăpînit de un sindrom anticlerical. Caracterul sin- 
gular al acestor ani ai „Ordinii morale”, aflate sub autoritatea 
mareșalului Mac-Mahon, a luat sfîrşit în 1879 odată cu 
victoria electorală a republicanilor, care a adus în Camera 
Deputaţilor şi în Senat o majoritate anticlericală a cărei 
politică avea să se lovească de aceea a Bisericii: laicizarea 
şcolilor, expulzarea congregatiilor, secularizarea spitalelor, 
toate acestea întrun context general puternic anticlerical. 

Spania nu a fost mai putin ferită de această evoluţie. 
Pînă în 1868, influenţa Bisericii fusese foarte importantă, în 

cadrul unui stat confesional. În 1868 o revoluţie de factură 
anticlericală i-a pus capăt; dacă după 1874 monarhia a fost 
restaurată, iar catolicismul proclamat religie de stat, regimul, 
dominat de conservatorii liberali, mergea în direcția 
secularizării. 

La moartea papei Pius al IXlea, în 1878, Biserica 
părea să fie atacată din toate părțile, asediată, victimă a unui 
„complot satanic”, după cum se exprima papa în enciclica 
Etsi multa luctuosa din 21 noiembrie 1873, în care denunța 
atacurile suferite de Biserică în diferite țări europene. 

Un alt aspect hotărîtor al perioadei era puterea aflată 
în continuă creştere a papalității asupra episcopatelor şi a 
credincioşilor, victoria definitivă a ultramontanismului, pres- 
tigiul imens al papilor, al lui Pius al IX-lea ca şi al lui Leon 
al XIII-lea, care era pe cale de a deveni ceea ce am numi 
foarte bine devoțiune, o adevărată adulare a papei. Ea este 
vizibilă în întărirea centralizării Vaticanului, acceptată de 
clerul bisericesc, ca şi în dogma infailibilitätii suveranului 
pontif. 

Important era deci magisteriul pontifical, în general 
bine ales şi popularizat cu grijă la fiecare nivel al ierarhiei 
bisericeşti. Deosebit de importante pentru evoluția demo- 
cratiei creştine au fost opțiunile lui Leon al XIII-lea, care, 
continuînd politica papei Pius al IX-lea, încerca să scoată 
Biserica din situația de citadelă asediată, iar pe preoți din 
sacristii. La putin timp după alegerea sa, enciclica Aeterni 
Patris oferea un proiect de societate crestinä aflat în contrast 
cu idealurile liberalismului si socialismului si care de- 
monstra voința papei de a dialoga cu societatea pentru a o 
creştina. Leon al XIII-lea nu recunoștea originea creştină a 
democraţiei şi respingea ideea conform căreia puterea putea 
să nu vină de la Dumnezeu căci, amintea el în 1881 în 
Diuturnum illud, sursa şi principiul puterii se găsesc numai 
în Dumnezeu. De asemenea, spunea el, Biserica nu putea 
accepta neutralitatea statului în problemele religioase si 
separatia între Biserică şi Stat. Immortale Dei în 1885 şi 

Libertas praestantissimum în 1888 o susțineau cu toată tăria: 
separarea rămînea pentru Leon al XIII-lea „o greşeală 
periculoasă”. Dar, în acelaşi timp, el arăta indiferența 
Bisericii față de forma de guvernămînt, recunoscînd deci 
democraţia, dovadă fiind politica sa franceză numită a 
„Ralierii”. În 1891, el a oferit, prin Rerum Novarum, un text 
care a pus bazele democraţiei creştine, „marea cartă a 
acţiunii social-creştine”, cum o numea papa Pius al XII-lea’. 
Acest magisteriu cu care sau identificat catolicii 
intransigenti, caracterizat de un refuz cvadruplu — al indi- 
vidualismului, al liberalismului, al secularizării (laicizării) si 
al socialismului — defineşte generaţia Leon al XIII-lea, a 
preoţilor „oameni ai poporului” şi a laicilor angajați în 
diferite organizații şi autonomi într-o oarecare măsură față 
de reprezentanții superiori ai Bisericii. Această generaţie a 
primit o misiune deosebită atunci cînd „statele creştine” (Şi 
chiar statul pontifical) au dispărut. Era foarte important să fii 
prezent în mod activ în sînul societăților secularizate pentru 
a răspîndi influența evanghelică. Pentru unii, acţiunea so- 
cială nu se putea rezuma doar la bunăvoința sau la gene- 
rozitatea caritabilă a claselor conducătoare, aceasta cerînd ca 
instituțiile (statul, biserica) şi cei implicați să îşi asume 
fiecare în parte responsabilitatea. Or, trecerea la acțiunea 
politică era cu atît mai inevitabilă, cu cît în sistemele cu 
reprezentare parlamentară ea reprezenta singurul mijloc care 
putea asigura ocrotirea Bisericii de legislații nedrepte. 
Această constatare nu înseamnă totuşi că este vorba de 
o susținere a papei prin initiative necontrolate, chiar dacă 
L'Osservatore Romano din 19 iunie 1891 sărbătorea „il 
meraviglioso connubio della Chiesa cattolica colla Demo- 
crâzia cristiana” (căsătoria minunată a Bisericii catolice cu 
Democraţia creştină) şi chiar dacă secretarul său de stat, 
cardinalul Rampolla, era de partea acestor partide. În dorința 
lui de a pune bazele unei noi creştinătăţi, Leon al XIII-lea i-a 
invitat pe catolici să fie prezenți în viaţa politică şi în 
instituții, dar nu neapărat să creeze partide confesionale. 

Astfel, în Franța, încercarea lui Albert de Mun, provenit din 
sînul catolicismului social intransigent, de a forma în 1885 
un partid catolic care amintea de Zentrumul din Germania, 
pe baza unui program de apărare a valorilor catolice si a 
intereselor bisericii, s-a lovit de ostilitatea Romei şi a pus 
gaz pe foc. Programul său produsese sciziuni în cadrul cato- 
licismului francez; reacția romană era explicată de dorința de 
a menţine unitatea catolicilor. Soluţia, în acest caz, era o 
regrupare a conservatorilor, a „oamenilor oneşti” cum li se 
spunea adesea acestora. În aceeaşi perioadă a existat o 
tentativă similară în Spania, în 1881, condusă de deputatul 
Pidal y Mon, care prin fondarea Uniunii Catolice a provocat 
dezbateri aprinse în cadrul catolicismului, minat de pro- 
blema dinastică, precum şi o intervenţie a papei. Acesta din 
urmă a dat o enciclică (Cum multa, 8 decembrie 1882) care 
să clarifice situația din Spania, recuzînd confuzia religie/ 
politică. 

Pragmatismul este deci principala caracteristică a po- 
zitiei pontificale. De asemenea, nu trebuie uitate contra- 
dictiile şi evoluţiile în cadrul regimului de durată al lui Leon 
al XIII-lea (1878-1903) şi, mai ales, trebuie acordată o mare 
atenţie problemelor naţionale. În ansamblu, relaţiile parti- 
delor politice de inspiraţie creştină cu Roma erau complexe. 
În contextul centralizării romane, nici un partid creştin nu 
s-a putut dezvolta şi menţine fără sprijinul mai mult sau mai 
putin explicit al Sfîntului Scaun. 

Încă din anii 1890, în perioada celei de-a doua demo- 
cratii creştine (după prima generaţie de la 1848), această 
complexitate provenea din echivocul fundamental dintre 
noțiunile de mişcare şi partid şi forma reală a acestora. Putea 
democraţia creştină să se impună în plan politic, adică în 
sensul electoral al termenului, printr-un partid, adică printr-o 
organizație independentă, non-clericală, condusă, eventual, 
de laici, sau trebuia să rămînă legată de acţiunile Bbisericii, 
să devină o mişcare a acesteia, redusă la un rol apologetic şi 
de acompaniament? Analiza diferitelor experiențe naţionale 

demonstrează preocuparea Bisericii catolice de a evita 
înlocuirea religiosului cu politicul. Orientarea spre politică a 
fost blocată mai ales spre sfîrşitul regimului lui Leon al 
XIII-lea şi sub papa Pius al X-lea (1903-1914) printr-o serie 
de texte: enciclica Graves de communi (18 ianuarie 1901), 
Instrucţiuni asupra  Acţiunii Populare Creştine sau 
Creştin-democrate din Italia, făcute publice de Congregația 
Sfintä a Afacerilor Ecleziastice Extraordinare din 27 ianuarie 
1902, motu proprio al papei Pius al X-lea privind Acţiunea 
Populară Creştină din 18 decembrie 1903. 

Prin aceste texte, democraţia creştină era redusă la 
noțiunea de mişcare — opusă aceleia de partid — si la sfera 
socialului — opusă politicului. Leon al XIII-lea, numind-o 
„benefica in populum actio christiana”, revenea la opțiunea 
sa inițială de creştinare a societăţii şi punea capăt ambi- 
guitätilor politico-religioase. „Ar fi condamnabil, spunea el 
în enciclica din 1901, să deturnăm termenul de «democraţie 
creştină» de la primul său înțeles pentru ai da un sens 
politic. Fără îndoială, democratia-crestinä, conform etimo- 
logiei însăşi a cuvîntului şi folosirii lui de către filosofi, 
indică regimul popular; dar, în circumstanțele actuale, nu 
trebuie să-l folosim decît dacă-l dezbrăcăm de orice sens 
politic şi dacă-i ataşăm doar semnificația unei acțiuni 
creștine binefäcätoare în rîndul poporului”. Giuseppe 
Toniolo, cu cîtva timp înainte, reflectînd la aceeaşi chesti- 
une, dăduse o definiție asemănătoare democraţiei creștine, în 
Rivista internazionale di Scienze Sociali. Problematica 
socială nu era politică, ci doar socială şi religioasă, şi trebuia 
împiedicată exarcerbarea tensiunilor în sînul catolicismului, 
iar unanimitas christiana păstrată, chiar dacă aceasta nu mai 
era decît un mit. 

Dacă Leon al XIII-lea îi privea cu simpatie pe creş- 
tin-democrati, considerînd „acţiunea creştin-democrată” „un 
fapt de o importanță deloc neglijabilă” şi „o contribuţie 
utilă”, poziţia papei Pius al X-lea, care a făcut din lupta 
împotriva modernismului dominanta regimului său şi care 


71 


JEAN-DOMINIQUE DURAND 


era îngrijorat de tot ceea ce putea semăna cu o derivă 
periculoasă, avea să fie mult mai dură. Motu proprio, privind 
acțiunea populară creştină din 18 decembrie 1903, care 
continua atitudinea lui Leon al XIII-lea, amintea că demo- 
cratia creştină nu trebuia „să se implice în politică” şi insista 
foarte mult asupra unității necesare a catolicilor, reproşîndu-i 
acesteia, implicit, faptul de a fi introdus germenii unei divi- 
ziuni scandaloase. Istoricul italian Daniele Menozzi scria: 
„Avem impresia că Pius al X-lea se foloseşte de hotărîrea lui 
de a lichida doctrinele moderniste (...) pentru a înmormînta 
definitiv încercările de a pune în discuţie privilegiul rezervat 
creştinătăţii medievale de a stabili relaţiile Bisericii cu pro- 
gresul societăţii”*. Modernismul avea să fie condamnat prin 
enciclica Pascendi dominici gregis din 8 septembrie 1907. 


Diversitatea experintelor nationale 


Franta iese în evidentä prin absenta unui partid catolic 
puternic. În aceastä tarä unde socul Revolutiei (si al 
decrestinärii revolutionare) fusese foarte dur, unde se instala 
o laicitate militantă, o cultură a separație: sferei religioase de 
aceea politică era deja bine formată. Jean-Marie Mayeur face 
cunoscută această scrisoare a lui Emile Keller către cardi- 
nalul Lavigerie: „În Franţa nu este admisă cîtuşi de putin 
intervenția Bisericii în sfera politică. Nu numai republicanii 
nu tolerează ca Biserica să sprijine un candidat, oricare ar fi 
el, dar nici conservatorii nu ar admite aceasta, iar cei mai 
buni deputaţi şi-ar pierde orice şansă de succes dacă ar 
accepta protecţia episcopilor sau a preoților lor”. În 1979, 
Jean Lecanuet, preşedintele Centrului Social-Democratilor, 
partid continuator al tradiției creştin-democrate franceze, 
rezuma acest punct de vedere astfel: „Cu faptul ca o acţiune 
politică să se inspire din valorile fundamentale ale creştinis- 
mului şi să se refere la concepția democratică de inspirație 
creştină sîntem absolut de acord. Dar în Franţa, tinînd cont 

de istoria noastră, nu este în tradiția noastră să considerăm 
creştinismul un stindard politic”!0. 

Terenul în care un partid politic ar fi putut să prindă 
rădăcini era foarte nefertil. Mişcarea catolică era departe de 
a avea amploarea pe care o cunoscuse în alte părţi, în Belgia, 
în Italia, în anumite regiuni germane. Existau organizații şi 
structuri deloc neglijabile, ca Acţiunea Cercurilor Catolice 
Muncitoresti, fondată în 1871 de Albert de Mun si René de 
La Tour du Pin care, fiind prizonieri în Germania dupä 
înfrîngerea de la Sedan, au cunoscut activitatea Monsenio- 
rului von Ketteler. 150 de cercuri erau răspîndite pe întreg 
teritoriul, regrupînd 40.000 de muncitori în 1880; în 1886, 
de Mun a fondat Asociaţia Catolică a Tineretului Francez, a 
cărui preşedinte, Henri Bazire, avea să creeze formula 
„sociali deoarece catolici”. Aceste organizații erau fondate 
pe noțiunea de caritate a burgheziei sau aristocrației față de 
clasele „inferioare”. Desprinse din Acţiunea Cercurilor de 
Léon Harmel în 1891, care se considera „democrat din 
instinct”, Cercurile de Studii preconizau echitatea socială (si 
nu numai caritatea şi paternalismul), sindicate muncitoreşti 
separate, impozitul pe venit etc. Dar puterea lor nu era 
suficientă pentru a stîrni un curent politic important, iar 
catolicismul francez era divizat de problema monarhiei. 
Scopul politicii lui Leon al XIII-lea şi al secretarului său de 
stat, pusă cu fermitate în aplicare la Paris de nunțiul papal 
Monseniorul Domenico Ferrata, era de a pune capăt izolării 
catolicilor şi derivei anticlericale, organizînd ralierea lor de 
partea Republicii, favorizîndu-le alianțele cu republicanii 
moderați, separînd, astfel, catolicismul de monarhie şi 
republicanii de socialism. 

Dacă încercarea lui Albert de Mun de a fonda un 
partid, în 1885, a eşuat brusc, anii 1890 au fost, în schimb, 
marcați de primele încercări reale de a organiza o mişcare 
creştin-democrată. La bază se aflau „preoții democrați”: 
Trochu, Calippe, Lemire, Naudet, Pastoret, Gayraud, 
Garnier, Dehon, Six. Descendenti ai legitimismului 

intransigent şi social, ultramontani, multi dintre ei trecuţi 
prin Acţiunea Cercurilor, acești preoți tineri, născuţi după 
1850, s-au detaşat treptat de cauza monarhiei. Cîtiva au 
intrat în Parlament, cum ar fi abatele Lemire, deputat de 
Hazebrouk între 18931928, sau abatele Gayraud. Nume - 
roase scrieri traduc filosofia lor: părintele Léon Dehon, 
fondatorul congregatiei preoților de la Sacre-Coeur, preot al 
acțiunilor de la uzina din ValdesBois pe care o conducea 
Léon Harmel, a publicat Manualul social creştin în 1894 şi 
un Catehism social în 1898, vulgarizînd astfel Rerum 
novarum; abatele Gayraud a publicat în 1899 Crestin-de- 
mocratiü. Doctrină şi program, în care insista asupra aspec- 
telor economice şi sociale ale activităţii lor, Democraţia şi 
creştin-democraţii, lucrarea din 1900 a abatelui Naudet, 
trebuie de asemenea menţionată. Acestor lucrări trebuie să le 
adăugăm şi o presă abundentă: Le Monde şi La Justice 
sociale conduse de abatele Naudet; La Démocratie 
chrétienne, fondată în nord de abatele Paul Six şi abatele 
Gaston Vanneufville în 1894, la care au colaborat majo- 
ritatea preoților democrați; Le peuple français al abatelui 
Garnier, La Quinzaine al laicului Georges Fonsegrive; 
L'OuestEclair , fondat de abatele Trochu şi Emmanuel 
Desgrées du Loû, La Vie catholique a abatelui Dabry. 

Ei s-au lovit de violente ostilitäti, mai ales din partea 
catolicilor monarhisti, care îi numeau „cei roşii”, chiar co- 
munarzi, în timp ce republicanii nu vedeau în ei decît nişte 
clericali. Congresele ecleziastice de la Reims şi Bourges au 
fost o ocazie pentru a organiza putin mişcarea. La congresul 
de la Reims (1896) a fost creat Partidul Democratic Creştin, 
al cărui program avea drept bază apărarea familiei, regle- 
mentarea economiei, intervenția statului pentru a proteja 
munca şi a garanta echitatea socială, organizarea profe- 
siunilor în sindicate patronale şi muncitoreşti separate. Dar 
modul de organizare rămînea rudimentar, fără regulamente 
şi fără conducere, aspect confirmat şi de Congresele de la 
Lyon din anii 1896, 1897 şi 1898, cînd s-a încercat unirea 

forțelor creştin-democrate în vederea alegerilor din 189811. 
Dar această tentativă de unificare a eşuat: înfrîngeri în 
alegeri, sciziuni între oameni, lipsa unui conducător de 
necontestat şi a unei adevărate organizări. Această demo- 
cratie creştină, avînd un puternic caracter antisemit, a fost 
condamnată de revenirea la politica anticlericală odată cu 
guvernul Waldeck-Rousseau şi prin acțiunile antisemite şi 
naționaliste odată cu afacerea Dreyfus. Ea s-a pierdut în 
Acţiunea Liberală Populară condusă de Jacques Piou, ale 
cărui poziții erau moderate, dar nu lipsite de preocupări 
sociale (drept dovadă, prezenţa lui Albert de Mun şi a lui 
Henri Bazire în conducerea partidului), în timp ce deputații 
catolici republicani, ca lyonezii Edouard Aynard şi Auguste 
Isaac se găseau în Federaţia Republicană, iar alții în Grupul 
celor de Dreapta, de orientare conservatoare, condus de 
Denys Cochin. 

La începutul secolului, democraţia creştină politică 
părea epuizată. Totuşi, o gîndire şi o acţiune eliberate de 
accentele antisemite şi ştiind să evite capcanele afacerii 
Dreyfus au cunoscut, odată cu Sillon, o mare amploare. 
Initial, a fost un grup de studenți de la Colegiul Stanislas din 
Paris, grupați în jurul lui Marc Sangnier (1873-1950): Cercul 
Catolic ,, la Crypte” căuta, între anii 18931896, mijloacele 
de a concilia credința şi societatea modernă. Astfel a apărut 
în 1894 revista Le Sillon. Provenind dintre familie 
burgheză, admis la politehnică, locotenent de excepție, Marc 
Sangnier va demisiona din armată pentru a-şi oferi averea şi 
timpul apostolatului social. Şef carismatic, el era un luptător 
entuziast, plin de căldură, tribun de o mare elocventä, ştiind 
să imprime numeroaselor mişcări Sillon locale şi regionale 
„un suflet comun”. Loc de întîlniri şi de formare a tinerilor, 
mişcarea avea scopul de a cîştiga tineretul catolic de partea 
democraţiei (deviza sa era „Dumnezeu si poporul”). Pentru 
Sangnier, care-şi spunea „catolic pasionat şi democrat 
ardent”, democraţia era un ideal moral, sistemul creştin prin 
excelență, „organizarea politică şi socială care tinde să 

dezvolte la maximum conștiința şi responsabilitatea 
fiecăruia”?. Ambitia sa era aceea de a reuşi acolo unde 
ralierea dorită de Leon al XIII-lea nu dăduse decît rezultate 
negative. Aspectele formative şi educative erau dezvoltate 
prin intermediul ziarului L'Eveil démocratique, al Cercurilor 
de Studii Sociale, al Institutiilor Populare, prin Tînăra Gardă 
creată în 1902 pentru a apăra manifestările silloniste. Era un 
catolicism de cucerire, foarte deschis din punct de vedere so- 
cial, al cărui obiectiv era acela de a construi o cetate viitoare 
fără nostalgia unui trecut depăşit. Datorită întîlnirilor, 
discuţiilor, reflectiilor comune, mişcarea Sillon, care număra 
10 000 de aderenti în 1905, a ştiut să creeze un spirit pentru 
multă vreme viu în rîndul militantilor. 

Această forță religios-educativă a evoluat spre un 
angajament din ce în ce mai puternic în viața politică. Era 
perioada cînd politica puternic anticlericală a lui Emile 
Combes şi separarea Bisericii şi a statului trezeau antago- 
nisme, în timp ce Pius al X-lea făcea o prioritate din lupta 
împotriva influenței ideilor moderne asupra credinței. 
Enciclica Pascendi (8 septembrie 1907), precedată de 
decretul Lamentabili din iulie, condamna modernismul; 
Revista La Quinzaine, care simpatizase cu acest curent de 
idei, a trebuit să dispară, operele lui Lucien Laberthonnière 
au fost puse la index, iar ierarhiei Bisericii i s-a pretins un 
jurămînt antimodernist. În 1908, Sfîntul Oficiu a condamnat 
La Justice sociale a abatelui Naudet şi La Vie catholique a 
abatelui Dabry. Or, această mişcare, care vroia, în numele 
creştinismului, să deschidă calea spre un angajament direct 
al laicilor în politică şi în societate în ciuda indicatiilor date 
de conducerea Bisericii, care atrăgea un mare număr de ti- 
neri şi chiar de seminaristi şi preoți tineri, a avut darul de a-i 
nelinisti pe multi dintre episcopi şi chiar pe papă. Energic 
combătut de Acţiunea Franceză, denunţat la Roma de către 
cardinalul Billot şi catolicii monarhiști, condamnarea părea 
să devină definitivă din momentul cînd Marc Sangnier 
anunţa un „Sillon mai mare”, deschis protestanților şi chiar 

necredincioşilor pe baza unei recunoașteri comune a 
valorilor republicane şi democratice. 

La 25 august 1910, papa Pius al Xlea a adus, prin 
Notre charge apostolique, mesaj adresat arhiepiscopilor şi 
episcopilor francezi, o critică foarte severă la adresa 
Sillon-ului. După ce a amintit de „frumoasele zile ale 
Sillon-ului”, şi-a exprimat regretul că speranțele pe care şi le 
pusese în această mişcare îi fuseseră înşelate. El denunța 
„pretenţia Sillon-ului de a ieşi de sub autoritatea ecle- 
ziastică”, adăugînd: „Suflul Revoluţiei a trecut pe acolo, şi 
putem concluziona că dacă doctrinele sociale ale Sillon-ului 
sînt greşite, spiritul său este periculos, iar educaţia sa este 
funestă”. „Nu, striga el reluînd tezele teocratice cele mai 
rigide, trebuie să reamintim în mod energic în aceste vremuri 
de anarhie socială şi intelectuală, cînd fiecare se dă drept 
savant şi legiuitor, că nu vom construi cetatea altfel decît a 
creat-o Dumnezeu; nu vom forma societatea decît dacă 
Biserica pune bazele şi coordonează acțiunile”. În 1907, Pius 
al X-lea făcuse această declarație episcopului de Bayonne 
aflat în vizită la Roma, publicată apoi în Buletinul religios al 
diocezei din Bayonne: „Aceşti tineri merg pe o cale 
periculoasă (...). Nu agreez ideea ca preoții să intre în 
această asociaţie, unde ei par să se lase ghidaţi şi conduşi de 
laici, fiind vorba de o mişcare pur laică, nu confesională. În 
fond, aceşti tineri urmează un ideal politic şi nu altceva, 
plasîndu-se în afara ierarhiei catolice. Preoții nu trebuie să se 
amestece în această miscare””. El nu ajunsese încă la 
condamnare, fiindcă recomanda episcopului să fie „bun cu 
aceşti tineri care sînt sinceri şi generosi”, dar acest document 
arată foarte clar ce se aştepta la Roma din partea unei 
organizaţii laice, fie ea de orientare creştin-democrată: o 
acțiune de acompaniament al magisteriului, fără autonomie 
şi fără inițiative proprii. 

Marc Sangnier, care dăduse mişcării sale un impuls 
politic accentuat prin crearea Uniunii pentru Educaţie Civică 
şi a Comitetului Democrat de Acţiune Socială, s-a supus. El 

a fondat o nouă revistă, La Democratie, şi un partid (1912), 
Noua Republică, care nu afişa o etichetă creştină. Totuşi, 
curentul creştin-democrat rămînea în fază embrionară, lovi- 
tura de la 25 august înăbuşindu-l cu atît mai mult cu cît 
acesta era divizat, abatele Lemire animînd Federatiile repu- 
blicanilor democrați; unul dintre responsabili, Paul Simon, 
fusese ales deputat la Brest în 1913. 

Experiențele crestin-democratilor din Franța aveau în 
comun un slab ecou în ţară, chiar dacă Sillon-ul se bucura de 
o largă răspîndire. Debuşeul electoral a fost însă întotdeauna 
foarte limitat. Cîteva regiuni rurale păreau mai receptive, 
cum ar fi nordul şi mai ales Bretania, unde Ouest-Éclair a 
avut un impact remarcabil. De fapt, ziarul catolic nu era 
creştin-democrat, ci mai degrabă conservator sau monarhist, 
uneori atras de Acţiunea Franceză fondată în 1898, şi al 
cărui dinamism în cadrul catolicismului era real în preajma 
războiului. Pe plan parlamentar, după cum s-a văzut, cato- 
licii deputați se împărțeau în trei grupe: Federaţia 
Republicană, Grupul celor de Dreapta, Acţiunea Populară, 
cea mai apropiată de curentul creştin-democrat. 


Situaţia catolicilor belgieni diferă foarte mult, fiindcă 
aceştia nu au fost nevoiți să gireze o criză permanentă cu 
Statul. Monseniorul Sterckx le recomanda să-şi plaseze acti- 
unea în cadrul constituţiei, iar în 1858 anumite personalități 
catolice au fondat o organizaţie al cărei nume exprima acest 
program — Asociația Constituţională Conservatoare. Alter- 
nanta la guvernare era o realitate: guvernelor liberale le-a 
urmat un guvern al catolicilor moderați (1870-1878), apoi 
sa revenit la guvernul li beral Walthère Frère-Orban, a cărui 
conducere a fost puternic anticlericală, iar din 1884 guver- 
narea a revenit catolicilor pe o perioadă de treizeci de ani. 
Prudenta suveranilor Leopold al II-lea şi Albert I a contribuit 
la menţinerea echilibrului. 

Deci nu problema instituțională îi diviza pe catolicii 
belgieni, ci problema socială. Unitatea politică exista, în 

ciuda politicii anticlericale duse de liberalii aflați la putere 
între 1878-1884, vizibilă mai întîi în opoziția arătată şi 
contestarea măsurilor guvernamentale, apoi în pregătirea 
luptei electorale de la 1884. Partidul catolic exista deja. Con- 
trolat de către conservatori, în sînul lui a apărut un curent 
creştin-democrat, unitatea partidului fiind cerută atît de 
Roma cît si de episcopi. Cu ocazia Congreselor de la Liège 
au fost apărate tezele progresiste susținute de Monseniorul 
Doutreloux şi de abatele Pottier, figuri importante ale catoli- 
cismului social belgian, animatori ai „şcolii de la Liège”, 
care s-a desprins rapid de corporatismul tradițional, pro- 
punînd înlocuirea asociațiilor mixte patroni/muncitori cu 
organizații separate. După Rerum novarum, ea a interpretat 
în acest sens cuvîntul pontifical, fiind de părere că mun- 
citorii trebuie să se apere ei înşişi. În februarie 1891, în urma 
acestor Congrese şi înainte de apariția enciclicei, a fost fon- 
dată Liga Democratică belgiană de către Georges Helleputte. 
Ultramontan, el era membru al influentei confrerii 
Saint-Michel, fondată în 1875 de economistul Charles Périn, 
care, inițial, fusese adeptul curentului politic intransigent al 
Tinerei Drepte, în numele căreia fusese ales deputat în 1889. 
Liga, mişcare socială şi politică în acelaşi timp, se sprijinea 
pe o multitudine de inițiative sociale, asociații, cercuri de 
studii, ligi de -apărare a țăranilor (le Boerenbond), sindicate 
(în cadrul cărora s-a evidenţiat părintele Czeslas Rutten, 
fondatorul secretariatului general al Uniunii Profesionale 
Creştine şi al Săptămînilor Sociale din Louvain), publicaţii 
(ca Het Volk). 

Unitatea Partidului Catolic a mai suferit şi alte şocuri, 
crestin-democratii Ligii formînd o adevărată opoziţie față de 
guvernele conservatoare catolice. Încercarea părintelui 
Adolphe Daëns, fondator în 1893 al Christene Volkspartij 
(Partidul Popular Creştin) în Flandra a fost efemeră: învins 
atît pe plan politic cît şi religios, exclus din Ligă, cazul său 
confirmă imposibilitatea de a fonda un partid creştin durabil 
fără acceptul ierarhiei Bisericii, aceasta mai demonstrează şi 

particularitatea belgiană bazată pe unitatea catolicilor. Papa 
cunoştea acest aspect: „În Belgia, aveți democrați buni. Voi, 
catolicii belgieni, conservatori şi democrați, sînteti cu toții 
de acord cu episcopii voştri”, declara Pius al X-lea în martie 
1905 ambasadorului Belgiei pe lîngă Sfîntul Scaun“. 

Importanța crestin-democratilor a crescut odată cu 
întărirea poziției lor pe plan parlamentar, cu atît mai mult cu 
cît adoptarea sistemului proporțional si renunțarea la scru- 
tinul majoritar în 1899 au făcut ca Partidul Catolic să piardă 
nişte locuri, majoritatea sa scăzînd numeric, astfel încît 
minoritatea crestin-democratä devenea indispensabilă. În 
1907, aceasta sa opus proiectului de lege al ministrului 
catolic al Industriei şi Muncii, Gustave Francotte, şi a reușit 
să determine votarea amendamentelor sociale, adăugînd la 
voturile proprii pe cele ale socialiștilor şi liberalilor. După 
căderea guvernului catolic conservator al lui Smet, doi dintre 
reprezentanții săi au intrat în cabinetul numit „de concen- 
tratie catolică” format de J. de Trooz împreună cu Jules 
Renkin, care a primit portofoliul Justiţiei, şi Georges 
Helleputte la Căile Ferate. În 1911, Henri Carton de Wiart şi 
Michel Levie au intrat şi ei în guvern. 

Prin integrarea în sistemul politic, intrarea întrun fel 
de coaliție catolică impusă de superiorii Bisericii, a căror 
influență era mare, şi prin experiența guvernamentală, se pot 
măsura interesul şi importanța experienței belgiene. 


Dacă Luxemburgul oferea un exemplu clasic de partid 
care apăra religia, mai ales în domeniul învățămîntului, prin 
reacția față de blocul anticlerical, prin Katholischer 
Volksverein, fondat în 1903, şi Rechtspartei în 1913, Olanda 
constituie un caz original. Fiind minoritari, catolicii au ştiut 
să găsească pe lîngă o grupare protestantă un mijloc pentru a 
se opune legilor anticlericale. Uniti de părintele Herman 
Schaepman, tipul de preot politician, deputat în 1880, cato- 
licii au format un partid. Acesta şi-a păstrat alianța cu par- 
tidul calvinistilor antirevolutionari, alături de care a cîştigat 

alegerile din 1888 şi a participat la diverse guvernări pînă la 
izbucnirea războiului, cu cîteva întreruperi, în funcţie de 
rezultatele electorale. Independenţa față de superiorii Bise- 
ricii, refuzul de a transpune în plan politic luptele confe- 
sionale şi chiar alianța cu calviniştii, fie ei şi „antirevo- 
lutionari”, au făcut ca peisajul olandez să fie foarte deosebit. 
În Italia situația era şi mai specială, din cauza ponderii 
Vaticanului, a importanţei acordate de suveranul pontif pro- 
blemelor italienilor, a atenţiei acordate problemelor îngrijo- 
rătoare ale Peninsulei. Aşezarea geografică a Sfîntului Scaun 
era însoțită de o cvasiexclusivitate a personalului italian în 
Curie, iar subordonarea directă faţă de Sfîntul Scaun era o 
trăsătură importantă a spiritualității şi mentalitätii majorității 
episcopilor italieni. Caracterul sacru al Romei, asocierea 
dintre misiunea Bisericii şi aceea a municipalității conferă 
cazului italian un interes deosebit. Romanitatea si cato- 
licismul erau inseparabile. „Roma unde Cristos este roman”, 
cum spunea Dante în Purgatoriu, nu era o idee nouă. 
Acţiunea Congreselor şi Comitetelor Catolice a fost 
constituită la Veneţia în iunie 1874. Baronul Vito d’Ondes 
Reggio a fost cel care a făcut Declaraţia Principiilor şi al 
cărui cuvînt a deschis toate Congresele ce au urmat, consti- 
tuind un fel de manifest al intransigentismului catolic italian 
raliat în jurul papei. Această organizaţie de laici a devenit 
repede instrumentul preferat al Bisericii în cadrul societății. 
Ea a fost organizată în cinci secțiuni de lucru (acțiunea cato- 
lică generală, caritate, educație, presă, artă creştină). Ea 
anima, prin intermediul diocezelor din Italia, o rețea impre- 
sionantă de acţiuni economice si sociale!5. Deosebit de 
importantă era a doua secțiune, care, în 1887, a căpătat 
numele de secțiunea de economie socială. Aceasta şi-a luat 
sarcina dezvoltării spectaculoase a caselor de economii 
rurale catolice şi a societăţilor muncitoreşti. Acţiunea nu 
avea totuşi o implicare politică directă în virtutea lui Non 
expedit, dar au avut o mare importanță în atragerea 
credincioşilor, influența sa asupra administratiilor locale 

fiind adesea capitală. Ele au susținut, de asemenea, auto- 
nomia laicilor, responsabili de fondarea a tot felul de aso- 
ciatii, grupuri, ziare, cum ar fi Giuseppe Sacchetti, care a 
fost alături de Ondes Reggio în inițiativa sa din 1874, 
Giovanni Aquaderni, Giambattista Paganuzzi, Stanislao 
Medolago Albani, Giuseppe Tovini. 

Conceptul de democratie crestinä a fost aprofundat de 
Giuseppe Toniolo, profesor de economie politicä la Univer- 
sitatea din Pisa. El a fondat în 1889 Uniunea Catolicä de 
Studii Sociale, iar în 1893, împreună cu Salvatore Talamo, a 
înființat o revistă care avea să se bucure de un mare 
prestigiu, Rivista Internazionale di Science Sociali e 
Discipline Ausiliarie. În 1894 el a publicat Programma dei 
cattolici di fronte al socialismo, numit Programul de la 
Milano, care cerea dreptate socială, apăra proprietatea pri- 
vată, subliniindu-i funcția socială, şi corporatiile, dar fără să 
excludă „uniunile profesionale exclusiv muncitoreşti” şi 
principiul participării muncitorilor la profit. Într-un articol 
publicat în 1897 el definea „conceptul creştin al demo- 
craţiei” ca pe o „organizaţie civilă unde toate forțele sociale, 
juridice şi economice cooperează în egală măsură pentru 
binele comun, ajungînd în final la avantajul principal al 
claselor de jos”. El pregătea astfel definiția dată de Leon al 
XIIHea în 1901 în Graves de communi. 

O nouă generație se năştea sub îndrumarea unui preot 
tînăr, Romolo Murri, a cărei concepţie demonstra un anumit 
intransigentism, însă diferit față de venerabila Acţiune a 
Congreselor, pe care o doreau transformată fiindcă o consi- 
derau inadaptată. Murri şi prietenii lui se situau pe o poziție 
distantatä de apărarea drepturilor Bisericii, întorceau spatele 
corporatismului, acceptau greva ca mijloc de acţiune şi 
creaseră Ligile Muncii sau Birourile Muncii, aducîndu-şi 
contribuţia la acţiunile sindicaliştilor, mai ales în industria 
textilă de la începutul secolului. Ei îşi dezvoltau ideile în 
publicații ca 1] popolo italiano, fondat în 1897 de Giovanni 
Battista Valente, 1! Domani d'Italia (1901) şi mai ales în 

Cultura sociale politica e letteraria începînd cu 1898, cînd 
Murri şi-a expus Propositi di parte cattolica. Găsim sinteza 
acestuia în Programul de la Torino, redactat în 12 puncte de 
Valente şi Francesco Invrea, publicat la 15 mai 1899 în 
cinstea celei de-a opta aniversări a Rerum novarum: acesta 
este primul program politic veritabil al democrației cres- 
tine'S. El prevedea descentralizarea administraţiei la nivel 
comunal şi regional, alegerile prin vot proporțional şi 
referendumul la iniţiativa poporului, o legislaţie care să 
protejeze munca, să apere micile proprietăți rurale, să 
introducă impozitul progresiv, să diminueze cheltuielile 
militare şi să lupte pentru dezarmarea generală. 

Înzestrat cu un mare talent polemic, Murri, preot 
originar din Marches, ataca dur statul burghez şi îi reproşa 
Actiunii incapacitatea de adaptare. Din 1901, curentul lui 
Murri sa lovit de numeroas e probleme, în primul rînd de 
dorința exprimată de Leon al XIII-lea de a limita democraţia 
creştină la o activitate socială, excluzînd o extindere în plan 
politic şi amintind că angajarea catolicilor în problemele de 
ordin social nu se putea face decît prin supunerea față de 
ierarhii Bisericii. În al doilea rînd, au avut loc evoluții 
diferite în modul de percepere a politicului de către catolicii 
italieni. Formula lui don Margotti, „nici alegători nici aleşi”, 
consacrată de Non expedit, a suferit unele atenuări; o linie 
„transigentă”, care reînnoda legăturile cu catolicismul liberal 
piemontez, „conciliatorist”, se reactiva şi spera ca Biserica 
să recunoască statul liberal!7. Dar aceşti catolici moderați se 
situau pe poziţii conservatoare în plan social. Tot diferită era 
poziția lui Filippo Meda la Milano, care înțelegea „să se 
pregătească prin abţinere” şi visa la un partid care să semene 
cu Zentrum, capabil să se înțeleagă cu liberalii, dar pe baza 
unui program. El pregătea astfel compromisul „clerico-mo- 
derato”. 

În al treilea rînd era vorba chiar de poziția lui Murri 
față de ideile îndrăznețe. El cerea acţionarea în mod 
independent față de Biserică, revizuirea principiului de 

neparticipare a catolicilor la viața politică, implicarea 
muncitorilor în gestionarea întreprinderilor. În loc să se 
viseze la revenirea mitică a unei ipotetice unanimitas 
christiana, el recomanda catolicilor să înfrunte societatea 
modernă. Democraţia creştină a lui Murri avea un puternic 
aspect de reînnoire a angajamentului catolicilor, dar şi o 
anumită tendință de reînnoire a religiei şi de criticare a 
Bisericii. Atacurile sale puteau fi foarte dure, ca de exemplu 
cel din 1902, în faimosul articol despre „Crollo di Venezia”, 
în care îl compara pe fostul preşedinte al Actiunilor, 
Paganuzzi, cu clopotnița bisericii Saint-Marc, care se 
dărîmase. Unitatea Actiunilor Congreselor părea să fie greu 
de menţinut, iar Breva pe care Leon al XIII-lea o adresase la 
Congresul de la Taranto din septembrie 1901, care arăta 
dorința sa de a-i vedea pe crestin-democrati integrați în 
mişcare, caracterizîndu-i ca pe „un grup de tineri cu forte 
proaspete şi cu dorința vie”, nu era suficientă. În 1902, 
înlocuirea lui Paganuzzi cu contele Grosoli, un moderat mai 
deschis, părea să aducă coeziunea. Dar cel deal XX1ea 
Congres,. ţinut la Bologna în noiembrie 1903, a înregistrat 
din nou o confruntare între crestin-democrati şi intransigentii 
conduşi de Paganuzzi. Noul papă, Pius al X-lea, îngrijorat de 
coeziunea catolicilor pentru a proteja depositium Fidei de 
atacurile modernismului, a decis operaţia chirurgicală: 
Acţiunea a fost dizolvată la 30 iulie 1904, iar Acţiunea 
Catolică a fost organizată şi controlată la sînge de Biserică, 
singura capabilă să readucă totul în spiritul lui Cristos 
(enciclica Il fermo proposito, 5 iunie 1905). Catolicii erau 
grupați de acum încolo în cele trei „Uniuni”: Uniunea 
Populară, Uniunea Economică şi Socială şi Uniunea 
Electorală, aceasta din urmă anuntînd pregătirea revenirii 
catolicilor în viața politică. Enciclica, confirmînd enciclica 
Non expedit, autoriza derogări, ceea ce a permis catolicilor 
să se prezinte la alegerile din 1909 şi din 1913, graţie 
pactului Gentiloni (după numele preşedintelui Uniunii 
Electorale, Ottorino Gentiloni), veritabilă alianță cu liberalii, 

al cărei scop era limitarea progreselor socialiştilor. Cle- 
rico-moderantismul a căpătat un nou avînt, venind în spri- 
jinul lui Giolitti şi al unui sistem politic mult timp combătut. 

Programul Uniunii Populare, elaborat de Toniolo, 
excludea orice autonomie a laicilor față de Biserică. Or, 
Murri, care favorizase, încă de pe timpul Actiunii, crearea 
fasciului pe teritoriul Italiei, a fondat în 1905, la Bologna, o 
mişcare națională, Liga Democratică Naţională, situîndu-se 
astfel contra curentului. Aventura nu a durat mult: la 28 iulie 
1906, enciclica Pieni l'animo a interzis clericilor să adere la 
aceasta; Murri a fost suspendat în 1907 şi excomunicat în 
1909, după ce fusese ales deputat al Romagnei. 

Această evoluţie confirmă faptul că nici o soluţie nu 
era posibilă în afara magisteriului. Pentru crestin-democrati 
experiența era dureroasă, dar constituia o etapă de o mare 
importanță: importanța laicității şi a Statului, raportul 
democratie-catolicism, autonomia credinciosului în sfera 
politică, acestea au fost cîteva dintre contribuţiile lui Murri. 
„Adevărata noutate introdusă de Murri şi de mişcarea sa, 
remarca Francesco Traniello, este descoperirea faptului că 
democraţia modernă nu poate fi separată de metoda 
libertății”? 

Experiența nu se încheia aici: în 1919 se puneau 
bazele unei noi organizații de către Eligio Cacciaguerra şi 
Giuseppe Donati, Liga Democrată Creştină, dar foarte 
important este faptul că preotul sicilian Luigi Sturzo, adept 
al concepțiilor murriene, emitea o idee care avea să 
înflorească după război. Ziarul său, La Croce di Costantino, 
fondat în 1897, discursul său din 24 decembrie 1905 de la 
Caltagirone, „Programul municipal al catolicilor” din 1902 
şi activitatea sa municipală scoteau în evidență principalele 
aspecte ale „popularismului”: deosebirea între partid, activi- 
tate politică şi Biserică, o societate avînd la bază principiile 
creştine dar fiintînd într-un Stat neutru, solidaritatea socială, 
democraţia politică, atenția deosebită acordată autonomiei 

locale, comunale, capabile să asigure respectarea persoanei 
în raport cu Statul. 


Între partidele cu bază catolică, Centrul german 
(zentrum) ocupă un loc aparte. Înființat în scopul apărării 
religiei în fața Kulturkampf-ului, el a luat forma unui partid 
catolic, german, adept al regimului parlamentar, odată cu 
potolirea luptei după 1878. 

Centrul era catolic în mai multe privințe. Format 
dintr-o vastă rețea de asociații profesionale, agricole, munci- 
toresti, din sindicate, din case de credit si de ajutor reciproc, 
din Volksverein fur das Katholische Deutschland Asociaţia 
Populară pentru Germania Catolică, fondată în 1890 la 
Miinchen-Gladbach, reprezentanta, prin preoții Franz Hitze 
şi August Pieper, a unui catolicism social, separat de corpo- 
ratism, care propunea o reformă socială bazată pe soli- 
daritate şi pe participarea muncitorilor la gestionarea între- 
prinderilor. Ea se putea sprijini şi pe o presă pletorică: 446 
cotidiane în 1912, citite de 2 600 000 de cetăţeni. Centrul 
mai era catolic şi prin aşezarea geografică şi prin electoratul 
său, care corespundea cu harta acestei confesiuni în Ger- 
mania. Acest partid interclasist, în care se regăseau nobili, 
țărani, muncitori, meşteşugari, membri ai claselor de mijloc, 
Şi care avea printre conducătorii şi aleşii săi numeroşi clerici, 
menținea în programul său aspectele legate de apărarea Bise- 
ricii, a drepturilor sale, a şcolilor catolice, pronunțîndu-se 
împotriva secularizării. În ciuda promisiunii lui Windthorst 
(discurs ținut la Papenburg în august 1872), partidul nu s-a 
putut deschide protestanților din cauza opoziţiei Romei şi a 
episcopatului. Deputatul Julius Bachem, care chema la 
„ieşirea din turn”, şi Karl Muth, fondatorul revistei 
Hochland, erau suspectați de Vatican, acesta din urmă fiind 
acuzat de modernism. Deschiderea interconfesională a avut 
totuşi loc în plan sindical prin formarea, în 1899, a 
sindicatelor creştine, Christliche Gewerkschaften. În 1912, 
Pius al Xlea a acceptat participarea muncitorilor catolici 

(enciclica Singulari quadam, 24 septembrie 1912), cu 
conditia sä aibä aläturi o asociatie muncitoreascä catolicä, 
Arbeitervereine, însărcinată cu atragerea membrilor, ceea ce 
nu i-a împiedicat pe integrişti să protesteze. Acest partid 
catolic, puţin ultramontan, era un partid german. Integrînd 
mai mult sau mai putin uşor diferitele partide catolice ale 
vechilor state germane, el dorea să-şi afirme germanitatea cu 
atît mai mult cu cît reprezenta o confesiune minoritară, pe 
care Kulturkampf o caracterizase ca fiind străină Națiunii. 
„Noi sîntem germani din cap pînă-n picioare”, spunea 
Ludwig Windthorst, interesat să integreze partidul în viața 
politică germană. Această preocupare l-a determinat să 
refuze votarea în 1887 a legii numite a şeptenalului militar, 
care stabilea bugetul armatei pe şapte ani, opunîndu-se astfel 
Vaticanului, care dorea să-l susțină pe Bismarck în această 
chestiune. Pentru Centru aceasta reprezenta ocazia de a-şi 
sublinia caracterul diferit, definindu-si poziția pe criterii 
nereligioase şi germane. Din partid ce apăra religia, el de- 
venea un partid catolic german. După 1890, cînd Bismarck a 
fost îndepărtat de la putere, iar Ernst Lieber ia succedat lui 
Windthorst, această evoluţie s-a accentuat. Acest partid 
important, care număra între 91 şi 115 deputați, obţinînd, în 
1907, 19,4% din voturi, a susținut o politică protectionistä, 
socială, străină de politica lui Bismarck; apropiat al puterii 
(fără să fi participat vreodată la guvernare), el şi-a însuşit 
ulterior valorile Germaniei imperiale, aprobînd politica sa 
militară şi participînd în 1914 la Uniunea Sfîntă. 

Apropiat al puterii, Centrul a avut un rol important în 
orientarea catolicismului german pe calea integrării natio- 
nale şi a democraţiei. Foarte legat de Parlament, el dorea, 
după modelul deputatului de Biberach, Matthias Erzberger, 
să i se recunoască rolul foarte important pe care îl avusese. 
Apărător al libertăţilor şi al grupurilor intermediare, Centrul 
nu avea încredere în puterea Statului. Prudent în materie de 
democraţie socială, el preconiza o restructurare a capita- 
lismului şi adoptarea unei reglementări sociale care să 

protejeze muncitorii, reglementare pe care Georg von 
Hertling, liderul partidului între 1902-1912, a încercat să o 
impulsioneze. 


În Elveţia, aflîndu-se în poziție defensivă din cauza 
Kulturkampf -ului, catolicismul, a cărui vitalitate este evi- 
dentiatä de lucrările Uniunii de la Friburg, era foarte împăr- 
tit. Sistemul cantonal antrenase crearea unor structuri aso- 
ciative sau partizane în acest cadru cantonal, iar divizarea 
lingvistică accentua sentimentul de färîmitare. Prin acțiunile 
lor politice, catolicii liberali conduşi de istoricul şi juristul 
Philipp Anton von Segesser se opuneau ultramontanilor, 
care îl aveau ca lider pe Gaspar Decurtins. Există de 
asemenea între cele două curente o problemă de generație: 
von Segesser, născut în 1817, a murit în 1888, iar Decurtins 
(1855-1916) a fost susținut atît de Uniunea de la Fribourg, la 
care a participat în mod activ, cît şi de Rerum novarum. 

Curentul se îndrepta spre unificare sau mai curînd 
către o coordonare care străbătea toate cantoanele: un 
Katholikentag sa reunit în 1903, un Volksverein a fost 
organizat în 1905, iar pe plan politic a luat ființă în 1912 
Schweizerische Konservative Volkspartei: acesta reprezenta 
o federaţie a partidelor cantonale, cu tendinţe interconfe- 
sionale, al cărei program, referindu-se la reforma socială, 
prelua multe din ideile liberalilor în ceea ce priveşte 
libertatea Bisericii şi apărarea libertăților cantoanelor. 


Mişcarea catolică din Austro-Ungaria își găsise un 
teoretician în baronul Karl von Vogelsang (mort în 1890), 
înlocuit de Monseniorul Franz Martin Schindler, profesor de 
teologie morală la Universitatea din Viena, şi un organizator 
în persoana lui Karl Lueger. Acest tribun al poporului anima 
Uniunea Creştinilor Sociali, căreia a ştiut să-i confere o bază 
muncitorească şi populară, dar alcătuindu-şi şi o clientelă de 
mici burghezi, meşteşugari, comercianți. Discursul său era 
antiliberal, anticapitalist, antisemit şi ridica în slăvi ordinea 

medievală si corporatiile, fiind critic la adresa catolicismului 
conservator şi a episcopilor. În această Austrie încă marcată 
de josephism care, de la sfîrşitul secolului al XVIII-lea, 
punea Biserica sub supravegherea foarte atentă a Statului, 
mişcarea lui Lueger a găsit la Roma simpatie şi sprijin, însă 
cu recomandarea de a mai renunța la antisemitism. 

Influența lui Karl Lueger era remarcabilă: el a fost 
ales primar al Vienei în 1895. Împăratul Franz Iosif a 
încercat în zadar să îl împiedice să-şi exercite funcția pe care 
o obține totuşi în 1897. Această experiență de gestionare 
social catolică a unei mari capitale este foarte interesantă. 
Politica lui Lueger de municipalizare a serviciilor publice a 
fost adesea dată ca exemplu. Alegerile din 1907, pentru 
prima dată prin vot universal, au adus un oarecare succes 
partidului său. Au fost aleşi 67 deputaţi (dintr-un total de 
516) şi 30 de catolici conservatori. Aceasta a oferit ocazia de 
a unifica cele două curente în sînul aceluiaşi partid 
social-creştin, a cărui evoluţie se situa pe poziții mai puțin 
tranşante pe plan social. El a continuat, totuşi, să propage un 
antisemitism virulent prin intermediul organului său, 
Deutsche Volksblatt, ceea ce i-a adus admiraţia lui Hitler, 
exprimată în Meinkampf, deşi acest antisemitism se fonda pe 
concepții religioase şi nu pe principii biologice; Hitler 
admira, de asemenea, metodele politice ale primarului 
Vienei: talentul său de a manipula oamenii, demagogia lui, 
modul în care îşi asigura sprijinul din partea claselor 
mijlocii”. 

Din catolicismul social, Partidul Social-Creştin, ală- 
turi de alte partide social-creştine cehe, slovene sau polo- 
neze, desprindea o anumită viziune asupra Imperiului, 
considerat ca fiind un Stat confederal fondat pe autonomia 
naționalităților. În diferite părți ale Imperiului au luat naştere 
mişcări creştin-democrate. În Galiția, preotul Stanislaw 
Stojalowski a fondat un partid creştin popular imediat după 
Rerum novarum, dar a avut neînțelegeri cu mai-marii 
Bisericii, fiind pe punctul de a fi suspendat şi apoi exco- 

municat. Partidul său, care a avut cîţiva deputați la Viena, a 
dispărut după moartea sa, în 1911. În Boemia şi Moravia, 
Monseniorul Jan Sramek, profesor la seminarul din Brno, a 
fondat în 1899 Partidul Social Creştin, care, în ciuda con- 
curentei din partea Partidului National Catolic Conservator, 
a avut 17 deputaţi la Viena în 1907; în Slovacia, care fusese 
reataşată coroanei Ungariei, abatele Hlinka crease o mişcare 
nu crestin-democratä, ci naționalistă, menită să apere 
identitatea slovacă, identificată cu catolicismul, în fața 
riscurilor maghiarizării. Aceasta ia adus cîteva necazuri cu 
Biserica (el a fost suspendat. după o campanie electorală 
tumultoasă din 1906) şi cu autorităţile, care l-au întemnițat 
timp de doi ani. În Ungaria, preotul Sândor Giesswein a fost, 
din 1893, un pionier al asociaţiilor de protecție a munci- 
torilor, punînd bazele Mişcării Social-Crestine (1905). El a 
fost ales deputat şi a deținut această funcție pînă la moartea 
sa, în 1923. În parlamentul de la Viena îl mai găsim şi pe 
Monseniorul Korosec, liderul Partidului Popular Sloven. Din 
1911 îl găsim aici şi pe Alcide De Gasperi, deputat de 
Trentino, unde, de la începutul secolului, dezvoltase un 
puternic angajament în asociationismul catolic. Fiind sus- 
ţinut de episcopul de Trento, Monseniorul Celestino Endrici, 
el a condus din 1905 ziarul La Voce cattolica (devenit în 
1906 II Trentino). 


În Spania, după eşecul programului Partidului Catolic 
al lui Alejandro Pidal y Mon între 18811882, catolicismul a 
rămas dominat de un traditionalism autoritar, o nostalgie vie 
a carlismului, ce caracteriza majoritatea episcopilor şi 
preoților fideli legitimitätii dinastice. Totuşi, un puternic 
curent intransigent, ultramontan, care se proclama „inte- 
grist”, se detaşa de revendicările carliste. Acesta era repre- 
zentat de un preot catalan, Felix Sardá y Salvany, autorul în 
1884 al unei cărți care avea ca principal merit claritatea, El 
liberalismo es pecado, traducerea sa în plan politic a fost 
făcută de Candido Nocedal şi apoi de fiul său Ramón, prin 

intermediul ziarului lor El Siglo Futuro. Ei visau la o 
„republică” catolică peste care să domnească Regele Cristos, 
simbol al Partido Integrista care a atras pe urmele sale cea 
mai mare parte a carlismului. Era un catolicism întors spre 
sine însuşi, refuzînd categoric lumea modernă, şi a cărui 
forță împiedica naşterea unui partid conservator care să 
accepte jocul electoral, votul universal fiind introdus abia în 
1890. 

Începutul secolului XX a asistat la apariția 
iniţiativelor care urmau să pregătească formarea unei 
democraţii creştine după 1919: reviste precum: Ciencia 
tomista fondată de dominicani în 1910, Cercurile 
muncitoreşti ale iezuitului Antonio Vicent, un început de 
sindicalism creştin susținut de canonicul Maximiliano 
Arboleya în regiunea minieră Asturia, fondarea de către un 
alt iezuit, părintele Gabriel Palau, în 1906, la Barcelona, a 
Acci6n social popular, iar în 1909 a Associaci6n catélica de 
Propagandistas, de către părintele Angel Ayala, care anunța 
Acţiunea Catolică din perioada interbelică. 

Cultura 
creştin-democrată 


Credinţa în Dumnezeu 


„Noi ne fondăm politica pe o imagine a omului care se 
inspiră din valorile creştine fundamentale şi care-şi găseşte 
expresia în demnitate, în libertatea inalienabilä si inviolabilă 
a omului şi în responsabilitatea sa. Aceasta implică egali- 
tatea în diversitate, dorinţa de dezvoltare şi recunoaşterea 
imperfectiunii naturii umane”. 

„Programul politic” al Partidului Popular European, 
adoptat în urma primului Congres de la Bruxelles (martie 
1978), punea accentul pe una dintre trăsăturile specifice cele 
mai importante ale democrației creştine: legătura sa cu 
credința. „Programul de bază adoptat de Congresul al IX-lea 
de la Atena (11-13 noiembrie 1992) accentuează suferința 
spirituală: „Impregnaţi de valorile iudeo-creştine, noi vedem 
în fiecare bărbat şi în fiecare femeie o persoană, adică o 
ființă umană unică, de neînlocuit, ireductibilă la altceva, 
liberă prin natura sa şi deschisă transcendentei. Fiecare ființă 
umană din sînul unei societăți depinde de celelalte. Fiindcă 
este liberă, responsabilă şi solidară, persoana trebuie să 
participe la făurirea societății. Pentru multi dintre noi, acest 
angajament este motivat de convingerea de a fi fost chemaţi 
să contribuim la opera creatoare si eliberatoare a lui 
Dumnezeu”. 

Alcide De Gasperi împărțea oamenii politici în trei 
categorii: oamenii de acțiune, oamenii puterii, oamenii 
credinței. El dorea, conform mărturiilor fiicei sale Maria 
Romana, să ne reamintim de el ca de un om al credinţei 
înainte de toate. Acest punct de vedere al restauratorului 
democraţiei creştine şi al Italiei după cel de-al doilea război 

mondial se baza pe importanța pe care o are credința în 
angajarea crestin-democratilor în cadrul Cetăţii. Trebuie 
totuşi avut în vedere faptul că acelaşi motor a dat naştere 
unor angajamente dintre cele mai diverse, deoarece prin- 
cipala caracteristică a temperamentelor şi familiilor politice 
ale creştinilor este în primul rînd diversitatea. Găsim o 
întreagă paletă de comportamente de la intransigenti la 
concilianti, de la cei care acceptă Revoluţia franceză la cei 
care o recuză. Răspunsurile catolicilor la problemele 
secolului al XIX-lea o dovedesc. În secolul XX, generalul de 
Castelnau în Franţa, Antonio de Oliviera Salazar în 
Portugalia, cancelarul Dollfuss şi Monseniorul Ignaz Seipel 
în Austria, Monseniorul Tiso în Slovacia şi-au fondat toți 
politica pe credință. Se ştie cît de laborioasă a fost, în Franţa, 
ralierea catolicilor la Republică şi se cunoaşte forța de 
seducţie a Acţiunii Franceze. În Italia, curentul creştin-de- 
mocrat a fost pus în dificultate de curentul clericomoderat 
care, după venirea la putere a lui Mussolini, avea să 
accentueze sciziunile din sînul Partidului Popular şi să 
susțină propunerile Ducelui, ajungînd pe punctul de a se 
transforma în curent clericofascist. În Spania, Biserica a 
primit cu uşurare pronunciamiento-ul din iulie 1936 şi n-a 
încetat să prezinte războiul civil ca pe o cruciadă împotriva 
răului. În Germania, jocul ambiguu al lui von Papen l-a 
ajutat în mod decisiv pe Hitler să avanseze. În Belgia, Léon 
Degrelle, vechi militant al Tineretului Studenţesc Catolic, 
provenind de la Universitatea din Louvain, a devenit şeful 
carismatic al mişcării rexiste, inițial de inspirație religioasă, 
dedicată cultului lui Cristos-Rege (Christus Rex), care sa 
transformat rapid în partid naționalist cu accente fasciste. 
Mai mult, nici un partid creştin-democrat n-a reușit să 
obțină majoritatea voturilor catolicilor, astfel încît plura- 
lismul a devenit din ce în ce mai puternic. În Franţa, disper- 
sarea este un factor structural, votul împărțindu-se în special 
între partidele de dreapta şi de centru (în 1952, din 100 de 
practicanți, 54 au votat pentru MRP)'; spre sfîrşitul anilor 

1960 votul s-a orientat cu precădere spre stînga; 25% dintre 
catolicii practicanți susțineau candidatul de stînga la ale- 
gerile prezidenţiale din 1988; prezența în cadrul Partidului 
Socialist a unor personalități ca Jacques Delors este emble- 
matică. Italia anilor ce au urmat lui 1945 înregistra o situație 
diametral opusă: Papa şi episcopatul impuseseră după război 
unificarea catolicilor în jurul DCI, făcînd din votul în 
favoarea acestuia o datorie de credință. Au fost şi voci care 
au susținut alte partide mai mult sau mai putin reacționare, 
cum a făcut-o Uomo qualunque în 1946. Astăzi unitatea s-a 
destrămat odată cu formarea mai multor partide care se 
reclamă din catolicism şi mai ales odată cu apariția Ligilor 
care iau ființă în regiunile puternic creştin-democrate din 
Nord, în ciuda amenințărilor episcopilor. 

Problema care se pune aici este aceea a fidelității față 
de credință (dar care credință?) în cadrul acţiunii concrete, 
unde regăsim dialectica dintre convingere şi responsabilitate. 
Ea obligă la asumarea unei critici pe care istoria o poate 
aduce definiţiei „omului creştin-democrat” dată de filosoful 
Etienne Borne: „Omul creștin-democrat îşi va ciuli urechile 
bănuitoare dacă aude spunîndu-se că politica îşi are propria 
lege şi că pentru a se delimita mai bine de etică face din 
aceasta, în mod tehnocratic, o ştiinţă aplicată, ba mai mult, 
un fel de artă care îşi ia ca model omul, tot aşa cum pictorul 
sau sculptorul îşi extrag efectele din culori sau din piatră. 
Creştin-democratul refuză ca politica să constituie un 
univers autonom şi auto-suficient şi susține că politica nu 
poate căpăta consistență şi sens decît mulțumită unei sfere 
exterioare ei. Negarea acestei sfere exterioare, care poate fi 
denumită în mod provizoriu etică, a devenit o maximă de 
importanță majoră a numeroaselor teorii şi ideologii politice. 
Doctrina crestin-democratä şi specificul acesteia se vor 
regăsi în negarea acestei negări. Într-un cuvînt, omul 
creştin-democrat prin convingerile sale trebuie să fie anti- 
Machiavelli”. 

Această definiție, avansată de un filosof creştin-de- 
mocrat, a ridicat unele întrebări. Nu cumva este vorba mai 
mult de un ideal decît de o realitate? Fără să ajungem pînă la 
a pune în discuţie virtutea personală, de care anumiţi repre- 
zentanti ai democraţiei creştine, de aici sau din alte părţi, 
erau într-o oarecare măsură lipsiți, nu putem să nu ne punem 
întrebarea cum un om politic, a fortiori un om de stat, poate 
fi creştin în sensul evanghelic al cuvîntului? Nu există 
cumva o antinomie fundamentală între profesiunea de cre- 
dintä, comportamentul pe care-l presupune aceasta în viața 
zilnică şi cea publică şi regulile nemiloase ale rațiunii de stat 
sau de partid? Etienne Borne se revoltă împotriva faptului că 
un creştin-democrat poate fi considerat „un moralist care 
pretinde a fi om politic”. Totuşi, problema se pune cu 
acuitate. Ea nu poate fi rezolvată cu uşurinţă, fiindcă fiecare 
caz este un caz particular şi fiindcă etica convingerii nu este 
aceea a Statului, nici aceea a omului politic activ, ci aceea a 
individului în forul său interior. Etica responsabilitätii pe 
care omul de acţiune şi-a asumat-o nu aparține nici moralis- 
mului şi nici evanghelismului şi nu este neapărat machia- 
velică; scopurile sînt importante, dar e posibil ca nici mijloa- 
cele să nu fie pierdute din vedere. 

„EI făcea politică în manieră creştină, dar nu susținea 
deloc că era vorba de o politică creştină, încă si mai putin de 
Politica Creştină”, scria Joseph Rovan despre Edmond 
Michelet”. Avem de-a face aici cu aplicarea distinctiei făcute 
de Maritain între acţiunea săvîrşită în spiritul unui creştin şi 
aceea săvîrşită în calitate de creştin. 

Konrad Adenauer resimțea această dihotomie atunci 
cînd deosebea religia creştină de Weltanschauung-ul creştin, 
adică de viziunea lumii prin prisma religiei. Credinţa este 
sursa de inspiraţie, mijlocul de a descifra evenimentele şi de 
a combate aberatiile cum ar fi colectivismul sau „statolatria”. 
Credinţa este, ca şi la Alcide de Gasperi, „sursa interioară a 
acţiunii”, o credință de unde el extrăgea ceea ce numea 
„civilizaţia creştină”. Adică, susținea italianul Mariano 


98 


Europa democraţiei creştine 


Rumor la Congresul al X-lea al DCI (23 noiembrie 1967), 
continuatorul lui Luigi Sturzo, „a interpreta valorile 
religioase şi culturale creştine ale societăţii civile şi a le 
aduce în plan politic, în măsura posibilităților şi cu 
respectarea caracterului democratic al Statului”. 

La această problemă privind raportul dintre credință şi 
acțiune, Etienne Borne răspundea referitor la Robert 
Schuman: „Politica lui Robert Schuman nu era o politică 
creştină pentru simplul motiv că o politică creştină nu poate 
exista. Dar dacă este posibil să actionezi creştineşte, printre 
riscurile şi aproximările acțiunii, printr-un anumit număr de 
valori ale dreptății şi umanității comune credincioşilor şi 
necredincioşilor, atunci se poate vorbi de o politică creştină, 
iar Robert Schuman poate trece, în mod onorabil, drept un 
politician creştin (...). Apartenența lui religioasă nu 
constituia la el sursa vreunui complex, nici de superioritate, 
nici de inferioritate. El ştia, fiindcă era un bun cititor al 
textelor înțelepte, că sfaturile înțelepciunii catolice se alătură 
umanismului rațiunii practice ducînd-o pînă la capătul logicii 
sale şi, de exemplu, pentru a învăţa că naționalismul nu 
reprezintă adevărul, ci pervertirea patriotismului”. (Forces 
nouvelles, 12 decembrie 1963). Acţiunea îşi înfige rădăcinile 
într-o credință solidară şi general practicată. Se pune 
întrebarea dacă legătura care îi uneşte pe militantii CDU-ului 
german ai DC-ului italian şi ai CDS-ului francez este 
creştinismul trăit. Dar există exemple nenumărate, atît în 
trecut, cît şi în prezent, de responsabilii de partide de 
inspiraţie creştin democrată respirînd într-o atmosferă 
personală religioasă şi cu o viață religioasă susținută. Să 
reținem cîteva cazuri emblematice ale secolului XX şi alese 
dintre laici. Este cazul lui Marc Sangnier, cu o credință 
puternică, şi a lui Robert Schuman, despre care Jacques 
Fauvet spunea că intra în hemiciclul Palatului Bourbon „aşa 
cum un credincios ia loc în strană”. El îşi justifica acţiunea 
prin intermediul creştinismului: „el a arătat, scria Fauvet în 
Pour l’Europe, că toți oamenii sînt egali prin natura lor, sînt 

copii ai aceluiaşi Dumnezeu, apärati de acelaşi Cristos, fără 
deosebire de rasă, de culoare, de clasă socială şi de profesie. 
El a făcut să fie recunoscută demnitatea muncii şi obligația 
ca toți să i se supună. El a recunoscut întîietatea valorilor 
morale care singure îl înnobilează pe om. Legea universală a 
dragostei şi milosteniei a făcut din fiecare un aproape al 
nostru (...) . Toate aceste învätäminte şi consecințele prac- 
tice care decurg din ele au răsturnat lumea. Această revoluție 
s-a petrecut sub inspirația progresivă a Evangheliei, care a 
modelat generaţiile printr-o muncă lentă, adesea însoțită de 
lupte înverşunate”. Alcide de Gasperi citea cărţile sfinte, 
V'Imitation de Jésus Christ, se împărtăşea în fiecare dumi- 
nică, se ruga zilnic. Edmond Michelet recursese si el adesea 
la Euharistie, mergea regulat la slujbele religioase, se ruga, 
se spovedea”. Despre Helmut Kohl, Joseph Rovan scrie că 
„baza” acţiunilor sale şi a viziunii sale politice „este credința 
creştină catolică trăită si practicată fără ostentatie şi fără 
agresivitate dar, de asemeni, fără odihnă”. Cancelarul Ger- 
maniei povesteşte el însuşi că provine dintr-un mediu ,,pro- 
fund «negru», adică de factură catolică”. Oscar Luigi 
Scalfaro, preşedintele Republicii italiene, absolvent al Uni- 
versitätii Catolice Sacre-Coeur de la Milano, fost conducător 
al Actiunii Catolice, terțiar franciscan, colaborator al ordi- 
nului înființat de Jean Bosco, cerea Fecioarei în discursul 
ținut la Camera Deputaţilor cu ocazia învestiturii sale, „pro- 
tectie şi curaj”. El cerea dreptul ca omul politic să rămînă 
fidel convingerilor sale religioase dar, spune el, „nimeni nu 
poate, legal, să impună statului amprenta propriei sale 
credințe, căci fiecare cetățean are dreptul să se recunoască în 
Stat”. El definea libertatea de conştiinţă ca fiind „măduva 
libertăţii şi a devenirii fiinţei umane”. 

Exemplele ar putea continua la nesfirsit şi la toate 
nivelurile conducerii partidelor. Biserica recunoaște valoarea 
religioasă a acestor acțiuni în politică. Au fost începute mai 
multe procese de beatificare: a lui Edmond Michelet, Robert 
Schuman, Giorgio La Pira, „sfîntul primar” al Florenței, a lui 

Giuseppe Lazzati, parlamentar DC, şeful Actiunii Catolice, 
rectorul universității Sacre-Coeur, fondatorul unui institut 
laic de viață consacrată, a lui Giuseppe Toniolo si Alcide de 
Gasperi. Pentru sfîntul Toma, politica era una dintre formele 
sfinteniei. 

Majoritatea cadrelor acestor partide sau format în 
sînul asociaţiilor sau mişcărilor tineretului Bisericilor. Abia 
între anii 1950 şi 1960 au fost culese, cu adevărat, roadele 
dezvoltării acestor mişcări între cele două războaie mon- 
diale. S-a putut observa. importanța Asociaţiei Catolice a 
Tineretului Francez pentru MRP, un veritabil transfer 
înregistrându-se de la una la alta’. În cazul Italiei observăm 
un anumit colateralism, partidul găsind în Acţiunea Catolică 
o veritabilă sursă de militanti şi de conducători: 105 din cei 
204 de deputați ai MRP, între 1945-1946, proveneau din 
ACJF; din cei 207 de aleşi din Adunarea Constituantă, cîti 
număra CDI în 1946, 122 (59%) erau formaţi în această 
organizație foarte dependentă de superiorii Bisericii, şi multi 
dintre ei exercitaserä aici responsabilități importante, 
diocezane sau naţionale. În 1948, 66% dintre deputaţi şi 58% 
dintre senatorii aleşi în urma alegerilor legislative din 18 
aprilie proveneau din această Asociaţie”. 

Anchete sistematice puneau în valoare importanța 
legăturilor personale cu membrii clerului: legături spirituale, 
amicale, familiale. Numeroşi sînt cei ale căror biografii sau 
autobiografii semnalează legătura cu un cleric, preot sau 
episcop în general, a cărui înfluență fusese hotărîtoare în for- 
marea spiritualității sau în angajarea în activitatea ‘politică. 
Cardinalul Schuster, arhiepiscop de Milano, pentru Giuseppe 
Lazzati; cardinalul Dalla Costa, arhiepiscop de Florenţa, 
pentru La Pira; cardinalul Maffi, arhiepiscop de Pisa, pentru 
Giovanni Gronchi, fost preşedinte al Republicii Italiene; 
Monseniorul Endrici, arhiepiscop de Trento, pentru Alcide 
de Gasperi; părintele Fink, fost deputat al Partidului de 
Centru, pentru Helmut Kohl; Monseniorul Bentzler, bene- 
dictin ca şi Monseniorul Schuster, fost abate la Maria-Laach, 

episcop de Metz, care l-a făcut pe Robert Schuman să 
descopere thomismul; fratele Medard, figură importantă a 
catolicismului alsacian, conducătorul unui cămin de studenţi 
catolici, pentru Pierre Pflimlin, despre care fostul primar al 
Strasbourgului scria: „Imediat după război, el a fost 
animatorul unui complot care viza să aducă în fruntea scenei 
politice oameni noi. Eu eram unul dintre aceia asupra căror 
şi-a îndreptat preferința”"!. 

Hans, fratele lui Konrad Adenauer, era preot la 
catedrala din Köln şi prelat al Sfîntului Scaun; Joseph Rovan 
aminteşte că, „în marile crize ale existenței sale, după moar- 
tea primei soții în 1916, în timpul persecuțiilor naziştilor, 
după 1933, prezenţa şi sprijinul acestui frate devotat i-au fost 
lui Adenauer de un mare ajutor”"?. Unul dintre fiii cance- 
larului Germaniei era preot. Fratele lui Alcide de Gasperi, 
decedat prematur, era preot, iar fiica sa, Lucia, s-a călugărit 
după război, tatăl său fiind pe atunci preşedintele Consi- 
liului; ea a corespondat intens cu tatăl său, scrisorile ei de o 
mare elevare spirituală ajutîndu-l să depăşească dificultățile 
inerente vieţii politice”. Monseniorul Montini, devenit papa 
Paul al VI-lea, era fiu şi frate de deputaţi crestin-democrati. 
EI cunoştea bine oamenii din DCI, „popularii” generaţiei 
tatălui său, Giorgio, unul dintre fondatorii Partidului 
Popular, şi mai ales generaţia tinerilor conducători ai parti- 
delor dintre anii 19501960, pe care ia cunoscut în timpul 
dominației fasciste, atunci cînd era preot naţional al Fede- 
ratiei Universitare Catolice Italiene (FUCI) între 19251933. 
El şi-a format legături strînse cu multi tineri care aveau să 
ocupe cele mai înalte funcţii în Italia republicană. 

Fratele lui Attilio Piccioni, pentru o vreme secretar 
politic al DCI, era episcop de Livorno; Giulio Andreotti este 
nepotul prin alianță al Monseniorului Belvedere, unul dintre 
fondatorii Institutului de Arheologie Creştină în 1925. Dacă 
este greu să faci o listă completă cu reprezentanții importanţi 
legați de Biserică prin intermediul familiei, trebuie să 

remarcăm, în timpul lecturării Memoriilor sau necroloagelor 
din ziare, că aceștia sînt numeroşi. 

Educaţia, prieteniile, înrudirile, gesturile religioase 
(frecventarea slujbelor religioase, recunoaşterea Euharistiei, 
împărtăşitul, semnele de devoțiune, rugăciunea ... ) arată că 
Biserica constituie, pentru partidele creştin-democrate, un 
teritoriu cultural şi electoral. Un exemplu elocvent este oferit 
de preşedintele german Richard von Weizsäcker, al cărui 
străbunic fusese un teolog şi un exeget celebru al vremii şi 
care a condus Kirchentage-urile (echivalentul protestant al 
Katholikentage) între 1964-1970. 

La Congresul CDU de la Hamburg din 1973, el a 
afirmat că „crearea CDU şi întreaga ei politică s-au bazat 
întotdeauna pe imaginea creştină a omului şi pe valorile sale 
creştine”. Profesiunile de credință şi declaraţiile de la 
congrese sînt foarte relevante din acest punct de vedere. În 
Programul CDU de la Berlin din 1968, citim că „Uniunea 
Creştin-Democrată germană s-a orientat după credinţa şi 
gîndirea creştină. Politica care derivă din responsabilitatea 
comună a creştinilor din întreaga lume se bazează pe 
libertatea persoanei care, trăind într-o comunitate, ştie că are 
responsabilitatea de a face să fie respectate drepturile 
fiecăruia şi solidaritatea cu ceilalți, care nu pot fi obținute 
decît dacă fiecare se simte responsabil față de aproapele 
său”. Congresul de la Ludwingshafen din octombrie 1978 a 
adoptat un Program fundamental (Grundzatzprogramm), 
produsul a şapte ani de lucrări pregătitoare şi a 3 300 de 
motiuni în care sînt reamintite principiile fundamentale, 
dintre care primele se refereau la demnitatea omului, 
responsabilitatea în fața lui Dumnezeu, dragostea pentru 
aproapele tău. Conducătorii germani erau convinşi, chiar 
după război, că această catastrofă fusese cauzată de 
abandonarea principiilor creştine, care ele singure puteau 
permite refacerea Germaniei pe baze sănătoase şi: salvarea 
acesteia. Această convingere se regăseşte atît în Apelul pe 
care Andreas Hermes, ministru în timpul Republicii lui 

Weimar, om foarte credincios, l-a făcut public pe 26 iunie 
1945 la Berlin cu ocazia fondării Uniunii Creştin-Democrate 
germane, cît şi în discursul de o mare importanţă rostit de 
Adenauer la Lâln pe 24 martie 1946, în care el stabilea un 
fel de genealogie a national-socialismului, recunostea 
responsabilitätile Germaniei şi declara: „După 1933, adesea 
mi-a fost ruşine că sînt german, ruşine pînă în adîncul 
sufletului meu”. 

În timp ce partidele olandeze şi scandinave fac referire 
directă la Biblie, programul de Crăciun al Partidului 
Social-Creştin belgian în 1945 revendica „valorile umane 
care sînt baza civilizației noastre occidentale. Din punct de 
vedere istoric, creștinismul este cel care le-a adus. Dar 
astăzi, ele sînt patrimoniul comun atît al credincioşilor, cît şi 
al necredinciosilor (...). Există oare, valori mai înalte, mai 
civilizatoare, mai puternic umane decît valorile onestitätii, 
ale dreptăţii şi dragostei pe care le-a adus creştinismul în 
lume? Nu ar trebui decît să-l traducem mai mult în actele 
noastre, în comportamentul nostru şi în viața politică pentru 
ca lumea să se transforme imediat. lată de ce creştinismul va 
fi sursa de inspiraţie pentru politica noastră. Creştinii care 
aderă la partid vor avea sentimentul că servesc idealul lor 
religios pe plan politic”. 

În Franţa, primul Manifest al Mişcării Republicane 
Populare redactat în aprilie 1944 de Andre Colin şi Maurice- 
René Simonnet făcea referire la „principiile esențiale ale 
unei civilizații creştine”, iar primele afişe lipite pe zidurile 
Parisului imediat după Eliberare chemau la „apărarea 
principiilor de inspirație creştină care stau la baza tradiției 
noastre naționale”. 

În Italia, De Gasperi a trasat Consiliului național al 
DC din 1945 „sarcina de a proteja integritatea patrimoniului 
spiritual creştin al poporului nostru”. Programul partidului a 
fost prezentat de Guido Gonella la Primul Congres naţional 
ținut între 24-27 aprilie 1946. 

L'Osservatore Romano spune că acesta era nu numai 
„un program de partid, ci programul cetățenilor catolici”; iar 
revista iezuiţilor, La Civiltà Cattolica, îl prezenta ca pe „un 
program remarcabil (...) prin prezentarea serioasă şi în 
mânieră creştină a problemelor, prin densitatea ideilor care 
constituie, aici, o construcție impunătoare, în care se întîl- 
nesc si se amestecă ştiinţa unui maestru cu accentul creştin 
încîntător al credinciosului”. Examinarea atentă a rapoartelor 
secretarilor politici ai Partidului Crestin-Democrat italian din 
timpul Congreselor naţionale este un indice revelator al 
exprimării credinţei în sfera politică!“. 

Totuşi, a fi creştin-democrat înseamnă, în același 
timp, să te angajezi, spun cei interesați, într-un partid 
neconfesional, actionînd ca un creştin, exträgîndu-ti prin- 
cipiile acțiunii din creştinism. Asta nu înseamnă „să te folo- 
seşti de enciclicile papei pentru a face din ele instrumente de 
propagandă electorală şi programe pentru acţiunile politice”, 
nota abatele Charles Journet în 1951, fiindcă „ar fi calea cea 
mai sigură de a greşi atît față de Biserică cît şi față de 
politică”!5. Crestin-democratii au vegheat la separarea 
acestor domenii, avînd grijă să considere creştinismul ca pe 
o referință importantă din care se detaşează o viziune asupra 
lumii, o concepție despre om, dar nu ca pe o supunere față 
de interesele confesionale. 

Dar formula non-confesionalitätii nu este putin cam 
pretențioasă, iar problema prost pusă? De fapt, după cele mai 
multe opinii, aceste partide sînt confesionale. Ele sînt 
desemnate astfel de chiar originile lor în Biserica catolică şi 
de mijloacele de apărare a drepturilor acesteia; de rădăcinile 
lor în catolicismul social, de zona lor de mijloc constituită 
din fascicole de organizații catolice cu funcții dintre cele mai 
diferite, de legăturile conducătorilor şi militantilor lor cu 
religia; de clientela electorală, de zonele de repartiție a votu- 
rilor care corespund cel mai adesea (chiar dacă nu este o 
supozitie întotdeauna exactă) cu zonele de practică şi 
răspîndire a mişcărilor catolice; de programele care, prin mai 

multe puncte, cum ar fi familia, libertatea învățămîntului, 
coincid cu cerinţele Bisericii; de susținerea mai mult sau mai 
putin discretă a aparatelor ecleziastice pe plan electoral. Din 
toate aceste motive, democratiile creştine sînt partide cu 
dominantă confesională. Dar dacă conducătorul DC rămîne, 
cel mai adesea, un vir ecclesiasticus, preocupat de misiunea 
Bisericii în societate!€, el este, de asemenea, fără să fie vorba 
despre o contradicţie, laic şi nonclerical, şi în fond acesta 
este un lucru important. Observăm aici unul din aporturile 
importante pe care le-a avut democraţia creştină în societatea 
europeană contemporană. Crestin-democratii au renunțat la 
vechiul mit al alianţei dintre putere şi Biserică, dintre tron şi 
altar, ei au dovedit că puteai merge la slujbele religioase şi 
chiar să te spovedesti, să-ți găseşti inspiraţia în Evanghelie, 
să-ți întîmpini cu grijă magisteriul pontifical fără să fii 
clerical. Ei l-au ales atît pe Dumnezeu cît şi democrația, 
menținînd autonomia fiecăreia dintre sferele spirituale şi 
temporale, evitînd subordonarea uneia față de cealaltă şi 
invers. 

În felul acesta, ei au avut o mare contribuţie în 
integrarea creştinilor în societățile politice moderne. 

Toate statutele şi programele partidelor creştin-demo- 
crate, începînd cu cel al Partidului Popular al lui Sturzo din 
1919, insistă asupra acestui aspect „Chiar de la început noi 
am exclus ideea că semnul nostru politic ar fi religia şi am 
vrut să ne plasăm clar pe terenul specific al unui partid care 
are ca scop direct viața publică a naţiunii. Ar fi ilogic să 
deducem de aici că am cădea în greşeala liberalismului care 
face din religie o simplă afacere de conştiinţă şi caută deci în 
Statul laic un principiu etic care se inspiră din morala 
publică; tocmai acesta este aspectul pe care noi îl combatem 
atunci cînd căutăm în religie spiritul însufletitor al întregii 
vieți individuale şi colective; dar noi nu ne putem transforma 
în partid politic aflat la ordinele Bisericii, tot aşa cum nu 


= A . à esse 17 
avem dreptul să vorbim în numele Bisericii”. 

Raportul lui Flaminio Piccoli la al IXlea Congres 
national al DCI de la Roma (27 iunie 1969) intitulat Idee, 
strutture e iniziative della Democrazia cristiana per il 
rinnovamento delle istituzioni nell’ attuazione e nello 
sviluppo democratico della società nazionale este repre- 
zentativ pentru această preocupare: „Democrația creştină 
este un partid laic, aconfesional, de inspirație creştină, nu 
«partidul catolicilor» (...). Credința religioasă este deasupra 
opțiunilor noastre; ea poate sta la baza acestora, ea este, de 
asemenea, după părerea mea, o condiție decisivă, dar 
politica, arta de a guverna lucrurile pămînteşti are stilul său 
propriu (...). Cu siguranță nu putem rămîne insensibili la 
viața Bisericii. Un partid de catolici cum ar fi Democraţia 
creştină trebuie să reflecteze asupra evenimentelor culturale 
Şi istorice importante care se numesc Pacem in terris şi 
Populorum progressio. Dar modul just de a se situa față de 
Magisteriu, în politică, este de a reflecta şi a asimila ceea ce 
superiorii Bisericii ne învață despre principiile şi adevărurile 
veşnice. Ne vom menține idealul politic pur dacă vom şti 
foarte bine să fim partidul care să-şi înfigă rădăcinile în 
societatea italiană (...), dacă vom şti să interpretăm credința 
traducînd aspirațiile, nevoile şi dramele societăţii naționale”. 

Dar dacă DC a ştiut să acceadă la o autonomie 
culturală în secolul XX, aceasta nu s-a făcut fără probleme. 
Este suficient să amintim relaţiile veşnic delicate ale PPI cu 
Vaticanul sau, mai aproape de zilele noastre, supărarea lui 
Pius al XIHea pe De Gasperi în ceea ce sa numit 
„operațiunea Sturzo”: în 1952 trebuia să fie promovată o 
mare alianță, începînd cu DC şi terminînd cu neofasciştii din 
MSI, pentru a face față marxiştilor în timpul alegerilor 
municipale de la Roma; fidel convingerilor sale, De Gasperi 
a refuzat alianța cu MSI, care nu reprezenta pentru el decît 
un compromis. Mai putem aminti intervenţiile Sfîntului 
Scaun din Italia împotriva orientării spre stînga şi articolul 
cardinalului Ottaviani publicat în Z Quotidiano, ziarul 
Actiunii Catolice, pe 21 ianuarie 1958, intitulat „Să servim 

Biserica şi nu să ne servim de ea” şi, de asemenea, neîncre- 
derea episcopilor față de Adenauer. Biserica şi-a păstrat mult 
timp caracterul interventionist. 

Prin mesajele transmise la radio de Crăciun în 1942 
privind „ordinea naţiunilor”, Pius al XII-lea a adus pentru 
prima dată în discuţie elementele fundamentale pentru o 
reconstrucție creştină a societății pe baze democratice. 
Acestea au fost confirmate ulterior prin mesajul de Crăciun 
din 1944, în care putem vedea, spune Guido Verucci,-o 
„consfinţire solemnă a regimului democratic de către 
Biserică”, Democraţia devenise, în cadrul reconstrucției de 
după război, o obligaţie arzătoare pentru toți catolicii che- 
mati la urne. Dar nu era vorba, oare, de o instrumentalizare a 
principiilor democratice pentru a apăra mai bine drepturile 
Bisericii? Altfel spus, era democraţia un ideal pentru Pius al 
XII-lea? Unul din fundamentele democraţiei este plura- 
lismul. Or, Biserica lui Pius al XII-lea şi Pius al XII-lea 
însuşi înțelegeau greşit funcționarea unei societăți politice 
pluraliste. Dezbaterile politice, nevoia de a accepta compro- 
misurile impuse de aritmetica parlamentară îl deranjau. 
Giulio Andreotti, excelent observator, atît datorită legăturilor 
sale cu Vaticanul, cît şi prin rolul jucat în democrația italiană 
după 1946, notează că la Pius al XII-lea nu exista „o viziune 
foarte articulată asupra democraţiei, ca ceva foarte dificil şi 
care se clădeşte zi de zi, cu dificultate”!S, adăugînd: „Aici, 
dezacordul lui cu De Gasperi era net”. Democraţia, după 
opinia lui Pius al XII-lea, construită în jurul ființei umane şi 
fondată pe mesajul divin, nu lasă loc libertăţii religioase. În 
programul social al papei „numai inteligența clară a 
scopurilor hotărîte de Dumnezeu pentru societatea umană 
conjugată cu sentimentul profund al datoriilor sublime ale 
societăţii îi poate pune pe cei cărora li se încredințează 
puterea în situația de a-şi îndeplini obligațiile pe plan 
legislativ, juridic sau executiv, cu această conştiinţă a 
propriilor lor responsabilități, cu această obiectivitate, cu 
această impartialitate, cu această loialitate, generozitate, 

incoruptibilitate fără de care un guvern democratic nu-şi 
poate atrage respectul, încrederea şi adeziunea” (radiodifuzat 
de Crăciun, 1942). 

Pluralismul şi alternanța, aceşti doi stîlpi ai unei ade- 
vărate democrații, erau noțiuni prost înțelese şi greu accep- 
tate. Totuşi, trebuie subliniat rolul major al Bisericii catolice 
în afirmarea democraţiei imediat după al doilea război 
mondial şi consecințele considerabile înregistrate pe trei 
planuri: 

— Eliberarea Europei de Vest, mai ales a Italiei, de 
orice amprentă totalitară sau chiar autoritară, prin susținerea 
catolicilor în procesul democratizării. 

— Răspîndirea şi afirmarea durabilă, în mai multe țări, 
a partidelor creştin-democrate. Mult timp reduse şi chiar 
sacrificate de neîncrederea Bisericii în democraţie, ele s-au 
putut impune ca partide ale catolicilor, dezvoltînduse în 
afara autorității conducerii Bisericii, departe de orice 
clericalism. 

— Introducerea în Biserică a unei ecleziologii a comu- 
nitäti şi colegialitätii, concretizată de Conciliul Vatican II 
prin Constituţia dogmatică Lumen gentium (21 noiembrie 
1964) şi Constituţia pastorală Gaudium et spes (7 decembrie 
1965). Paragraful 76, consacrat „Comunităţii politice si 
Bisericii”, stipula că refacerea Statului catolic nu mai era un 
obiectiv pentru Biserică, care din „far al civilizației”, după 
opinia lui Pius al XII-lea, devenea „expertă în umanitate” 
după Paul al VI-lea, ceea ce determina, evident, o 
redimensionare a relaţiilor cu partidele de inspiraţie creştină. 

Crestin-democratii au existat, în general, înaintea 
Bisericii, aşa cum s-a putut observa în ceea ce privește 
democraţia. Acest lucru este adevărat şi în ceea ce priveşte 
recunoaşterea drepturilor omului. „Dacă sîntem din ce în ce 
mai numeroşi cei care gîndim că principiile de la 1789, 
drepturile omului, adică prioritatea persoanei şi a solidarității 
civice, nu numai că nu sînt uzurpări profanatoare ale 
dreptului divin, dar nu îşi capătă întreaga complexitate decît 

dacă sînt legate de o moştenire iudeo-creştină, singura capa- 
bilă să explice ceea ce au ele mai sacru, o asemenea con- 
vingere, mult timp îmbrätisatä de foarte puţini, n-ar fi putut 
să se afirme, să se dezvolte, să se aprofundeze, fără un efort 
de gîndire si de acțiune care, după Marc Sangnier, este acela 
al democraţiei creştine”?, remarca Etienne Borne. Privitor la 
aceasta, trebuie să amintim că Declaraţia universală a 
drepturilor omului din 1948 a fost comentată cu răceală de 
L'Osservatore Romano. A trebuit mai întîi să apară Pacem 
in terris (1963) pentru ca acest text să fie aprobat, în ciuda 
rezervelor, de către Paul al VI-lea şi de loan Paul al II-lea în 
1979 pentru a asista la făurirea unei adevărate teologii a 
drepturilor omului prin Redemptor hominis”. 

Grija de a-şi menține partidele într-o sferă neconfesio- 
nală i-a determinat pe crestin-democrati să se deschidă. Să se 
deschidă, de exemplu, față de protestanți, ca CDU-ul ger- 
man, care a vrut să se deosebească de partidul de centru 
(Zentrum) asociind grupările de catolici şi protestanți. 
Această originalitate trebuie subliniată, fiindcă partidele 
creştine democrate, după cum s-a văzut, erau puternic mar- 
cate de originea lor legată de apărarea catolicismului, fiind 
cvasi absente în țările marcate de Reformă, ca ţările scan- 
dinave sau Marea Britanie. Această deschidere avea loc 
într-o epocă în care ecumenismul nu era deloc la ordinea 
zilei. Ea era fructul atît al lungii experiențe a interconfesio- 
nalismului sindical cît şi al voinţei conducătorilor de a reuşi. 
Dar cazul german nu era izolat. În 1945, Partidul Creştin 
Social Belgian adresa programul lui de Crăciun tuturor 
oamenilor de bună credință. În Elveţia, partidul s-a deschis 
protestanților în 1947 şi a recunoscut laicitatea Statului în 
1958. În Olanda se observă o evoluție asemănătoare pînă la 
crearea, în 1976, a federaţiei formate din cele trei partide de 
inspiraţie creştină. Aceasta fusese posibilă datorită dificul- 
tätilor electorale care au dus la această apropiere, datorită 
evoluţiei Bisericii olandeze si atenuärii diferențelor 
ecleziale. 

În Franţa, MRP-ul s-a deschis agnosticilor si protes- 
tantilor, aceste experienţe fiind însă rare. Putem aminti cazul 
pastorului Emmanuel La Gravière, senator, membru al Con- 
siliului Republicii (1946-1949), membru apoi al Adunării 
Uniunii Franceze (1949-1958), şi mai ales mărturia lui Léo 
Hamon care, în memoriile sale, se descrie ca „evreu şi 
agnostic notoriu”. Problema „adeziunii unui laic la un partid 
numit cu plăcere confesional” a fost încurajată de res- 
ponsabilii săi: „Noi sîntem în primul rînd umaniști”, îi spune 
Francisque Gay. Fragmentul continuă: „Astfel am intrat în 
MRP şi apoi mi s-a dovedit că primirea a fost aşa cum mi se 
spusese. După cîteva săptămîni am fost desemnat să fiu can- 
didat la Consiliul Republicii, apoi am fost ales în Comitetul 
Naţional şi în Comisia executivă, cea mai înaltă instanță a 
mişcării. Pentru mine, viața publică avea să continue fără 
să-mi impună nici o renegare. MRP primea un om al cărui 
trecut în rezistență îl făcea simpatic. Prezența mea în 
rîndurile lui demonstra că putea fi altceva decît un partid 
confesional (...). Un anticlerical prin tradiție ar fi şocat, fără 
îndoială, să se afle în sînul MRP-ului. Agnosticul prietenos 
care eram eu s-a simțit întotdeauna bine aici.” 

Această amprentă se regäsea şi în CDS, al cărui 
Congres de la Saint-Malo din octombrie 1990 a fost deosebit 
de bogat şi interesant în planul evoluţiei ideologice. 
Declaraţia semnată de Jacques Barrot şi François Bayrou 
intitulată „Actualitatea gîndirii creştin-democrate” amintea 
de „viziunea omului înrădăcinat în mesajul creștin, pentru 
care orice ființă este unică prin scînteia divină pe care o 
poartă în ea”. Dar, continuau ei, „nu vom face din această 
convingere o etichetă. Oricare ar fi convingerile lor 
religioase şi filosofice, toți oamenii care se recunosc în 
umanismul democratic au un loc în rîndurile noastre”. Lista 
prezentată la alegerile europene din 1989, înaintată de CDS, 
dar hotărîtă de Simone Veil, este deja o aplicare a celor 
susținute. 

Din această dorință de a se sustrage clericalismului si 
de a garanta un echilibru politic just, Alcide De Gasperi a 
luat decizia de a deschide porţile guvernului său partidelor 
„laice” după marea victorie electorală din 18 aprilie 1948 
care asigurase Democrației Creştine Italiene (DCI) 
majoritatea absolută în Camera Deputaţilor. Mai tîrziu, 
politica de centru-stînga şi căutarea compromisului istoric 
împreună cu comuniştii, deşi erau impuse de împrejurări, 
dovedeau grija de a se evita închiderea întrun fel de ghetou, 
de a se evita o etichetare simplistă. 

Democraţia creştină contemporană nu-şi extrage pro- 
gramul acțiunii politice dintr-un sistem doctrinal definitiv şi 
monolitic. Programul său social şi politic provine din apor- 
turile suprapuse, adesea amestecate, ale straturilor succesive 
din care desprindem Evangheliile şi textele sfinte, Sfinții Pă- 
rinti şi învățații Bisericii, magisteriului pontifical, gînditorii 
şi politicienii catolici din secolul al XIX-lea, filozofii secolu- 
lui XX, cum ar fi Jacques Maritain, Emmanuel Mounier, 
Maurice Blondel, Henri Bergson, Etienne Gilson, Etienne 
Borne, Nicolae Berdiaev şi multi alții, experiențele politice, 
cum ar fi popularismul lui Luigi Sturzo, şi aporturile filoso- 
fiei protestante, atît de importantă mai ales în domeniul gîn- 
dirii economice. La aceste aporturi, adesea contradictorii, 
dar avînd acelaşi model creştin, se adaugă şi alte curente: 
curentul laic şi republican, liberalismul, socialismul demo- 
cratic din care sau inspirat programele politice '. Despre per- 
sonalism, atît de important pentru democraţia creștină, Jean 
Lacroix credea că este mai mult decît o filosofie, reprezen- 
tînd rezultanta gîndirii a diferiți filosofi: dintre precursori el 
îi cita pe Rousseau, Kant şi Marx, care au introdus în siste- 
mul lor preocupări tipic personaliste?. Această reflecţie pri- 
vind  personalismul poate fi transpusă în  gîndirea 
creştin-democrată. 

Magisteriul Bisericii catolice 


Magisteriul Bisericii ocupă un loc aparte în elaborarea 
programului creștin-democrat. Înainte chiar de magisteriu, 
există filosofia creştină extrasă din Evanghelii, din Revelatie 
şi din Întrupare cu tot ceea ce ea implică privind responsa- 
bilitätile sociale ale creştinilor; există, de asemenea, tradiția 
seculară a dreptului natural, noțiunea de bun comun, atît de 
prezente în documente. În discursul său de la Köln (24 
martie 1946), după ce respinsese socialismul şi national-so- 
cialismul, „această concepţie privind puterea privilegiată, 
puterea absolută a Statului, întîietatea sa asupra demnității şi 
a libertăţii persoanei individuale care contrazice dreptul 
natural creştin”, Konrad Adenauer mai adăuga „dorim să 
reintroducem bazele dreptului natural creştin”. În 1912, cînd 
Partidul Conservator Popular Elvetian şi-a adoptat „Princi- 
piile de bază”, el a pus pe prim-plan „promovarea interesului 
colectiv al țării sub stindardul filosofiei creştine”, înțelegînd 
prin aceasta preceptele lui lisus Cristos, tradiția dreptului 
natural şi doctrina socială a Bisericii. 

Preceptele papilor sînt imposibil de ignorat, deşi 
memoria democraţiei creştine nu le reţine decît pe cele ale 
lui Leon al XIII-lea şi pe ale succesorilor acestuia. Dar de 
fapt este vorba de preceptele de ordin social: Rerum 
novarum (1891), avînd importanța unui act fondator, 
Quadragesimo anno (1931), Mater et magistra (1961), 
Pacem in terris (1963), Populorum pregressio (1967), 
Octogesima adveniens (1971), Laborens exercens (1981), 
Centesimus annus (1991): tot atîtea documente pontificale 
care, după o sută de ani, „cadențează” gîndirea în problemele 
sociale. Graţie acestui magisteriu, democraţia creştină 
dispune de un corp de doctrină si un program social situat 
între programul liberal şi programul socialist. El se bazează 
pe apărarea proprietății private a cărei funcţie socială este 
subliniată, pe intervenţia Statului în reglarea şi corectarea 

nedreptätilor, pe grupurile intermediare, în primul rînd 
familia, dar şi pe comună, pe regiune şi pe principiul de 
subsidiaritate a Statului, adică acela de a nu monopoliza 
toate sarcinile, ci de a le delega, cît mai mult posibil, 
grupurilor intermediare. 

Referinta este obligatorie, dar nu este zdrobitoare. 
Creştin democraţii au ştiut să tragă foloase din unele deschi- 
deri pentru a-şi aprofunda reflectiile, ba chiar să lărgească 
anumite breşe. Interesante din acest punct de vedere au fost 
lecturile din Rerum novarum şi avantajele obţinute din 
acestea, mai ales în ceea ce privește organizaţiile sindicale 
muncitoreşti şi rolul Statului. Şi invers, ei s-au putut distanța 
față de anumite opțiuni. Evoluţia critică privind coopera- 
tismul, care a cunoscut o puternică dezvoltare în 
Quadragesimo anno, este un exemplu. Această idee care 
plăcea catolicismului a fost aplicată în regimurile autoritare 
şi paternaliste de inspiraţie creştină, ca în cazul Austriei lui 
Dollfuss sau al Portugaliei lui Salazar, dar ea a fost susținută 
şi de persoane ostile acestui tip de regim: criza anilor 1930 a 
dus la aceasta. Confuziile erau mari. Corporatiile au fost 
ridicate la loc de cinste de fascismul musolinian din Italia și 
de guvernul de la Vichy din timpul Revoluţiei naţionale. În 
Franța învinsă, Carta Muncii din 1941 a fost bine primită de 
episcopi, după cum o dovedeşte Declaraţia Cardinalilor şi 
Arhiepiscopilor din 23 decembrie 1941, considerînd această 
Cartă „prea conformă cu doctrina socială a Bisericii pentru a 
nu strînge voturile tuturor catolicilor”. După război, şi după 
atîtea compromisuri, aceasta şi-a pierdut creditul. Astfel, 
codul de la Malines, cartă a catolicismului social belgian, 
editat în 1927, refăcut în 1934 într-o manieră corporatistă, a 
fost reeditat în 1948 fără aceste teorii. 

Totuşi, în funcţie de teme şi de țări, referinţa la magis- 
teriul pontifical se face mai mult sau mai putin amplu. În 
mod special democraţia creştină din Italia a pus în aplicare 
preceptele Bisericii. Două exemple susțin această afirmaţie: 
angajamentul foarte-ferm al crestin-democratilor pentru a 

determina Adunarea Constituantă să voteze, în 1947, intro- 
ducerea acordurilor de la Latran semnate în 1929 de Sfîntul 
Scaun şi regimul lui Mussolini pentru constituirea Repu- 
blicii. Principiul conform căruia relaţiile dintre Biserică şi 
Stat trebuiau stabilite de un concordat a fost astfel constitu- 
ţionalizat?. Un alt exemplu este oferit de susținerea con- 
ceptiei catolice asupra căsătoriei şi de combaterea divorțului 
de către DCI între 1971-1974, partidul divizîndu-se din acest 
motiv, minoritatea de stînga luînd o poziție opusă celei a 
Vaticanului şi a Conferinței episcopale. 

O temă dragă Bisericii i-a reunit pe crestin-democrati 
într-o luptă comună, încă din secolul al XIX-lea, pînă la 
marile manifestări din Franța din 1984 şi pînă astăzi: este 
vorba de apărarea libertății învățămîntului. Dar şi aici demo- 
cratiile creştine şi-au pus amprenta, nefăcînd din aceasta o 
bătălie împotriva învățămîntul public, căutînd mai degrabă 
un compromis cu mediile laice. Despre acest lucru dau măr- 
turie dificultățile MRP-ului în fața supralicitărilor Indepen- 
dentilor şi dificultățile RPF-ului în momentul votării legii 
Barangé în 1951. Trebuie reținută, mai ales, dezbaterea din 
Adunarea Constituantă italiană privind învățămîntul: Aldo 
Moro a apărat poziția catolicilor fără să-şi ascundă simpatia 
pentru învățămîntul de stat. În discursul său din 18 
octombrie 1946, el a apărat cu putere principiul libertății 
învățămîntului, dar recunoștea Statului competența de a 
organiza serviciul educational în numele colectivitätii. El 
depăşea astfel tezele Bisericii, care era de părere că Statul 
trebuie să se limiteze la rolul de a favoriza iniţiativa privată“. 

Pe plan economic, definirea economiei ca fiind în ser- 
viciul omului, se datorează învățămîntului social al Bisericii 
şi exprimă mai mult o filosofie socială decît o analiză econo- 
mică propriu-zisă. În Italia, Francesco Vito, profesor de eco- 
nomie la Universitatea catolică de la Milano, a avut o mare 
contribuție în răspîndirea principiilor de bază ale acestei 
viziuni, şi anume rolul principal pe care omul îl are în 
organizarea societății, afirmarea dreptului de proprietate şi a 

funcției sale sociale, ameliorarea condiţiilor economice, so- 
ciale şi culturale ale muncitorului, obligaţia statului de a 
acționa pentru instaurarea justiției sociale, eliminarea dife- 
rentelor în nivelul de trai între sectoarele de lucru şi între 
regiuni, ridicarea nivelului de trai al popoarelor subdez- 
voltate ca datorie a solidarității internaționale şi ca cerință 
pentru a menține pacea în lume, necesitatea unei acțiuni la 
scară mondială pentru a atenua dezechilibrele între populaţii 
şi resurse5. Asemenea reflecții extrase din enciclice se regä- 
sesc la oameni ca Amintore Fanfani, Paolo Emilio Taviani, 
Pasquale Saraceno, ale cäror responsabilitäti, în Italia, au 
fost excepționale după 1950. Un aport esențial l-a avut şi 
curentul protestant, care respinge ideea de magisteriu social 
venind dinspre Roma, propunînd o etică ce se baza pe 
responsabilitatea fiecărei persoane în sînul unei economii de 
piață şi pe validitatea universală a legii morale. Ea vine să 
scoată la lumină originalitatea unui demers pragmatic, aşa 
cum se poate vedea în programul CDU de la Dusseldorf din 
1949, mărturisit si de reflectiile elaborate, chiar înainte de 
sfîrşitul războiului, de Alfred Miiller-Armack şi Ludwig 
Erhard, care au reorganizat economia germană pe baza 
economiei sociale de piață. Erhard, ministru al Economiei 
între 19491963, apoi cancelar al Germaniei Federale , 
acționa, spunea el „după principiile şi responsabilitatea sa de 
creştin”; Miiller-Armack, autor al unor lucrări de sociologie 
a religiilor, director în ministerul Economiei între 
1952-1958, secretar de stat pe lîngă Erhard între 1958-1963, 
nu înceta să sublinieze ancorarea economiei în etica 
umanismului creştin. 

Dacă magisteriul Bisericii este esenţial, aporturile 
externe sînt importante. Această observaţie se aplică mai 
ales în domeniul politic. Drepturile omului, suveranitatea 
poporului, Statul laic, libertatea conştiinţei, a presei, aceste 
fundamente ale programelor politice ale democraţiei creştine 
au fost mult timp absente din discursul pontifical. Leon al 
XIII-lea deschisese calea, iar dacă enciclicile lui Pius al XI- 

lea, care condamnau practicile totalitare (Non abbiamo 
bisogno în 1931; Mir brennender Sorge şi Divini 
redemptoris în 1937), aminteau de respectul datorat omului, 
în schimb nu găsim referințe la democraţie, nici chiar în 
Summi pontificatus, prima enciclică a lui Pius al XII-lea din 
octombrie 1939. A trebuit să se aştepte mesajele radiodi- 
fuzate de Crăciun din 1942 şi 1944 pentru a vedea demo- 
cratia aşezată pe principiile sociale şi morale creştine, 
prezentată ca fiind cel mai bun mijloc de a respecta bunul 
comun. Influența democraţiei creştine asupra Bisericii, după 
dezastrul totalitarismelor şi războiului, a fost decisivă. 
Democraţia acceptată şi propusă de Pius al XII-lea era 
creştină — adică inspirată din principiile evanghelice — şi 
populară în sensul sturzian al cuvîntului — adică fondată pe 
responsabilitatea şi participarea cetăţenilor. În alte domenii, 
influențele au putut fi reciproce: am putea aminti condam- 
narea naționalismului „exagerat” de către Pius al XI-lea, 
apărarea păcii, susținerea politicii lui Aristide Briand, 
domenii care aparțineau şi crestin-democratilor francezi; 
politica europeană de după 1945 este un alt exemplu în 
măsura în care s-a putut observa, de la Pius al XII-lea la Paul 
al VI-lea, o cvasi-suprapunere a concepţiilor: Europa papilor 
era Europa crestin-democratilor, comunitară şi federativă. 

Se observă un du-te-vino permanent între partidele 
autonome, dar de inspirație creştină, şi instituția ecleziastică 
prin magisteriul ei, nefiind însă posibilă reducerea gîndirii 
creştin-democrate la aceasta din urmă. Dar aportul major al 
Bisericii în democraţia creștină îl constituie tomismul, a 
cărui importanță trebuie evidențiată în gîndirea catolică a 
secolului al XX-lea, după enciclica din 1879, Aeterni Patris. 
Nu problema dificultății răspîndirii şi înfloririi acesteia în 
secolul al XIX-lea, a afirmării prin Leon al XIII-lea şi 
răspîndirii în cadrul seminariilor este importantă aici, ci 
importanța lecturii politice a Sumei teologice a Sfîntului 
Toma de Aquino, canonizat în 1323 şi făcut Învățător al 
Bisericii în secolul al XVllea. T omismul pune bazele 

deosebirii între domeniul natural si cel supranatural: rațiunea 
umană poate, independent de revelația supranaturală, să ela- 
boreze sistemul de organizare al societății. Jacques Maritain 
a făcut deosebirea fundamentală între „acţiunea creştină” şi 
„acţiunea în calitate de creştin”, iar Luigi Sturzo între 
valoarea autonomă şi laică a politicii. Tomismul este o bază 


teologică a acțiunii creştin-democrate în cadrul politicii. 


Personalismul 


În politica creştin-democrată referința la personalism 
este o constantă. Apărut în anii 1930, cînd Europa cunoştea 
o teribilă criză a valorilor şi a civilizaţiei, ca reacție împo- 
triva dezumanizării relaţiilor dintre om şi societatea mo- 
dernă, acesta este un sistem filosofic care conducea la 
acțiunea politică, oferind o bază doctrinală şi un cadru 
cultural şi politic. 

Noţiunea de personalism a fost utilizată în Manifeste 
de l'Ordre nouveau, publicat la începutul anului 1931 de 
Denis de Rougemont şi cîțiva prieteni, dintre care îl amintim 
pe Alexandre Marc, şi care au înființat un cerc de studii reli- 
gioase, filozofice şi sociale. Protestant barthian, el a publicat 
în 1934 Politique de la personne; găsim aici denuntarea 
individualismului care, necunoscînd bine omul, la zdrobit 
sub greutatea egoismului. Arnaud Dandieu, care în 1932 
publicase Décadende de la nation française împreună cu 
Robert Aron, a devenit unul dintre inițiatorii mişcării „Noua 
Ordine” pînă la moartea sa, în 1933. Cartea sa, La 
Révolution nécessaire, rămîne una din lucrările cheie ale 
personalismului. Lucien Laberthonnière, care fusese con- 
damnat pentru modernismul său şi pentru care esența perso- 
nalismului consta în a considera că fiecare om este un fiu al 
lui Dumnezeu, voia să construiască un personalism creştin 
fondat pe ceea ce el numea „o metafizică a caritätii”, ca 
recunoaştere a celorlalți. Nicolae Berdiaev, unul din princi- 

palii inspiratori ai personalismului, a adus influența orto- 
doxiei într-o gîndire în care Dumnezeu ocupa un loc central. 

În felul acesta se elabora un mod de a concepe omul 
ca persoană distinctă de individ: acest mod de gîndire îl 
transforma, îl făcea superior, îi dădea o valoare etică. 
Emmanuel Mounier a clarificat acest proces de personalizare 
a individului în lucrarea sa Personnalisme et Christianisme 
(1939). Descoperirea celuilalt, atît de importantă la 
Laberthonnière, este fundamentale: ea se realizează prin 
angajarea între comunitate: omul nu este s ingur, el nu va fi 
cu adevărat o ființă umană decît prin deschiderea către 
ceilalți. Omul nu este atomizat, fără responsabilități față de 
aproapele său. El nu poate fi privit separat de contextul său 
social şi etic. 

De aceea, Emmanuel Mounier, căutînd un răspuns 
spiritual la criza morală din acea perioadă, propunea, împo- 
triva a ceea ce el numea „dezordinea stabilită”, o „revoluţie 
personalistă şi comunitară”, fondată pe trei principii 
esenţiale: 


— instituţii comunitare care să implice o societate pluralistă si 
care să permită omului să se integreze şi să se dezvolte în 
sînul „organismelor intermediare”; 

— o economie în slujba omului: continuator al tezei sociale a 
papilor, el condamna capitalismul care distruge omul; 

— un internationalism personalist care vizează bunul comun 
universal. 


Prin apariția revistei Esprit, deschisă necredincioşilor, 
Şi prin obiectivul său declarat în primul număr apărut în 
octombrie 1932, de „a reface Renașterea”, el îşi defineşte, 
putin cîte putin, personalismul. În 1935, îşi grupează princi- 
palele contribuții în Révolution  personnaliste et 
communaitaire; anul următor el a publicat eseul care definea 
opțiunile sale sociale, intitulat De la propriété capitaliste à 
la proprieté humaine. 

Aportul lui Maurice Blondel, care se situa în tradiția 
augustină, este de asemeni foarte important datorită 
reflectiilor sale asupra raporturilor dintre  gîndirea 
speculativă şi realitatea practică, a acţiunii. El propunea o 
justificare a unităţii profunde a persoanei în ființa sa şi în 
acțiune; aceasta este „locul geometric” unde se întîlnesc 
rațiunea şi credința. El ajută astfel la clarificarea termenilor 
de angajare politică. 

Filosofia lui Jacques Maritain este, după Etienne 
Borne, „un umanism filosofic”. Ea nu este numai o filosofie 
academică, ci o gîndire „integrală”; o viziune de ansamblu 
asupra lumii din perspectiva creştinismului, ale cărui actua- 
litate si vitalitate erau demonstrate de Sfîntul Toma de 
Aquino. El susținea autonomia temporalului în ordinul său 
prin faimoasa distincţie a acțiunii „în calitate de creştin” pe 
plan 'spiritual şi a acțiunii „creştine” în plan temporal. În 
lucrarea sa Prioritatea spiritualului (1927), el deosebea 
puterea directă a autorității ecleziastice asupra spiritualului şi 
puterea indirectă a acesteia (influența morală) asupra 
temporalului. Mai tîrziu, în Umanismul integral (10 ani după 
condamnarea pontificală a Actiunii Franceze, avînd impor- 
tanta unei crize eliberatoare pentru catolici), el definea 
idealul unei „noi creştinătăţi”, organizarea societății inspirată 
din creştinism. În felul acesta, el propovăduia prioritatea 
persoanei față de Statul văzut ca un amsablu de mijloace şi 
nimic mai mult, într-un moment cînd sistemele „sclavagiste” 
totalitare se impuneau în Europa (tema a fost reluată după 
război în Omul şi Statul, 1953), prioritatea moralei asupra 
politicii, a muncii asupra capitalului, mergînd pe linia catoli- 
cismului social. El critica fără milă „sistemul conformist” şi 
vorbea de „dezordinea radicală”, expresie apropiată de cea a 
„dezordinii stabilite” a lui Mounier. 

A doua jumătate a perioadei interbelice a fost marcată 
de repunerea în discuție a democraţiei parlamentare, aşa cum 
funcţiona ea la acea vreme în Franţa, de către tinerii 


597, 


intelectuali, „nonconformiştii anilor treizeci” ; „aceşti tineri 

furioşi”, cum spunea Denis de Rougemont, criticau valorile 
dominante, deja zguduite de mutatiile aduse de război, şi 
democraţia pervertită de jocurile partidelor. După Etienne 
Borne, iniţiativele care vizau reînnoirea gîndirii politice 
creştine şi „disocierea spifitualului de reactionar” au fost 
numeroase. În afara grupului de la Meudon din jurul Raisei 
şi al lui Jacques Maritain, şi în afara revistei Esprit, este 
suficient să amintim echipa dominicană de la editura Cerf cu 
La Vie intellectuelle şi Sept, Temps present, L'Aube ale lui 
Francisque Gay şi Georges Bidault, Réaction condusă de 
Jean Fabrègues şi Robert Buron. 

Exista acolo o adeväratä nebuloasä care dä impresia 
de dispersare cu autori care migrau de la un grup la altul, de 
la o revistă la alta, dar avînd teme comune. 

Luările de poziţie în Cetate au contribuit la alertarea 
opiniei catolice, la renunţarea la vechile obiceiuri şi la con- 
formism. În timpul ligilor de extremă dreapta şi a Frontului 
Popular, Maritain scria faimoasa Scrisoare despre indepen- 
dență (1935) îndreptată atît împotriva unei drepte extremiste 
şi violente, cît şi împotriva unei stîngi sectare. Războiul din 
Spania i-a interpelat dur pe creştini: Esprit care susţinea, nu 
fără anumite critici, guvernul lui Léon Blum, s-a angajat în 
favoarea Republicii Spaniole, realizînd o importantă muncă 
de informare pentru a combate ideea că războiul civil era un 
afront adus comunismului şi catolicismului. După bombar- 
damentul de la Guernica, Mounier scria în iunie 1937: 
„Aproape că numai noi, cei din Franța, am dus o campanie 
continuă pentru a îndepărta pericolul unui război religios dus 
în colaborare cu generali francmasoni, cu maurii şi hitleriştii 
fără de Dumnezeu”. La 8 mai 1937, La Croix publica un 
Manifest al personalităților catolice pentru apărarea popo- 
rului basc, purtînd semnături foarte diverse, cum ar fi cele 
ale lui François Mauriac, Claude Bourdet, Paul Vignaux, 
Gabriel Marcel, Georges Bernanos (care avea să publice Les 
grands cimetières sous la lune, unul din marile texte 
îndreptate împotriva franchismului), Mounier şi Maritain. 

Acesta din urmă în prefața cărții lui Alfredo Mendizábal, La 
originile unei tragedii, Politica spaniolă între 1923-1936, 
publicată la Paris în 1937, arăta că războiul civil nu putea fi 
considerat în nici un caz un război sfînt. 

Războiul dintre anii 1939-1945 nu a întrerupt aprofun- 
darea filosofiilor de inspiraţie personalistă pe care Jean 
Lacroix le definea în Le personnalisme comme anti- 
ideologie (1972) ca pe o „anti-ideologie”, o atitudine, o 
aspirație, o direcţie spre care se tinde ca reacţie față de ceea 
ce îl oprimă pe om. Maurice Nedoncelle, preot şi universitar, 
filosof personalist şi teolog, Georges Bastide, care trata tema 
morală a persoanei, Paul Ricoeur, care a colaborat cu 
Mounier la Esprit, Emmanuel Levinas, de inspirație israelită, 
care se ridica împotriva a tot ceea ce întina ființa umană si 
pleda pentru toleranță, pluralism şi diversitate, Etienne 
Borne, care asocia la gîndirea sa un angajament militant, au 
contribuit mult la această aprofundare. 

Reflectiile asupra instituţiilor şi organizării Statului îi 
datorează mult lui Maritain. Dintre cele mai importante 
lucrări ale sale scrise în perioada războiului din Statele Unite 
trebuie să amintim: Drepturile omului şi legea naturală 
(1942), Creştinismul şi democraţia (1943) unde, ca şi 
Bergson;, prezenta democraţia ca pe o manifestare temporală 
a inspiraţiei evanghelice, Principiile unei politici umaniste 
(1944). În Apusul civilizaţiei (1939), el salutase scrisoarea 
pastorală a episcopilor americani din octombrie 1938 în fa- 
voarea democraţiei. Aceste teme pot fi regăsite în consti- 
tutiile de după război” ; preambulul Constituţiei franceze din 
1946, reluat în 1958, s-a inspirat din acestea. „După victoria 
obținută de popoarele libere asupra regimurilor care au 
încercat să aservească şi să degradeze ființa umană (...), 
poporul francez (...) declară din nou că orice om are drepturi 
inalienabile şi sacre pe care nici o lege nu le poate încălca”. 
Aceste orientări au fost confirmate în Omul şi Statul (1953). 
Maritain distingea grupul social de Stat, acesta fiind dedicat 
apărării bunului comun, instrument în serviciul omului. 

Se punea, de asemeni, cu acuitate problema dezvol- 
tării economice, al cărei ultim subiect este omul, fiinţa 
umană integrată în colectivitatea despre care Frangois 
Perroux a vorbit pe larg într-o operă de o mare valoare 
morală şi umană — Pentru o filosofie a dezvoltării (1981) — 
rezultatul unei lungi reflecții. Am amintit deja, pentru Italia, 
lucrările lui Francesco Vito, fondate pe învățătura lui 
Maritain si Perroux şi pe experiența în Economie şi 
Umanism a părintelui Lebret; adresîndu-se, în 1946, aleşilor 
Adunării Constituante, el le atrăgea atenția asupra faptului că 
„orice reformă trebuie să se inspire din principiul că 
economia este în slujba omului”, fiindcă obiectivele unei 
politici economice se rezumă, după părerea lui, „la păstrarea, 
la dezvoltarea şi la perfecționarea ființei umane”. 

Pe plan politic, în sensul ideologic şi partizan al 
termenului, este posibil să deosebim gîndirea lui Mounier de 
cea a lui Maritain. 

Mounier a fost foarte sever cu curentul creştin-demo- 
crat, refuzînd ideea unui partid care ar pretinde că se trage 
din creştinism. Jean Marie Mayeur vorbeşte despre el ca 
despre un „judecător al democraţiei creştine”. El considera 
lipsită de importanță formula MRP-ului: „revoluția prin 
lege”. Arătînd o mare severitate față de Republica parlamen- 
tară, aşa cum a văzut-o functionînd pînă în 1940, el nu arăta 
foarte mult interes pentru instituţiile reprezentative. De fapt, 
fiind putin angajat politic, el era în căutarea unui răspuns 
spiritual la problemele vremii, iar păstrarea independenţei 
era pentru el o cerință esențială. În primele luni ale guver- 
nului de la Vichy, atunci cînd Revoluţia naţională se inspira 
mai ales din Acţiunea Franceză, dar şi din catolicismul 
social si din personalismul antiliberal, a scos revista Esprit, 
împotriva părerii lui Etienne Borne. Revista a fost imediat 
interzisă, iar Mounier arestat la începutul anului 1942, dar 
episodul demonstrează distantarea față de context, chiar dacă 
prima reacție a lui Maritain, Borne şi Michelet a fost să zică 
nu regimului rezultat în urma înfrîngerii în fața nazismului si 

supus ocupantului nazist. După Eliberare, în numele refu- 
zului anticomunismului, el a încercat un dialog cu comu- 
nistii, fiind însă în acelaşi timp suficient de lucid si de ferm 
în principiile lui încît să nu devină niciodată un „tovarăş de 
drum”. Demersul său a rămas străin de cel al partidelor din 
democraţia creştină cărora le reproşa compromisul. În 1934, 
îi scria lui Paul Archambault, filosof, discipol al lui Blondel, 
teoretician al Partidului Democrat Popular, autor, în 1913, al 
unui Essai sur l'individualisme, în care îl studia pe 
Laberthonniere: ,Multora dintre crestini-democrati le 
reproşăm faptul de a nu fi căutat (...) cu destulă măreție 
îndrăzneața tradiție care i-ar fi împins spre anvangardă, în 
loc să îi paralizeze în fluctuațiile moderate pînă la transfor- 
marea, prea deasă, în ultima şi necuviincioasa remorcă a 
reacțiunii”"!. Causticitatea față de cei care aleseseră acțiunea 
concretă în Cetate era dură, şi totuşi aceştia îl consideră unul 
dintre inspiratorii lor. Ei vedeau în el continuatorul 
catolicismului social, apărătorul persoanei şi al comunității 
naturale, iar Esprit a fost pentru ei o hrană de neînlocuit. 
Filosofia persoanei, aşa cum a prezentat-o Mounier, a 
schimbat total gîndirea politică creştină, iar repercusiunile ei 
s-au simțit şi mai departe: Tadeusz Mazowiecki, prim-mi- 
nistru al Poloniei eliberate de totalitarismul comunist, 
atribuia, în discursul său de învestitură în faţa Dietei, sursa 
de inspiraţie a acțiunii Solidarităţii lui Mounier. „Mounier nu 
credea în nici un partid şi poate nici chiar în politică”, 
notează Étienne Borne’, care este unul dintre cele mai bune 
exemple de crestin-democrati puternic legați de Mounier si 
opunîndu-i-se ferm în acelaşi timp; „Borne, scria René 
Rémond, care credea în importanţa şi în utilitatea medierilor, 
nu considera ca fiind contrară transcendentei creştinismului 
existența formațiunilor politice ce îi uneau în mod liber pe 
creştinii care doreau să traducă, fără confesionalism, prin 
angajamentul personal şi prin cel colectiv, învățăturile 
Bisericii””. Participînd la fondarea MRP-ului, el a fost 
membru în Comisia executivă, a condus revista Terre 

humaine între 19501953, a fost membru în Comitetul 
Director al Forces nouvelles între 19511961, secretar 
general al Centrului Catolic al Intelectualilor francezi în 
1953. În 1957 a fondat France-Forum împreună cu Henri 
Bourbon, Joseph Fontanet, Jean Lecanuet, MauriceRené 
Simonnet. Director al Centrului Democrat şi al CDS, a 
colaborat la publicaţia sa oficială, Democratie moderne. 

Angajarea mai multor generații în democrația creştină 
s-a făcut înainte şi după Eliberare sub semnul „Umanismului 
integral”. Ca şi Mounier, Maritain nu sa limitat la demo - 
cratia creştină şi nici nu s-a lăsat acaparat de un curent sau 
altul. Modul în care judeca partidele democraţiei creştine era 
foarte sever, şi-a exprimat retinerile cu preponderență în Le 
paysan de la Garonne: „Partide politice numite «creştine» 
(majoritatea fiind mai ales combinaţii de interese electo- 
rale)”, din cauza cărora „speranța în apariția unei politici 
creştine (care să răspundă practic la ceea ce reprezintă o 
filosofie creştină în plan speculativ) a fost complet 
blocatä”*. 

În 1934, scriindu-i directorului de la L’Aube, Paul 
Archambault, el nega faptul cä ar avea un program 
crestin-democrat afirmînd cä vede lucrurile dintrun punct de 
vedere „complet diferit”. (L'Aube, 25 ianuarie 1934). Încă o 
dată trebuie să apelăm la blondelianul Etienne Borne pentru 
a găsi cea mai bună definiţie a lui Maritain şi ceea ce-i dato- 
rează crestin-democratii: „Formula prin care l-aş caracteriza 
pe Maritain este aceea de filosof creştin al democrației. El a 
afirmat că democraţia cere o doctrină puternică, iar o 
doctrină este puternică în măsura în care ea are anumite idei 
despre om, şi deci un umanism şi o filosofie a istoriei. Asta 
înseamnă că democraţia nu poate fi depăşită, chiar dacă ea 
nu poate fi complet realizată. Această filosofie, care este o 
noutate, ori va fi în spiritul democraţiei, ori va fi împotriva 

Marile teme ale operei lui Maritain — deosebirea între 
angajamentele în plan spiritual şi temporal, neacceptarea 

marxismului şi a capitalismului, demnitatea persoanei, Statul 
în slujba cetățenilor, dezvoltarea comunităților intermediare 
care formează țesutul Națiunii, marea atenție acordată 
mecanismelor democraţiei — sînt teme pe care le întîlnim în 
programul partidelor creştin-democrate. În cazul Franţei, 
este suficient să ne raportăm la programul MRP, la Carta de 
la Lyon. din 1966 a Centrului Democrat fondat de Jean 
Lecanuet, la L’Autre solution, platforma CDS-ului publicată 
în 1977, sau la cartea publicată în acelaşi an de Andre 
Diligent, Les défis du futur, care relua ideile acestui partid 
privind marile probleme ale societății. În Italia, influența a 
fost considerabilă, chiar sub regimul fascist: dacă L'Huma- 
nisme integral n-a putut fi tradus decît în 1946, lucrările lui 
Maritain erau cunoscute mai ales în rîndurile tinerilor 
intelectuali ai Actiunii Catolice, ai Federaţiei Universitarilor 
(FUCI) şi ale diplomaților de elită: Monseniorul Montini, 
preot în cadrul FUCI, tradusese Troi réformateurs în 1928. 
Şefii democraţiei creştine italiene au arătat adesea ceea ce îi 
datorau lui Maritain. Giorgio La Pira, care a publicat în 1939 
în Principi un fel de manifest al persoanei, „II valore de la 
persona umana”, a afirmat la un Colocviu al Institutului 
Internaţional „Jacques Maritain” că: „«prioritatea spiritu- 
alului» a fost pentru noi toți ca o stea ghid pe drumul nostru 
spiritual şi cultural (...). Toată viața noastră spirituală şi 
culturală a acestor treizeci de ani este legată de opera lui 
Maritain”"S. La putin timp după moartea filosofului, Aldo 
Moro a avut ocazia de a sublinia influenţa acestuia care „sa 
manifestat în anii ce au precedat cel de-al doilea război 
mondial şi apoi, chiar mai intens, după reinstaurarea 
democraţiei în Italia (...). Noi putem spune că el ne-a 
stimulat intelectual şi moral ca nimeni altcineva în această 
perioadă a unei noi experiențe creştine”. Exemplele în 
acest sens ar putea continua. 

Sturzo şi popularismul 


Luigi Sturzo a făcut o legătură foarte strînsă între 
gîndire şi acțiune, între teorie şi practică. El nu este numai 
fondatorul Partidului Popular Italian (1919), ci şi 
întemeietorul popularismului, pe care-l defineşte în Riforma 
statale e indirizzi politici (1923) ca pe o „doctrină politică”. 
Maurice Vaussard vedea în el „cel mai mare, poate singurul 
gînditor creştin-democrat care a apărut în Occident de la 
începutul acestui secol”. Gîndirea sa a avut o cu atît mai 
mare influenţă cu cît, constrîns fiind de fascism la exil, mai 
întîi în Franța şi Marea Britanie şi apoi în Statele Unite, el a 
intrat în contact cu numeroşi conducători crestin-democrati. 
Influenţa lui asupra catolicismului francez a fost foarte 
mare”. Viziunea lui asupra societăţii, a omului, a politicii se 
consolida printr-un număr considerabil de discursuri, 
articole, cărți, fără să mai punem la socoteală o imensă 
corespondență. De la faimosul discurs de la Caltagirone din 
1905, la discursul de la Congresul de la Torino al PPI în 
1923, în care definea fascismul ca fiind incompatibil cu 
catolicismul, trecînd prin „Apelul către toți oamenii liberi şi 
puternici” din 18 ianuarie 1919; de la nenumăratele articole 
din La Croce di Costantino din Caltagirone sau din 1! Sole 
del Mezzogiorno publicat la Palermo, la ziare şi reviste ca 
L'Aube, La vie catholique (fondat de Francisque Gay în 
1924), Politique (condus de Marcel Prélot si Charles Flory, 
care a publicat în 1928 un articol cheie al preotului sicilian 
asupra popularismului), Le Buletin catholique international 
al lui Maurice Vaussard, toate au strîns scrierile sale şi au 
contribuit la difuzarea ideilor lui, afirmînd şi clarificînd o 
filosofie crestin-democratä. Aceasta a fost tratată într-o serie 
de cărți fundamentale: Italy and fascism, publicată la Londra 
în 1926, apoi tradusă în italiană, germană, franceză şi 
spaniolă; La comunită internazionale e il diritto di guerra 
(1929); La socieră: sua natura e leggi (1935); Politica e 

morale (1938) continuată în 1953 prin Conscienza e politica, 
în care sublinia dimensiunea etică a politicii, Nazionalismo e 
internazionalismo (1946) La mia battaglia da New York şi 
La regione nella nazione în 1949. 

Aici, două aspecte sînt esenţiale. În primul rînd, 
noțiunea de angajament politic în numele cerințelor morale 
şi pe baza principiilor etice care trebuie să ghideze acțiunea 
catolicilor şi noțiunea de partid confesional autonom față de 
Biserică. Sturzo dezvolta ideea de laicitate printr-un partid 
nu oficial catolic, dar format de catolici, şi propunea o 
Biserică eliberată de visul Statului creştin şi un Stat care să fi 
renunțat la instrumentalizarea hegemonicä a conştiinţei 
religioase. 

Al doilea aspect important al filosofiei lui Sturzo este 
„popularismul democratic” care, fidel catolicismului social, 
propunea un stat organic şi descentralizat şi refuza 
liberalismul individualist; dar el a mers şi mai departe, 
insistînd asupra democrației (în discursul său manifest din 
1905, el s-a proclamat „democratico antico”), asupra 
libertăților civile şi politice. Democraţia poate fi apărată 
printrun popor organizat în grupuri intermediare autonome, 
garante ale pluralismului; el insista asupra autonomiilor 
regionale, pornind de la o reflecţie asupra problemelor din 
Mezzogiorno, reflecţie economică şi socială care demonstra 
o remarcabilă stäpînire a problemelor şi limbajului 
economic, dar fără nostalgii corporatiste. Din convingerile 
sale democratice, Sturzo a extras o analiză lucidă a 
fascismului pe care a expus-o mai ales în discursul de la 
Torino din 1923 şi în Italy and fascism. La Torino, el a 
explicat motivele opoziției lui la „Statul panteist”. La 
Congresul Internațional democratic popular de la Bruxelles, 
el a prezentat o moțiune prin amicul său, de asemeni exilat, 
Francesco Luigi Ferrari, care rezuma filosofia sa astfel: 
„Partidele sau grupurile democratice de inspirație creştină 
sînt opuse sistemelor antidemocratice care au apărut în 
Europa după război: fascismul şi bolşevismul, două sisteme 

care au în comun o tendință dominantă spre dictatură, spre 
concentrarea puterilor, spre cea mai exagerată centralizare a 
statului, spre monopolul asupra tuturor activităților publice 
şi private pînă în domeniul economic, spre limitarea şi 
reprimarea oricărei libertăți şi folosirea violenței private sau 
publice, organizată sau susținută de puterile Statului”. Cu 
mult înaintea lui Hannah Arendt, Sturzo analiza totalita- 
rismul ca pe o expresie politică nouă, diferită de regimurile 
autoritare cunoscute pînă atunci. El îl identifica ca pe un 
sistem total incompatibil cu catolicismul, fiindcă se baza pe 
divinizarea Statului păgîn, pe violență, pe caracterul absolut 
dat națiunii, rasei, clasei, pe dorinţa de a schimba omul, de a 
crea „omul nou”. 

Aportul lui Luigi Sturzo este cu atît mai important cu 
cît, contrar cazului lui Maritain şi Mounier, este un aport la 
democraţia creştină. Acesta se poate rezuma la două con- 
cepte de bază: partidul autonom, indispensabil ca element de 
mediere şi democraţia fondată pe noţiunea de popor. 

Axe programatice 


Aşa cum nu există o ideologie creştin-democrată 
rigidă, nu există nici un program unic. Nici un partid 
creștin-democrat modern, pînă la Partidul Popular European, 
nu a funcționat fără un program, dar examinarea acestor pro- 
grame dezvăluie deosebiri şi evoluţii. Unele opțiuni dragi 
catolicismului social, cum ar fi corporatismul, pe care totuşi 
Quadragesimo anno l-a susținut mult timp, au fost aban- 
donate putin cîte putin. Alte opțiuni, înscrise timp îndelungat 
în programe, au rămas literă moartă. Aşa a fost cazul votului 
familial, încă prezent în programul MRP-ului în 1944. Votul 
multiplu fusese introdus în Belgia în 1894: căsătoria, pro- 
prietatea, diplomele universitare îi ofereau celui interesat 
voturi suplimentare (pînă la trei), dar sistemul nu a fost 
păstrat. 

Interclasismul, voinţa — sub presiunea autorităților 
ecleziastice — de a fi partide de unificare, mai întîi de uni- 
ficare a catolicilor, ca în Italia, ba chiar de unificare inter- 
confesională, ca în Germania după 1945, necesitatea de a 
participa la guverne de coaliție cu alte familii politice, obli- 
gativitatea de a se supune campaniilor electorale în fața unui 
vot universal generalizat, extins şi la femei (ceea ce repre- 
zenta o revendicare creştin-democrată), toate aceste constrîn- 
geri au condus la o evoluţie a programelor în direcția mode- 
rantismului. Tocmai această contradicţie între principiile şi 
constrîngerile impuse, cel mai adesea, de aritmetica parla- 
mentară, a fost aspru reproşată partidelor creştin-democrate 
de Emmanuel Mounier. „Noi dorim o Revoluţie”, proclama 

Manifestul MRP-ului din noiembrie 1944, care se termina 
printr-un „apel către revoluționari”. Dar se preciza că 
revoluția s-ar fi făcut respectînd legea, adică implicit pe 
calea compromisului: cuvîntul era golit de sens. În Italia, 
împotriva propunerii integraliste a lui Giuseppe Dossetti de a 
forma, în 1948, un guvern monocolor creştin-democrat 
pentru a promova o societate creştină, s-a impus linia cen- 
tristă a lui De Gasperi, deschisă „laicilor”. În Germania, 
CDU-ul a trecut de la programul de la Ahlen (1947), favo- 
rabil economiei planificate, la „Principiile de la Diisseldorf”, 
mai liberale. Deschiderea recentă a grupului PPE din Parla- 
mentul de la Strasbourg către conservatorii britanici merge 
în această direcţie. 

Diferenţele şi evoluţiile nu exclud o identitate globală 
a viziunii asupra omului în cadrul societății. Partidele 
creştin-democrate sînt: Weltanschauungsparteien, purtătoare 
a unei viziuni asupra lumii şi a omului!, pe care programul 
Partidului Creştin Social belgian o rezuma la alegerile legis- 
lative din 1971 prin „noi vrem o societate umanizată şi 
demnă de om”. Această viziune asupra omului şi a lumii, o 
culegere de principii comune, trebuie analizată în mod 
special, şi mai puţin detaliile privind programele diferitelor 
partide. În jurul noțiunii centrale de bun comun, se detaşează 
patru opțiuni majore: democraţia, organizarea comunitară a 
societății, unificarea Europei, economia în slujba omului. 


Democraţia 


Unul din aporturile majore ale crestin-democratiei la 
istoria politică a fost reconcilierea catolicilor cu democraţia. 
Aceasta este centrul democraţiei creştine şi ceea ce o 
distinge fundamental de catolicismul social. Ea realizează 
sinteza între recunoașterea libertăților şi a suveranităţii 
poporului în plan politic şi cerințele sociale, „nevoile 
oamenilor sărmani”, după cum spunea Giorgio La Pira. Este 

inutil să revenim aici asupra evoluţiei Bisericii cu privire la 
conceptul de democraţie, pînă la opţiunile lui Pius al XII-lea, 
pregătite de gîndirea anilor 1930, mai ales de cea a lui 
Maritain, şi impusă apoi de război, ceea ce Papa recunostea 
în mesajul său de la sfîrşitul anului 1944: „popoarele s-au 
trezit dintr-o lungă toropeală. Ele au luat o atitudine nouă, 
interogativă, critică, neîncrezătoare față de Stat si de 
guverne. Instruite de o experiență amară, ele se opun cu şi 
mai multă vehementä monopolurilor unei puteri dictatoriale, 
necontrolabile şi intangibile, reclamînd un sistem de 
guvernare care să fie mai compatibil cu demnitatea şi 
libertatea cetăţenilor”. La 24 decembrie 1945, adresîndu-se 
Sfîntului colegiu, el califica totalitarismul ca pe un „bacil 
periculos care contaminează comunitatea națiunilor” şi făcea 
apel la principiul de participare şi de responsabilitate a 
cetățenilor: „să-şi exprime opinia personală asupra îndato- 
ririlor şi sacrificiilor care le sînt impuse; să nu fie constrînşi 
să se supună fără să fi fost ascultați, iată două drepturi ale 
cetățenilor care-şi găsesc în democraţie, aşa cum o arată şi 
numele, expresia”. Era ca un ecou la dezbaterile catolice din 
secolul al XIX-lea, la părintele Gioacchino Ventura, printre 
alții, care se ridica împotriva „oribilei omnipotente a Statului 
care-i anulează omului orice personalitate, care absoarbe şi 
anulează toate drepturile cetățenilor”, si care, în elogiul 
funebru adus lui O'Connell, făcea referire la constituţie: 
„Important este ca constituţia să exprime un adevăr şi să 
emancipeze cu adevăr comunitatea, familia, individul”. 
Definiţia lui Pius al XII-lea părea s-o continue pe 
aceea a lui Marc Sangnier. O regăsim la Sturzo, la Paul 
Archambault, care făcea din demnitatea persoanei piatra de 
temelie a societății democratice, mai tîrziu la De Gasperi, la 
Jean Lecanuet (programul CDS-ului, L'Aurre solution 
(Cealaltă soluţie), propunea „dezvoltarea la maximum a 
conştiinţei şi responsabilitätii fiecăruia, care să-i permită, pe 
măsura capacităților şi forțelor sale, să ia efectiv parte la 
conducerea afacerilor comune”), la Helmut Kohl care, cu 

ocazia împlinirii a 50 de ani de la începerea celui de-al 
doilea război mondial, declara în fața Budenstag-ului la 1 
septembrie 1989: „Democraţia, fondată pe libertate, nu este 
un principiu abstract. Ea ne priveşte pe fiecare dintre noi în 
modul cel mai direct. De libertatea ta este vorba, de fericirea 
ta personală. Este sarcina noastră să colaborăm cu toții 
pentru ca fiecare să conştientizeze acest lucru. Justiţia, 
respectarea drepturilor, garantarea securității prin lege sînt 
tot atît de necesare unei democrații ca şi aerul pe care-l 
respirăm”. 

Crestin-democratii au încredere absolută în demo- 
cratie. Lacordaire vedea în aceasta mijlocul de a accepta 
vremurile în care trăia şi de a reconcilia Biserica cu lumea, 
de unde şi interesul pe care-l arată experienței țărilor unde se 
încercase reconcilierea dintre libertate şi religie: Belgia, 
Statele Unite, bine analizate de Tocqueville, unde catolicis- 
mul a putut înflori datorită libertăţii. O preocupare asemă- 
nătoare anima Sillon-ul, care dorea să integreze Biserica 
într-o societate judecată nu ca fiind antireligioasă, ci doar 
anticlericală. Cucerirea societății trecea prin încrederea în 
democraţie definită ca organizație socială şi politică care 
respectă cel mai bine, spunea Sangnier, conştiinţa şi respon- 
sabilitatea fiecăruia. Căci democraţia nu este doar un regim 
institutional, ci este o filosofie, o metodă de esență evan- 
ghelică, au spus Maritain şi Bergson, reluati de De Gasperi 
într-o conferință foarte importantă ţinută la Bruxelles la 20 
noiembrie 1948, despre „Bazele morale ale democrației”. 
„Întîietatea valorilor în acțiunea politică, demnitatea per- 
soanei, solidarismul, pluralismul, prioritatea bunului comun 
la nivel naţional şi internațional, perfectibilitatea societății 
civile (...). Este vorba de un ansamblu de principii care dau 
o înfăţişare deosebită democraţiei”, remarcă Roberto Papini”. 

Etienne Borne a descris foarte bine această noţiune de 
metodă: „Originalitatea filosofică a gîndirii creştin-demo- 
crate constă în a căuta corespondențe teoretice şi practice 
între creştinism si democraţie; de unde o etică politică 

conform căreia mutatia democratică din sînul societăţilor ar 
fi principiul unui progres care ar pune viața publică în acord 
cu etica creştină a libertăţii, dreptății şi fraternității”. 

Democraţia „în stil creştin” se bazează pe principiul 
responsabilitätii. Partidul olandez, Christen democratisch 
Appel, scotea în evidentä, în programul säu din 1979, cît este 
de räspunzätor omul de creatie, de lumea în care träieste — 
referire directă la Geneză (2,15). De aceea, crestin-demo- 
cratii dintre cele două războaie vorbeau de democrația 
„populară” (prin opoziţie cu democraţia individualistă), fon- 
dată pe popor, pe comunităţile naturale ale familiilor, ale 
comunelor, asociaţiilor, provinciilor, Statelor. 


Organizarea comunitară a societății 


Statul creștin-democrat definit ca un garant al binelui 
comun nu este un scop în sine, ci trebuie să fie în slujba 
cetățenilor. În programul Partidului Popular Ungar din 1947, 
al cărui secretar general era Istvân Barankovici, citim: 
„Conceptul creştin despre Stat nu este altul decît acela al 
unui Stat în slujba perfecționării pămîntene a omului (...). 
Conceptul creştin despre Stat respinge doctrina omnipotentei 
Statului care tratează omul, creatura liberă a lui Dumnezeu, 
ca pe proprietatea sa (...). El neagă Statului dreptul de a 
aplica legi nedrepte oricare ar fi pretextul (...). Conceptul 
creştin despre Stat neagă, în general, Statului dreptul de a se 
sustrage Legii naturale, erijînduse întrun fel de Dumnezeu 
şi împotrivindu-se legilor morale”. De factură mai laică, dar 
nu mai puțin fermă, era definiția dată de Jean Lecanuet 
întrun discurs rostit la 18 septembrie 1980: „Statul trebuie 
să fie servitorul şi nu stăpînul libertăților. Crestin-democratii 
sînt neîncrezători față de orice extindere a puterii Statului. 
Este ceea ce face din democraţia creştină adversarul de 
neînduplecat, principalul adversar al totalitarismului sub 

toate formele sale, al tuturor dictaturilor, fie de dreapta sau 
de stînga”. 

Nu se pune problema de a împiedica Statul să joace un 
rol important. Dimpotrivă, am văzut cîte deschideri oferite 
de Rerum novarum în favoarea intervenţiei lui au fost reluate 
şi amplificate de crestin-democrati. A interveni în economie 
este de competenţa Statului, cu condiţia ca acesta să respecte 
proprietatea privată şi inițiativa individuală, să refuze 
colectivismul. Creştin-democraţii nu se opun ideii ca Statul 
să preia producţia în zonele unde sectorul privat nu poate 
opera. De fapt, se pune problema menţinerii Statului în 
limite normale. Pentru a se putea realiza acest deziderat 
trebuie să funcţioneze „justiţia şi dreptatea”, afirma 
Zentrum-ul german, care combătea concepția hegeliană, a 
unui Stat preponderent, care neagă valoarea individului. 
„Poporul german (...) a făcut din Stat un fals Dumnezeu”, 
declara Konrad Adenauer în 1946 în discursul său de la 
Köln, şi continua: „El a sacrificat, în favoarea acestui fals 
Dumnezeu, persoana însăşi, demnitatea sa şi valoarea sa”. 
După ce a arătat care sînt aporturile lui Herder, Hegel, 
Bismark, Marx, el a arătat şi care au fost consecinţele: 
„„Naţional-socialismul nu este nimic altceva decît consecința 
împinsă pînă la crimă a acestei adoratii a puterii şi a subesti- 
mării — şi chiar a dispretuirii — valorii omului ca individ. 
Întrun p opor care, mai întîi prin concepția prusacă, ampli- 
ficată şi exagerată, asupra rolului Statului, a esenței sale, a 
puterii sale, a supunerii absolute datorate acestuia, şi apoi 
prin concepția materialistă asupra lumii, era în felul acesta 
pregătit intelectual şi sufleteşte, a putut să se răspîndească, 
destul de repede, o doctrină favorizată de situația materială 
precară a păturilor largi ale populaţiei, o doctrină care nu 
recunoștea decît Statul total şi masa de oameni supusă, fără 
voinţă proprie, unui şef”. 

Statul trebuie să fie un Stat de drept şi să se sprijine pe 
contraputeri eficiente. De aceea, crestin-democratii, ca şi 
celelalte familii de partide care se pretind democrate, au ca 

obiectiv principal apărarea libertăților (opinie, adunare, 
presă), partidelor şi sindicatelor, ei cer, de asemenea, 
înființarea unui organism superior în cadrul instituțiilor, 
(Curte supremă sau Consiliu constituțional), care să poată 
garanta respectarea Constituţiei şi apărarea drepturilor cetă- 
tenilor. Dar, în opinia lor, cea mai bună garantie se găseşte 
în principiul comunitar si al subsidiaritätii. 

Pentru Partidul Creştin Social Belgian, Statul trebuie 
să fie „activ şi dinamic”, dar „trebuie, de asemenea, recu- 
noscută existența entităților sociale mai mici; ele pot oferi 
foarte mult în materie de colaborare şi de organizare şi, chiar 
mai bine decît Statul, care este prea distant şi prea vast, ele 
permit participarea activă a tuturor celor interesați” (Con- 
gresul al XIVlea, 1959). Societatea nu este o sumă de 
indivizi izolaţi, ci este formată din grupuri sociale naturale, 
din comunități care formează tot atîtea grupuri intermediare 
între individ şi Stat, de la familie la regiuni, trecînd prin 
comune, parohii, întreprinderi, asociaţii de toate tipurile. 
Statul trebuie să le recunoască funcțiile, atribuţiile pe care le 
pot îndeplini singuri, prin propriile mijloace. Este doctrina 
subsidiaritätii, al cărei principiu îl găsim la Sfîntul Toma de 
Aquino, iar mai devreme la Aristotel, bazată pe ideea că 
Statul a rezultat din individ”. Ea a fost formulată în 
Quadragesimo anno de Pius al XIlea: „Nu le putem lua 
persoanelor private, pentru a le transfera comunității, 
atribuţiile de care acestea sînt capabile să se achite prin 
proprie inițiativă şi prin propriile mijloace; de asemenea, ar 
fi o nedreptate şi în acelaşi timp s-ar perturba în mod regre- 
tabil ordinea socială dacă s-ar retrage grupurilor mici 
funcţiile pe care ele sînt capabile să le îndeplinească singure, 
pentru a le încredința unei colectivități mai mari şi mai 
elevate”. Această idee a fost reluată de Ioan al XXIII-lea în 
Mater et magistra si Pacem in terris, de loan Paul al II-lea în 
Centesimus annus şi se regăseşte în Catehismul Bisericii 
Catolice (nr.1883-1885) din 1992. 

Subsidiaritatea, principiul major al doctrinei sociale a 
Bisericii, a devenit un element cheie al programului creştin- 
democrat. În 1992 i s-a putut verifica importanța în Tratatul 
de la Maastricht (art.3b), dar ea se găsea deja, implicit, în 
tratatul din 1951 care instituia CECA, şi în programele, în 
rezolutiile şi tratatele care au stat la baza construcţiei euro- 
pene de după această dată. Ea este un mijloc de a se opune 
puterii centralizatoare, de a contrabalansa Statul, ale cărui 
funcţii sînt prin aceasta limitate, organizînd protecția uni- 
tätilor sociale mai mici. Ea trebuie să permită sprijinirea a 
ceea ce cancelarul Kohl a numit ,Moloch birocratic” vor- 
bind despre funcționarea Comunităţii Europene“. 

În acest cadru, familia, libertatea învățămîntului, re- 
gionalizarea constituie pentru partidele creştindemocrate 
axe importante, ca şi protejarea păturilor asociative, asocia- 
tiile fiind un mijloc de dezvoltare, de echilibru social şi ga- 
rantie a pluralismului. Familia, celula de bază a societății 
conform preceptelor Bisericii, ocupă un loc important în 
programe. MRP-ul se definea ca „partidul familiei”. Datorită 
libertății învățămîntului, este dreptul părinților de a alege 
educația copiilor lor. 

Protejarea regiunii face parte din programul crestin- 
democrat. Ea însoţeşte accentuarea caracterului natural al 
familiei, al comunei, în raport cu Statul care rămîne, pentru 
catolici, o construcţie artificială. Ideea regională nu este doar 
apanajul democraţiei creştine pe eşichierul politic: spiritul 
girondin face parte din moştenirea Revoluţiei franceze şi 
toată stînga democratică s-a raliat acestuia; ea face parte şi 
dintr-o tradiție a unui segment al dreptei. Dar regiunea intră 
în identitatea crestin-democratä ca expresie . concretă a 
principiului subsidiaritätii, mergînd pînă la a da naştere 
partidelor regionale în Bavaria, în Tara Bascilor şi în 
Catalonia, în Belgia, ba chiar în Italia prin Sudtyrâler 
Volkspartei. Robert Schuman îşi spunea cu mîndrie 
„lotharingian de origine”. În /dee ricostruttive della 
Demacrazia cristiana (1943), Alcide De Gasperi făcea din 

regiune un centru de propulsare a democraţiei: „Garanţia 
organică cea mai eficientă a libertății va fi formarea regiu- 
nilor ca entități autonome”, iar în raportul său de la primul 
Congres. național al DCI din 24-27 aprilie 1946, Guido 
Gonella caracteriza „centralismul” ca fiind „o armă a despo- 
tismului şi una din cauzele ostilitäti permanente a opiniei 
publice împotriva puterii”, dintre avantajele regionalizării, el 
retinea participarea poporului la viața publică, înmulțirea 
curentelor separatiste şi federaliste şi faptul că, adaugă el, 
„aventurile totalitare devin dificile dacă nu chiar 
imposibile”. 

Aceste judecăți preluate de la DCI sînt reprezentative 
pentru gîndirea creştin-democrată în materie de regio- 
nalizare. Ea îi datorează mult traditionalismului, gîndirii 
contrarevolutionare şi catolicismului social: Vogelsang în 
Austria, Ketteler în Germania, Taparelli D’ Azeglio în Italia, 
La Tour du Pin în Franţa au acordat cea mai mare importanță 
organizării regiunilor, ca acțiune ce comportă o reformă a 
Statului. În lucrarea Vers un ordre social chrétien. Jalons de 
route 1882-1907, La Tour du Pin a oferit o foarte bunä 
prezentare a acestor conceptii indisociabile de corporatii si 
prea putin preocupate de democratie si de libertäti. Dar în 
propunerile lor privind regiunile, crestin-democratii retin 
aporturile catolicilor liberali, care vedeau în promovarea 
autonomiilor regionale nu aparitia unei societäti crestine, ci 
garanția apărării libertăţilor. În L'Avenir din 7 decembrie 
1830, Lamennais denunța „sistemul funest al centralizării, 
rămăşiţe deplorabile şi ruşinoase ale sistemului imperial”. 
Sub cel deal doilea Imperiu, Montalembert a fost un înfocat 
apărător al descentralizării. Analizele lui Tocqueville asupra 
sistemului american erau bine gîndite, influența catolicilor 
liberali era vizibilă, spre exemplu la Sturzo, care se caracte- 
riza drept un „sicilian autonomist si antibourbonian în stilul 
lui Gioacchino Ventura”, împărtăşind cu acesta din urmă o 
credință comună în libertate, în democraţia inspirată de 
religie, în descentralizarea şi valorizarea grupurilor interme- 

diare. În Apelul „către oamenii liberi şi puternici” din 18 
ianuarie 1919, el denunța „vechile liberalisme sectare care, 
datorită forței organismului de Stat centralizat, rezistă noilor 
curente eliberatoare”. 

Regionalismul creştin-democrat trebuie nuantat în 
funcţie de cronologie, de țări şi de contingenta istorică, de 
oameni (al căror zel regionalist nu se manifestă cu aceeaşi 
intensitate, datorită personalităților diferite). Dacă vrem să 
ne ocupăm de marile curente, trebuie să amintim preferința 
pentru descentralizarea administrativă. Este adevărat că 
federalismul catolic a eşuat cu neo-guelfism-ul lui Vincenzo 
Gioberti, care plănuia să facă din Papă suportul unui Stat 
italian federal. Programul creştin-democrat de la Torino 
(1899) prevedea „o largă descentralizare administrativă”. La 
primul Congres lombard al democraţiei creştine de la Milano 
(1901) s-a vorbit de „lărgirea activității municipale şi 
regionale”. Ulterior, raportul Gonella din 1946, care avea 
tendința să pună pe acelaşi plan separatismul şi federalismul, 
propunea o reformă a comunelor şi regiunilor pe baza unei 
largi autonomii în cadrul unui Stat unitar. Discursul lui 
Attilio Piccioni de la Adunarea Constituantă din 6 iunie 
1947, consacrat instituirii regiunilor, legile Scelba din 1950 
şi Taviani din 1967 mergeau în direcția descentralizării 
puterilor. În federalism se vedea un risc de abandonare a 
regiunilor sărace din Sud în favoarea celor din Nord. În 
dezbaterile actuale din Italia, propunerile Ligii Lombarde, 
care a făcut din federalism calul său de bătaie, sînt aban- 
donate în numele solidarităţii, în favoarea aprofundării auto- 
nomiilor regionale în cadrul Statului unitar. 

Dacă gîndirea regionalistă a fost aprofundată de Marc 
Sangnier (care dorea să facă din Senat o cameră repre- 
zentativă atît pentru interesele profesionale, cît şi regionale), 
Şi în cadrul Partidului Democrat Popular, Robert Schuman, 
care a apărat cu ardoare şi succes specificul Alsaciei şi 
Lorenei în cadrul Republicii Franceze după 1919, refuza 
soluţiile federative”. Jean-Marie Mayeur a arătat, ulterior, 

lipsa de grabă a MRP-ului în promovarea unei regionalizări 
reale, mergînd dincolo de definirea a 21 de programe- 
regionale în 1955, Pierre Pflimlin fiind ministrul Economiei 
în acea perioadă. 

În 1969, Centrul democrat sa opus referendumului 
propus de generalul de Gaulle privind crearea Consiliilor 
regionale şi restructurarea Senatului prin reprezentarea cate- 
goriilor socioprofesion ale. Aceasta se datora, de fapt, altor 
motive, mai generale, dar adevărata reformă regională a fost 
realizată de socialişti după 1981. 

În țările în care soluţiile federale au fost adoptate, 
importanţa istorică a fost atribuită crestin-democratilor. În 
Germania, preocuparea Centrului pentru realizarea federaţiei 
a fost accentuată de CDU. După război, Adenauer pro- 
povăduia formarea unui Stat federal, dotat cu „tot ceea ce îi 
este necesar pentru a exista, dar nimic mai mult”, după cum 
spunea el în discursul din 4 aprilie 1946. Trebuia şters 
nazismul si sprijinite puterile aliate. În final, articolul 30 din 
legea fundamentală stipula că „exercitarea puterilor publice 
şi îndeplinirea sarcinilor ce revin Statului aparțin 
Land-urilor, cu excepţia dispoziţiilor sau autorizaţiilor 
contrare prezentei legi fundamentale”. În 1950, chiar CDU a 
primit o organizare de tip federal. 

În Belgia, tensiunile lingvistice şi clivajul comunitar 
au dus la scindarea Partidului Catolic în 1937: Katholieke 
Vlaamsche Volkspartij şi Partidul Catolic Social vor forma 
de acum înainte o federaţie, Blocul Catolic Belgian. Partidul 
Creştin Social a fost creat după eliberare, dar nu a rezistat 
noilor tensiuni, ducînd la formarea, în februarie 1968, a două 
partide regionale, Christelijke Volkspartij flamand şi Par- 
tidul Creştin Social valon. Evoluţia a luat sfîrşit prin adop- 
tarea, în 1992, a unei Constituţii federale la nivel de regat. 

Răspunsurile uneori ezitante ale democraţiei creştine 
la problemele regionale, mai ales tendința partidelor la 
putere de a tot amîna aplicarea reformelor, chiar de a le 
sacrifica de dragul alianțelor, nu fac din regionalism punctul 

forte al politicii creştin-democrate. Nu acelaşi lucru se poate 
spune despre făurirea unității europene. Deschişi universa- 
lismului preluat din mesajul creştin, ei au favorizat depăşirea 
structurilor naționale. 


Europa 


Făurirea unei Europe organizate, chiar limitată la 
statele din partea de vest a continentului, este, fără îndoială, 
unul din evenimentele foarte importante ale istoriei celei 
de-a doua jumătăţi a secolului al XX-lea. 

După secole de conflicte, europenii au decis să 
renunțe la logica înfruntărilor şi nenorocirilor, pentru a se 
angaja într-o construcție fondată pe valori democratice, 
respect reciproc, dezvoltarea realizărilor în acest sens creînd 
o adevărată interdependentä şi sentimentul unui destin 
comun. La această transformare a Europei, democraţia creş- 
tină pare să fi avut o contribuție deosebită, asumîndu-şi rolul 
de motor la sfîrşitul anilor 1940 şi mai ales în anii '50. Unii 
au văzut aici şi mîna Vaticanului: „Biserica a făcut tripla 
alianță Adenauer, Schuman, Gasperi, trei capete sub aceeaşi 
tichie”, nota Vincent Auriol, preşedintele Republicii Fran- 
ceze Socialiste, în Journal du septennat, iar în mai 1954, la 
Congresul SFIO de la Puteaux, Robert Lacoste vorbea de „o 
Europă renană care mirosea în acelaşi timp a sfeştoc şi a 
furnal”, copil comun al Bisericii romane, al capitalismului si 
al Germaniei". 

Acţiunea crestin-democratilor părea atît de puternică 
în făurirea Europei, încît multi socialişti şi liberali se temeau 
de o „Europă neagră”, în timp ce Europa care se contura nu 
cuprindea încă nici Marea Britanie, nici țările Scandinave 
dominate de protestanți, ci se limita la şase state ce formau 
primele comunităţi, reprezentînd zone electorale creştin- 
democrate puternice. 

Este incontestabil faptul că unificarea europeană face 
parte din memoria democrației creştine, că ocupă aici un loc 
glorios, devenind chiar un element de identitate, un mijloc 
de a întări unitatea internă a partidului. Totuşi creştin-demo- 
cratii nu dețin monopolul construcției Europei. Edgar Morin 
subliniază în Penser l’Europe importanţa unui „dublu suflu 
ideologico-politic”, social-democrat şi creștin-democrat, în 
timp ce această construcție se izbea de refuzul marxistilor, 
care nu vedeau în ea, spune el, decît „o suprafortäreatä a 
capitalismului, care mai mult trădează decît ascunde dulce- 
găria mistică social-democrată şi creştin-democrată”. Pio- 
nierii, de la Richard Coudenhove- Kalergi la Aristide 
Briand, nu aparţineau ariei creştin-democrate şi trebuie să 
remarcăm faptul că Robert Schuman, ca şi Alcide De 
Gasperi, pentru a ne limita doar la două exemple, erau mi- 
niştri sau se aflau la conducerea guvernelor de coaliție şi 
acționau în interiorul sistemelor politice fondate pe demo- 
cratia parlamentară, făcînd apel la dezbatere si la necesitatea 
de a convinge aliați şi parteneri. După cum remarca Edgar 
Morin, social-democratii au jucat şi ei un rol important, 
cunoscută fiind acțiunea profetică a lui Jean Monnet’. 

Mai mult, unanimitatea şi absența dezbaterilor nu sînt 
caracteristici ale partidelor creştin-democrate. În Franța, în 
cadrul Mişcării Republicane Populare (MRP), curentele erau 
diverse. Dacă procesele verbale scrise la întrunirile secrete 
de la Geneva între conducătorii partidelor creştin-democrate 
europene!? dezvăluie un Georges Bidault mai favorabil 
Europei decît s-a spus vreodată, acțiunea lui Robert 
Schuman a fost, fără îndoială, esenţială în angajarea parti- 
dului său: „Doar lui Robert Schuman i se datorează con- 
vertirea totală a MRP-ului la ideea europeană”, notează 
Pierre Letamendia în teza sa'?. Înainte de 19471948, nici în 
Franţa, nici în altă parte nu găsim în cadrul acestor partide 
reflecții aprofundate privind Europa, reconstrucţia reali- 
zînduse mai întîi pe plan naţional. Ulterior, introducerea 
planului Schuman în propriul său partid a fost uşurată, iar 

orientările federaliste au întîmpinat aici reticente. Convin- 
gerile europene ale unui Schuman sau Bidault nu aveau nici 
aceeaşi forță, nici acelaşi conținut. În Belgia, Paul Van 
Zeeland „mai putin european decît se crede în general”, scrie 
Michel Dumoulin!“, părea mai încîntat de o zonă economică 
liberă decît de o adevărată politică de integrare. După 1950, 
discursul european a cîştigat calități identitare şi integratoare 
pentru aceste partide, dar nu trebuie să cedăm mitului 
umanismului şi nici aceluia al „Europei vaticane”, partidele 
de inspirație creştină neconstituind ramificatiile unei orga- 
nizatii unitare. 

Crestin-democratii nu constituie un bloc monolitic. Ei 
nu reprezentau ansamblul catolicilor, printre care, cel puțin 
în Franța, ideea europeană a întîmpinat multe opoziții. Dacă 
în Germania, Belgia, Olanda, Luxemburg, Italia, unitatea 
europeană i-a putut strînge pe marea majoritate a catolicilor 
în jurul concepțiilor creştin-democrate, nu acelaşi lucru s-a 
întîmplat în Franța, unde MRP-ul cîstigase doar o parte din 
electoratul catolic. În timp ce François Perroux dorea, prin 
opoziție cu mica Europă a celor Şase, o „Europă fără 
granite”, partidul francez întîmpina un triplu refuz: al unei 
stîngi creştine care respingea o Europă capitalistă pe care o 
vedea supusă Statelor Unite, al dreptei nationaliste care 
respingea ideea unei Europe supranationale şi al personali- 
tätilor provenite din democraţia creştină. Astfel că, în mo- 
mentul dezbaterilor privind CED, Edmond Michelet, trecut 
la gaullism, denunța în Le Monde din 20 martie 1954 
„Europa periculoasă a apatrizilor si a tehnocratilor” şi chema 
„la rezistenţa vie a patriilor”"5. O dură lovitură a venit din 
partea istoricului lyonez Joseph Hours, care participase la 
formarea MRP-ului. El a dezvoltat în diferite articole, care 
se adresau unor medii diferite, ideea conform căreia Europa 
supranationalä ar fi o expansiune a Sfîntului Imperiu roman 
germanic, contribuind, în felul acesta, la lansarea mitului 
unei Europe clericale şi germanice în acelaşi timp, a unei 
Europe Vaticane dominate de Germania. El insistă pe 


144 


Europa democraţiei creştine 


„formaţia total germanică” a lui Robert Schuman”. Aceste 
idei nu au rezistat nici realității unei familii creştin-demo- 
crate în fază embrionară, nici examenului relațiilor dintre 
Sacerdotiu şi Imperiu. La putin timp după moartea lui De 
Gasperi (19 august 1954), Etienne Borne a răspuns cu 
asprime la omagiul omului de Stat italian dispărut: „Trini- 
tatea Adenauer, Schuman, De Gasperi, toți trei la putere în 
acelaşi timp, toți trei crestin-democrati, au făcut să se 
protesteze împotriva Internaționalei negre, o fabulatie ridi- 
colă; dar se mai spunea, că cei trei mari europeni, suferind 
insurmontabilul destin al originilor lor lotharingiene, lucrau 
la reconstituirea Sfîntului Imperiu roman germanic, ceea ce 
reprezenta cea mai odioasă şi cea mai murdară dintre 
falsificările istorice, fiindcă cei care sufereau de un transfer 
de istorie medievală în creier ar fi trebuit să ştie că Roma 
catolică a fost stînca de nezdruncinat de care s-a sfărîmat, 
altădată, Sfîntul Imperiu. Un Gasperi combătuse în tinerețea 
lui Austria Habsburgilor şi pentru că trebuia să vorbească un 
limbaj al trecutului îndepărtat pentru a se face înțeles de 
aceia dintre contemporanii noştri cărora le este teamă să 
privească prezentul în noutatea sa, Gasperi era opusul unui 
ghibelin, el aparținea tradiției guelfe, preluînd deviza 
„Libertas” a comunelor italiene răsculate împotriva impe- 
rialismului lui Frederic Barbarossa, pentru a o înscrie pe 
drapelul partidului său”!6. 

Constientizarea ideii europene de către crestin-de- 
mocrati este de dată relativ recentă. Dacă în 1830, Félicité de 
Lamennais se declara, în L'Avenir, crainicul unificării 
europene, el apare, ca şi în alte domenii, ca un profet izolat. 
Dacă în aceeaşi perioadă, Philippe Buchez, socialist creştin, 
precursor al democraţiei creştine, căuta în ziarul său intitulat 
simbolic Europeanul (1831-1838) metodele care să conducă 
la o „federaţie europeană”, în ansamblu, lupta europeană nu 
era aceea a catolicilor: era a lui Victor Hugo prin discursul la 
Congresul Păcii de la Paris în septembrie 1848, a lui 
Giuseppe Mazzini, a lui Giuseppe Garibaldi. Conţinutul său 

era liberal şi naționalist, viza distrugerea vechii Europe: 
pentru Roma era deci suspect şi nu-i putea uni pe catolici. 

Catastrofa primului război mondial, mesajele lui 
Benedict al XV-lea, condamnarea fără drept de apel a 
„masacrului inutil”, apelurile lui Pius al XI-lea pentru 
menținerea păcii, condamnarea „naționalismului nemoderat” 
(enciclica Ubi arcano, 23 decembrie 1922), au contribuit la 
evoluarea spirituală. Marc Sangnier, apropiat al lui Pius al 
XI-lea, dezvolta în mesajele sale o acţiune pacifistă şi 
susținea ideea unei reconcilieri între foştii beligeranti. Acest 
profet al apropierii franco-germane sustinuse înainte de 
război inițiativele pentru pace ale lui Alfred Vanderpol şi 
participase la Louvain, în octombrie 1912, la Congresul 
Uniunii internaționale de studiu a drepturilor omului după 
principiile creştine, unde se găsea şi tînărul Robert 
Schuman!”. În octombrie 1921 el a organizat un congres 
internaţional la Paris, urmat de un al doilea la Viena în 1922, 
al treilea în 1923, anul ocupării regiunii Ruhr, chiar în 
Germania. În 1926, Congresul de la Bierville a adunat mii de 
participanți. Politica lui Aristide Briand găsea în aceste 
medii un sprijin absolut: spiritul de la Bierville la întîlnit pe 
cel de la Locarno. Acest spirit se găsea în multe din 
inițiative: de la Hanurile Tineretului la Prietenii Sfîntului 
Francisc condusă de Joseph Folliet, iar după 1945 le regăsim 
şi la Comitetul de Schimburi cu Noua Germanie, animat de 
Emmanuel Mounier şi Alfred Grosser si în sînul Biroului 
Internațional de Legătură şi Documentare fondat de părintele 
Rivau. 

Acest spirit se regăseşte în multe reviste, ca Études în 
care scria părintele Yves de La Brière, Revue des Jeunes 
(Revista tinerilor) a lui Robert Garric, La Vie intellectuelle 
(Viaţa intelectuală), La Vie Catholique (Viaţa catolică) ale 
lui Francisque Gay sau Bulletin catholique international 
(Buletinul Catolic Internaţional) al lui Maurice Vaussard. 

Un nou spirit adia. Se dezvolta ideea că Europa 
trebuia reconstruită incluzînd şi Germania, pe baza 

reconcilierii franco-germane. Acest spirit nou era un spirit 
european, susținut de popularism. Aceşti democrați, creştini 
şi sociali scoteau în față universalismul ce decurgea din 
creştinism, relativizau factorul național şi propovăduiau o 
construcție europeană. PPI-ul a fost primul care a afirmat 
necesitatea de a depăşi împărțirile în învingători şi învinşi şi 
a înnodat legăturile internaționale. Conducătorii lui călă- 
toreau prin toată Europa, mai ales în Germania. Sturzo, fiind 
exilat încă din 1924, a desfăşurat o activitate neîntreruptă în 
acest sens şi s-a întîlnit cu Adenauer. El a organizat, în 1927, 
Secretariatul Internaţional al Partidelor Democratice de 
Inspiratie Creştină, SIPDIC, prima realizare a unui contact 
între diferitele partide. Europa reprezenta pentru acesta o 
preocupare majoră. Pe drept cuvînt, Jacques Gadille a subli- 
niat conştientizarea acestui spirit internațional de către 
catolici, arătînd importanţa acestuia pentru francezi: „trezi- 
rea catolicilor francezi la dimensiunea internaţională a opti- 
unii lor religioase pare să fie una din mutatiile majore, cea 
mai radicală, poate, dintre toate celelalte cunoscute în 
perioada interbelică”. 

După război, contactele şi rețelele au fost reactivate, 
hidra nazistă fiind înlăturată. Ei erau animați de aceeaşi 
dorință de reconstruire a Europei, atît pe plan spiritual, cît şi 
politic. La 23 august 1951, Konrad Adenauer îi scria lui 
Robert Schuman această scrisoare importantă pentru a 
înțelege starea de spirit a protagonistilor: „Aştept un semn 
foarte favorabil, chiar providential, ca toate sarcinile ce 
trebuie îndeplinite să se sprijine pe umerii oamenilor care, ca 
si dumneavoastră, ca prietenul nostru comun, preşedintele 
De Gasperi, şi ca mine însumi, sînt pätrunsi de dorinţa de a 
dezvolta şi de a realiza noul edificiu al Europei pe baze 
creştine. Cred că puţine au fost conjucturile din istoria 
europeană care să fi oferit premise atît de favorabile pentru a 
duce la bun sfirsit o asemenea operă ca acum”?. 

Ocazia era unică, nu trebuia scăpată. Este una din 
cheile care ne permit să analizăm formidabila pătrundere în 

planul instituţional al Europei. În 1950, partidele creştin- 
democrate au putut să se afirme ca partide europene prin 
excelență: „Noi sîntem partidul Europei”, exclama filosoful 
Etienne Borne la Congresul MR Pa lui de la Lille în 1954, iar 
Jean Lecanuet se însărcinase cu raportul asupra Europei: 
„Pacea trece prin voința francezilor de a construi Europa”, 
spunea el. În fiecare țară, tema europeană devenise o temă 
majoră în presa internă, pe afişele de propagandă, în 
discursurile conducătorilor cu ocazia congreselor naționale 
şi locale. Tema avea o valoare identitară: ea contribuia la 
întărirea originalității acestor partide. Un exemplu din 
această identificare în făurirea Europei este oferit de Pierre 
Pflimlin, fost preşedinte al Consiliului, figură de seamă a 
democraţiei creştine franceze, care, vorbind de Europa, vor- 
beste de „credința sa europeană” de „pasiunea sa pentru 
Europa”?. O credință şi o pasiune care l-a împins spre 
intransigentä: ruptura sa de generalul de Gaulle în mai 1962 
s-a produs din motive de politică europeană, după conferința 
de presă cunoscută sub numele de „Volapiick”. Europa 
justifică candidatura lui Jean Lecanuet din 1965, care a 
contribuit atît de mult la situarea preşedintelui Republicii în 
balotaj în timpul alegerilor prezidenţiale. 

Din ce motive crestin-democratii luptă în favoarea 
unei Europe unite? Europa lor se sprijină pe trei valori 
fundamentale — creştinismul, pacea, democrația — pentru a 
atinge două obiective: o Europă comunitară, o Europă 
federală. 

Dacă creştin-democraţii, discipoli ai lui Jacques 
Maritain, actionînd după modelul creştin, dar nu ca nişte 
creştini, au refuzat să identifice Europa cu credința creştină 
şi să asocieze creştinismul cu Occidentul, ei nu şi-au dorit 
mai puțin să insufle principiile creştinismului în relațiile 
dintre State. Citatele în acest sens sînt deosebit de 
numeroase, dar amintim intervenţia lui Henri Teitgen în 
1953 la Congresul Uniunii Feminine Civice şi Sociale: 
„Europa trebuie construită pentru că în ciuda egoismelor, a 

nedreptätilor, a urii şi crimelor al căror spectacol mizerabil 
Europa l-a expus, ea rămîne paznicul — paznicul infidel — al 
izvoarelor creştine de la care se hrăneşte orice civilizație 
autentică şi purtătoare a celui mai măreț mesaj al demnității 
si fraternității umane””. În aceeaşi ordine de idei, italianul 
Guido Gonella, un apropiat al lui Alcide De Gasperi, declara 
la cea de-a XXII-a Săptămînă Socială a catolicilor italieni 
reunită la Milano în toamna anului 1948 pe tema 
„Comunitatea internaţională”: „Creştinismul este germenul 
cel mai puternic al restaurării unității spirituale a Europei: 
prin caracterul său universalist înnăscut, prin puterea sa de 
sinteză, prin capacitatea de a aduce laolaltă Orientul şi 
Occidentul, de a rezista forțelor de divizare şi de a face 
opera de integrare, de a instaura un adevărat spirit de 
solidaritate între oameni şi popoare”. 

Încurajati de discursul pontifical, crestin-democratii, 
în numele apărării valorilor creştine, au ţinut un discurs 
complementar prin intermediul anticomunismului: fără nici 
o îndoială, frica față de puterea sovietică, expansiunea 
comunismului care a pus stăpînire pe Cehoslovacia în 
februarie 1948, sensibilitatea față de destinul tragic al 
partidelor de inspiraţie creştină şi a comunităţilor creştine 
din Europa sovietizată au jucat cel mai mare rol în trezirea 
conştiinţei europene. 

Pacea este atît un sentiment al unei culturi creştine 
comune, cît şi o valoare fundamentală. A fäuri Europa 
înseamnă, în primul rînd, să realizezi un ideal de pace între 
naţiuni. Neîncrederea în naționalism este încolţită în gîndirea 
creştină cel putin de la Francisco De Vitoria (prima jumătate 
a secolului al XVI-lea) pînă la Pius al XI-lea şi la 
condamnarea Acţiunii franceze în 1926. Binele comun 
suprem înseamnă binele umanității. René Pucheu citează, 
întrun articol din, lecţia lui Maurice Blondel de la 
Săptămînile Sociale din Franţa în 1928, în care el vorbea de 
„Patrie şi umanitate”: „Nu formează oare umanitatea un 
organism natural, ba chiar o solidaritate istorică, ba şi mai 

mult, o unitate spirituală?”%. Robert Schuman făcea din 
unificarea europeană un exemplu pentru întreaga familie 
umană: „Europa unită prefigurează solidaritatea universală a 
viitorului”, nota el în Pour l'Europe. 

Această concepţie creştină pe termen lung, susținută şi 
aprofundată sub efectul evenimentelor care au condus la 
izbucnirea primului război mondial, apoi la totalitarism, a 
găsit o ilustrare în experiența personală a oamenilor. Aici 
găsim conjugate acțiunile lui Robert Schuman, Konrad 
Adenauer şi Alcide De Gasperi, susținute de experiențe 
asemănătoare. Oamenii din regiunile de graniță (Lorena, 
Renania, Trentino) erau sensibili la o istorie făcută din 
războaie şi invazii şi aveau o percepţie foarte ascuțită a 
relativității şi fragilitätii frontierelor. Această observaţie este 
deosebit de adevărată pentru Schuman şi De Gasperi, care, 
cetățeni ai Imperiului Austro-Ungar, n-au devenit cetățean 
francez şi respectiv italian decît în 1919, la vîrsta de 33 şi 
respectiv 38 de ani. Din experiențele dureroase rezultate din 
dramele istoriei s-a născut o înțelegere mutuală şi o mare 
încredere. Din aceasta au mai rezultat trei convingeri majore: 
färämitarea Europei este periculoasă; pacea şi construirea 
concomitentă a Europei trec prin reconcilierea franco- 
germană; Germania trebuie: aşezată în centrul acestei 
construcții europene, trebuie creată o rețea de solidaritate în 
care ea să se angajeze. Konrad Adenauer, în foarte impor- 
tantul şi curajosul său discurs din martie 1946 de la Köln, 
afirma credinţa lui în „Statele Unite ale Europei” care ar fi, 
spunea el, „cea mai bună, cea mai sigură şi cea mai durabilă 
asigurare pentru vecinii occidentali ai Germaniei”. 

Într-o culegere de articole publicate la începutul 
războiului, Jacques Maritain scria: „Europa nu va pieri” şi 
sublinia importanța problemei germane, susținea ideea unei 
Germanii federale în sînul unei Europe ea însăşi federală: 
„Toţi cei care au meditat asupra Europei ştiu că moral, ca şi 
geografic, problema germană este în centrul problemelor şi 
durerilor continentului nostru: fără aportul şi cooperarea 

germanilor nu există nici pace, nici civilizație europeană — şi 
nici nu va fi, cu o Germanie dominată şi dezaxată de 
instinctul pangermanic şi imperialismul prusac””, 

Ca şi alții, familia creştin-democrată a conştientizat 
rapid această realitate şi a ştiut să promoveze ideea 
reconcilierii franco-germane, pregătită de contactele stabilite 
în anii 1920. Aceasta a constituit o temă majoră de discuţie 
în cadrul reuniunilor secrete de la Geneva, care au constituit 
în această afacere o etapă cheie, ca şi în cadrul reuniunilor 
Noilor Echipe Internaționale. „Eu doresc ca prietenia dintre 
Franţa şi Germania să fie o bază durabilă a unificării 
europene. Dacă ea se concretizează, Occidentul creştin ar 
putea fi salvat”, declară Adenauer la cel de-al II-lea Congres 
al NEI de la Luxemburg, la începutul anului 1948. 
„Unificarea Europei este un factor de pace de neînlocuit”, 
estima François de Menthon în 1953, pe atunci preşedintele 
Adunării Consiliului Europei”. „Acţiunea noastră este 
paşnică prin natura sa”, mai adăuga el”. 

Pentru a feri Europa de orice nouă aventură totalitară, 
realizarea unificării ei era o a treia condiție intrinsecă a 
demersului crestin-democrat. Europa constituia pentru 
Robert Schuman forma cea mai desăvîrşită a modelului 
democratic. De Gasperi scotea în față valorile umaniste, 
pluralismul, laicitatea, drepturile omului, într-o formă lipsită 
de orice nostalgie pentru creştinătate, deschisă tuturor curen- 
telor ideologice democratice, ceea ce a permis cu adevărat 
acestora din urmă să susțină şi ei construcţia europeană şi să 
se angajeze din ce în ce mai mult în această acțiune. 
„Principiul democratic este acela pe care trebuie să-l apărăm 
în Europa”, exclama el în Senatul italian la 15 martie 1952, 
în urma dezbaterilor de aprobare CECA. „Acesta este pro- 
gramul nostru şi renuntati la fanteziile despre Carol cel Mare 
şi Evul Mediu! Este vorba de o coaliţie a democratiilor 
fondată pe principiul libertăţii. Acolo este zidul nostru de 
apărare, acolo este programul nostru, acolo este lupta 
noastră!”. Cîteva luni mai tîrziu, în faţa Adunării Ccnsiliului 

Europei, el mai declara: „Scopul fundamental al unificării 
Europei trebuie să fie menținerea stilului democratic de 
viaţă, a tradițiilor civilizației şi a libertăților noastre şi întă- 
rirea instituțiilor libere”. Europa unită era astfel concepută ca 
să fie cea mai bună protecție împotriva revenirii totalita- 
rismului, împotriva comunismului. „Punerea în aplicare a 
acestui vast program al unei democraţii generalizate în 
sensul creştin al cuvîntului, nota Robert Schuman, îşi găseşte 
înflorirea în construirea Europei”. 

Ideea comunitară aparține democrației creştine. Ea 
sintetizează doctrina grupurilor intermediare şi exprimă 
ansamblul oamenilor dintrun po por ca un tot viu, autonom 
şi responsabil. Istoria ne-a demonstrat că metodele traditio- 
nale ale diplomației duseseră la eşec: tratatele de pace care 
puneau capăt războaielor, cu trecerea timpului, nu mai erau 
decît nişte armistitii care întrerupeau pentru cîțiva ani sau, în 
cel mai bun caz, cîteva decenii războaiele şi nu stabileau o 
pace adevărată. Ciclul războaielor franco-germane, deschis 
în 1870, era prezent în minţile tuturor, iar tratatul de la 
Versailles, umilindu-l şi pedepsindu-l pe cel învins, repre- 
zenta prototipul tratatului dezastruos. După ravagiile nazis- 
mului şi ale celui de-al doilea război mondial, se punea pro- 
blema de a instaura o pace veritabilă, deci pe baze complet 
noi. Formarea unei comunități constituia, pentru democrația 
creştină, mijlocul de care dispuneau naţiunile Europei pentru 
a supraviețui ca națiuni, unindu-se fără să-şi piardă iden- 
titatea. Se conta deci pe reconcilierea franco-germană prin 
adevărate legături de solidaritate, făurind o adevărată comu- 
nitate a destinelor. Nu se putea vorbi doar de o simplă zonă 
economică liberă. 

Acesta era mesajul declaraţiei fondatoare şi profetice 
a lui Robert Schuman din 9 mai 1950, inspirată de Jean 
Monnet. Ministrul francez al Afacerilor Externe propunea 
aşezarea sub o autoritate comună a producţiilor de cărbune şi 
de oțel, alegere simbolică, fiindcă privea două tipuri de 
industrie indispensabile în situaţia unui război. În acelaşi 

timp, legăturile de solidaritate erau stabilite pe baza liberei 
voințe a naţiunilor. Conceptul de comunitate îşi găsea o 
aplicaţie concretă. El se opunea ideii de contact, de întîlniri 
diplomatice formale, de tratate tip Locarno, ale căror lipsuri 
fuseseră observate; el se opunea noțiunii de „concert euro- 
pean”, în stilul Metternich şi al Congresului de la Viena, 
care n-a putut să împiedice dezvoltarea naționalismului. Se 
opunea ideii de simplă libertate comercială. 

Făurirea Europei se justifică în ochii creştin-demo- 
cratilor prin idealul de comunitate solidară. Acest ideal era 
fondat pe noţiunea de persoană, alt element cheie al doc- 
trinei creştin-democrate. Personalismul, adică solidaritatea şi 
responsabilitatea, în acest caz: Europa presupune un efort de 
dialog, de solidaritate şi de cooperare, care nu poate decît să 
depăşească egoismele naționale şi logica confruntărilor. 
Acest demers reprezenta o ruptură de trecutul statelor euro- 
pene: dorea să realizeze unificarea în timp de pace, prin 
consimțămînt mutual şi pe etape, antiteză a cuceririlor, prin 
dorinţa de a transcede tragismul istoriei. Aici este atins 
domeniul misiunii şi se înțelege mai bine ideea de credință 
europeană avansată de anumiţi crestin-democrati. 

Manifestul Uniunii Europene a Democraţiei Creştine 
(UEDC) proclamă: „Obiectivul nostru este realizarea unei 
uniuni politice, democrate si supranationale a Europei. Gu- 
vernul european trebuie să fie investit cu competenţe auto- 
nome față de guvernele nationale şi să fie responsabil în fața 
parlamentului european: acesta să fie ales prin vot universal 
direct şi trebuie să-şi asume sarcini reale în materie de 
legislaţie”. 

Europa de „tip federal” este declarată de PPE în Pro- 
gramul său de la Atena din 1992 ca „un obiectiv politic ne- 
cesar şi realist”. Pierre Méhaignerie, preşedinte al CDS-ului, 
a rezumat într-o dezbatere, publicată de Le Monde în 22 mai 
1991, poziţia creştin-democrată astfel: „În faţa complexității 
crescînde şi a tehnicilor şi a economiei, sînt convins că ţările 

care vor reuşi cel mai bine vor fi cele care vor accepta un 

dublu transfer de puteri sau o împărțire a suveranității: 

— a Statului central spre structurile de bază şi indivizi pentru 
a dezvolta responsabilitätile şi capacitatea creatoare a 
oamenilor; 

— în Europa, a Statelor centrale spre Comunitatea europeană. 

În final rezuma astfel concepţia sa: „Noi trebuie să 
tindem spre o Europă federală cu grad înalt de subsi- 
diaritate”. 

Chiar din 1940, Jacques Maritain spera „în făurirea 
unei Europe federale, oricît de dură ar fi sarcina”%. În 1951, 
în manifestul „Forţînd. imposibilul; Declaraţia cîtorva cres- 
tini francezi”, el definea Uniunea Franceză ca pe o comu- 
nitate; patriotismul creştin, tinzînd „spre universal”, „nu se 
închide între graniţele unui naționalism îngust”. În conse- 
cintä, „Franţa trebuie să lucreze la făurirea unei Europe cu 
adevărat federale şi să o anime” căci „naţiunile Europei, 
consimtind la sacrificiul unei părți a suveranităţii lor în 
favoarea unei comunități supranationale paşnice, care să le 
păzească existența asumîndu-şi esentialul din mesajul lor, 
vor da un exemplu de refuz al absolutismului statului şi vor 
arăta astfel lumii eliberate calea unificării şi a păcii”. 

În Italia, De Gasperi, care vorbea de „patria noastră 
Europa”, apăra necesitatea unei „autorități politice centrale” 
şi făcea referire la Elveţia ca model de organizare pentru 
noua Europă. El a ştiut să-i convingă pe partenerii săi 
crestin-democrati de necesitatea, după opinia sa, a promo- 
vării unei federații”. Foarte importantă a fost întîlnirea sa cu 
Robert Schuman, la Santa Margherita Ligure în 12 şi 13 
februarie 1951%. Şeful guvernului italian a ştiut să-l 
convingă pe interlocutorul său de obligativitatea de a merge 
mai departe pe calea unei Europe federale, una din etape 
fiind realizarea Comunităţii de Apărare: în proiectul său, 
CED era piatra de temelie în unificarea europeană. În iunie, 
el l-a primit la Roma pe Adenauer, care ieşea pentru prima 
dată în străinătate şi care a mers şi la Vatican, unde a primit 


154 


Europa democrației creştine 


încurajările papei Pius al XII-lea. Semn al voinței lui De 
Gasperi de a merge înainte, el a preluat portofoliul 
Afacerilor Externe şi l-a chemat alături de el pe secretarul de 
Stat Paolo Emilio Taviani, pe atunci şef al Delegației italiene 
la Paris, însărcinat cu negocierea tratatului. El l-a înlocuit în 
capitala Franței cu un federalist, membru vechi al Mişcării 
Federaliste Europene, Ivan Matteo Lombardo. În octombrie, 
Taviani a prezentat la Paris un proiect al Parlamentului 
European ales prin vot universal; la 10 decembrie, De 
Gasperi insistă într-un discurs celebru ținut la Strasbourg în 
faţa Adunării Consultative a Consiliului Europei ca cele şase 
state să-şi afirme voința de a crea instituții politice comune, 
mai ales o Adunare reprezentativă care să aibă puteri reale. 
Chiar dacă Schuman, împreună cu Paul Van Zeeland 
îndemnau la prudență, De Gasperi a adus o dinamică, „o 
dinamică constructivă exigentă”, conform expresiei lui 
Philippe Chenaux”', reuşind să introducă în proiectul 
tratatului de creare a CED faimosul articol 38 care prevedea 
explicit dezvoltarea instituţiilor federale. 

Problema CED-ului a fost esențială în evoluţia 
crestin-democratilor spre ideea unei soluții federale, dar şi ca 
temă de dezbatere între şi în partide. Se cunosc, în Belgia, 
reticentele lui Van Zeeland şi intervenţia sa la reuniunea 
miniştrilor Afacerilor Externe a celor Şase de la 
BadenBaden, între 78 august 1953, pentru a apăra nu o 
comunitate politică, ci o asociație de state suverane. Din 
partea franceză, De Gasperi reuşise să-l convingă pe Robert 
Schuman. Linia prudentă a MRP-ului a fost abandonată: în 
mai 1952, la Bordeaux, în fața Congresului partidului, Paul 
Coste-Floret, însărcinat cu raportul politicii externe, cerea 
„stabilirea unei puteri politice europene al cărei instrument 
va fi armata europeană”, în timp ce Pierre-Henri Teitgen, un 
federalist convins, fu ales preşedinte al partidului. Dar în 
1953 guvernul francez n-a vrut să se lase antrenat în 
curentele federaliste italiene; făcînd o călătorie la Roma, în 
februarie, Bidault nu a făcut mai mult decît cîteva declaraţii 

de intenţie; nimic concret, în ciuda „implorărilor” lui De 
Gasperi între scrisoare adresată lui Bidault la 3 aprilie. 
Degeaba publică Guido Gonella în organul oficial al 
democraţiei creştine, I Popolo, din 14 mai, un articol 
entuziast despre „cadrilaterul DC” alcătuit din De Gasperi, 
Adenauer, Bidault, Van Zeeland; idealul federalist apărat în 
Italia nu era împărtăşit şi de Franța. Eşecul CED-ului la Paris 
i-a şocat puternic pe crestin-democratii italieni: „Parlamentul 
francez a respins într-un mod dramatic CED-ul” scria în 14 
septembrie 1954 La discussione, săptămînalul fondat de De 
Gasperi, era „carta fundamentală a europenismului”. 
Peripetiile construcției europene dezvăluie dificul- 
tăţile, ezitările, dezbaterile pe marginea unui curent diferit, 
dar şi determinarea unui curent dominant, pentru care, de 
acum încolo, proiectul federalist va fi, în ciuda eşecului 
CED, proiectul crestin-democratilor, aşa cum arată Mani- 
festul UEDCului, programul PPE, programele deferitelor 
partide. În programul CDS din 1977, spre exemplu, putem 
citi: „Pentru urmaşii lui Robert Schuman, unificarea Europei 
este axa politicii Franței”, şi „o federaţie a statelor, de un tip 
nou, va vedea, treptat, lumina zilei, de la o primă etapă 
confederală. Federația Europeană a viitorului, pentru care nu 
există nici precedent, nici model, va fi o confederație care a 
reuşit”. Tratatul de la Roma din 1957 n-ar trebui să fie decît 
o etapă în acest spirit. Ar trebui, scria Pierre Pflimlin, „să se 
ajungă în final la crearea unei federaţii europene a cărei 
competență să se extindă, dincolo de economie, la politica 
externă şi la apărare”? Dar această Europă federală, prin 
aplicarea principiului responsabilitätii persoanelor şi a 
principiului subsidiaritätii preluat din doctrina socială a 
Bisericii catolice, trebuie să păstreze autonomia statelor 
într-un număr mare de domenii. Este vorba de a împăca 
supranationalitatea cu respectarea particularitätilor nationale, 
sarcină delicată, plină de o contradicţie greu de depăşit. 

„Visul european, aportul politicii creştin-democrate în 
acest secol”, a exclamat Etienne Borne în omagiul adus lui 
Alcide De Gasperi în 1954. 

Acest raţionament este acela al unui militant. Se ştie 
că „visul european” nu este specificitatea democraţiei 
creştine, aşa după cum europenismul acesteia nu a fost 
deosebit de precoce şi a suscitat numeroase dezbateri. Nu 
este mai puțin adevărat că acest curent politic al democrației 
creştine, convins de necesitatea făuririi unei Europe unite al 
cărei element cheie ar fi reconcilierea franco-germană, a 
ştiut la un moment dat să profite de climatul de încredere 
creat între oamenii ce împărtăşeau aceeaşi credință 
religioasă, o adeziune comună la aceleaşi valori absolute. El 
a jucat un rol major şi de neînlocuit în istoria construcției 
europene. Desigur, bilanțul strict institutional poate părea 
nesatisfăcător, mai ales dacă se ține cont de eșecul răsunător 
al Comunităţii Europene de Apărare şi al programului 
adiacent al Comunităţii Politice Europene (CPE): genealogia 
lor era în mare parte creştin-democrată, în timp ce celelalte 
realizări, cum ar fi CECA, CEE, au fost rezultatul unor 
aporturi mai diverse. De fapt, aportul creştin-democrat se 
raportează mai ales la un anumit tip de politică, la o metodă, 
la concepte extrase din viziunea asupra lumii, din 
Weltanschauung-ul  crestin-democrat. Acest aport se 
limitează la trei aspecte. Primul este definiția şi punerea în 
aplicare a unei politici inedite, rezumată prin declaraţia de la 
9 mai 1950, bazată pe libera adeziune, pe democraţie, pe 
prudenta etapelor, pentru a doborî trinomul ucigător si 
infernal război-înfrîngere-revanşă, realizînd reconcilierea şi 
antanta franco-germană. Al doilea aspect este constituirea 
unei forte de antrenare care a reuşit să angajeze în această 
aventură europeană şi alte familii politice, care, la rîndul lor, 
şi-au pus amprenta prin specificul lor, fie că este vorba de 
socialişti, de liberali sau, în Franţa, de generalul de Gaulle şi 
de gaullisti. Al treilea, şi nu cel mai putin important, este 
adaptarea la Europa a conceptelor tipic creştin-democrate, 

cum ar fi respectarea grupurilor intermediare, apărarea 
drepturilor persoanei, noțiunea de comunitate sau principiul 
subsidiaritätii introdus în tratatul de la Maastricht semnat în 
1991; aceste concepte care sînt astăzi larg recunoscute, 
banalizate, au intrat în patrimoniul politic comun. Pentru 
democraţia creştină este o victorie dar şi un pericol, căci 
banalizarea unora din temele sale majore pune pentru ea pro- 
blema identității pe care ar putea-o rezolva doar printr-o 
reînnoire a ideologiei sale, în condiţiile în care între Atlantic 
şi Urali nu mai există ziduri, iar Comunitatea Europeană se 
confruntă cu o Europă ale cărei granițe sînt cele geografice 
şi unde provocările nu lipsesc. CDU-ul cunoştea acestea 
atunci cînd a lansat în toamna anului 1994 o dezbatere 
privind constituirea unui „nucleu dur” în cadrul Uniunii 
Europene, a unei Europe cu „geometrie variabilă”, pentru a 
întări, într-un sens federalist, instituţiile. Pentru Wolfgang 
Schaiible şi Karl Lamers, principalii autori ai memoran- 
dumului publicat la 1 septembrie, aceasta însemna să se 
evite ca extinderile succesive deja realizate şi cele viitoare să 
nu golească de sens construcția europeană şi să n-o devieze 
spre o simplă cooperare interstatală. 


Economia în slujba omului 


Crestin-democratii nu au neglijat problemele econo- 
mice. Conceptiile şi politicile lor şi-au găsit sprijin în 
doctrina socială a Bisericii preluată din enciclicile care 
furnizau principii de politică economică şi în catolicismul 
social, care a fost mult mai atent cu aceste probleme decît 
s-a spus, aşa după cum o demonstrează preocupările expri- 
mate în 1905 de Henri Bazire, preşedintele Asociaţiei 
Catolice a Tineretului francez: „Cînd am cerut justiției 
sociale să ne lumineze calea nu a fost suficient. Noi nu 
împărtăşim nici disprețul, nici indiferența multora în ceea ce 
priveşte ştiinţele economice şi sociologia. Mai ales în acest 

domeniu, bunăvoința nu înlocuieşte nici cunoştinţele, nici 
munca. Intervenţiile neîndemînatice sau inoportune în jocul 
forțelor economice riscă să se întoarcă tocmai împotriva 
celor care trebuie serviţi si favorizați”. Mai trebuie să 
amintim lucrările Săptămînilor Sociale din Italia şi Franța, 
cele mai multe dintre ele consacrate problemelor economice, 
şi ale Kirchentage şi Katholikentage din Germania, ca şi 
lucrările economiştilor Frangois Perroux, Ludwig Erhard, 
Francesco Vito şi chiar cursurile ţinute în universitățile 
catolice. 

Poziţiile crestin-democratilor sînt putin dogmatice, 
dacă exceptăm respingerea categorică a marxismului. 
Dezbaterea privind corporatiile sau sindicatele muncitoreşti 
separate, nerezolvată de Leon al XIII-lea, arată foarte bine 
existența unor soluții diferite, iar în Octogesima adveniens 
(1971), Paul al VI-lea recunoaşte imposibilitatea de a da o 
directivă unică din cauza diversității extreme a situațiilor. 
Răspunsurile la problemele economice au variat în timp şi 
îmbracă aspecte diferite de la o ţară la alta. Astfel că parti- 
dele: interconfesionale, cu prezență protestantă importantă, 
ca în cazul Germaniei sau Olandei, au avut o evoluţie 
deosebită, caracterizată prin pragmatismul protestanților, 
străini de magisteriul pontifical, chiar dacă acesta avea un 
caracter social. 

Totuşi, se pot desprinde patru puncte comune. În pri- 
mul rînd, organizarea economică trebuie să garanteze 
drepturile fundamentale de a poseda un bun, de a-ți procura 
cele necesare pentru o viață decentă, de a te asocia. Aceste 
drepturi, spunea părintele Antoine Pottier, sînt anterioare 
oricărei forme de organizare socială. Dar trebuie făcută deo- 
sebirea, după Sfîntul Toma, dintre proprietate şi folosință: 
dreptul de proprietate îşi are limita în dreptul altuia de a-şi 
asigura subzistenta. Există o cerință superioară căreia toată 
lumea i se supune: bunul comun. 

Un al doilea principiu fundamental este convingerea 
că economia nu este un scop în sine, ci trebuie să se afle „în 

slujba omului”, formulă care constituie titlul uneia din 
lucrările lui Francesco Vito. Omul trebuie să fie în centrul 
sistemului economic, care trebuie să aibă ca limită de netre- 
cut respectul demnităţii sale. „Economia trebuie să ajute la 
dezvoltarea forțelor creatoare ale omului şi ale comunității. 
Punctul de plecare al întregii economii este recunoaşterea 
personalității”, se spune în programul CDU de la Ahlen din 
1947. De aici decurge căutarea unei ordini socio-economice 
în care noţiunea de responsabilitate să fie în centru, fie că e 
vorba despre respectarea mediului înconjurător, deci a 
Creaţiei, fie despre relaţia dintre patron şi salariați, sau de 
solidaritatea dintre oameni, fără să se țină cont de diferențele 
sociale legate de diferențele de productivitate sau de efi- 
cientä. Este o reprezentare creştină a omului ca persoană 
responsabilă care se înrădăcinează în principiul subsidia- 
ritätii: puterea este împărțită, societatea nu este dominată de 
un centru. Este ceea ce Raymond Barre numește „conceptul 
de economie descentralizată”, insistînd asupra importanței 
descentralizării deciziilor”, există numeroase centre auto- 
nome de decizie, Statul fiind unul dintre ele: „Rolul său nu 
se traduce printr-un control general al tuturor activităților şi 
prin reglementarea lor în detaliu, ci la o reglare globală ce 
trebuie să se exercite prin acțiuni de impulsionare şi de 
incitare”. Statul intervine atunci cînd piața nu-şi îndeplineşte 
rolul, pentru a răspunde deficienţelor din sistemul de con- 
curentä. Thomas Jansen, secretarul general al PPE, a rezu- 
mat cel deal doilea principiu astfel: „Principiul după care 
raportul de forte al pieţei nu se supune doar propriilor sale 
legi, ci şi unei reguli sociale: datoria de a ajunge la un 
consens social, la un parteneriat social şi la o dreptate 
socială”*5. 

Un al treilea principiu de bază este desprins din voca- 
bularul folosit: programul economic creştin-democrat actio- 
nează în interiorul sistemului capitalist. Dar atunci cînd 
colectivismul este condamnat, fără drept de apel, ca fiind un 
distrugător al dreptului natural al personalității umane, se 

propune corectarea economiei de piață după principiul 
precedent. Statul este chemat să rectifice, să înlocuiască, să 
completeze, pe baza bunului comun, adică a bunului comu- 
nității, a cărui origine este transcendentală şi care merge 
dincolo de noţiunea de interes general. Este ideea care apare 
la trecerea de la catolicismul social la democrația creştină 
spre sfîrşitul secolului al XIX-lea, şi anume că problema 
socială nu se poate rezolva decît prin reforme de structură, 
întorcînd spatele paternalismului. Aceste reforme se sprijină 
pe tripla recunoaştere a dreptului Statului de a interveni în 
viața economică şi socială, a dreptului muncitorilor de a se 
asocia între ei pentru a-şi lua viitorul în propriile mfini, a 
rolului Parlamentului şi al legii. 

De asemeni, mai trebuie să subliniem atenția acordată 
de crestin-democrati problemelor lumii şi noțiunii de justiție 
socială internațională, comună partidelor creştin-democrate. 
Dezvoltatä de Pius al XII-lea în mesajul difuzat la radio de 
Crăciun în 1944, această noțiune a fost amplu reluată de toți 
succesorii săi care au văzut în aceasta, ca şi loan al 
XXIIHea în Mater et magistra, „problema cea mai impor- 
tantă a epocii noastre”. Acesta din urmă preconiza, în Pacem 
in terris, stabilirea raporturilor internaționale fondate pe 
dreptate şi solidaritate. Paul al VI-lea a dat în 1967 prin 
Populorum progressio, o dimensiune planetară enciclicii 
Rerum novarum: după 1891 „problema socială a devenit 
mondială” şi chema la „dreptate socială între naţiuni”. 
Această enciclică, care se bazează pe reflectiile părintelui 
Lebret, critica economia liberală: „O economie a schimbului 
nu se mai poate sprijini doar pe legea liberei concurente, 
care generează adesea ea însăşi o dictatură economică. 
Libertatea schimbului nu este echitabilă decît dacă se supune 
exigenţelor justiției sociale”. Discursul lui Ioan Paul al 
II-lea, în timpul călătoriilor prin lume sau în enciclicele sale, 
nu diferă prea mult, fie că este vorba de Redemptor hominis 
(1979), unde punea în discuţie problema structurilor eco- 
nomice mondiale „care fac să se extindă neîncetat zonele de 

mizerie şi, prin aceasta, angoasa, frustrarea şi amărăciunea”, 
fie de Dives in misericordia (1980), de Sollicitudo rei 
socialis (1987) sau de Centesimus annus (1991). În timpul 
numeroaselor sale călătorii, unele dintre ele în țările subdez- 
voltate, el a dat o dimensiune profetică analizelor sale pri- 
vind mizeria dintr-o anumită parte a lumii şi a indicat mă- 
surile ce trebuiesc luate pentru a remedia ceea ce era 
considerat drept scandalos. 

Crestin-democratii au introdus aceste aspecte în pro- 
gramele lor. În septembrie 1980, în timpul celui deal IIHea 
Congres al PPE ţinut la Köln, Jean Lecanuet, prezentînd 
raportul doctrinal, propunea „o politică curajoasă de 
cooperare şi de dezvoltare” destinată „reducerii inegalitätilor 
dintre națiunile bogate şi populaţiile sărace din Africa de 
Sud din Sahara, din Asia meridională, dintr-o mare parte a 
Americii latine”. El propunea un nou plan Marshall şi evoca 
nevoia de a explica opiniei publice „necesitatea morală, 
politică şi economică” de a oferi sprijin. Era adeptul unei 
abordări comunitare a problemei, propunînd încheierea de 
acorduri contractuale cu marile comunități regionale. Vedea 
în acestea avantajul de „a evita inconvenientele liberului- 
schimb care îi zdrobeşte pe cei slabi şi penalizează țările 
avansate din punct de vedere social, inconvenientele pro- 
tectionalismului şi ale autarhiei”. Acesta era deja spiritul 
Convenţiei de la Lomé, încheiată în 1975 între Comunitatea 
Economică Europeană si aproximativ cincizeci de țări în 
curs de dezvoltare. 

Dacă principiile sînt comune, în schimb politicile 
nationale au avut orientări diferite, în funcție de contextele 
politice şi economice, de istoriile şi tradiţiile diferite. De 
asemenea trebuie să se țină cont de influența exactă pe care 
au avut-o partidele creştin-democrate, de evoluţiile care le 
obligă să facă compromisuri, îndreptîndu-le fie spre dreapta 
liberală, fie spre stînga etatizantă. Dacă în Germania 
influența CDU-ului în refacerea economică de după război a 
fost deosebit de puternică, în Italia aceasta a fost încredințată 

mai degrabă liberalilor. În Franţa, importanța partidului de 
inspirație creştină a fost în general slabă din 1945 şi pînă în 
prezent. Mai mult, evoluţiile cronologice sînt vizibile, mai 
ales în Franța, dar şi la modul general, mergînd în sensul 
liberalismului, iar dezbaterile interne nu au fost de neglijat: 
este suficient să amintim criticile virulente ale lui Giuseppe 
Dossetti şi ale prietenilor acestuia la Congresul DCI de la 
Veneţia din 1949, împotriva politicii lui De Gasperi, de fapt 
a liniei „liberaliste” a lui Einaudi, Dossetti cerînd aplicarea 
„programului social” catolic. 

În mare, se detaşează două modele importante: acela 
al partidelor înclinate spre dezvoltarea unui puternic sector 
de Stat (partidele franceze, belgiene, italiene, olandeze) şi 
acela al economiei sociale de piață (partidele germane, 
austriece, şi mai ales elveţiene). 

În Franţa, după Partidul Democrat Popular, care susti- 
nuse Frontul Popular, MRP-ul a dus, după război, o politică 
destul de apropiată de opțiunile socialiste. Liniile de acțiune 
pentru Eliberare reluau, în 1944, principalele orientări ale 
Programului Consiliului National al Rezistenței prezidat de 
Georges Bidault care, pe plan economic, prevedea „elimi- 
narea marilor feudalitäti economice şi financiare din condu- 
cerea economiei”, planificarea, nationalizärile, participarea 
muncitorilor la conducerea economiei. Acestea au fost 
incluse în Manifestul adoptat la primul Congres al partidului 
în noiembrie 1944; era timpul „revoluției prin lege”, pre- 
conizată într-un guvern format din socialişti şi comunişti. 
Între 1945-1946, acesta a fost unul din artizanii naționalizării 
creditului, asigurărilor, surselor de energie şi al legii privind 
comitetele de întreprindere şi delegatiile personalului. A 
susținut, de asemenea, introducerea planificării stimulatoare, 
în care vedea mijlocul de a deschide faimoasa cale a treia 
între colectivism şi liberalism: pentru MRP, planul era 
instrumentul de asociere între partenerii sociali, de orientare 
a politicii economice, de modernizare a unei țări distruse de 
război. În timpul celei de-a IV-a şi mai ales al celei de-a V-a 

Republici, crestin-democratii francezi au evoluat spre un 
liberalism moderat, insistînd asupra necesității concurenţei, a 
importanţei întreprinderilor private, arătîndu-şi neîncrederea 
față de acțiunea Statului. Alianţa cu Valéry Giscard 
d'Estaing în 1974, integrarea CDS-ului în Uniunea pentru 
Democraţia Franceză cu liberalii Partidului Republican, 
experiența socialistă din 1981 prin numeroasele sale natio- 
nalizări cu rezultate controversate, ancorarea CDS-ului în 
alianța cu dreapta, toate aceste elemente au favorizat această 
evoluţie. 

Partidul Creştin Democrat Belgian şi-a însușit, după 
război, principiile keynesiene: „Chiar dacă Statul nu trebuie 
să-şi asume responsabilitatea producţiei, el joacă, totuşi, un 
rol foarte important. Este greşeala liberalismului de a nu fi 
remarcat acest lucru”, putem citi în Programul de Crăciun 
1945. Nu se punea accent pe nationalizäri, ci mai degrabă pe 
organizarea de către Stat a creşterii bazate pe consum, pe 
definirea programelor de lucrări publice... În schimb, planul 
reține atenţia, iar în 1959 s-a creat, sub guvernul de coaliție 
între Partidul Social Creştin şi Liberali, Biroul de Planificare 
Economică, care avea ca sarcină elaborarea de planuri 
stimulative. „Nu trebuie să vedem aici nici o contradicţie cu 
ataşamentul la sistemul de producţie bazat pe libera initia- 
tivă, nici cu libertatea de producţie, de consum, de investiție, 
de muncă şi proprietatea privată asupra mijloacelor de pro- 
ductie”, declara Léo Tindemans în 1968%. Explicatiile lui 
continuau: „Estimăm că în momentul în care stiinta va 
avansa cu o viteză foarte mare şi marile societăți vor fi ajuns 
de mult la planificarea şi programarea planurilor lor de 
producţie şi de dezvoltare, o apropiere mai rațională de eco- 
nomia politică se va dovedi inevitabilă. Economia politică 
nu va suferi nici o pierdere, ea va deveni mai completă şi 
mai bine informată asupra viitorului ei (...). Nu se vor mai 
putea ţine sub control afacerile, dacă acestea nu vor fi serios 
programate”. 

În Olanda, Statul a avut un rol important în organi- 
zarea economiei, dar tendinţa este spre dezangajare: studiul 
realizat în 1978 de un grup de la Institutele de Ştiinţă ale 
Christen Democratisch Appel —  Gespreide Verant- 
woordelijkheid — chema la revenirea la principiul subsidia- 
ritätii, neavînd încredere în economia centralizată. 

Dirijismul, moştenire a regimului fascist şi a spe- 
cificului italian (situaţia dramatică a țării în 1945, problema 
dualismului teritorial), caracterizează, în prima fază, politica 
creştin democrată. Dacă în primii ani ai reconstrucției, 
liberalii au jucat, împreună cu Einaudi, un rol important, anii 
1950 şi 1960 au fost marcați de o întărire a sectorului public: 
crearea ENI-ului, organism însărcinat cu problema hidro- 
carburanţilor, sub impulsul crestin-democratului Enrico 
Mattei; extinderea sistemului de întreprinderi cu capital de 
Stat, rolul crescut al IRI (Institutul pentru Reconstrucția 
Industrială) şi crearea, în 1957, a unui minister ad hoc, 
naționalizarea întreprinderilor de electricitate în 1962. 
Perioada a fost de asemenea marcată de o serie de planuri 
sau acțiuni ce vizau promovarea dezvoltării economice: 
planul „logements” [locuinţe] lansat de Amintore Fanfani în 
1949, fondat pe principiul solidarității şi care viza 
favorizarea construcțiilor şi diminuarea şomajului — „un 
sacrificiu cerut muncitorilor pentru şomeri”, spunea Fanfani, 
fără să pună în discuţie libertatea de a întreprinde, fidel 
noțiunii de „economie temperată” atît de dragă lui De 
Gasperi; reforma agrară din 1950, crearea, în acelaşi an, a 
Casei pentru Mezzogiorno, Planul Vanoni din 1953, după 
numele ministrului de Finanţe creştin-democrat, toate 
acestea demonstrează dorința de a orienta şi de a asigura 
funcționarea pieței şi de a lupta împotriva dezechilibrelor 
dintre regiuni. Această „economie programată”, denumită 
astfel de Fanfani în 1962, a fost subiectul a trei congrese de 
studiu ale DCI ţinute la San Pellegrino în 1961, 1962, 1963: 
ocazii pentru a aprofunda ideile privind planificarea, 
societatea, Statul ca actor economic, în timp ce în 1963 se 

realiza alianța de centru-stînga cu Partidul Socialist. În anii 
1970 şi 1980, DCI s-a îndreptat, sub efectul crizei 
economice, spre o concepție mai liberală. În 1982, la 
Congresul al XVlea al partidului, Ciriaco De Mita, care 
fusese ales Secretar, a criticat birocratizarea economiei şi a 
propus renunțarea la intervenţiile publice masive. DCI a 
susținut politica de privatizare a întreprinderilor cu caracter 
național. 

Modelul economiei crestin-democrate a fost elaborat 
în Germania. La început, programul de la Ahlen din 1947, de 
influență keynesiană, a dus la apariția unor puternice curente 
în favoarea unui fel de socialism creştin bazat pe o economie 
dirijată, planificată, dar nu etatizată, şi pe o critică vie la 
adresa economiei industriale capitaliste. Acest curent a fost 
abandonat chiar din 1949: la 15 iulie, CDU a adoptat 
„Principiile directoare de la Düsseldorf” în vederea 
alegerilor primului Bundestag al Republicii Federale. 
„Economia socială de piață se opune radical economiei 
planificate, centralizată sau nu, de Stat sau de organisme 
autonome”. Elaborată în anii 1930-1940 de economişti ca 
Eucken, Böhm, Müller-Armack, ea a fost impusă de Ludwig 
Erhard, Director al Administraţiei Economice Biregionale în 
1948, ministru al Economiei între 19491963, cancelar între 
19631966, o longevitate politică remarcabilă care traduce 
importanța rolului său în istoria democraţiei creştine. 

Principiului economiei sociale de piaţă este de a lega 
libertatea pieţei de egalitatea socială. Programul de la 
Düsseldorf dorea să liberalizeze piața (privatizarea 
patrimoniului Statului), să o protejeze (protejarea 
concurenței, cheia sistemului împotriva dominaţiei 
cartelelor) şi să garanteze pacea socială (garanție a 
demnității muncii, a participării muncitorilor la gestionarea 
întreprinderilor stipulată de legile din 1951, 1952 şi 1976). 
Rolul Statului era limitat la reglementarea vamală, fiscală, 
comercială, la garantarea echilibrelor mari. Planificarea era 
exclusă fiindcă îl priva pe om de libertatea de a acționa. 

Erhard dorea, într-adevăr, să-şi bazeze politica pe om, făcînd 
apel la virtuțile individuale. Social-democratului Kurt 
Schumacher, care îi cerea să-i explice ce înțelege prin 
concepţia creştină despre economie, îi răspunde că „o 
politică economică creştină este aceea care are drept scop să 
ajute oamenii, pe fiecare om în parte”. Pentru el, „economia 
nu funcţionează după legi mecanice. Economia nu are o 
esență proprie în sensul unui automatism fără viață, ci se 
sprijină pe oameni şi aceştia sînt cei care-i dau forma”. 

Economia socialä de piatä a fost adoptatä în anii 1950 
de partidele elveţiene şi austriece, abandonînd astfel 
principiile catolicismului social. Programul „Was wir 
wollen” din 1958 al OVP-ului, manifestul de la Klagenfurt 
din 1965, programul de la Salzburg din 1972, programul 
prezentat în 1981 de Alois Mock, „Astfel garantăm locul de 
muncă”, reiau marile teme. 

Ea este prezentată, astăzi, drept model pentru 
Comunitatea Europeană de către PPE şi ca soluţie pentru 
refacerea economiilor țărilor Europei Centrale, devastate de 
comunism. 

Partea a III-a 


Între democraţie 
şi regimurile totalitare 


Crestin-democratii într-o Europă nouă 


Condiţiile generale în care activitatea politică a gru- 
purilor democratice s-a putut dezvolta au fost radical 
modificate imediat după primul război mondial, atît în plan 
politic cît şi ecleziastic. 

Perioada se caracterizează printr-o extindere, în anii 
din preajma războiului, a aspectelor formale ale vieţii 
democratice, printr-o întărire generală a parlamentarismului 
(Reichul ger man şi-a însuşit un regim parlamentar în timpul 
catastrofei din septembrie-octombrie 1918) şi printr-o 
creştere sensibilă a votului universal masculin introdus în 
Olanda în 1917, în Belgia în 1919, în Italia în 1913, şi extins 
la femei în numeroase țări: în Norvegia în 1913, în 
Danemarca în 1915, în Germania şi Olanda în 1919, în 
Marea Britanie în 1928. Scrutinul proporțional a fost adoptat 
de Germania şi Italia în 1919. Dar, în acelaşi timp, criza 
provocată de război în plan moral, social, economic, politic, 
a condus la punerea în discuţie a.sistemului parlamentar. 
Acesta avea să fie contestat de revoluţia bolşevică şi de 
diferitele partide comuniste apărute între 1919-1921, supuse 
Moscovei prin afilierea la Komintern; el mai era contestat şi 
de grupurile de extremă dreapta, minoritare, dar active şi 
violente, care au ajuns la putere puțin după restabilirea păcii: 
de la Marşul către Roma în octombrie 1922 la incendierea 
Reichstag-ului de la Berlin în 1933, aria democraţiei n-a 
încetat să se îngusteze în Europa. 

Acest dublu fenomen de extindere a parlamenta- 
rismului, urmat, conform cronologiilor diferenţiate, de o 

severă repunere în discuţie, a creat condiţii de existență 
complet noi pentru crestin-democrati. Primul fenomen, mai 
ales cînd a fost însoţit de extinderea votului universal şi în 
rîndul femeilor şi de adoptarea tipului de scrutin proportio- 
nal, i-a ajutat să se afirme pe eşichierul politic şi să bene- 
ficieze de groaza trezită de bolşevism. Anii 1919-1925 se 
remarcă prin crearea mai multor partide democratice de 
inspirație creştină în Italia, Franța, Spania, Polonia, Țările 
Baltice. În schimb, în urma instaurării dictaturilor, tragediile 
fascismului şi nazismului, ale bolşevismului, dramele războ- 
iului din Spania şi ale războiului mondial i-au împins pe 
crestin-democrati la o aprofundare doctrinală şi la angaja- 
mente care trebuiau să-i conducă la asumarea celor mai mari 
responsabilități după cel de-al doilea război mondial. 

Dacă la început au putut profita de extinderea demo- 
cratiei, aceasta se datorează faptului că în 1919, creştinii, şi 
mai ales catolicii, erau mai bine integrați în naţiunile lor, 
după ce îşi aduseseră contribuţia la sacrificiile războiului, 
important factor de integrare. Ei şi-au găsit locul şi şi-au 
pregătit astfel intrarea în societate, apropiindu-se, prin frater- 
nitatea trăită în suferințe, de ceilalți credincioşi sau 
necredinciosi. 

În Germania, Zentrum-ul susținea politica imperială, 
convins fiind că victoria imperiilor centrale ar fi benefică 
Bisericii şi în speranța că afirmarea patriotismului ar pune 
capăt acuzațiilor de a fi răi cetățeni germani, formulate de pe 
poziţii anti-galicaniste. Monseniorul Faulhaber, pe atunci 
episcop de Spire, vorbea de un război just împotriva 
Republicii Franceze ateel. În 1917, regimul a făcut apel la 
parlamentarii Zentrum-ului, iar la 1 noiembrie contele Georg 
von Hertling, fost preşedinte al partidului şi ministru-pre- 
şedinte al Bavariei, a fost numit cancelar. Dar în acel an au 
apărut diferențele de opinie în jurul problemei păcii fără 
anexări, mai ales cînd Matthias Erzberger a votat împreună 
cu deputaţii socialişti rezoluţia de pace din 1917. Datorită lui 
Erzberger, membru al ultimului guvern al Imperiului 

(abandonat civililor de Statul Major) şi şef al delegaţiei 
însărcinată cu semnarea armistițiului, Zentrum a jucat un rol 
important în perioada destrămării imperiului şi a înce- 
puturilor dificile ale noului regim republican. Erzberger a 
plătit cu viața, fiind asasinat în 1921 de teroriştii de extremă 
dreapta. 

În Franţa?, Uniunea Sacră, fondată chiar la începutul 
conflictului, s-a extins şi la catolici. Denys Cochin, un 
catolic liberal cu convingeri monarhiste, a intrat în guvern în 
1915, cînd legea din 1904 privind congregatiile fusese 
suspendată. Arhiepiscopul Parisului, cardinalul Amette, a 
devenit membru al Comitetului de Asistenţă Naţională şi, ca 
şi în regiunea de dincolo de Rhin, clerul a calificat războiul 
ca fiind just, iar sacrificiul a fost imens: 4.618 morţi şi 
10.414 răniți din 32.700 de clerici mobilizați. Astfel s-a 
putut realiza cea de a doua raliere, aceea a anilor 1920, fără 
să excludem permanenta unui catolicism traditionalist şi 
antidemocratic, prin intermediul Actiunii Franceze care a 
ştiut să se folosească de flacăra naționalistă. 

Şi în Italia catolicii se găseau pe poziții patriotice, iar 
episcopii îi îndemnau pe credincioşi să suporte suferințele şi 
sacrificiile”. Războiul a oferit ocazia de a sublinia legătura 
dintre religie şi patrie, de a reduce polemicile vechi cu Statul 
liberal, de a spera în desävîrsirea Unificärii graţie revenirii 
regiunilor Trentino si Frioul, pămînturi ale creștinătății. În 
1916, Filippo Meda a intrat în guvern ca reprezentant al 
uniunii naţionale. Dar ostilitatea Sfîntului Scaun, mai întîi 
față de intrarea Italiei în război, apoi față de participarea lui 
Meda la guvernare, nu putea decît să întărească autonomia 
catolicilor în plan politic. În acelaşi timp, după înfrîngerea 
de la Caporetto, în toamna anului 1917, episcopii şi clerul au 
participat la mobilizarea tuturor forțelor. 

Aceste trei exemple, care se pot uşor extinde la 
Belgia, unde cardinalul Mercier, arhiepiscop de Malines, a 
fost sufletul rezistenței spirituale militînd, în acelaşi timp, în 
favoarea unei păci negociate“, ne permit să observăm cît de 

mult a putut experiența împărtăşită a suferinței şi a morții în 
tranșee să-i pregătească pe creştini pentru o acțiune nouă în 
societate, cu atît mai necesară cu cît era vorba de a reclădi, 
de a propune programe, de a inventa soluţii la problemele 
din epocă. 


Interpretarea dată războiului de către Biserică, drept 
cataclism, consecință a apostaziei generale, rezultat al socie- 
tätii materialiste, îi îndemna pe creştini să-şi asume respon- 
sabilitätile. După „oribilul măcel”, „masacrul inutil” după 
expresia papei Benedict al XV-lea, catolicii trebuiau să se 
angajeze în refacerea societăților devastate şi să restabilească 
relațiile internaționale pe baza principiului creştin al milei, 
reiterat în 1920 în enciclica Pacem Dei munus. 

Personalitatea papilor a fost astfel determinantă în 
evoluția democraţiei creştine. Atenţia deosebită acordată de 
papa Pius al X-lea riscurilor reale sau presupuse ale descă- 
tuşării crestin-democratilor si deviatiile integriste ale ponti- 
ficatului său nu se mai regăsesc la Benedict al XV-lea. 
Acesta, care l-a primit cu simpatie în audiență pe Marc 
Sangnier, i-a lăsat pe crestini-democrati să ia iniţiativele. În 
Italia el a renunțat la Non expedit: chiar dacă puterea sa a 
fost limitată de papa Pius al X-lea, renunțarea sa oficială a 
descătuşat forțele. Participarea catolicilor la viața politică 
din Italia avea să prindă contur. Aceasta se făcea într-un 
spirit creştin-democrat, sub conducerea lui Luigi Sturzo, în 
care papa avea încredere. În decembrie 1918 el a pus bazele 
Partidului Popular, lansînd la 18 ianuarie 1919 celebrul său 
apel „Către oamenii liberi şi puternici”, pentru ca „ei să 
devină apostoli, în integralitatea lor, ai idealurilor de 
dreptate şi libertate”. Declarîndu-se aconfesional, fără refe- 
rinte oficiale la catolicism, el era rodul iniţiativei lui Sturzo 
şi a camarazilor săi, fără ca să se fi cerut în mod explicit 
girul Sfintului Scaun, dar avîndu-se grijă ca papa, căruia îi 
fuseseră supuse statutele, să fie informat. Benedict al XV-lea 
nu sa împotrivit; secretarul de Stat, cardinalul Gasparri, s-a 

mulțumit să dea sfaturi, regretînd că un preot fusese ales la 
conducerea partidului. În ciuda acestor retineri, Sturzo a 
beneficiat de o libertate de acțiune inedită şi chiar de o 
aprobare implicită, în timp ce în Germania, Zentrum a văzut 
cum relaţiile sale cu autorităţile ecleziastice slăbesc, deve- 
nind o structură mai autonomă în raport cu ierarhia. 
Împreună cu PPI-ul, care a cunoscut, în 1919, un remarcabil 
succes electoral datorită susținerii rețelei de organizații şi 
asociaţiilor catolice de toate tipurile din Italia (organizaţii 
sindicale, caritabile, case de ajutor rurale, cooperative, 
Acţiunea Catolică, rețeaua diocezelor şi a parohiilor), 
crestin-democratii au făcut pentru prima dată o experiență 
politică autonomă cu un partid puternic, cu peste 250.000 de 
aderenti la sfîrşitul anului 1919, 20,6% din voturile 
exprimate la alegeri şi 100 de parlamentari. 

Dar această autonomie cuprindea un echivoc, prin 
aceea că şeful unui partid fondat pe o bază neconfesională 
era preot, că succesul electoral se datora în special susținerii 
de către aparatul ecleziastic şi că partidul, în dorința de a-i 
uni pe catolici, era el însuşi traversat de curente diferite şi 
contradictorii care îi slăbeau unitatea. Investirea unui nou 
papă la 6 februarie 1922 şi instaurarea fascismului la 30 
octombrie aveau să schimbe datele. 

Papa Pius al XI-lea vedea în angajarea laicilor în 
societate un mijloc de a instaura Domnia lui Cristos, cu 
condiția de a face din această angajare un instrument docil al 
Bisericii. Orientarea a fost dată, chiar din primii ani ai 
pontificatului, de o scrisoare adresată de cardinalul Gasparri 
episcopilor italieni, la 2 octombrie 1922 (Sfîntul Scaun, 
spunea el, „a fost şi va rămîne întotdeauna străin de Partidul 
Popular şi de orice partid politic”) şi de prima enciclică a 
domniei lui, Ubi arcano Dei (23 decembrie 1922), care 
sublinia grija Papei de a se sprijini în special pe o Acţiune 
Catolică reorganizată şi concepută ca o armată de luptă. 
Scrisoarea sa către episcopatul Lituaniei, Peculiari quadam 
(24 iunie 1928) confirma această orientare, care dezvăluia 

neîncrederea față de orice partid politic care îşi revendica 
originea în catolicism, papa Pius al XI-lea fiind deosebit de 
preocupat să evite confuzia între activitatea religioasă şi 
activitatea politică. Dacă condamnarea Actiunii Franceze din 
1926 a putut fi trăită de contemporani ca o revanşă asupra 
condamnării Sillon-ului din 1910, acesta nu era totuşi un 
gest în favoarea democraţiei creştine, chiar dacă democraţia 
creştină din Franţa s-a simţit întărită de această condamnare. 
Din contra, găsim aici refuzul față de orice recuperare a 
religiosului de către politic, iar în Franța, ca şi în Belgia, 
unde evoluția tineretului intelectual era percepută de Roma 
ca o miză importantă, formula „politicul mai întîi” era 
respinsă. Această condamnare, însoţită de o întreagă politică 
de nominalizări episcopale în posturile cheie, a permis 
restrîngerea legăturilor catolice cu maurrassismul. Demo- 
cratia creştină se putea bucura de aceasta fiindcă, în mod 
obiectiv, îi era în avantaj (cel puţin la un moment dat), dar 
nu reprezenta totuşi o soluţie de schimbare. Creştin-demo- 
cratii francezi fiind fôarte divizați şi în număr mic, nu erau 
acceptați la Roma decît cu condiția de a nu compromite 
Biserica şi de a nu deranja nici Acţiunea Catolică, nici 
formulele politice conservatoare, reprezentate mai ales de 
Federaţia Naţională Catolică a generalului Castelnau. Istoria 
Partidului Popular Italian este utilă pentru evaluarea poziţiei 
pontificale; partidul lui Luigi Sturzo a fost victima atît a 
politicii lui Mussolini, care viza obținerea unei anumite 
respectabilitäti respectînd şi apărînd, cel putin oficial, 
catolicismul şi Biserica, cît şi a preocupărilor papei Pius al 
XI-lea de a găsi un teren de înțelegere pentru a regla pro- 
blema romană, în scopul atingerii obiectivelor sale de recu- 
cerire catolică a Statului şi a societăţii, nu fără să-şi facă 
iluzii asupra adevăratului caracter al fascismului. Din acel 
moment, partidul care împiedica acest demers a fost con- 
damnat şi a intrat în agonie, Sturzo fiind obligat să renunțe la 
secretariatul acestuia, în timp ce Acţiunea Catolică Italiană 
era reorganizată după dorința papei, „sicut acies ordinata”. 

Partidul a fost dizolvat în 1926, iar ACI va deveni instru- 
mentul care va permite Bisericii să-şi menţină poziţiile în 
timpul dictaturii. Dacă dispariția Zentrum-ului din Germania 
nu este direct legată de acordul semnat cu regimul nazist în 
iulie 1933, ci ţinea de evoluția proprie a partidului, căutarea 
unui acord cu dictatura demonstrează această preocupare 
prioritară în favoarea Actiunii Catolice şi pentru acțiuni pe 
care le credea astfel protejate. 

Pontificatul papei Pius al XIlea din perioada inter - 
belică, confruntat cu regimurile totalitare, n-a fost deloc fa- 
vorabil democraţiei creştine. Totuşi, bilanțul ei nu este doar 
negativ, dacă ținem cont de faptul că aceasta a fost alimen- 
tată de învätämintele pontificale şi de politica Sfîntului 
Scaun. În cele din urmă, ea a ieşit din acest pontificat întărită 
pe plan ideologic. Două exemple dovedesc această afirmație: 
actualizarea învățămîntului social prin publicarea, la 15 mai 
1931, a Quadragesimo anno, care a oferit creştin-democra- 
tilor un „aliment” bogat; al doilea exemplu provine din opti- 
unile internaționale: condamnarea naționalismului exagerat, 
apărarea păcii, sprijinul acordat politicii lui Aristide Briand, 
iată domeniile în care crestin-democratii întîlnesc învätä- 
mintele lui Pius al XI-lea şi din care îşi extrag o anumită 
legitimare, în ciuda neîncrederii Romei în privința lor. 

II 


În întîmpinarea democraţiei 
Practici şi eşecuri 


Anii 1920 şi 1930 constituie pentru democraţia creş- 
tină anii unei anumite practici a democraţiei, mai ales acolo 
unde existau deja, dinainte de război, partide catolice 
puternice, deşi apărea o nouă generaţie de partide bazată pe 
popularism şi reînnoită de gîndirea marilor filosofi creştini şi 
pe aprofundarea de către Biserică a doctrinei sale sociale. În 
această Europă nouă care se năştea în prejma războiului, 
putem deosebi trei mari tipuri de experiențe. Aceea a 
partidelor cu viață de lungă durată în societatea democratică, 
dar cu succese inegale, ca în cazul Belgiei, Franței, Olandei, 
Elveţiei sau Luxemburgului; experiența partidelor care s-au 
afirmat puternic pentru ca în cele din urmă să sfirseascä 
prost, ca în cazul Germaniei şi Italiei, dar şi în numeroase 
state nou apărute în urma tratatelor din 1919; în sfîrşit, 
experiențele dificile, uneori dureroase, ale mişcărilor care nu 
au putut să se dezvolte, fiind blocate de regimurile totalitare, 
ca în Spania, Portugalia, Austria. 


Creştin-democraţii în democraţie 


Partidul Catolic Belgian şi-a asumat într-o manieră 
semicontinuă, în ciuda pierderii majorității absolute, condu- 
cerea guvernelor dintre cele două războaie mondiale în 
coaliție cu socialiştii sau liberalii. El forma astfel axa vieţii 
politice a Regatului datorită rezultatelor electorale, care se 

situau în general la peste 35% din voturi. Forma de 
organizare foarte originală impusă în 1921 se baza pe prin- 
cipiul standsorganisatie sau a reprezentării intereselor cla- 
selor, a „Statelor”. Organizarea campaniei electorale a parti- 
dului a revenit Uniunii Catolice, o federație formată din 
patru mari alianțe: Liga Democratică Creştină, numită apoi 
Liga Naţională a Muncitorilor Creştini din Belgia, care 
regrupa ea însăşi diferite organizaţii, case de ajutor reciproc, 
ligi muncitoreşti, Tineretul Muncitoresc Creştin (0 orga- 
nizatie dezvoltată de abatele Cardijn); această structurare a 
muncitorilor se datora foarte mult acțiunii părintelui Rutten, 
dominican şi senator. Uniunea Catolică mai cuprindea 
Federația Asociaţiilor Täränesti care reunea Boerenbond-ul 
şi Ligile Agricole Valone, Alianța Claselor Mijlocii Creştine 
şi Federaţia Cercurilor, mai conservatoare. 

Acest sistem, care făcea să evolueze raporturile de 
forță din interiorul partidului, întărea curentul creştin demo- 
crat, care a devenit dominant în grupul parlamentar. De fac- 
tură confesională, aşa cum o sugerează si denumirea, bene- 
ficiind de sprijinul activ al episcopatului, carei recomanda 
creştinilor, el a ştiut să menţină unitatea politică a catolicilor 
dincolo de părerile cu adevărat divergente şi de dezbaterile 
vii datorită structurii sale complexe ce cuprindea şi reflecta 
foarte bine complexitätile sociale şi lingvistice ale ţării. O 
formaţiune doctrinalä era asigurată de Săptămînile So- 
ciale” şi alimentată de Uniunea Internaţională de Studii 
Sociale din Malines, care a publicat în 1927 faimosul Cod de 
la Malines, veritabil program social elaborat sub autoritatea 
cardinalului Mercier, şi de reviste ca La Cité chrétienne a lui 
Jacques Leclercq. 

Democraţia creştină belgiană a oferit creştin-demo- 
cratilor ocazia de a-şi asuma responsabilitätile guvernării în 
prima linie. Între anii 1925-1926, experienţa trăită de 
creştin-democratul Prosper Poullet şi de socialistul Emile 
Vandervelde, coaliție denumită a „guvernării democratice”, 
a beneficiat de susținerea Ligii Naţionale a Muncitorilor 

Creştini şi de neutralitatea atentă şi grijulie a episcopatului. 
Mai tîrziu a avut loc acţiunea lui Paul Van Zeeland. Acest 
profesor de economie la Universitatea din Louvain, 
vice-guvernatorul Băncii Naţionale, se afla în fruntea unui 
guvern tripartit împreună cu liberalii şi socialiştii (martie 
1935), ducînd o politică de redresare economică fondată pe 
un fel de „New Deal”, pe reducerea timpului de lucru, pe 
dezvoltarea asigurărilor sociale. Dar nu s-a confruntat decît 
cu o singură criză economică: el a trebuit să apere 
democrația împotriva creşterii unui autoritarism catolic, a 
rexismului, practicat de Léon Degrelle, ieşit de la Tineretul 
Catolic Belgian, dar influențat de Acţiunea Franceză”. 
Acesta din urmă a făcut din ediţiile Rex pe care le conducea 
şi care publicau documentele Actiunii Catolice si ale 
Partidului Catolic, o adevărată mişcare pe care cardinalul 
Van Roey avea să o caracterizeze ca pe „un pericol pentru 
țară şi pentru Biserică”. El a obținut 11,49% din voturi la 
alegerile din mai 1936, provocînd o criză în interiorul 
Partidului Catolic redus la 28%, în timp ce nationalistii 
flamanzi ai Vlaams Nationaal Verbond strîngeau 7,12% din 
alegători: 400.000 dintre alegători, în majoritate catolici, 
votaseră pentru Rex sau pentru VNV. Totuşi, Van Zeeland, 
susținut de cele trei partide ale coaliției, l-a învins personal 
la Bruxelles în 1937, cu ocazia unor alegeri parțiale: creştin- 
democratul părea să fie cel mai bun baraj împotriva acestei 
mişcări care se îndrepta spre fascism. 

Dificultățile anului 1936 au dus la o reorganizare a 
Partidului Catolic amenințat cu desființarea datorită puterii şi 
forței de seducţie pe care o exercita Rex asupra unei anumite 
părți din electorat. Uniunea Catolică care, în 1932, suferise o 
reformă, îndreptîndu-se spre federalism, a fost dizolvată pe 
11 octombrie 1936 şi înlocuită în primăvara anului 1937 cu 
Blocul Catolic Belgian, format din două mişcări: una 
flamandă, Katholieke Vlaamse Valkspartij (Partidul Popular 
Flamand), cealalată valonă, Partidul Catolic Social. Blocul 
traducea tendințele regionaliste belgiene. (Conducerea 

comună era compusă din reprezentanţii celor două partide, la 
paritate, dar fiecare îşi ținea propriul congres şi avea pro- 
priile organisme de conducere. Ele erau articulate pe organi- 
zatiile sociale chiar dacă sistemul Standenelor era aban - 
donat. În ciuda dificultăților, partidul belgian, foarte legat de 
ierarhia ecleziastică, făcea dovada unei mari capacități de 
adaptare şi de rezistență. 


Ca şi în Belgia, curentul creştin-democrat al Partidului 
catolic din Olanda a dat naştere, în 1928, unui partid, la 
îndemnul unui preot parlamentar, Monseniorul Nolens, 
fondator al Rooms-Katholieke Staatspartij, şi s-a confruntat 
cu gestionarea puterii. El a beneficiat de introducerea în 
1917 a votului universal şi a scrutinului proporțional şi de 
sistemul Verzuiling, fondat pe cei trei Zuilen sau piloni ai 
națiunii: catolic, protestant, „general” (sau neutru). Aceste 
cadre ale: societății structurau pînă şi viața cotidiană a 
olandezilor în funcţie de profesiunea lor de credință. Acest 
sistem a favorizat pilonul catolic, cel mai omogen, 80% 
dintre catolici votînd pentru RKS. Acesta a obținut după 
război 30 de locuri în Parlament din 100, a coalizat cu 
partidele confesionale protestante şi apoi cu liberalii, după 
1933. Această coaliție, condusă, rînd pe rînd, de un 
prim-ministru catolic sau protestant, s-a dovedit solidă în 
ciuda rivalitätilor dintre confesiuni şi a suprimării de către 
Parlament, în 1925, a reprezentării diplomatice a Olandei pe 
lîngă Sfîntul Scaun. Ruijs de Beerenbrouck şi-a asumat de 
mai multe ori conducerea acesteia, introducînd o legislație 
socială şi o mai bună democratizare a societăţii (introducerea 
votului feminin în 1922). 


La Luxemburg, Partidul Dreptei reprezenta, contrar a 
ceea ce ar lăsa să se înțeleagă după denumire, curentul de 
inspirație creştin-socială. Fondat în 1914, acest partid a 
cîştigat alegerile din 1919 organizate pentru prima dată prin 
vot universal. Liderul său, Joseph Bech, a fost timp de mai 

multi ani ministru al Afacerilor Externe şi şef al guvernelor 
de coaliţie. 


În schimb, Franţa oferă cazul unui curent inclus în 
sistemul parlamentar democratic, dar în situație de eşec. În 
1935, Francisque Gay se întreba cu durere: „Dacă există o 
țară unde democraţia creştină ar fi trebuit să fie sădită, să 
prindă rădăcini, să se dezvolte şi să dea roade, aceea este 
Franţa. În toate domeniile de acţiune şi de filosofie socială şi 
democratică, noi am destelenit pămîntul, am deschis căile, 
am pus primele baze, iar edificiul s-a construit în altă 
parte... De ce, de ce, de ce?”*. 

Răspunsul se găseşte în două puncte. În primul rînd, 
curentul creştin-democrat nu a putut să se contopească cu 
catolicismul francez. Acesta a rămas foarte divizat în plan 
politic, aşa după cum o arată si analiza victoriei Blocului 
Naţional din 1919: noua Cameră numită „Orizontul albastru” 
cuprindea un mare număr de deputați catolici, dar împărțiți 
între grupurile parlamentare de dreapta şi de centru, tot atît 
de numeroase pe cît de diferite. El era sedus de propunerile 
conservatoare ale Federaţiei Republicane condusă de Louis 
Marin sau de formulele autoritare, veşnic neîncrezătoare în 
Republică, situîndu-se pe poziții de apărare a religiei în fața 
societății laice: Federaţia Naţională Catolică a generalului 
Castelnau număra în 1930 între 2,5 pînă la 3 milioane de 
membri. Mai mult, pînă la sfîrşitul anului 1926, pătrunderea 
Acţiunii Franceze în sînul catolicismului francez a fost 
remarcabilă; a fost nevoie ca Roma, neliniştită de această 
influență, să condamne legăturile dintre catolicism si 
maurrassism, nu fără a provoca însă numeroase drame de 
conștiință’. 

Apoi, acest curent care nu a știut să se impună în fața 
catolicismului, nu a știut niciodată nici să se unească. Nici o 
personalitate nu a putut să joace rolul unui Windthorst sau a 
unui Sturzo. Marc Sangnier i-a păstrat în jurul lui pe cei ce-i 
erau fideli în cadrul Tinerii Republici, fondată în 1912. Dar 

influența lui a rămas slabă: doar patru deputați au fost aleşi 
în 1919. Sangnier a încercat să se detaşeze de aceasta pentru 
a se consacra luptei pentru pace şi Hanurilor pentru Tineret, 
în timp ce mişcarea s-a transformat în partid în 1936, 
susținînd Frontul Popular: în 1937 Philippe Serre a devenit 
secretar de Stat în Ministerul Muncii, dar influența sa era 
mică. În Alsacia, Uniunea Populară Republicană era o 
prelungire a Centrului AlsaciaLorena fo ndat în 1905 şi care 
a dat Reichstag-ului, în 1914, 6 deputați din cei 11 care 
reveneau regiunii. În 1919, UPR a trimis la Paris 9 deputați 
din 16 care reprezentau departamentele recîştigate. Acest 
partid întreținea legături cu Partidul Democrat Popular 
fondat în 1924, dar aleşii alsacieni şi mosellani, cu excepția 
lui Robert Schuman, au constituit propriul lor grup 
parlamentar. 

În acest peisaj divizat, PDPS rămîne singura încercare 
reală de creare a unui partid creștin-democrat modern, cu 
militanti, cu un sistem de organizare, cu presă, ceea ce totuşi 
nu l-a împiedicat să rămînă marginal pe plan parlamentar. 
Totuşi, dacă Le Petit Démocrate condus de Robert 
Cornilleau era säptämînalul partidului, o fntreagä serie de 
titluri care se situa la periferia sa, fără să fie emanatia lui 
directä, i-au asigurat o audientä ce depäsea numärul alegä- 
torilor säi: revista lunarä Politique, fondatä în 1928 de 
Charles Flory, cotidianul L'Aube, fondat în 1932 de 
Francisque Gay”; el a mai găsit un sprijin important în 
OuestÉc lair, al cărui fondator, Emmanuel Desgrées du Loû, 
era vicepresedinte al partidului. 

PDP datora mult popularismului lui don Sturzo, a 
cärui filosofie era difuzatä de presa partidului si mai ales de 
Maurice Vaussard, care i-a consacrat un capitol în cartea sa 
L'intelligence catholique dans l'Italie du XX° siècle (1921) si 
de Marcel Prélot, unul din autorii ,Manualului politic”, 
program al PDP, publicat de Raymond Laurent în 1928. Un 
articol al lui Sturzo privind popularismul, tradus de 
Vaussard, a fost publicat în Politique în 1928, iar alţii l-au 

publicat în L'Aube, în Bulletin catholique international, în 
La Vie intellectuelle a dominicanilor, în La Vie catholique 
fondatä de Francisque Gay în 1924, în Le mouvement des 
faits et des idées a abatelui Lugan. Multe din lucrările 
preotului italian exilat au fost editate în franceză: L'Italie et 
le fascisme (1927), La communauté internationale et le droit 
de guerre (1931), Essai de sociologie (1935), Politique et 
morale (1938), aceste ultime trei lucrări găsindu-şi locul în 
Cahiers de la Nouvelle Journée la editura Bloud şi Gay; 
L'Eglise et l'État a apărut în 1937. Marcel Prelot a subliniat 
„profundele afinități intelectuale” între fondatorul PPI-ului şi 
oamenii din PDP*. În program regăsim referințe la 
autonomia politicului, la aconfesionalitate, care nu exclude 
respectul față de magisteriul pontifical”. 

Dar PDP-ul nu a ştiut să profite de o mişcare catolică 
dinamică susținută de o mişcare sindicală, de Confederaţia 
Franceză a Muncitorilor Creştini fondată în 1919, de Săptă- 
mînile Sociale, un fel de universități itinerante prezidate de 
Eugène Duthoit între 1919-1940. Acestea au jucat un mare 
rol în difuzarea doctrinei sociale a Bisericii, ca şi Acţiunea 
Populară a iezuiţilor, fondată în 1903 de părintele 
Desbuquois, Asociaţia Catolică a Tineretului Francez şi 
asociaţiile specializate: Tineretul Muncitor Creştin, Tineretul 
Agricol Creştin, Tineretul Studențesc Creştin. Legăturile 
dintre membri erau strînse: Gaston Teissier conducea CFTC 
Şi a aderat la PDP, Jean Lerolle, preşedinte al ACJF între 
1904-1909, a fost ales deputat PDP, iar Charles Flory şi 
Frangois de Menthon au condus ACJF, succesiv, între 1922- 
1926 şi între 1926-1930. Partidul şi-a aprofundat doctrina 
din noua filosofie catolică, pe plan politic cu Sturzo, pe plan 
filosofic cu Blondel, Gilson, Maritain, Mounier (fără a uita 
aporturile esenţiale ale lui Bergson), şi din aducerea la zi a 
doctrinei Bisericii prin papa Pius al XI-lea; a ştiut să dea un 
renume publicațiilor sale (este suficient să amintim L'Aube 
şi editorialele lui Georges Bidault!0). Dar nu a reuşit 
niciodată să iasă din mediocritatea electorală demonstrată în 

cîteva regiuni (Nord, Meurthe-et-Moselle, Vest), nedepäsind 
niciodată procentul de 3-3,5% din voturi, grupul parlamentar 
na avut nicioda tă o poziție influentă, cu doar cei 14 aleşi în 
1924, 19 în 1928 şi 13 în 1936 (din aproximativ 600 
deputați). 

Curentul creştin-democrat nu s-a impus ca forță poli- 
tică cu greutate nici chiar în cadrul Bisericii din Franța. El a 
fost întotdeauna suspectat de sillonism şi chiar mulți dintre 
episcopi nu aveau încredere în el. Cardinalul Maurin, 
arhiepiscop de Lyon, traducea perfect această atitudine: „Eu 
nu am aparținut niciodată, nici de aproape, nici de departe, 
Actiunii Franceze şi-i găsesc atitudinea deplorabilă. Dar nu 
aş vrea ca foştii condamnați ai Sillon-ului să poată înşela 
opinia publică, să-şi acrediteze ideile pe lîngă aceasta şi să le 
apere ca şi cum ele ar fi în conformitate cu doctrina 
Sfîntului-Scaun”!. A trebuit să vină şocul ocupaţiei şi al 
Rezistenței pentru ca roadele ideilor intelectualilor din anii 
"30 să se răspîndească în plan politic şi să permită demo- 
cratiei creştine să iasă, cel putin pe moment, din aspectul 
nebulos. 


Experienfe eşuate 


"Naşterea Partidului Popular Italian este un eveniment 
major în istoria democraţiei creştine. Pentru prima dată 
aceasta se materializează într-un mare partid structurat, 
autonom față de ierarhie, aconfesional şi democrat. 

La 18 ianuarie 1919, Luigi Sturzo lansa Apelul „către 
oamenii liberi şi puternici” în care expunea „deviza morală 
şi socială”, declarînd că s-a inspirat din „principiile solide 
ale creştinismului”. În raportul său de la primul Congres al 
noului partid, ținut la Bologna în iunie 1919, el a subliniat 
autonomia față de Biserică, căutînd „în religie spiritul care 
anima întreaga viață individuală şi colectivă”. Programul era 
construit în jurul ideii de reînnoire a Statului, fondată pe 

apărarea grupurilor intermediare: descentralizarea în folosul 
comunei, provinciei, regiunii, şi apărarea familiei, trecînd 
prin justiția socială (protejare a muncii şi a micii proprietăți 
rurale, legislaţie a solidarității sociale); programul prevedea 
o reformă agrară, desființarea latifundiilor, valorificarea 
terenurilor prin bonificatie, în special în Mezzogiorno asupra 
căruia Sturzo reflectase îndelung”. El mai dorea libertatea 
învățămîntului, votul femeilor, un rol crescut al sindicatelor. 
Recuzînd liberalismul şi lupta de clasă, el relua tradiția 
mişcării catolice. 

Dar foarte curînd au apărut scindările în interior: 
părintele Gemelli, autorul unei mici lucrări împreună cu 
Francesco Olgiati, 1] programma del PPI come non è e come 
dovrebbe essere, îi reproşa partidului că nu era atent la 
revendicările Sfintului Scaun față de Statul italian. La 
celălalt pol, Guido Miglioli dorea reprezentarea proleta- 
riatului. Linia „centristă” a lui Sturzo, majoritară, promitea 
un partid democratic, cu o viziune pluralistă a societăţii. 

Organizarea PPI beneficia de rețeaua formată din 
numeroasele organizații şi asociaţii catolice prezente în 
Peninsulă, fără a mai socoti rețeaua diocezană şi parohială. 
El putea să se sprijine mai ales pe Confederaţia Italiană a 
Muncii, o regrupare a unsprezece sindicate naționale şi a o 
sută de Uniuni Locale, fondată în martie 1918 de Giovanni 
Battista Valente, Giusseppe Corrazin şi Achille Grandi. La 
alegerile din 16 noiembrie 1919 s-a prezentat în condiţii 
bune, acestea fiind organizate pe bază de scrutin propor- 
tional. Succesul a fost remarcabil: cu 20,6% din voturi, 100 
de deputați populari au intrat în Camera Deputaţilor. Situaţia 
a fost posibilă datorită mobilizärii structurilor catolice şi 
organizării sale centralizate şi moderne, care i-a permis să 
devină un -partid de masă, cu cele 3137 secţii şi 251740 
aderenti. Implantarea lui era puternică acolo unde mişcarea 
catolică era puternică: Lombardia şi Veneţia, mai ales; în 
schimb, sistemul clientelar al Sudului a rezistat parțial 
asalturilor sale. Fiind puternic la sate, el a mai beneficiat de 

susținerea micii burghezii urbane, afirmîndu-şi caracterul 
interclasist. 

Totuşi, succesul era limitat de prezența numerosilor 
socialişti din Cameră (156 deputaţi) şi a liberalilor (209). 
Astfel se punea problema guvernării unei țări cu probleme ce 
traversa o criză fără precedent: criza economică şi socială 
legată de revenirea la pace, criza morală, preţul victoriei 
considerată „mutilată”. Popularii au susținut guvernele 
liberale ale lui Nitti şi Giolitti şi au participat la acestea, 
punînd însă asemenea condiții de reformă, încît colaborarea 
a fost tot timpul tensionată şi dificilă. În octombrie 1920, 
PPI, în urma alegerilor municipale, a obținut 1650 comune şi 
10 Consilii provinciale, implantînduse puternic în peisajul 
politic italian. El şi-a îmbunătăţit scorul la alegerile legis- 
lative din 15 mai 1921, obţinînd 107 deputaţi în Cameră. Dar 
Italia se afunda într-o criză la care se adăugau violențele 
fasciste, cărora sistemul politic era incapabil de a le face 
față. În februarie 1922, PPI a refuzat să mai susțină un nou 
guvern Giolitti, iar slabul Cabinet Facta nu a putut împiedica 
Marşul asupra Romei şi nici venirea lui Mussolini. 

Împärtäsind iluzia răspîndită în întreaga clasă politică 
italiană, şi chiar la o personalitate ca cea a lui Giolitti, că o 
înțelegere cu fasciştii ar fi posibilă, că frecventarea palatelor 
ministeriale era o condiţie suficientă de moderare, PPI a 
participat la primul cabinet Mussolini cu doi miniştri şi patru 
subsecretari de Stat. Mişcarea mussoliniană era văzută ca un 
substituent conservator şi autoritar, garant al ordinii, fără ca 
dorinţa sa de a schimba omul, de a crea omul nou, să fie 
remarcate. Deputaţii populari au votat deci încrederea şi 
deplina putere în noiembrie 1922. 

Mulţi dintre şefii de partide nu şi-au făcut deloc 
iluzii, mai ales don Sturzo, care era conştient de caractetul 
inconciliabil al Evangheliei şi fascismului. Şeful guvernului 
a dus însă o politică foarte abilă care viza anularea princi- 
palei semnificații politice a PPl-ului: aceea de a-i promova 
din nou pe catolici în viaţa politică italiană si în special 

aceea de a apăra drepturile Bisericii într-un Stat anticlerical 
şi laicist. El a înțeles necesitatea unui dialog direct cu Sfîntul 
Scaun, care trecea prin marginalizarea partidului şi prin 
agravarea contradictiilor din interiorul lui. La rîndul lui, noul 
papă, Pius al XI-lea, nu considera partidul ca pe un instru- 
ment ideal care să reprezinte Biserica în cadrul societăţii. La 
2 octombrie 1922, Secretarul de Stat, prin scrisoarea sa către 
episcopi, invitase clerul să se abțină de la orice angajare 
politică: mesajul viza PPI. Ipoteza vag avansată în perioada 
crizei din vara anului 1922, privind o posibilă înțelegere cu 
socialiştii, iritase foarte mult Vaticanul. Mussolini se anga- 
jase să respecte şi să apere Biserica catolică şi, nemultu- 
minduse doar cu discu rsuri, el a luat cîteva măsuri cu titlul 
de simbol care i-au şocat într-un mod special pe catolici: 
reintroducerea crucifixului în sălile de curs şi în clădirile 
publice, în special în tribunale, introducerea unui învățămînt 
religios în şcolile publice şi acordarea de ajutoare şcolilor 
catolice, refacerea bisericilor distruse în timpul războiului. 
Se crea astfel un climat diferit de acela al Italiei liberale, 
producînd în rîndul catolicilor o ruptură psihologică pro- 
fundă. După decenii de persecuții, fascismului apărea ca un 
apărător al religiei împotriva celor doi mari duşmani: 
laicismul francmason şi socialismul. Mussolini a ştiut să-şi 
şteargă nu numai trecutul său de revoluționar, dar şi 
anticlericalismul său violent şi grosolan; politica sa a avut 
efectul scontat: criza internă din PPI şi neîncrederea 
crescîndă a papei în privința acestuia. 

Prin programul şi referintele sale etice, Partidul 
Popular era ostil fascismului. Dar el era împărțit între 
curente diferite. Sturzo, grație abilității sale, a reuşit timp de 
mai mulți ani, să evite rupturile şi să menţină o reprezentare 
a diverselor curente în cadrul Consiliului Naţional; un mic 
eşec a venit din partea creării unui efemer Partid Creştin al 
Muncii în 1921. Dar PPI-ul asigura bine unitatea politică a 
catolicilor, cel puţin de fațadă. Această unitate nu a întîrziat 

însă să se destrame sub efectul convergentei dintre politica 
lui Mussolini şi abandonarea de către papă. 

Curentul clericomoderat, preocupat în special de 
ordinea socială, tradițional în mişcarea catolică italiană, era 
întărit. O etapă majoră în ruptura unității au constituit-o 
cererea făcută de reprezentanții de dreapta ai partidului de a 
exclude aripa stîngă şi crearea Uniunii Nationale la 10 
aprilie 1923, cu cîteva zile înaintea deschiderii celui deal 
IV-lea Congres, uniune ce grupa deputații populari 
pro-fascişti. In acest climat, Congresul a fost un moment 
dificil pentru Sturzo. Recunoscînd meritele politicii guver- 
nului în favcarea Bisericii, el a prezentat din nou funcția 
istorică a partidului său, „antiteza liberalismului laic, a mate- 
rialismului socialist, a Statului panteist şi a unei națiuni 
zeificate, care formează în ansamblul lor marea erezie pe 
care am mostenit-o din secolul al XIX-lea şi care domină în 
spasmele perioadei de după război”"?. Congresul s-a pro- 
nuntat în cele din urmă pentru o „colaborare conditionalä” 
cu guvernul, ceea ce a declanşat o campanie violentă a presei 
fasciste împotriva catolicilor. Mussolini a cerut demiterea 
miniştrilor populari la 17 aprilie, amenințînd în acelaşi timp 
Vaticanul cu o campanie anticlericală. La 10 iulie, la ordi- 
nele superiorilor lui, Sturzo a demisionat din Secretariatul 
politic al partidului său. Grupul parlamentar s-a divizat prin 
votul aplicat după noua lege electorală care era făcută pentru 
a asigura victoria fasciştilor, cîțiva deputați votînd în 
favoarea sa, după care au părăsit partidul: curentul clerical 
fascist; continuator al clerico-moderantismului, s-a afirmat 
în momentul în care atacurile împotriva PPl-ului se 
înmulțeau, culminînd la 24 august 1923 cu asasinarea unui 
preot din Romagne, don Giovanni Minzoni. În 1924, mai 
multe personalități catolice, printre care contele Giovanni 
Grosoli, patron al Societă Editrice Romana, care regrupa o 
bună parte din presa catolică, şi reprezentant al Federaţiei 
Bancare Italiane, care controla diferite instituții bancare 
regionale, au apelat la susținerea „listei naționale” şi au 


189 


JEAN-DOMINIQUE DURAND 


fondat Centrul Naţional Italian pentru a susține politica 
religioasă a regimului. 

În schimb, noul secretar politic al PPI, Alcide De 
Gasperi, a condus bătălia popularilor la alegerile din aprilie 
în cele mai dificile condiții: era timpul ciomagului, al 
uleiului de ricin şi al fraudei; în aceste condiţii, rezultatul 
obținut a fost foarte bun (9% din voturi şi 40 de locuri). Dar 
PPI intrase în agonie: după răpirea şi asasinarea deputatului 
socialist Matteotti, aleşii săi s-au retras pe Aventin, un mod 
de a protesta demn, dar ineficient. Luigi Sturzo a fost exilat 
în octombrie 1924 din ordinul Vaticanului, iar lichidarea a 
avut loc la 9 octombrie 1926: deputații şi-au pierdut 
mandatul, iar partidul a fost dizolvat. 

În octombrie 1923, Pius al XI-lea a reorganizat Actiu- 
nea Catolică. Avînd o structură foarte centralizată şi contro- 
lată de ierarhie, ACI era instrumentul care permitea, con- 
form Papei, să-şi mențină poziţiile sub dictatură. Existenţa în 
cadrul partidului lui Mussolini a unui sector puternic 
anticlerical putea să-l nelinisteascä: el şi-a concentrat forțele 
asupra organizațiilor catolice supuse magisteriului, subli- 
niind meritele „omului care guvernează țara cu atîta energie” 
(Alocutiunile consistoriale de la 24 martie 1924, 14 
decembrie 1925, 20 decembrie 1926). Speranța de a obține 
de la fascism realizarea unui Stat catolic exista. Contradictia 
privind natura sa profundă persista, dar această politică a 
condus în 1929 la Acordurile de la Lateran care au adus țării 
un concordat şi au reglat problema romană. 

PPI a dispărut sub loviturile fascismului, dar a fost 
minat şi de propriile contradicții: mai întîi împărțirea parti- 
dului în trei curente principale: cel de stînga, condus de 
Miglioli, foarte mic ca număr de adepți, dar care nu a 
dăunat mai putin unităţii partidului; cel de dreapta, care a 
trecut de la clerico-moderantism la clerico-fascism în nu- 
mele ordinii şi a unei iluzorii păci religioase; şi, în sfîrşit, 
linia „populară”, provenită din curentul intransigent, solidă 
pe plan ideologic (nu erau posibile înțelegerile cu fascismul), 

dar care se găsea pe o poziţie strategică centristă imposibil 
de menținut. O altă contradicție provenea de la posibila 
autonomie față de ierarhie: parabola PPI-ului demonstrează 
că un partid, chiar aconfesional, dar care se pretinde de 
inspirație creştină, nu se putea menține fără sprijinul 
Sfîntului Scaun. Acesta dorea în special să asigure libertatea 
apostolatului Bisericii şi să-şi urmeze obiectivele de recu- 
cerire a Statului şi a societății. Din momentul în care partidul 
stînjenea acest demers, era condamnat. 

Urmaşii săi fiind dispersati, se închiseseră într-o 
opoziţie înverşunată împotriva regimului. Unii dintre ei erau 
în exil, ca în cazul lui Luigi Sturzo, Giusseppe Donati, 
Francesco Luigi Ferrari, refugiați la Paris. Cei care 
rămăseseră în Italia se ascundeau, erau supravegheați si 
abandonaseră, în cele mai multe cazuri, orice activitate 
politică. Alcide De Gasperi, după ce fusese închis între 
1927-1928, găsise refugiul la Vatican. În Lombardia, mai 
activi erau tinerii conduşi de Piero Malvestiti din sînul 
mişcării „Guelfe d'Action”, al cărei cuvînt de ordine era 
„Christos Rege şi poporul”, dar care au fost decimati de 
arestările din 1934. 

În schimb, susținerea regimului era expresia cle- 
ricofas cismului, al cărui reprezentant important era 
Egilberto Martire; între 19291938, el a condus revista La 
Rassegna Romana care dezvolta „romanitatea” ca temă 
comună catolicismului şi fascismului. Acest curent sa 
manifestat cu putere, avînd în fruntea lui episcopi, în timpul 
marilor „bătălii? economico-politice (luptele demografice, 
ale grîului.. .), precum şi, într-un mod cu totul spectacular, la 
declanşarea războiului din Etiopia, război prezentat credin- 
ciosilor ca o nouă cruciadă; episcopul nu a fost zgîrcit nici 
cu discursurile lirice, nici cu binecuvîntarea drapelelor si a 
altor simboluri ale cuceririi. Ideologia cruciadei a dus la 
reacții ale catolicilor față de intervenția italienilor în Spania. 
Afascismul a fost o atitudine foarte răspîndită în cadrul ACI, 
mai ales în asociaţiile intelectuale, FUCI şi Mişcarea 

Laureaţilor!“. FUCI, sub influența preşedintelui său, Igino 
Righetti, şi a Monseniorului Montini, s-a situat mai întîi pe o 
poziție de ostilitate şi de anticonformism față de fascism. 
Montini, care a introdus cultura catolică franceză în Italia, şi 
Righetti aparțineau generaţiilor legate de experiența Parti- 
dului Popular, care vedeau în fascism o paranteză, cu o 
viziune apropiată de aceea a filosofului liberal Benedetto 
Croce. După criza din 1931, această poziţie a fost aban- 
donată în avantajul unei profunde gîndiri interioare îndrep- 
tate spre viitor, într-o aşteptare fără contaminare, bazată pe 
păstrarea valorilor creştine, pe pregătirea elitelor printr-o 
reformă culturală, pe deschiderea spre lumea modernă. Era o 
nouă generaţie, care nu cunoscuse decît fascismul; ea genera 
un nou antifascism catolic, care nu viza doar reînchiderea 
parantezei, ci dorea să construiască o alternativă catolică la 
regim, propunînd, imediat ce era posibil, un Stat pluralist, 
personalist şi social. În felul acesta s-a copt un program ce 
prevedea prezența catolicilor în societatea civilă şi politică. 

Aceste reflecții au dus, în 1943, la redactarea „Co- 
dului Calmaldoli”, un veritabil program de refacere creştină 
a națiunii. Succesiunea la regim era pregătită; Renato Moro 
subliniază importanța acestor asociaţii în formarea oame- 
nilor care aveau să constituie, în anii de după război, grupul 
conducător creştin-democrat, deci italian: lista pe care o dă 
cu conducătorii, şefii de guverne, miniştri, deputaţi, con- 
ducători de întreprinderi de Stat, episcopi, directori de ziare 
catolice, formaţi în acei ani, este impresionantă şi con- 
vingătoare!S . El vede în această generaţie o reînnoire a cato- 
licismului integral marcat de penetrarea între societate de 
masă în proces de transformare profundă prin industrializare, 
cu apărare „integrală? a specificului catolic. Mişcările 
intelectuale au putut deveni deci în momentul reconstrucției 
democratice, după 1944, o zonă internă eficientă pentru 
democraţia creştină!S. 

În Germania, Zentrum se găsea, pînă la dispariţia lui 
în 1933, în centrul problemelor pe care țara a trebuit să le 
înfrunte, într-un climat general dificil, uneori agitat, veşnic 
nesigur. „Cinci ani de război civil endemic, cinci ani de 
inflație, mai întîi lentă, apoi galopantă. Zînele bune nu au 
fost multe în jurul leagănului la naşterea Republicii de la 
Weimar”, notează Joseph Rovan despre primii ani ai noului 
Reich”. 

Zentrum a rămas înainte de toate un partid catolic, mai 
mult decît creștin-democrat. Proiectul părintelui Heinrich 
Brauns, preotul din Volksverein, care ulterior avea să fie 
ministrul Muncii, de a face din Zentrum un adevărat partid 
popular de inspiraţie creştină a eșuat, aşa după cum dorința 
lui Konrad Adenauer şi a lui Adam Stegerwald de a-l 
transforma într-un partid crestin-national superior diferen- 
telor confesionale s-a sfîrşit brusc. Încercările de a plasa la 
stînga acest partid care continua să aducă 76% din voturile 
catolicilor nu au izbutit: Heinrich Mertens, care propunea 
aderarea catolicilor la social-democratie si a creat Bund 
Katholisher Sozialisten în 1926, a rămas izolat, ca şi Vitus 
Heller, fondatorul în 1920 al unui partid creştin social în 
Bavaria (extins în 1926 în întreaga țară), şi care avea un 
program de nationalizäri si de colaboare cu comuniștii. 

Zentrum, partid interclasist, cuprinzînd industriaşi şi 
proletari, fermieri şi mari latifundiari, păstra imaginea unui 
partid conservator, în ciuda acțiunii lui Joseph Joos care se 
sprijinea pe asociaţiile muncitoreşti. Joseph Wirth, cancelar 
între 1921-1922", era cu siguranță partizanul unei linii 
„creştin-democrate”, formulă pe care o folosea cînd prezenta 
programul din 1922 care făcea referire la „o concepție creş- 
tină despre Stat şi la tradiţia sa de partid constitutional”!”. 
Acest republican apăra instituţiile împotriva extremei drepte, 
pentru el adevăratul duşman. Preocupat de unitatea germa- 
nilor, el căuta să evite ruptura cu proletariatul, vizînd să 
frîneze trecerea electoratului popular spre social-democratie. 
El a găsit sprijin în Rhein-Mainischer Volkszeitung, ziarul 

condus de Friedrich Dessauer, în grupul de la Frankfurt al 
intelectualilor catolici, printre care Ernst Michel, Karl 
Neundârfer, Theodor Steinbüchel, în teologul iezuit 
Friedrich Muckermann. O puternică politică socială a fost 
instaurată în special datorită părintelui Brauns: sistem de 
prevederi sociale, protecţia şomerilor, legislația privind 
comisioanele interne practicate de întreprinderi. Această 
politică a putut să se sprijine pe deputaţii adepți ai 
catolicismului social, ca Agnes Neuhau, fondatoarea 
Katholisher Fiirsorgeverein fiir Mădchen, Frauen und Kinder 
si Elisabeth Zillken”. 

Însă nu remarcăm nicăieri prezența principiilor 
popularismului, atît de dragi lui Sturzo, în acest partid 
condus de Monseniorul Kaas, prelat priceput în încurcăturile 
interne, dar fără un program politic real. Republica, căreia 
episcopii îi erau ostili, era acceptată numai pentru că era 
imposibil să faci altceva între 1918-1919 şi din spirit de 
loialitate instituțională. Este cunoscut conflictul puternic din 
1922 dintre cardinalul von Faulhaber, arhiepiscop de 
München, care sa pronu ntat public în favoarea reinstaurării 
monarhiei, şi Adenauer. Zentrum-ul acţiona în interiorul 
instituțiilor şi, cu destul curaj, a preluat responsabilitätile 
care-i reveneau, asumîndu-și împreună cu social-democratii 
moştenirea unei înfrîngeri de care alții erau responsabili. 
Rezultatele electorale (19,7% din voturi în 1919, 15% în 
iulie 1932) susținute de introducerea votului proporțional şi 
a votului feminin, în cadrul unui Stat cu structură federală, 
i-au permis să devină axa tuturor guvernelor între 1919 şi 
1932. A preluat conducerea în mai multe rînduri, cu can- 
celarii Fehrenbach, Wirth, Marx, Briining, von Papen, 
devenind partidul de guvernămînt prin excelenţă, cu lozinca 
„hinein in den Staat”, în ciuda transformării aripii bavareze 
în partid autonom în 1919 — Bayerische Volkspartei”. Acest 
partid, apărător al specificului regional, se situa pe poziţii 
foarte conservatoare, chiar reacționare; la alegerile prezi- 
dentiale din 1925, nu l-a mai sprijinit pe candidatul 

Zentrum-ului, Wilhelm Marx, ci pe mareșalul Hindenburg: 
aici, „Volkspartei” nu trimitea la popularismul democratic 
sturzian, ci la noțiunea de „Volk”, expresie a spiritului 
poporului, iar la Miinchen nu exista teama de a întreține 
relaţii cu ligile naționaliste. 

Zentrum-ul rămînea ataşat corporatismului şi solu- 
țiilor autoritare, ca cele pe care cancelarul Heinrich Brüning 
le-a pus în aplicare din martie 1930 pînă în mai 1932, 
împreună cu guvernul său prezidențial. Acesta mai era 
traversat de curente puternic naţionaliste, mărturie fiind 
dezbaterile din Katholikentage şi prințul Alois Fiirst zu 
Löwenstein, preşedinte al Comitetului Central care organiza 
aceste mari întîlniri ale catolicilor germani. În final partidul 
rămînea putin sensibil la apelurile lui Marc Sangnier şi 
obsedat de spectrul bolşevismului ce s-a aflat scurt timp la 
putere în învecinata Ungarie şi pentru un moment prezent în 
Germania, dar nu dispretuia tema loviturii de cuţit pe la 
spate şi ideea non-responsabilitätii Germaniei în declanşarea 
războiului. Discursul deschis al deputatului Joseph Joos la 
Katholikentag în 1924, Jugend, Nazionalismus, Pazifismus 
apare modificat față de discursul general. Din acest punct de 
vedere, Zentrum pare insuficient pregătit intelectual pentru a 
face faţă încercărilor naziste. Prin natura sa ostil nazismului, 
el îi subestima pericolul şi forța. Rolul jucat de cancelarul 
Franz von Papen, proprietarul cotidianului partidului, 
Germania, este reprezentativ pentru o mare parte a catoli- 
cismului german, sedus de tezele populiste şi naţionaliste, 
crezînd că-l poate controla pe Hitler, a cărui încoronare a 
favorizat-o la 30 ianuarie 1933. Zentrum a mers pînă la a-i 
facilita instaurarea dictaturii, votînd la 23 martie puteri 
depline şi autodizolvîndu-se în iulie. 

Zentrum a murit tetanizat de un regim şi de o ideo- 
logie ce se afla la antipodul propriilor sale baze. Nu numai 
că s-a dovedit a fi incapabil de a-l combate şi de a-i rezista, 
dar a întreţinut cu acesta amabilitäti tragice. 


195 


JEAN-DOMINIQUE DURAND 


Democraţie creştină sau populism? 


Tentative de fondare a unor partide de inspiraţie creştină 
se observă şi în statele Europei Central-Răsăritene” provenite 
în urma înfrîngerii celor trei Imperii: rus, german, austroungar. 
Dar majoritatea au cunoscut o evoluție politică haotică, cu 
experiențe democratice prost asigurate, adesea efemere. Cît 
priveşte partidele creştine, ele sau desprins cu greu de un 
populism şi un naționalism impregnate de antisemitism. 

Cel mai interesant caz este oferit de Cehoslovacia, 
care era ţara cea mai industrializată şi mai democratizată din 
grup. Situaţia se caracteriza printr-o împărţire a partidelor de 
inspiraţie creştină pe o bază națională şi cu opțiuni politice 
definite: Partidul Popular Ceh, Partidul Popular Catolic 
Slovac şi Deustsche Christlich Soziale Volkspartei. Acesta 
din urmă, activ în rîndul minorității germane din Sudeți, a 
operat o apropiere de Partidul Sudetilor Germani condus de 
Konrad Henlein. 

Primele două erau conduse de prelați. Partidul Popular 
Ceh (PPC), continuator al Partidului Creştin Social fondat în 
1899 de Monseniorul Jan Sramek, era un partid modern, 
apropiat de ideile apărate de Partidul Popular Italian sau de 
Partidul Democrat Popular Francez. El a jucat un rol impor- 
tant în a-i determina pe catolicii cehi şi moravi să accepte 
Republica. Partidul Slovac, condus de Monseniorul Andrej 
Hlinka, apărător al autonomiei slovace (ceea ce ia adus 
şefului său cîteva luni de închisoare în 1920), era de factură 
populistă şi naționalistă. Aceste partide au obținut rezultate 
onorabile la alegerile din 1920, la votul universal extins şi în 
rîndul femeilor şi la scrutinul proporţional, fiind capabile să 
le îmbunătăţească ulterior. PPC, într-un context ceh dificil, a 
obținut 10% din voturi în 1925, în timp ce Partidul Slovac a 
obținut 46% din voturi. Aceste rezultate le-au permis, în 
ciuda divizării şi a slabei cooperări între ele, să aibă 
influență asupra guvernelor. Monseniorul Sramek a parti- 

cipat la mai multe guverne în calitate de ministru al 
Protecţiei Sociale, al Sănătăţii şi apoi al Comunicaţiilor; ei a 
asigurat şi interimatul prim-ministrului Svehla, bolnav între 
anii 19251929. Datorită sprijinului popularilor cehi, au fost 
introduse numeroase reforme în domeniul agriculturii şi al 
protecţiei sociale a muncitorilor. 

Cazul Cehoslovaciei este foarte interesant fiindcă el 
dezvăluie tensiunile la care au fost supuşi catolicii şi 
deosebirile de păreri în răspunsurile lor. El ne permite să 
vedem, prin destinele diferite ale partidelor ceh şi slovac şi 
prin şefii lor, cît de diferiți erau crestin-democratii de 
celelalte curente ale catolicismului. În faţa dramei anilor 
19381939, PPC -ul a refuzat compromisul, nu a participat la 
guvernul impus după Miinchen. Monseniorul Sramek a 
părăsit ţara în iulie 1939, devenind şeful guvernului din exil 
pînă în 1945. Invers, în Slovacia, Partidul Catolic al lui 
Hlinca şi-a întărit aripa radicală, antidemocratică în anii 
1930. În 1938, după moartea acestuia, Josef Tiso a preluat 
conducerea partidului şi a profitat de agresiunea hitleristă 
pentru a crea un guvern slovac autonom şi pentru a pune 
Slovacia, proclamată independentă în martie 1939, sub 
protecția Germaniei naziste. El s-a angajat într-o aliniere 
completă la aceasta, creînd un partid unic, partidul Hlinka, 
cu o gardă pretoriană, un fel de SS local, Garda Hlinka. 


Destul de asemănătoare a fost evoluția Partidului 
Popular în Ungaria, urmaş al Partidului Creştin Social fondat 
în 1905 de părintele Sândor Giesswein, deputat pînă la 
moartea sa în 1923. Avînd un spirit contra-revolutionar şi 
antisemit, reprezentarea sa parlamentară a rămas slabă, iar 
regimul conservator autoritar al amiralului Horthy nu ia 
lăsat prea mult spaţiu de manifestare. 


In Polonia, experiența crestin-democratä a avut o viaţă 


scurtă. Lovitura de Stat a mareșalului Pilsudski de la 12 mai 
1926 şi instaurarea unui regim dictorial a pus capăt 

activităţilor celor două partide de inspirație creştină care 
obtinuserä, în 1919, 15% din voturi: Partidul Creştin-De- 
mocrat, apropiat de dreapta naționalistă și antisemită, şi 
Partidul Naţional Muncitoresc, rezultat din tradiția sindicală 
creştină a Poloniei sub dominația prusacă, cu centrul la 
Poznan în Silezia. În această ţară unde catolicismul se iden- 
tifica cu națiunea, unde erau încă vii faimoasele Cărţi ale 
națiunii poloneze şi ale pelerinilor polonezi de Adam 
Mickiewici şi poemele lui Kazimierz Brodzinski ce descriau 
Polonia ca pe un Christos al naţiunilor, mai ales în vechiul regat 
al Poloniei ocupat de ruşi, curentul creștin-democrat era slab si 
divizat. După 1926, exilul a fost destinul conducătorilor lui, dar 
a avut virtutea tîrzie de a împinge la unificare. Cele două 
partide au fuzionat în 1937 sub egida marelui pianist Ignacy 
Paderewski, preşedinte al Consiliului în 1919, el însuşi fiind 
obligat să se exileze. În vila sa din Morges, în Elveţia, s-au pus 
bazele „Frontului de la Morges”; aici a fost creat Partidul 
Creştin al Muncii, plasat sub conducerea lui Karol Popiel şi a 
fostului deputat prusac Wojcieh Korfanty. 


În Lituania, la începutului secolului sa constituit un 
grup creştin-social în jurul ziarului Tevynes Sargas. În 1920, 
continuatorul acestuia, Partidul Creştin Social, a obţinut 
majoritatea absolută în parlament cu 59 de locuri din 100. 
Creştin-socialii au dominat viața politică a țării pînă la 
victoria electorală a stîngii şi pînă la puciul militar care, cu 
sprijinul şefului Statului, Antanas Smetona, l-a adus la 
putere pe Auguste Woldemaras la 17 decembrie 1926. 
Acesta a pus capăt regimului constituțional si jocului normal 
al partidelor. Smetona l-a îndepărtat de la putere în 1929 şi a 
restabilit un regim parlamentar formal, care era de fapt un 
regim semiautoritar. El se sprijinea pe un Partid National 
Creştin-Democrat, în realitate o mişcare foarte conservatoare 
şi destul de putin democratică. 

În România, Partidul Țărănesc, un partid de inspiraţie 
creştină, a fost fondat în 1918 de către agricultori şi de preoți 

în jurul unui învățător valah, Ion Mihalache. El a devenit 
ministru al Agriculturii în 1919, dar nu a reuşit să pună în 
aplicare o reformă agrară radicală. În 1925”, acest partid a 
fuzionat cu Partidul Naţional Român din Transilvania, 
formînd Partidul Naţional Ţărănesc condus de luliu Maniu. 
În centrul programului său se afla dezvoltarea micii 
proprietăți, temă de bază în această țară eminamente agrară. 
La alegerile din 1928 el a obținut o confortabilă majoritate, 
dar nu a reuşit să instaureze un guvern stabil atunci cînd cele 
trei crize — economică, dinastică, şi politică — s-au conjugat, 
deschizînd o perioadă de instabilitate şi de tulburări. Aceasta 
a fost marcată de mişcarea creată de Corneliu Codreanu, fost 
şef al Asociaţiei Studenţilor Creştini, fondatorul, în 1927, al 
unei mişcări puternic antisemite, Legiunea Arhanghelului 
Mihai, apoi al Gărzii de Fier, organizație de inspirație 
fascistă. În februarie 1938, regele Carol al II-lea l-a 
însărcinat pe Patriarhul Bisericii Române, Miron Cristea, cu 
constituirea unui nou guvern: el a proclamat dizolvarea 
partidelor, instaurînd un regim autoritar bazat pe partidul 
unic al Renaşterii Naţionale. Era vorba de o dictatură regală. 


În Iugoslavia, putem nota activitatea din Slovenia a 
Partidului Popular Creştin condus de Monseniorul Anton 
Kor6sec, mare apărător al creării Iugoslaviei, dar care nu a 
putut acționa prea mult asupra destinului țării. În 1929, 
regele Alexandru a stabilit dictatura sa regală, un regim 
autoritar şi traditionalist. 


Dacă lăsăm deoparte experiența Partidului Popular 
Ceh, Europa Central-Răsăriteană nu apare în mod hotărît ca 
un tărîm creștin-democrat. Continuarea creştinismului social 
revine formațiunilor clericale, care erau putin ataşate de 
democraţia parlamentară şi adesea divizate. Sinteza între 
intransigentä si libertate nu s-a realizat. Ba mai mult, saltu- 


* de fapt la 10 octombrie 1926 (n.n.) 

rile politice ce au condus la regimuri autoritare, chiar dicta- 
toriale, sprijinindu-se pe un creştinism traditionalist dacă nu 
Chiar reactionar, nu au lăsat nici o şansă de dezvoltare 
partidelor creştin-democrate după modelul sturzian. 


Tentatiile autoritarismului 


Austria oferă un bun exemplu de atragere a catolicilor 
spre un sistem autoritar. Mostenirea lui von Vogelsang si a 
lui Karl Lueger a fost fructificatä în aşa măsură încît, ca si în 
Germania, fiind purtat de întîmplări, Partidul Creştin Social 
a ocupat un loc important în mica Austrie scăpată teafără din 
tratatul de la Saint-Germain-en-Laye. Raliat de nevoie al 
Republicii, regretînd monarhia, dar reuşind să impună o 
constituție federală fondată pe autonomiile regionale, acesta 
a condus guvernul din 1922 pînă la anexarea Austriei la 
Germania cu excepţia anilor 1929-1930. Datorită lui Ignaz 
Seipel”, discipol al Monseniorului Schindler, profesor de 
teologie morală la Salzburg apoi la Viena, membru al ulti- 
mului guvern imperial din octombrie 1918, deputat în 1919, 
preşedinte al partidului între 1921-1929, cancelar între 
19221924, apoi între 1926-1929, s-a impus un model 
austriac, deosebit de democraţia creştină. El a fost urmat de 
urmaşul său spiritual, Engelbert Dollfuss, cancelar între 
1932-1934, şi de Kurt von Schuschnigg care i-a succedat, 
după asasinarea sa, pînă în 1938. 

Acest model se sprijinea pe două principii, corporatismul 
si autoritarismul, pe care le sesizăm bine în două lucrări ale 
monseniorului Seipel, Der Kampf um die österreichische 
Verfassung (1930) şi Der Christliche Staatsmann (1931). 

Autoritarismul s-a manifestat printr-o luptă implaca- 
bilă dusă împotriva socialiștilor puternici, a căror insurecție 
a fost brutal reprimată în iulie 1927 la Viena. Dollfuss, ostil 
parlamentarismului, pătruns de misiunea Austriei catolice, 
visa la un stat creştin, autoritar, paternalist, cu o bază corpo- 


200 


Europa democraţiei creştine 


ratistă. În martie 1933, a suspendat Parlamentul, a fondat 
Frontul Patriotic, destinat să înlocuiască partidele începînd 
din 1934 şi să joace rolul de partid unic după dizolvarea 
Partidului Social Democrat şi a Partidului Creştin-Social. 

Sprijininduse în exterior pe Italia lui Mussolini , iar în 
interior pe Heimwehren, grupe de autoapărare create în 1918 
la îndemnul creştinilor sociali, el a reprimat organizaţiile 
hitleriste interzise din 1933 (milițiile muncitoreşti socialiste, 
Schutzbund) înăbuşite în sînge în februarie 1934, ceea ce a 
dus la un puternic protest, publicat în Esprit şi semnat de 
Maritain, Mounier, Vaussard, Monseniorul Beaupin. La 1 
mai 1934, el a promulgat o nouă constituție „în numele lui 
Dumnezeu din care emană orice drept”, inspirată de enci- 
clica Quadragesimo anno. Corporatismul era institutiona- 
lizat, repus în drepturi de criza economică, ca o soluție 
împotriva dificultăților vremii şi ca răspuns la capitalismul 
radical condamnat de şcoala crestin-socialä austriacă întru- 
chipată de Johannes Ude, autor în 1930 al lucrării Eigentum, 
Kapitalismus, Christentum şi de Anton Orel care a publicat 
în acelaşi an (Economica perennis. 

În numele misiunii creştine a Austriei, Dollfuss s-a 
opus cu putere presiunilor lui Hitler pentru care nu simțea 
decît repulsie. Angajat să reziste la „mareea brună” a fost 
asasinat de nazişti la 25 iulie 1934. Politica lui a fost urmată 
de preşedintele Republicii, Wilhelm Miklas şi de succesorul 
său la Cancelarie, Schuschnigg, fost elev la iezuiți, ministrul 
justiției sub Dollfuss, foarte ataşat de tradițiile catolice ale 
Austriei habsburgilor. În ciuda energiei sale, nu a putut 
împiedica reuşita Anchschluss-ului din 1938. Ständestaatul 
nu a putut rezista şocului totalitar. Partidul Creştin Social 
Austriac nu aderase la valorile democraţiei liberale. Ten- 
dintele democratice întruchipate de sindicalistul Leopold 
Kunschak şi de al său Linzer Programm, care acorda liber- 
tätilor un spațiu important, şi de legitimistul Ernst Karl 
Winter care spera în restaurarea habsburgilor, erau mino- 
ritare şi nu au putut niciodată să se exprime, negăsind ecou 

la un cler ataşat ideilor guvernului. Experiența Statului auto- 
ritar şi corporatist nu era prea departe de cea a lui Tiso din 
Slovacia, de visele rexismului în Belgia, şi anunţa discursul 
„Revoluţia naţională” din primele luni ale guvernului de la 
Vichy. Portugalia oferă un alt exemplu realizat în condiţii 
diferite. 


Ca şi în cazul Austriei, exprimarea democrației creştine 
aşa cum era reprezentată de popularism, a fost blocată în 
Portugalia prin soluția autoritară şi corporatistă impusă aici de 
Antonio de Oliveira Salazar începînd cu 1932. L'Estado Novo, 
mult timp prezentat de mai multe sectoare ale Bisericii catolice 
ca un model de Stat creştin, a fost organizat de constituția din 
1933. El era fondat pe un partid unic, Uniăo Nacional, care 
dorea să identifice unificarea tuturor catolicilor cu unificarea 
națiunii. Regimul îi asigura Bisericii o poziție privilegiată, 
recunoscută prin concordatul din 1940. Salazar, fiind catolic 
practicant, dorea să protejeze familia, să subventioneze acțiunea 
misionară şi a putut să se sprijine pe ierarhie, în special pe 
arhiepiscopul Lisabonei, cardinalul Manuel Gonçalves 
Cerjeira”. Acesta din urmă a reuşit să păstreze autonomia 
Bisericii datorită creării Actiunii Catolice în 1933. 

Trebuie să arătăm că democrația de la sfîrşitul secolului 
al XIX-lea constituie matricea ideologică a salazarismului. 
Salazar îşi începe activitatea publică la Centro Académico da 
Democracia Cristã, creat în 1908 de profesorul Sousa Gomes 
de la Universitatea din Coimbra (CADC). Dar se punea 
problema reţinerii doar a idealului social extras din doctrina 
socială a Bisericii, insistîndu-se foarte mult asupra corporațiilor. 
Această orientare se observă foarte bine în revistele Estudos 
Sociais la Coimbra sau Voz de Santo António la Braga şi în 
ziarele O Grito do Povo la Porto, Democracia Cristă şi 
Associaçiao Operăria la Lisabona. 

În 1917 a fost creat, la Braga, Centro Católico condus 
de António Lino Neto, în numele căruia Salazar a fost ales 
deputat în 1919. Acest partid a permis catolicilor să joace un 

rol important în perioada Republicii între 1917 şi 1926, 
abandonînd apărarea dinastiei, prin intermediul ziarului A 
União. El a fost dizolvat de Preşedintele Consiliului lui 
Estado Novo, iar militantii lui au trebuit să se îndrepte spre 
activitatea socială, mai ales în sînul Acţiunii Catolice. 

Democraţia creștină reprezentată de Salazar în Portu- 
galia a avut o semnificaţie apropiată de aceea definită de 
Leon al XIII-lea şi Pius al X-lea, la începutul secolului: 
democraţia, ca apărătoare a poporului, în cadrul unei socie- 
täti puternic influențate de Biserică, este o prelungire orga- 
nică şi corporatistă a parlamentarismului liberal: democrației 
politice bazate pe partide, regimul îi opunea un program de 
democraţie socială bazată pe reprezentarea corporatistă a 
grupurilor sociale. 


În Spania exista un curent creştin-democrat rezultat în 
urma iniţiativelor luate la sfîrşitul secolului al XIX-lea, după 
apariția enciclicei Rerum novarum, de către părintele Gabriel 
Palau şi canonicul Arboleya pe plan sindical, de părintele 
Angel Ayala, fondatorul în 1908 al Asociaci6n Catélica 
Nacional de Propagandistas, leagăn al primei generații 
democrat-crestine, şi de discipolul său laic Angel Herrera 
Oria, fondatorul ziarului El Debate, care în 1922 înregistra 
un tiraj de 200000 exemplare. Dar acest curent se caracte- 
rizează în general printr-o anumită slăbiciune, fiind mai 
viguros doar în unele regiuni. 

Democraţia creştină nu s-a dezvoltat pe un partid 
puternic si coerent. În 1918, filosoful Severino Aznar a creat 
Grupo de la Democracia cristiana, care nu a depăşit însă 
stadiul de club de dezbateri de idei. Membri erau Alfredo 
Mendizâbal şi José Calvo Sotelo, dar a rămas izolat şi prost 
primit de Propagandisti, ca şi de marea majoritate a ierarhiei. 
Părintele Pottier, care a făcut atîta pentru a difuza ideile 
creştin-democrate în Belgia, s-a întors în Spania la invitația 
acestui grup. Această călătorie i-a adus un atac violent din 
partea catolicilor conservatori al căror organ reprezentativ, 11 

Siglo Futuro, vedea în el un fel de comunist”. Acest episod 
demonstrează dificultățile unei adevărate democraţii creş- 
tine, atunci cînd regele Alphonse al XIII-lea dorea să unifice 
Spania cu Biserica şi proclama solemn catolicizarea țării în 
momentul ungerii sale în mai 1919. 

În 1922 a apărut Partidul Social Popular, un partid a 
cărui existență avea să fie efemeră. Conducătorii lui, ca Jos€ 
Maria Gil Robles sau Angel Ossorio y Gallardo (legat de 
omul politic conservator Antonio Maura), proveneau dintre 
Propagandişti sau din sindicalismul creştin unificat în 1919 
(momentul cînd a fost creată Confederación Nacional de 
Sindicatos Católicos) şi din Confederación Católica Agraria, 
puternică la sate. Acest partid se raporta la Luigi Sturzo şi a 
extras din experiența populară italiană un program bazat pe 
interclasism, pe caracterul non-confesional, pe regionalism, 
în perioada cînd erau introduse Săptămînile Sociale. Dar 
acest partid nu a rezistat după instaurarea dictaturii gene- 
ralului Miguel Primo de Rivera la 13 septembrie 1923. Nu 
numai că nu a putut să opună rezistență dar s-a şi divizat. Cei 
care se opuneau acestui regim care a durat pînă în ianuarie 
1930 erau minoritari, iar partidul a fost dizolvat în 
decembrie 1924, în ciuda eforturilor lui Gil Robles de a 
menţine o organizaţie de tineret”. 

În 1931, cînd a fost restaurată democraţia, s-a consti- 
tuit un nou partid, Confederación Española de Derechas 
Autonomas (CEDA). Acesta a fost fondat de Angel Herrera 
Oria, care a creat mai întîi Acción popular, apoi CEDA în 
1933. Acest partid care număra 115 deputați era foarte 
pestrit, dar înclina puternic spre dreapta conservatoare. Aripa 
lui stîngă de inspirație creştin-democrată se reducea la 25-30 
deputaţi, iar liderul său, Manuel Giménez Fernandez, mi- 
nistru al Agriculturii în 1934, a fost obligat să-şi retragă un 
proiect de reformă destul de timid. Era vorba de slaba sa 
influență în fața unei aripi drepte latifundiare care lua apă- 
rarea marilor proprietăți din nord-vestul Castiliei, în schimb 
Gil Robles, preşedintele partidului, prelua din enciclicele 

pontificale un program social corporatist. Acest partid nu a 
scăpat de deriva spre autoritarism, mai ales în sînul mişcării 
tineretului, Juventud de Acci6n Popular (JAP), care avea 
cîteva semne distinctive semnificative: o cămaşă-uniformă 
de culoare verde, salutul cu brațul pe jumătate întins, adunări 
de mase cu aspect martial. Această tendință nu l-a ocolit pe 
Gil Robles, care a asistat la Congresul Partidului Nazist din 
septembrie 1933 şi care îşi luase numele de Jefa. Terenul era 
astfel pregătit pentru elementele cele mai activiste. 

Dacă democraţia creştină a avut o influență în Spania, 
aceasta se datora periferiei. Astfel, în Tara Bascilor, Partido 
Nacionalista Vasco (PNV) fondat la Bilbao de către Sabino 
Arana în 1894, a obținut 46% din voturi în 1933. Succesul 
lui s-a datorat angajamentului făcut privind autonomia bas- 
cilor şi revendicarea tuturor libertăţilor. El a beneficiat de 
susținerea masivă a clerului şi a sindicatului Solidaridad de 
Obreros Vascos (devenit în 1934 Solidaridad de 
Trabajadores Vascos). Aliat cu stînga republicană, el a 
participat la Frontul Popular în 1936 şi s-a opus pro- 
nunciamiento-ului din 18 iulie. Crestin-democratul José 
Antonio de Aguirre y Lecube, care a prezidat guvernul basc 
constituit la 7 septembrie, a rămas fidel Republicii Spaniole 
în perioada exilului. 

În Catalonia, Unió Democràtica Catalunaya, fondată 
în noiembrie 1934, era influențată de Luigi Sturzo care 
colabora cu oficiosul său, 11 Matí, revenind la Barcelona în 
vara anului 1934. Refuzînd orice compromis cu franchismul, 
el a apărat democrația parlamentară, Republica şi a criticat 
înțelegerile mascate dintre Biserică şi Stat. 

În sfîrşit, în jurul poetului José Bergamin şi al revistei 
sale Cruz y Raya, editată între 1933 şi 1936, exista o compo- 
nentă intelectuală. El a publicat articolele lui Jacques 
Maritain. Acesta a ţinut şase cursuri la Universitatea din 
Santander, în august 1934, care au stat la baza uneia din 
lucrările sale majore, Humanisme integral, publicată în 
1936, dar editată la Madrid în versiunea spaniolă, cu un an 

înainte, sub titlul de Problemas espirituales y temporales de 
una nueva cristianidad. La această revistă au mai colaborat 
Mendizâbal şi Sturzo. Ea se opunea catolicismului conser- 
vator, îl critica pe Dollfuss, a denunţat represiunea din 
Asturii în 1934, şi se situa pe linia lui Etienne Gilson, 
Emmanuel Mounier si Jacques Maritain. 

Miscärile crestin-democrate au fost aduse de räzboiul 
civil. Cei care încercau să păstreze un dialog si să apere 
Republica, ca Angel Ossorio, Manuel de Irujo, „ministru al 
Republicii în războiul civil” cum îl numea Paul Vignaux” 
sau nationalistul catalan şi crestin-democratul Manuel 
Carrasco i Formiguera, executat la Burgos de franchisti la 9 
aprilie 1938, erau izolați. Războiul a avut o importanță 
capitală în istoria democraţiei creştine prin conştientizarea 
consecințelor sale şi prin angajarea intelectuală şi militantă 
care a condus la fondarea, în iulie 1937, a Comitetului 
pentru Pacea Civilă şi Religioasă din Spania, în care 
Maritain, Mounier, Mendizâbal, Mauriac, Vignaux, Borne, 
Sturzo au jucat un rol determinant. Acest angajament a fost 
susținut de publicarea manifestelor care au eşuat, ca şi alte 
multe apeluri către conștiința creştină, cum ar fi: „Un strigăt 
de alarmă al catolicilor francezi în favoarea Spaniei martire”, 
în „L'Aube” din .5 februarie 1937, sau „Pentru poporul 
basc”, publicat după bombardamentele de la Durango şi de 
la Guernica, mai întîi în „La Dépêche” în Toulouse la 7 mai 
1937, apoi în „L’ Aube” şi în „La Croix”?. 

În fața războiului din Spania, împotriva experienţelor 
şi a antrenamentelor pe care le făceau aici Germania nazistă 
şi Italia fascistă, împotriva interpretării acestui război drept 
cruciadă religioasă în favoarea taberei franchiste, foarte 
răspîndită în rîndurile catolicismului european, democrații de 
inspiraţie creştină au angajat o luptă etică şi ideologică de 
înaltă ținută şi de mare forță pentru ceea ce era esențial. 
Această luptă le anunţa pe cele din timpul celui de-al doilea 
război mondial. 

Experienţa puterii 


Democraţia creştină după cel de-al doilea război 
mondial: o mişcare nouă 


În anii de după cel de-al doilea război mondial, parti- 
dele creştin-democrate au ajuns la putere, uneori pentru o 
perioadă lungă de timp, ca în cazul Germaniei şi Italiei, 
alteori pentru o perioadă scurtă, ca de exemplu în Franța. Ele 
aduceau elemente noi în viața politică a fiecăreia din aceste 
țări dar şi în evoluția Europei în ansamblul ei, prin relațiile 
dintre ele şi prin angajamentele luate împreună în făurirea 
unei Europe unite. Pe de altă parte, au contribuit la accele- 
rarea anumitor evoluții în sînul Bisericii catolice. 

Schimbarea peisajului politic era cu atît mai impre- 
sionantă cu cît, dacă în Belgia, Olanda, Germania, creştinii 
primiseră deja responsabilități, acest aspect, în secolul al 
XX-lea, era nou pentru Italia şi Franţa. În Italia, după libe- 
ralismul cu dominantă anticlericală şi după fascism, Demo- 
crazia Cristiana a inaugurat în 1948 ceea ce sa numit 
„hegemonia catolică”, astfel că istoricul de formaţie liberală 
şi catolică, Arturo Carlo Jemolo, putea vorbi de „realizarea 
surprinzătoare a unui Stat al ghelfilor la o sută de ani după 
eşuarea sperantelor neo-ghelfe”!. Această hegemonie avea să 
continue fără întrerupere pînă în 1992. În Franţa, Mișcarea 
Republicană Populară (MRP) a strîns în jurul ei aproximativ 
un sfert din electorat în 1946, iar Georges Bidault ca şi 
Robert Schuman au fost chemaţi de mai multe ori să 
formeze guvernul celei de a IV-a Republici după ce, între 
18771939, catoli cii fuseseră excluşi din toate posturile 
importante: preşedinţia Republicii, preşedinţia Consiliului, 

ministerele de Interne, Externe, Învățămînt public si 
Agricultură. 

În plan ecleziastic, evoluţia nu este mai puţin sensi- 
bilă. Konrad Adenauer a reuşit să impună unui episcopat 
rezervat pluriconfesionalitatea, reunindu-i într-o vastă adu- 
nare pe catolici şi pe protestanți, şi să formeze un nou partid, 
urmaş al Zentrum-ului, CDU-ul, ce nu mai reprezenta un 
partid de apărare a Bisericii, ci unul de inspirație creştină 
nonclericală, capabil să reziste la cerințele Sfîntului Scaun şi 
ale episcopatului, cu riscul de a apărea în ochii unor episcopi 
ca un Săkularisant, laicist?. Totuşi, în convulsiile revenirii la 
pace şi ale reconstrucției, partidele creştin-democrate au 
primit din partea Bisericii catolice un fel de „etichetă” 
oficială. Mult timp suspectate de Roma, fiind minoritare în 
sînul catolicismului, aceste partide au devenit partide recu- 
noscute în ierarhie. Această observaţie este în mod deosebit 
adevărată în Italia, unde Biserica a susținut activ revenirea la 
democraţie; susținerea partidului creştin-democrat reconsti- 
tuit în clandestinitate nu era determinată de Eliberare: au 
existat dezbateri chiar în sînul Curiei. Dar, începînd cu 1947, 
doctrina unităţii politice a catolicilor a fost în favoarea 
democraţiei creştine. Acest fapt era foarte important fiindcă 
a permis timp de 45 de ani evitarea alunecării votului cato- 
licilor spre dreapta. Partidele creştin-democrate erau, în vizi- 
unea unei Biserici neliniştite de spectrul viitorului, ca o 
garantie, ca un rău mai mic. 

Din acest motiv, pontificatul lui Pius al XII-lea mar- 
chează o turnură în istoria democraţiei creştine. Prin me- 
sajele radiodifuzate de Crăciun (1942 şi 1944) Papa vorbea 
de o „democraţie adevărată şi sănătoasă” şi punea capăt 
perioadei deschise de Graves de communi”. De acum înainte, 
democraţia era acceptată, ea va fi creştină, adică inspirată 
din preceptele Evangheliei, şi populară în sensul sturzian al 
termenului, adică fondată pe responsabilitatea şi participarea 
cetățenilor. Acțiunea Catolică rămînea pentru Pius al XII-lea 
un element esențial al dispozitivului pentru a cuceri 

societatea în numele lui Christos, dar în cadrul societăților 
democratice ea mai era definită ca loc de formare a unei elite 
capabile să-şi asume responsabilități şi de pregătire a cetă- 
tenilor pentru conştientizarea datoriilor şi drepturilor lor. 
Această nouă orientare a usurat, fără îndoială, reforma din 
partidele creştin-democrate. Acestea puteau de acum înainte 
să-şi afişeze originile creştine: dacă unele din ele au rămas 
fidele popularismului, ca în cazul Franței, prin Mişcarea 
Republicană Populară, sau în Austria prin Österreichische 
Volkspartei, în cazul altora asistăm la afişarea unor origini 
clare: Democrazia Cristiana în Italia, Partidul Social Creştin 
în Belgia, Christlich Demokratische Union în Germania, cu 
o tendinţă de generalizare a acestui tip de denumire, aşa cum 
se poate observa în 1970 prin transformarea Partidului 
Popular Conservator Elvetian în Partid Popular Creştin 
Democrat. Această evoluţie, față de perioada de după primul 
război mondial, poate fi interpretată ca o eliberare de sub 
puterea romană. Infiintate în clandestinitate, fără legături cu 
Sfîntul Scaun, maturizate în timpul luptelor Rezistenței şi 
pentru eliberare, susținute de o gîndire ideologică extra-ecle- 
ziastică în anii de dinainte de război, aceste partide s-au 
impus în fața papei ca un fapt împlinit şi au ştiut să profite 
de acest nou discurs, afişînd în acelaşi timp o mare 
autonomie. 


Consecințele războiului şi ale ocupaţiei 


În pregătirea acestor evoluţii, consecințele războiului şi 
ale ocupaţiei au avut un rol fundamental, căci, datorită acestora, 
crestin-democratii şi-au cucerit o politică legitimă în fața 
populaţiei şi a altor formaţiuni politice, mai ales a celor de 
stînga. După terminarea războiului, ele beneficiau de un anumit 
prestigiu, dar şi de dispariția unor partide moderate sau de 
dreapta, fie pentru că au fost compromise prin legăturile cu 
ocupantul, fie că au fost responsabile pentru înfrîngere. 

Jacques Fauvet făcea din MRP „copilul unei tradiţii şi 
al unui accident”. În cadrul Rezistenței s-a format o clasă 
conducătoare creştin-democrată. Printre primii care au 
reacţionat împotriva înfrîngerii, Edmond Michelet a difuzat 
la Brive, la 17 iunie 1940, un manifest prin care, reluînd ce a 
declarat Péguy, afirma: „Pe timp de război, acela care nu se 
predă este omul meu, oricare ar fi el, indiferent de unde vine 
şi indiferent cărui partid aparține. El nu se predă niciodată. 
Este tot ceea ce i se cere”. În aceeaşi zi, André Colin a 
lansat prin radio de la Beirut un apel la continuarea 
războiului. Crestin-democratii intraseră în Rezistență chiar 
din momentul semnării acordului de la Miinchen şi şi-au 
continuat acțiunea după înfrîngere aproape în mod natural. 
Itinerariul unui Georges Bidault începînd cu editorialele 
fulgurante din L'Aube şi pînă la preşedinţia Consiliului 
Naţional după Jean Moulin, este un exemplu din acest punct 
de vedere. Bine informați asupra realitätilor nazismului 
dinainte de război, ei nu au fost tentaţi să cadă la învoială cu 
un Stat supus Vichy-ului, deşi Revoluţia națională seducea 
ierarhia catolică. Dintre cei care se opuneau guvernului de la 
Vichy şi luptau împotriva ocupanților, mulți dintre ei au 
contribuit ulterior la înflorirea MRP-ului. Cei mai multi pro- 
veneau din organizații creştin-democrate sau din mişcările 
Actiunii Catolice: Maurice Schumann, purtătorul de cuvînt 
al Franţei Libere provenea din Tînăra Republică; Frangois de 
Menthon fusese preşedinte al ACJF. În 1941, la îndemnul 
conducătorilor ACJF şi în special al lui Maurice-René 
Simonnet, au fost create Cahiers de Notre Jeunesse ca 
replică la revista lui Peguy, Notre Jeunesse. Simonnet, 
secretar general al Tineretului Studențesc Creştin din zona 
neocupată, a dus o activitate intensă împreună cu alții, ca 
Gilbert Dru sau Jean-Marie Domenach, pentru a dezvolta 
rezistența spirituală. În noiembrie 1943, Gilbert Dru a 
fondat, împreună cu Simonnet, mişcarea Tineretului Creştin 
Luptător. Multi dintre aceşti tineri, ca de exemple Henri 
Bourbon, care ulterior avea să conducă France-Forum 


212 


Europa democrației creştine 


împreună cu Etienne Borne, au difuzat Cahiers du 
Témoignage chrétien, elaborate la Fourvière de părinții 
iezuiti Pierre Chaillet, Gaston Fessard, Henri de Lubac. 
Angajärile în Rezistentä sînt atît de numeroase si diverse, 
încît este imposibil să le amintim pe toate. Importanţa lor în 
istoria democraţiei creştine constă în contrabalansarea com- 
promisurilor făcute de ierarhie cu regimul, a caracterului tar- 
div al luărilor de poziții a unor episcopi, în special împotriva 
deportărilor evreilor, şi a angajării lor în Revoluţia Natio- 
nală, ca şi a colaborării deosebit de intense a unor catolici 
cunoscuţi, cum ar fi cardinalul Baudrillard, Philippe Henriot 
sau Xavier Vallat. După eliberare, realitatea rezistenței 
creştine era de necontestat. 

În timpul ocupaţiei, creştinii care au opus rezistență, 
au reflectat la formule politice pentru perioada de după 
război, depășind PDP-ul. În vara anului 1943, Gilbert Dru a 
conceput, la Lyon, programul unei vaste adunări a demo- 
cratilor de inspiraţie creştină şi a acelora de apartenență 
laică, avînd la bază personalismul. El l-a contactat pe 
Bidault, în care vedea un conducător înnăscut. Acesta se afla 
în centrul mai multor curente: acela al tineretului studențesc 
din Lyon, al foştilor membri din PDP şi cel din cadrul 
ziarului L'Aube, al tinerilor conducători ai ACJF, cum era 
fostul preşedinte André Colin sau Albert Gortais şi Rémy 
Montagne. 

În ianuarie 1944 au avut loc la Paris o serie de întâlniri 
la care s-a luat decizia de a pune bazele unei „mişcări” 
capabile să îi reunească pe crestin-democrati şi care să se 
sprijine pe populația catolică. În martie-aprilie 1944, Colin şi 
Simonnet au redactat Manifestul Mişcării Republicane de 
Eliberare, inspirîndu-se din ideile lui Dru, dar renuntînd la 
visul său pentru un laburism de tip francez. După eliberare, a 
fost creată Mişcarea Republicană de Eliberare care a luat 
repede numele de Mişcare Republicană Populară“. În iulie 
1944, Dru a fost împuşcat la Lyon de nazişti, aceeaşi soartă 
avînd-o şi prietenul său fascist, Francis Chirat. 

Experiența Rezistenței a fost decisivă pentru inte- 
grarea crestin-democratilor în societatea politică şi pentru 
apropierea lor de alte tradiții. Jaques Maritain, care îl repre- 
zenta pe generalul de Gaulle în Statele Unite, a sintetizat în 
mod remarcabil această observaţie într-unul din mesajele 
sale radiodifuzate între 1941 şi 1944 de „Vocea Americii”. 
La 7 octombrie 1943, evocînd ziua de 14 iulie, care „ne 
aminteşte si de neînțelegerea crudă care, de mai bine de un 
secol şi jumătate, a tulburat conştiinţa franceză, prinsă între 
tradiția sa creştină prea des confundată cu o politică 
reacționară şi tradiția sa revoluționară prea des confundată 
cu o filosofie distructivă de viață”, el nota, după ce con- 
damnase dur regimul de la Vichy: „Rezistența franceză a 
fost ocazia unei apropieri de o importanță extraordinară, cînd 
oamenii Revoluţiei franceze şi oamenii de credință creștină 
s-au recunoscut. Acești creştini înțeleg că democraţia se 
inspiră de fapt din Evanghelie, oricît de laicizată sau de 
deformată ar fi fost ea adesea. Aceşti democrați înțeleg că 
inspirația creştină poate forma apărători de neînvins ai 
libertăţii si ai drepturilor omului”. 


În Belgia, războiul şi ocupaţia au accelerat anumite 
evoluţii, dar fără să provoace o ruptură cu trecutul. Catolicii 
angajați în Rezistență aveau sentimentul de a acţiona în 
strînsă legătură cu episcopii lor“. Aceştia au ştiut să evite 
compromisurile, ca şi în cazul Olandei, unde Bisericile 
protestante şi catolice au avut o activitate deosebit de 
curajoasă. Influenţa creştinilor nu putea fi pusă la îndoială. 


În Germania, catolicii susținuți în convingerile lor de 
enciclica papei Pius al XI-lea Mit brennender Sorge (1937) 
şi protestanții Bisericii confesionale care s-au rupt de 
„Biserica Reich-ului”, supusă regimului nazist, au ştiut să se 
opună, în numele credinţei lor, la ceea ce conştiinţa creştină 
nu putea suporta, alegînd să se supună lui Dumnezeu, mai 
degrabă decît tiranului. Monseniorul von Preysing, 

arhiepiscop de Berlin, Monseniorul von Galen la Miinster, 

von Faulhaber la Miinchen au vorbit cu mult curaj. Peste 300 

de preoți catolici germani şi austrieci au fost deportați la 

Dachau; multi dintre ei au plătit cu viața rezistența lor: 

Bernahrd Lichtenberg, preot la catedrala din Berlin, iezuitul 

Lupert Mayer, călugării August Ruf şi Max Joseph Metzger, 

pastorul Dietrich Bonhoeffer, mare teolog. Şi dintre laici 

foarte multi au plătit cu viața; de la Hans si Sophie Scholl, 
autori, în 1942, ai manifestelor semnate Trandafirul alb 
împreună cu Will Graf, pînă la colonelul Claus von 

Stauffenberg. Anumite grupuri s-au format pe baza unei 

rezistențe spirituale, ca în cazul grupului de la Kreisau în 

jurul lui Helmuth James von Moltke, reunind persoane 
provenite din sfere politice diferite şi mai ales din ambele 
confesiuni creştine”. 

Această rezistență de inspiraţie creştină nu trebuie 
legată direct de curentul politic al democraţiei creştine, ea 
pregătind cele trei căi ale schimbării realizată de către CDU 
imediat după război: 

— ca şi în Franţa, curajul unora a dat posibilitatea anulării 
compromisurilor, a complicitätilor, a tăcerilor, a lasitätii 
multora; 

— rezistența spirituală a dus la discuţii aprofundate privind 
Germania, Europa, democraţia, Statul, organizarea eco- 
nomiei şi multe alte probleme care aveau să constituie 
bazele reflectiilor programatice ale CDU; 

— Rezistenţa, temerile, suferințele, au constituit grupul de 
catolici şi de protestanți, reconstrucţia trebuia să se facă 
pe o bază interconfesională. 


Luni, 5 iunie 1944, la ora 18, la cîteva ore după elibe- 
rarea Romei, o mulțime imensă s-a adunat spontan în fața 
bazilicii Sfîntu Petru pentru a aduce un omagiu acțiunilor 
papei Pius al XIII ea în timpul ocupaţiei, toate curentele 
politice fiind prezente aici, steagurile roşii nefiind mai putin 
numeroase. Această manifestare era semnul unui prestigiu 

de care se bucura Biserica, istoricul Federico Chabod 
comparînd acțiunea Papei si a episcopilor cu cea a prede- 
cesorilor lor din secolul al V-lea în fața „hoardelor ger- 
manice”"0. După căderea fascismului la 25 iulie 1943, 
armistițiul făcut public la 8 septembrie şi ocuparea Italiei de 
către trupele germane, în timp ce autoritățile civile şi mili- 
tare italiene se prăbuşeau, iar ocupantul reconstituia guver- 
nul lui Mussolini sub numele de Republica Socială Italiană, 
Biserica şi-a asumat o funcţie esenţială care, în viitor, avea 
să fie determinantă. Ea a fost prezentă alături de populația 
care trăia în condiții cel putin dezastruoase, atunci cînd 
națiunea însăşi era abandonată într-o profundă confuzie. În 
timp ce autoritatea civilă legitimă a dispărut, toate autori- 
tățile ecleziastice, de la Papă pînă la cei mai simpli preoți, au 
rămas pe loc. Acestea apăreau în ochii populaţiei sărăcite ca 
fiind singura speranță, singurul lor sprijin, întelegîndu-se 
prin aceasta protecție, ajutor, securitate, sursă de aprovizio- 
nare, informații despre ființele dragi aflate departe. Preo- 
timea parohială, episcopatul deveniseră punctele de trecere 
obligatorii pentru întregul popor. Papa şi episcopii şi-au 
recăpătat astfel vechiul lor rol de Defensores civitatis. Acti- 
unea lor a fost determinantă în organizarea aprovizionării şi 
a distribuirii ajutoarelor către victimele de război, refugiați, 
victimele bombardamentelor. Lupta împotriva mizeriei 
înspăimâîntătoare a fost pentru ei o preocupare permanentă pe 
timpul ocupației ca şi după eliberare. 

Episcopii nu s-au limitat doar la a asigura sprijinul. Ei 
iau protejat pe cei p ersecutati, fie că era vorba de evrei sau 
de cei din Rezistență, deschizîndu-le mănăstirile şi episco- 
patele, aşa cum a făcut papa Pius al XII-lea la Roma, cînd a 
intervenit pe lîngă autoritățile ocupanților pentru a împiedica 
represaliile. Aceste acțiuni duse cu curaj atît de episcopi, cît 
si de preoți sau credincioși, care adesea i-au costat pe aceştia 
viaţa, i-au adus Bisericii un prestigiu imens"!. 

Evenimentele dintre anii 1943-1945 şi mai ales 
maniera în care le-a răspuns Biserica italiană, oferă cheia de 

interpretare a perioadei următoare, marcată de victoria de- 
mocratiei creştine. Puternică prin atitudinea şi prin prestigiul 
ei, eliberată de anumite compromisuri făcute în trecut cu 
fascismul, ea putea aborda cu forță reconstrucția țării. Ea 
putea oferi o soluție pentru o reconstrucție creştină, aşa cum 
oferise un refugiu în timpul dezastrului. 

Soluţia avea să prindă viață în Partidul Creştin 
Democrat format în clandestinitate de Alcide De Gasperi. 


O nouă generaţie 


În 1945, a apărut în sînul catolicismului o nouă gene- 
ratie, care nu mai vedea în acțiunea politică o activitate sus- 
pectă moraliceşte, ca la începutul secolului, ci, cum spunea 
papa Pius al XI-lea, o expresie a caritätii, a devotamentului, 
a serviciului făcut în folosul altuia. Această generație şi-a 
făcut ucenicia în ceea ce înseamnă viața socială, în mişcările 
tineretului din cadrul Actiunii Catolice şi în cercetäsie. În 
Franța, rolul pe care l-au avut ACJF, JOC, JAC, JEC a fost 
determinant, acestea constituind interlocutorii favoriți ai 
guvernelor. În țările unde s-a păstrat sistemul democratic 
între cele două războaie mondiale, această formaţiune a 
cuprins un mare număr de tineri. În alte țări, ca în Italia de 
exemplu, organizațiile Actiunii Catolice, apărate cu ardoare 
de Biserică, au fost locurile de filosofare şi de pregătire a 
perioadei post-fasciste!?. 

După război, pe lîngă personalitățile deja cunoscute ca 
active după primul război mondial, ca De Gasperi, Schuman, 
Adenauer, Van Zeeland, apărea o nouă generație de necu- 
noscuti, proveniți din mişcările de tineret şi din Rezistență. 
Aici, ei au căpătat o altă viziune despre politică, o viziune 
trecută prin experiența luptei, şi se simțeau legați între ei 
printr-o solidaritate puternică, o fraternitate născută din lupta 
implacabilă împotriva nazismului. Primul guvern al gene- 
ralului de Gaulle, din septembrie 1944, cuprindea cinci foşti 

conducători ai ACJF. Această nouă generație, reprezentată în 
Franța de Georges Bidault, Maurice Schumann, Pierre-Henri 
Teitgen, François de Menthon, în Germania de Ludwig 
Erhard, Hermann Ehlers, Gustav Heinemann, în Italia de 
Giulio Andreotti, Aldo Moro, Giorgio La Pira, Giuseppe 
Dossetti, se sprijinea pe o ideologie întărită de o puternică 
experiență. Această generație a reuşit să strîngă la un loc 
partidele de mase, unitare, ce cuprindeau electoratul 
moderat, cele interconfesionale şi laice. Rolul direct al 
ecleziasticilor era redus, iar preoții parlamentari erau rari: în 
Franța, abatii Henri Grouès (numit si abatele Pierre) si 
Albert Gau (canonicul Kir se găsea printre Independenti); în 
Italia, don Sturzo era marginalizat. 

Această generație era confruntată cu expansiunea 
comunismului adus în camioanele Armatei Roşii şi răspîndit 
în Europa de Est. Orice speranță de a face să renască 
partidele de inspirație creştină se năruia în țările plasate sub 
influența jugului sovietic. În schimb, această expansiune a 
favorizat mobilizarea creştinilor susținuți de condamnarea 
fără apel a „comunismului ateu şi intrinsec pervers” de către 
Sfîntul Scaun, exprimată prin enciclica Divini Redemptoris 
(1937) ca şi prin excomunicarea comuniştilor pronunțată de 
Sfîntul Oficiu în iulie 1949". Pentru a se opune eficient 
comunismului, catolicii trebuiau să se unească, repeta Pius al 
XII-lea. În contextul de după război, această unificare era 
profitabilă în primul rînd pentru partidele creştin-democrate, 
investite cu funcția de zid de apărare împotriva valului 
comunist. 

Perioada deschisă de anul 1945 este marcată de naste- 
rea, între parte a Europei Occidentale, a unor mari partide 
creştin-democrate, partide puternice de masă, care au putut 
să-şi exercite puterea în mod durabil. Acest fenomen era 
complet nou, crestin-democratii abandonînd poziţiile lor de 
grup minoritar atît pe plan politic, cît şi pe plan ecleziastic, 
pentru a deveni un pol de focalizare care beneficia de susti- 
nerea Bisericii catolice, rămînînd totuşi în afara ei şi în 
spiritul deschiderii către alte confesiuni. 

Aceste partide creştin-democrate s-au reconstituit, în 
general, în clandestinitate la inițiativa laicilor, în afara 
structurilor bisericeşti. Ele au acționat mai ales în anii 1950, 
fiind susținute de un entuziasm extraordinar al militantilor, 
pe care un istoric îl sesizează uşor atunci cînd își strînge 
dovezile. Acest entuziasm sincer răspundea speranței arză- 
toare de a promova o reînnoire profundă a societăților euro- 
pene, începînd cu creştinismul şi cu anumite idei privind 
politica trăită ca misiune, act de caritate față de aproapele 
nostru, dăruire de sine, slujirea altora. Acest entuziasm 
generos al militantului nu era doar apanajul democraţiei 
creştine, ci îl găsim şi în alte familii politice, dar el a 
constituit un element important în instaurarea democraţiei 
creştine în Europa. 

Interconfesionalitatea s-a impus în Germania şi a 
constituit o reuşită, în ciuda poziției dominante, mai ales la 
început, a catolicilor: profesiunea de credință pare să nu fi 
fost niciodată motivată de privilegii sau excludere. În Italia, 
unde succesele electorale ale Democrazia Cristiana se 

datorau în mare parte mobilizării aparatului ecleziastic, 
Alcide De Gasperi a impus deschiderea guvernului față de 
partidele numite „laice” (dar moderate) şi refuza alianțele 
electorale compromițătoare pe care le dorea Pius al XII-lea 
şi o parte din anturajul lui, în vederea alegerilor municipale 
de la Roma din 1952. Acest episod l-a costat încrederea şi 
stima pontificatului, dar demonstrează că Papa nu mai era în 
măsură să-şi impună preferințele în democraţia creştină. 
Pontificatul lui Pius al XIIlea marchează o turnură: parti- 
dele creştin-democrate s-au dezvoltat, s-au impus în anumite 
țări, profitînd de conjunctura postbelică, functionînd ca un 
zid împotriva comunismului, beneficiind de deschiderea 
Vaticanului şi de susținerea oferită la cel mai înalt grad de 
ierarhie pentru unificarea tuturor catolicilor. Dar, în acelaşi 
timp, cu excepția Franţei, unde MRP-ul nu a realizat nicio- 
dată unificarea catolicilor, aceste partide deveniseră indis- 
pensabile, de nezdruncinat pentru Vatican. Din acest mo- 
ment, aceste partide nu mai puteau fi instrumentalizate de 
acesta. Ele nu mai erau o simplă curea de transmisie pe care 
s-o poţi, eventual, tăia; timpul PPI-ului venise. Presiunile de 
la Vatican au continuat să se exercite şi legăturile, în Italia 
mai ales, au rămas strînse, dar crestin-democratii cuceriseră 
o autonomie fundamentală. Datorită succesului lor ei au 
scăpat de clericalism. Pentru ei era o victorie majoră, fiind 
fructul reflectiilor lui Luigi Sturzo şi Jaques Maritain, 
rezultatul strategiilor politice ale lui Konrad Adenauer şi 
Alcide De Gasperi şi al politicii lui Pius al XII-lea, pentru 
care apărarea civilizației creştine contra comunismului se 
făcea cu sprijinul partidelor creştin-democrate. 

Această autonomie a fost întărită de succesorii lui Pius 
al XII-lea. În Italia, papa Ioan al XXIII-lea vorbea în 1961 
de „lărgirea Tibrului”, adică de o mică distantare de politica 
italiană. Avînd încredere în laici, în angajarea lor politică, el 
a refuzat să-i susțină pe cardinalii Siri şi Ottaviani în 
ofensiva lor împotriva lui Aldo Moro şi politica sa de 
deschidere spre stînga. Din contra, enciclicele Mater et 

Magistra (15 mai 1961) şi Pacem in terris (11 aprilie 1963) 
îi încurajau pe crestin-democrati să renunțe la poziţiile con- 
servatoare, să pună în aplicare, fără rezerve, doctrina socială 
a Bisericii şi să se înțeleagă pentru a lucra pentru binele 
comun cu „oamenii care trăiesc în afara oricărei credințe 
creştine dar care, fiind ghidaţi de luminile raţiunii, sînt fideli 
moralei naturale”. Conciliul Vatican II a continuat această 
politică. Importanţa lui Gaudium et spes (7 decembrie 1965) 
trebuie subliniată, mai ales cea a paragrafului 76 consacrat 
„Comunităţii politice şi Bisericii”: restaurarea unui Stat 
catolic nu mai era un scop pentru Biserică şi din „far al 
civilizației”, conform lui Pius al XII-lea, ea devenea 
„expertă în umanitate”, după Paul al VI-lea, ceea ce antrena 
în mod firesc o redimensionare a relațiilor cu partidele de 
inspirație catolică. 

Paul al VI-lea, sub pontificatul căruia a fost promul- 
gată Gaudium et spes, a confirmat această tendință. El apă- 
rea totuşi ca un papă mai ataşat de democraţia creştină, legat 
de ea prin legături intelectuale, familiale şi amicale. Provenit 
dintr-un mediu înrădăcinat în tradiția catolică lombardă, mai 
exact brescianä, de orientare catolic-liberală, tînărul 
Giovanni Battista Montini îşi văzuse tatăl alăturîndu-i-se lui 
Luigi Sturzo şi participînd la aventura Partidului Popular. 
Operei lui Sturzo, în care tînărul preot s-a recunoscut, i s-a 
adăugat aceea a lui Jacques Maritain, din care a tradus în 
1928, Trois Réformateurs, prefatînd ediția italiană a cărții; 
Maritain avea să fie pentru viitorul Papă un maestru, iar 
filozofia sa a ocupat un loc important în formarea marelui 
proiect montinian de reconciliere a Bisericii cu lumea 
modernă?. 

Montini îi cunoştea pe „popularii” generaţiei tatălui 
său, ca De Gasperi, şi mai ales generaţia tinerilor 
conducători ai partidului dintre 1950 şi 1960, din perioada 
fascistă, de pe vremea FUCI, ca Aldo Moro sau Giulio 
Andreotti. Atunci cînd era înlocuit la Secretariatul de Stat, 
Montini, al cărui frate Lodovico fusese ales deputat al 

Democraţiei creştine în 1946, a muncit mult şi cu succes 
pentru ca partidul lui De Gasperi să fie recunoscut ca fiind 
singurul partid ce îi reunea pe catolici, împotriva părerii unor 
mari părți ale Curiei, contribuind astfel la blocarea oricărei 
alunecări a catolicismului italian spre dreapta ca în anii 
1920. Relaţiile sale cu cei din democraţia creştină erau 
călduroase şi amicale, şi nu numai cu italienii: este suficient 
să amintim de chilianul Eduardo Frei sau de venezueleanul 
Rafael Caldera; el a avut ocazia de a cunoaşte numeroşi şefi 
din Europa şi America, primind fără reţinere participanți din 
partea partidelor şi mişcărilor creştin-democrate din 65 de 
țări, la conferința mondială care a fost organizată la Roma, la 
29 noiembrie 1975. „Ce poate fi, întrun anumit sens, mai 
interesant, mai prestigios decît o mişcare spirituală, istorică, 
socială şi politică ca cea pe care o trăiţi”, îi întreba el pe 
oficialii Uniunii Internationale a Tinerilor Crestin-Demo- 
crati, primiți în audiență la 31 ianuarie 1964. 

Ioan-Paul al II-lea, în momentul accederii sale la 
pontificat, era putin familiarizat cu problematica crestin-de- 
mocrată. Fără să-i pară ostilă, era străin de tradiția sa. El ţine 
totuşi un discurs, des repetat, conform căruia democraţia 
creştină recunoaşte drepturile omului, problema socială, 
democraţia: „În timpul celor o sută de ani care ne separă de 
Rerum novarum, legătura dintre democraţie şi creştinism s-a 
aprofundat. Biserica nu uită că Statul de drept şi metodele 
democratice de soluționare a conflictelor prin intermediul 
negocierilor, dialogului şi al participării tuturor, sînt ele- 
mente importante pentru salvarea şi exercitarea drepturilor 
omului în lumea de astăzi”, declara el la 23 noiembrie 1991, 
cu ocazia Forumului Internaţional al partidelor creştin-de- 
mocrate consacrat magisteriului social al Bisericii. Dar, în 
acelaşi timp, prioritatea acordată „noii evanghelizări” depla- 
sează interesul papei de la partide spre mişcările laicilor, 
considerate a fi mai capabile de a difuza mesajul Bisericii în 
societăţile din ce în ce mai secularizate, mai ales că acest 
papă neitalian ştie, poate mai bine decît predecesorii lui, să 

deosebească particularitätile vieţii politice italiene de cele 
ale celorlalte țări din Europa, mai ales din vechea Europă 
comunistă şi din lumea pe care o străbate fără încetare. 

Dacă în ceea ce priveşte drepturile omului discursul 
pontifical este acelaşi cu cel al crestin-democratilor, acesta 
se deosebeşte pe alte teme. Cazul cel mai interesant este 
oferit de problema unificării Europei unde, de la Pius al 
XII-lea la Paul al VI-lea, există o cvasi-suprapunere de 
concepții: Europa papilor era Europa crestin-democratilor, 
comunitară şi federativă. loan-Paul al II-lea introduce în 
gîndirea sa această „altă Europă” despre care vorbeşte 
Czeslaw Milosz, şi dacă construirea Comunităţii Europene 
este, din punctul lui de vedere, o realizare, el vorbeşte cu 
plăcere de Europa națiunilor, considerînd, ca şi Benedict al 
XV-lea, că „naţiunile nu mor”, arătînd ce este „dreptul la 
națiune” (discursul de la UNESCO, 2 iunie 1980). 

Papa introduce, de asemenea, ideea secularizării 
accelerate a societății: împotriva civilizației comuniste, 
democraţia creştină a ştiut să se bată, dar ce înseamnă 
această luptă împotriva unei societăți care şi-a pierdut 
credința în Dumnezeu sau care tinde să se refugieze în culte 
de substituție? Chiar conceptul partidului de inspirație 
creştină pare să fie în criză aici. Nu se pune problema 
renunțării la acțiune în societate, ci se cere un alt tip de 
prezență. Papa Ioan-Paul al II-lea îşi dă seama foarte bine că, 
nefiind italian, nu este prizonierul schemelor 
crestin-democrate şi că prăbuşirea comunismului în Europa 
permite o deblocare a cadrului politic neschimbat timp de 
jumătate de secol, o situaţie cu totul nouă față de ceea ce 
cunoscuseră predecesorii săi. Or, în acel moment, intervine 
un element nou: criza anumitor partide creştin-democrate, 
explozia peisajului politic, apariția unor forte noi şi adeseori 
necontrolabile, diversificarea angajamentelor politice ale 
catolicilor, realitate veche în Franța, dar care tinde să se 
extindă şi în alte părți, mai ales în Italia, în timp ce 
prăbuşirea comunismului privează democrația creştină de un 

adversar comod. În țările eliberate de sub jugul sovietic ia 
naștere o viață politică explozivă, în care curentele 
national-populiste nu sînt mai putin infiuente, dar în care 
partidele de inspiraţie creştină au dificultăți în a se dezvolta. 


Transformări durabile 


CDU - de la reorganizare la reunificare. În Germania 
anului 1945, pustiită, divizată de către Aliați în patru zone de 
ocupaţie, o viață politică normală încerca să se reorganizeze 
într-o manieră disparată. 

În mod paradoxal, tocmai în zona sovietică au fost 
luate primele inițiative, chiar din iunie 1945, în sînul unui 
Block der Antifaschistischen Parteien. Între 16 şi 22 iunie, a 
fost fondată la Berlin, pe bază interconfesionalä, 
ChristlichDemokratische Union Deutschl ands. Fondatorii 
acesteia sînt fostul ministru al Zentrumului Republicii de la 
Weimar, Andrea Hermes, sindicalistul Jakob Kaiser si alţii. 
Orientarea, sub influența lui Kaiser, care vorbea de 
„socialism creştin”, era net spre stînga. Asemenea inițiative 
au fost luate şi în alte părți: la Köln, în zona britanică, la 
impulsul lui Leo Schwering, fost deputat în Landtag, şi al lui 
Konrad Adenanuer, cu acordul arhiepiscopului Frings, 
personalități catolice şi evanghelice s-au strîns la mănăstirea 
Walberberg în jurul călugărilor dominicani Laurentius 
Siener şi Eberhard Welty. Alte grupuri au apărut la 
Diisseldorf, la Miinster, la Wiippertal, la Bochum. În Nord, 
unde rădăcinile Zentrum-ului n-au fost niciodată puternice, 
protestantul Hans Schlange-Schâningen a fondat Demo- 
kratische Union, în timp ce la Hamburg lua naştere un partid 
creştin-democrat. În schimb, la Frankfurt, mai multe 
personalități, printre care Walther Dirks, Eugen Kogon, 
Heinrich Knappstein, visau la un partid muncitoresc care să 
aducă creştinii şi social-democratii împreună pe poziții ferm 
anticomuniste, idei care fuseseră dezvoltate în revista 

Frankfurter Hefte, apropiată de socialismul creştin. Această 
formulă se bucura de un mare prestigiu în această Germanie 
izolată, învinsă, distrusă; ea mai poate fi găsită în grupurile 
renane, la părintele Welty ca şi la Karl Arnold, care fusese 
secretarul sindicatelor creştine. 

În cursul celui de-al doilea semestru al anului 1945 şi 
în 1946, aceste grupuri au stabilit contacte, au încheiat 
acorduri regionale, apoi leau extins la nivelul zonelor de 
ocupaţie. La 2 septembrie 1945, grupurile din Westfalia şi 
Renania au fondat Christlische Demokratische Partei, cu 
sediul în Köln, avîndu-l ca şef pe Adenauer. La începutul lui 
1946, zona britanică îşi avea partidul său de inspirație 
creştină unitară, în timp ce berlinezii şi renanienii s-au 
întîlnit la Bad Godesberg în decembrie 1945 şi au adoptat 
formula CDU. Dar primii au fost repede obligaţi să-şi 
abandoneze activităţile, fiind înfrînți de autoritățile sovietice, 
care, nesuportînd ca 25% din voturi să revină CDU-ului, iau 
exilat pe principalii şefi la 20 octombrie 1946. Ceea ce a mai 
rămas a fost înglobat într-un bloc la ordine, dominat de SED, 
Partidul Socialist Unificat. În timpul dictaturii comuniste, 
acest CDU fictiv a fost menținut, fiind necesar regimului 
pentru a păstra mitul unui pluralism politic şi pentru a 
susține propaganda în direcția mişcărilor creştine progresiste 
occidentale. În Bavaria, Adam Stegerwald, fost conducător 
sindical, sprijinit de Joseph Müller şi supavietuind marii 
conspirații împotriva lui Hitler din 1944, preconiza o 
deschidere interconfesională şi de natură net progresistă, în 
timp ce alții, ca Alois Hundhammer, care întruchipa refuzul 
a tot ce însemna compromis cu regimul nazist, şi Fritz 
Schäffer, care trebuia să fie primul ministru al Finanţelor din 
Republica Federală, sperau, cu sprijinul majorităţii clerului 
catolic, să reconstituie vechiul Partid Popular Bavarez. CSU 
a fost fondat oficial în ianuarie 1946, dar alegerea la 
preşedinţie a lui Hundhammer a fost o înfrîngere pentru 
Müller şi o victorie pentru curentele particulariste. Partidul 
trebuia să fie, în principal, catolic şi sensibil la reluarea 

temelor clasice ale catolicismului social, de la corporație la 
federalism. 

Această construcție färîmitatä şi progresivă a CDU- 
ului în zonele de ocupaţie aliate? este importantă pentru a 
înțelege particularitätile regionale ale partidului constituit în 
octombrie 1950 în timpul primului Congres de la Goslar, pe 
o bază federală. CSU rămînea o formațiune separată, dar 
forma împreună cu CDU „o comunitate de lucru”. Cele două 
partide constituiseră deja în Bundestag-ul ales în 1949, un 
grup parlamentar comun: cu 3 1% din voturi şi 139 de aleşi, 
drumul Cancelariei era liber pentru Adenauer. El a ajuns aici 
cu majoritate de voturi. 

CDU-ul era continuatorul  Zentrumului ca 
Volkspartei deschis tuturor păturilor societăţii, dar luase o 
nouă dimensiune după război, într-un Stat unde, din cauza 
separării teritoriilor din Est, cele două confesiuni creştine 
erau aproape în echilibru (45% catolici, 50% protestanți). 
Fiind un partid de masă, CDU/CSU ocupa toată zona de la 
centru la dreapta, nelăsînd nici o şansă unei tentative 
efemere de refacere a Zentrum-ului de către Karl Spiecker, 
care visa la un partid care să unească crestin-democratii si 
social-democratii într-un fel de sinteză laburistă. Programele 
au fost reechilibrate spre opțiuni mai moderate, aspectele 
foarte îndrăznețe fiind abandonate, aşa după cum o arată 
trecerea de la programul de la Ahlen la principiile de la 
Düsseldorf şi la politica lui Erhard din Soziale 
Marktwirtschaft, teoretician şi practician al unui liberalism 
temperat de atenţia puternică acordată problemelor sociale. 

Epoca Adenauer“, din 1949 pînă în 1963, a fost 
marcată de refacerea economiei pe noi baze, a cărei reuşită a 
asigurat stabilitatea regimului, printr-o reconstrucție demo- 
cratică a țării care excludea totuşi de facto micile partide si 
de jure pe cele extremiste, ca în cazul Sozialistische 
Reichspartei, nostalgic al celui de-al IIHea Reich, interzis în 
1952, şi Partidul Comunist, interzis în 1956, prin refacerea 
unui Stat de drept care să stabilească totuşi interdicții 

profesionale. Această eră a mai fost marcată de integrarea 
Germaniei în blocul occidental şi de construcția europeană 
care a fost posibilă datorită reconcilierii franco-germane, 
unul din artizani fiind Heinrich von Brentano, ministru al 
Afacerilor Externe între 19551961. În 1949, Adenauer avea 
vîrsta de 73 ani, dar a ştiut să reprezinte aspirațiile germa- 
nilor privind reconstrucția morală şi materială. Rezultatele 
sale, împărțite pe plan economic cu Erhard, l-au cruțat de 
uzura puterii: CDU/CSU a trecut de la 31% din voturi în 
1949 la 45,2% în 1953, 50,2% în 1957, 45,3% în 1961. „În 
istoria recentă a Germaniei, scria Joseph Rovan, nimic nu 
este mai important decît faptul că, în cîțiva ani, el a scos țara 
din prăpastie si a dus-o spre rezultate extraordinare”?. 

De la ridicarea morală şi economică a țării la 
reconstrucția europeană şi la reconcilierea cu Franța, trecînd 
printr-o viziune clară privind politica internațională şi locul 
Germaniei, ținînd cont de trecutul ei si de viitorul posibil, 
bilanțul este impresionant. 

Nu a fost uşor pentru Ludwig Erhard să-l succeadă pe 
marele bătrîn, care i-a cedat locul în octombrie 1963 fără 
prea multă tragere de inimă. El a trebuit să facă față opoziției 
revigorate de Willy Brandt şi acțiunii destabilizatoare a pre- 
decesorului său, care nici nu-l iubea, nici nu-l stima. Deşi 
cîştigase alegerile din 1965 (47,6% din voturi), cancelarul, 
abandonat de liberali, a trebuit să demisioneze în decembrie 
1966 şi să lase locul unei „Mari coaliții” pregătită în secret 
de Adenauer. Acest guvern nou, care îi regrupa pe creştin- 
democrați, social-demorati şi liberali, se afla sub conducerea 
CDU-ului prin Kurt Georg Kiesinger, în timp ce Brandt era 
atît vice-cancelar, cît şi ministru al Afacerilor Externe. Dar 
în urma alegerilor din septembrie 1969, marcate de o uşoară 
scădere a CDU/CSU şi de un progres al SPD-ului, Brandt a 
format un guvern doar cu liberalii. După douăzeci de ani de 
supremație a CDU-ului, aveau să urmeze treisprezece ani de 
guvernare social-democratä. Din 1969, pentru CDU a 
început o perioadă de opoziţie din care a ieşit destul de greu. 

În 1980, eşecul din alegeri sub conducerea contestatului 
FranzJosef Strauss, liderul carismatic al CSU -ului, i-a 
deschis calea lui Helmut Kohl, deja preşedinte al CDU. 
Profitînd de dificultăţile prin care trecea cancelarul Helmut 
Schmidt şi de răsturnarea de alianță a liberalilor care lau 
determinat pe acesta din urmă să se retragă, el a ajuns la 
Cancelarie în septembrie 1982, menţinîndu-se în acest post 
fără întrerupere timp de patru legislaturi consecutive. 
Succesul, în cadrul RDG, al CDU-ului restructurat de Lothar 
de Maïizières, la primele alegeri libere din 18 martie 1990, îi 
aparține. La 2 decembrie el a cîştigat alegerile din primul 
Bundestag unic, cu 43,8% din voturi. Alegerea lui Roman 
Herzog la preşedinţia Republicii în mai 1994, apoi succesul 
partidului său la alegerile europene din 12 iunie (38,8%, cu 
un punct în plus față de 1989), apoi victoria din octombrie 
1994 cu 41,9% din voturi pentru CDU/CSU, i-au întărit 
puterea, iar politica sa puternic europeană s-a fortificat. 
Observăm astfel în ce măsură CDU/CSU a dominat 
viaţa politică germană de la sfîrşitul războiului şi pînă astăzi 
şi cît de mult a contribuit la destinul european al acesteia. 
Istoria anilor 1989/1990 o confirmă: Kohl a înțeles foarte 
repede ce se întîmpla în Est şi, după o convingere care 
fusese şi a lui Adenauer, a întreprins organizarea revenirii la 
Germania Federală a fostei zone de ocupaţie sovietică, dar 
fără să separe reunificarea, realizată la 3 octombrie 1990, de 
procesul de unificare europeană. El a ştiut să ia deciziile 
economice cele mai riscante, cum ar fi introducerea Mărcii 
germane în fosta RDG la paritatea de 1 = 1 şi să negocieze 
cu învingătorii din 1945 reunificarea pe baza articolului 23 
din Legea fundamentală din 1949, care prevedea aderarea la 
Republica Federală a regiunilor „cărora nu le fusese permis 
să participe”. Costul unificării a fost mult mai costisitor decît 
s-a prevăzut: „Peisajele înfloritoare” promise în grabă 
Estului rămîn încă departe, dar trebuie să subliniem provo- 
carea formidabilă care este alipirea la Republica Federală a 
cinci noi Landuri, ruinate, confruntate cu mari probleme 

politice, economice, sociale, culturale. Pentru a face față, 
CDU şi-a adaptat programul, trecînd de la formula „Liber- 
tate, dreptate şi solidaritate” a lui Ludwigshafen (1978) la 
„Libertate şi responsabilitate” în programul adoptat la 
Hamburg în 1994. 

Prin cancelarii săi, în special prin Adenauer şi Kohl, 
CDU-ul sa identificat foarte bine cu Germania, în timp ce 
Richard von Weizsäcker, preşedinte al Republicii între 1984 
şi 1994, a reuşit să redefinească funcția presedintialä, făcînd 
din aceasta un veritabil magisteriu moral, întruchipînd 
ancorarea Germaniei în Europa. În faimosul său discurs ţinut 
la 8 mai 1985 în fața Bundestag-ului, cu ocazia sărbătoririi a 
40 de ani de la capitularea Germaniei, el a calificat 8 mai ca 
fiind „Ziua eliberării”: „Avem toate motivele, spunea el, de a 
vedea în 8 mai 1945 sfîrşitul unei perioade de pierzanie în 
istoria Germaniei, un sfîrşit care aducea un grăunte de 
speranță pentru un viitor mai bun”. Acest discurs, impregnat 
cu o credință profundă, care amintea de cel rostit la Köln în 
martie 1946 de către Adenauer, a fost difuzat în întreaga 
Germanie în milioane de exemplare. 


Partidul Popular austriac, de la reînnoire spre Europa. 
În Austria, la 17 aprilie 1945, avocatul Félix Hurdes a fondat 
împreună cu sindicalistul Lois Weinberger şi jurnalistul 
Leopold Kunschak, Osterreichische Volkspartei. Împreună 
cu socialiștii şi comuniştii, el a constituit un guvern 
provizoriu şi a aderat la proclamația Republicii. 

Noul partid se baza pe tradiția social-creştină dar, de 
data aceasta, acorda o atenţie deosebită democraţiei. Totuşi, 
structura sa inițială arăta păstrarea temelor corporatiste în 
Austria: aderarea nu se făcea în mod direct, ci în special prin 
trei organizații sociale puternice: Arbeiter und Agestellten- 
bund, liga muncitorilor şi funcţionarilor, Bauernbund sau 
liga agricultorilor, Wirtschaftsbund sau liga economiei, ce 
cuprindea mestesugari şi întreprinzători. Alte structuri 
cuprindeau femeile, tinerii, pensionarii. Acesta a reuşit să se 
afirme ca.un partid puternic într-un sistem bipartit dominat 

de catolici şi de socialişti. De fapt se formase un sistem de 
coaliție ce cuprindea cele două mari partide: OVP şi Partidul 
Social Democrat, avînd un număr de reprezentanți în Parlament 
aproximativ egal. Acest sistem, care a avut meritul de a fi 
asigurat Austriei o remarcabilă stabilitate politică şi de a fi creat 
un adevărat consens în jurul Tratatului de Stat din 15 mai 1955, 
nu s-a destrămat decît în 1966. La această dată, Popularii con- 
duşi de Josef Klaus, cîştigînd majoritatea absolută, i-au trimis 
pe social-democrati în opoziție; ei au cunoscut la rîndul lor 
experiența opoziţiei din 1971 pînă în 1983, dată la care „Marea 
Coaliţie” a fost reactivată, menținîndu-se pînă astăzi. 

Ca şi CDU față de Zentrum, OVP a reușit să se 
impună față de fostul Partid Creştin Social şi chiar dacă a 
cunoscut o acerbă concurenţă din partea social-democratilor 
conduşi de cancelarul Kreisky, care au reuşit să cîştige din 
electoratul catolic, ÖVP a păstrat o mare influență în ţară. El 
se defineşte ca un partid profund democratic, dar imaginea 
sa în străinătate a fost umbrită de alegerea la preşedinţia 
Republicii, în 1986, a lui Kurt Waldheim, membru al Parti- 
dului Popular şi asupra căruia s-au adus numeroase şi teribile 
acuzații cu privire la activitatea sa din timpul războiului. 
Alegerea lui Thomas Klestil în 1992 trebuia să permită o 
depăşire a „afacerii Waldheim”, dar funcţia sa a fost umbrită 
de ridicolul unei situații de moravuri, putin conformă cu 
morala familiei propovăduită de partidul său. În schimb, 
Alois Mock, ministrul Afacerilor Externe de la finele anului 
1990, după ce condusese partidul timp de 10 ani, s-a bucurat 
de o mare autoritate morală. El apare ca fiind arhitectul de 
succes al referendumului din iunie 1994, prin care, cu 66,4% 
de voturi, Austria a aderat la Uniunea Europeană. Dar nu a 
ştiut să împiedice progresarea rapidă a unei drepte 
naționaliste şi puternice în alegerile din 9 octombrie 1994, în 
detrimentul celor două mari partide ale coaliţiei. 


Democrazia Cristiana Italiana, de la hegemonie la 
cădere. Partidul Crestin-Democrat a debutat în Italia anului 
1945 printr-o lungă perioadă de deținere a puterii, fără 

întrerupere, spre deosebire de Germania si Austria, pînă în 
1992. Istoria DCI se identifică cu aceea a Italiei şi cu aceea a 
Bisericii catolice din Italia. 

Partidul s-a constituit în clandestinitate prin strîngerea 
grupurilor provenite din popularismul sturzian şi din guel- 
fismul lui Piero Malvestiti, în jurul lui Alcide De Gasperi 
care a reunit cele două generaţii de militanti catolici la 
Milano, în casa lui Enrico Falck în august 1942, apoi la 
sfîrşitul lui septembrie. Trăgînd învätäminte din istoria 
mişcării catolice a secolului al XIX-lea, pe care o cunoștea 
foarte bine pentru că o studiase‘, din experiența sa trentină şi 
austriacă si din experiența PPI, al cărui ultim secretar politic 
a fost, înainte de a fi închis în 1926, el a căutat să-i strîngă 
laolaltă pe catolicii democrați, asociind diferitele straturi şi 
diversele aporturi nu numai ale popularilor şi guelfilor 
milanezi, ci şi ale tinerilor universitari ai Acţiunii Catolice şi 
ai Universităţii Catolice din Milano. În textele fondatoare 
„Ideile reconstructive ale Democraţiei creştine” (iulie 1943) 
şi „Programul Democraţiei creştine” (ianuarie 1944), el pune 
bazele unui Stat democratic, oferind Bisericii garanţia liber- 
tätii în acţiunile ei, dar departe de orice formă de clericalism. 
La acest catolic, care îi datora mult lui Lacordaire şi părin- 
telui Gratry, nu exista nici un fel de integralism. Biserica nu 
constituia pentru el decît inspiratoarea valorilor morale ale 
vieţii sociale. 

Partidul a jucat un rol determinant în aceşti ani nesi- 
guri dar cruciali, între 1943 şi 1945, în Sudul eliberat, creş- 
tindemocra ţii au participat la viața politică ce a renăscut, 
mulți dintre reprezentanții săi făcînd parte din guvernele 
Badoglio şi apoi Bonomi. Între 29 şi 30 iulie 1944, partidul 
s-a reunit pentru prima dată la Congresul de la Napoli pentru 
a adopta statutele şi pentru a alege Consiliul Naţional, De 
Gasperi devenind Secretarul său politic. În regiunile ocupate, 
responsabilii partidului acționau în clandestinitate, regă- 
sindu-se în Comitetele de Eliberare națională şi participînd 
la lupte, ca în cazul lui Enrico Mattei, conducătorul grupelor 

de partizani, Fiamme verdi. Reconstrucţia li se părea o operă 
imensă care trebuia să reuşească: principiile creştine trebuiau 
să fie temelia noului Stat şi a noii societăți. 

DCI a introdus în peisajul politic italian două ele- 
mente noi de o mare importanță. Primul a fost unificarea 
politică a catolicilor. La începutul anului 1945, Sfîntul Scaun 
a condamnat experiența catolicilor comunişti, reprezentată 
mai ales de Franco Rodano şi de filosoful Felice Balbo, care 
au încercat, împreună cu Partito della Sinistra Cristiana, o 
experiență originală. În preajma alegerilor din 1946, epis- 
copii şi-au înmulțit apelurile pentru a vota candidaţii „buni”. 
Acţiunea Catolică şi Curia erau totuşi divizate între cei care 
erau favorabili autonomiei laicilor pe tărîm politic şi cei ce 
doreau să-i aibă sub control. Dezbaterea arată că s-a ezitat 
mult în fața DCI-ului ca partid unic al catolicilor”. Gravitatea 
problemelor pe care guvernul trebuia să le rezolve nu putea 
uşura sarcinile: măsurile economice erau în mod inevitabil 
nepopulare, tratatul de pace nu putea fi favorabil, discuțiile 
privind constituția nu se puteau desfăşura fără tensiuni, toate 
într-un context internaţional din ce în ce mai tensionat între 
aliați. Poziţia lui De Gasperi era delicată. El vroia să asigure 
coeziunea păturii politice şi sociale a țării şi rămînea prudent 
față de comuniştii asociaţi la guvernare. Neliniştea ierarhiei 
sa agravat atunci cînd DC a pierdut voturi la alegerile 
municipale din 1947 şi, chiar dacă a fost vorba de o criză de 
încredere, niciodată nu s-a pus în mod serios în discuţie 
sprijinirea acestuia. În toamna anului 1947, tripartismul fiind 
realizat, constituţia fiind practic redactată, doctrina unificării 
catolicilor în jurul DC a devenit, timp de cincizeci de ani, 
crezul intangibil. În această chestiune Monseniorul Montini 
a jucat un rol important: el vedea aici şansa de a da țării o 
clasă conducătoare catolică şi să împiedice revenirea autori- 
tarismului în catolicismul italian, ancorîndul în viziunea 
democratică. 

Cu ocazia alegerilor din 1946 şi 1948, s-a format cola- 
teralismul Actiunii Catolice, a cărei campanie a fost de fapt 

cea a democrației creştine, cu o adevărată suprapunere. şi 
confuzie între acțiunile celor două organizații şi o mobilizare 
masivă a tuturor asociaţiilor catolice, al căror aport a fost 
determinant prin ajutorul logistic adus, parohie cu parohie, 
unui partid a cărui organizare nu era încă definită?. 
Rezultatul a fost răsunător. În 1946, DC obținea majoritatea 
relativă la alegerile pentru Adunarea Constituantă; dar, ca 
semn al influenței Bisericii, din cei 207 aleşi, 122 (58,93% 
din grupul parlamentar) proveneau din ACI. În 1948, cu 
48,5% din voturi, DC obținea majoritatea absolută în 
Camera Deputaţilor. În cadrul democraţiei parlamentare se 
afirma astfel „hegemonia catolică”. Putea fi considerat 18 
aprilie punctul de plecare sperat de atîtia episcopi? Permitea 
el fäurirea „noii creştinătăţi” datorită puterii politice 
indirecte a Bisericii? De fapt victoria era ambiguă fiindcă, 
datorită formidabilei mobilizări a Bisericii, ea revenea de 
fapt unui partid ai cărui conducători nu doreau să rămînă un 
simplu instrument. Preocupat să evite o clericalizare a 
regimului, De Gasperi a refuzat să guverneze singur şi şi-a 
deschis guvernul către partidele moderate numite „laice”. El 
se opunea astfel stîngii din partidul său, reprezentată de 
Giuseppe Dossetti, Amintore Fanfani, Giuseppe Lazzati, 
Giorgio La Pira şi de revista lor intitulată Cronache sociali, 
care dorea să profite de victorie pentru a construi un „Stat 
crestin””. Ei îi reprosau lui De Gasperi alianța cu partidele 
moderate, conservatoare, dar nu excludeau posibilitatea unei 
înțelegeri cu stînga socialistă. Congresul DC de la Veneţia 
din iunie 1949 a fost ocazia unei dure confruntări pe care De 
Gasperi a trecute cu bine. În 1951, Dossetti a renunțat la 
activitatea politică, alegînd sacerdotiu. 

18 aprilie 1948 a marcat sfîrşitul marilor lupte funda- 
mentale duse pentru apărarea democraţiei şi a bazelor cres- 
tine ale societăţii italiene. Bătăliile pentru Constituantă, 
pentru constituție, pentru primele alegeri legislative ale 
Republicii au fost cîştigate. De acum înainte, mobilizarea 
sistematică a maselor nu se mai putea face fiindcă ceea ce 

era important fusese păstrat, dar aceasta nu a împiedicat 
organizaţiile catolice să-şi menţină un caracter cuceritor şi 
truimfalist. Acţiunea Catolică şi-a întărit structurile sub 
Luigi Gedda, numit vice-preşedinte în 1949, apoi preşedinte 
în 1952, în timp ce Comitetele Civice, fondate în 1948 ca 
structură de coordonare în vederea companiei electorale, 
s-au dezvoltat, devenind un adevărat grup de presiune asupra 
parlamentarilor crestin-democrati. Papa Pius al XII-lea dorea 
să facă Italia mai creştină. Acesta era motivul nominalizării 
lui Gedda şi a intervenției Acţiunii Catolice în politică. 
Acesta era motivul lansării, în 1950, a „Cruciadei bunätätii” 
prin multiple predici ale părintelui iezuit Riccardo 
Lombardi, şi a „Mişcării pentru o lume mai bună” în 1952, 
condusă de acelaşi preot: caracterul său era universal, dar se 
detaşa ideea unei misiuni religioase ce viza în mod special 
Italia. Scopul era acela de a cuceri societatea, de a o remo- 
dela după idealul creştin. Pius al XII-lea rămînea obsedat de 
frica de comunism, alimentată de evenimentele din Europa 
Centrală si Orientală. În iulie 1949, un decret al Congregaţiei 
Sfîntului-Oficiu a ordonat excluderea de la Sfintele taine a 
celor care profesau doctrina „materialistă şi anticreştină”, 
decret steril care nu a desprins pe nimeni din Partidul 
Comunist şi nici nu a împiedicat alunecarea catolicilor spre 
stînga’. 

În această luptă, Partidul Creştin-Democrat a conti- 
nuat să beneficieze de sprijinul organizațiilor catolice. Basti- 
oanele lor electorale rămîneau regiunile unde practica si miş- 
carea catolică erau puternice: cu precădere în Veneția şi 
Lombardia. Studiile de sociologie religioasă au scos foarte 
bine în evidență legătura dintre practică şi votul Democrației 
Creştine!!. În sudul peninsulei, forța partidului era legată de 
votul femeilor şi de tradiţiile clientelare ale acestor regiuni, 
favorabile partidului de la putere. 

Acest partid era un partid de mase, aderentii lui 
crescînd de la 800000 în 1947 la 1200000 în 1952 şi 
1800000 în 1958, stabilizînduse ulterior la 1500000. Pe 

plan electoral, fără să poată da din nou „lovitura” ca în 1948, 
acesta reuşeşte să se menţină la un nivel ridicat: 40,1% în 
1953, 42,4% în 1958, 38,7% în 1976 şi 34,3% în 1987. Chiar 
dacă remarcăm o anumită scădere a procentului de voturi la 
alegeri, DCI a păstrat întotdeauna o confortabilă majoritate 
relativă şi puterea. Hegemonia catolică s-a instalat pe termen 
lung. Aceasta se sprijinea pe un mare partid interclasist, 
implantat în toate straturile societății. 

Democraţia Creştină a reuşit să-şi îmbunătățească 
organizarea sub conducerea lui Amintore Fanfani, secretar 
între 19541959. Ea mai beneficia şi de colateralismul mai 
multor organizații capabile să îi asigure prezenţa în diferitele 
componente ale societății: Acţiunea “Catolică, puternica 
Coldiretti, Confederaţia Naţională a Cultivatorilor fondată în 
1944 de Paolo Bonomi, foarte influentă în rîndul micilor 
proprietari şi fermieri, sindicatul CISL, Confederazione 
Italiana Sindicati Lavoratori, născută din ruptura unității 
sindicale în 1948, ACLIurile sau Associazioni Cristiane 
Lavoratori Italiani, structură parasindicală creată în 1944 
pentru a oferi o formaţiune şi o încadrare muncitorilor creş- 
tini angajaţi în sindicatul unitar. Totuşi, relaţiile cu ierarhia 
au fost rareori simple. Andrea Riccardi a arătat care erau 
diferitele curente ale Curiei şi neîncrederea pe care o inspira 
acest partid anumitor prelați, uneori judecat a fi incapabil de 
a stăvili comunismul. Am menţionat deja cazul alegerilor 
municipale de la Roma din 1952, cînd De Gasperi a refuzat 
ideea unei „liste civice”, deschisă dreptei, inclusiv neofas- 
cistilor: ea contravenea ideilor democratice ale DC şi liniei 
sale politice centriste. La 20 martie 1954, el a amintit la 
Consiliul Naţional al DC că aceasta nu era „un partid con- 
fesional, emanatia autorității ecleziale”, ci un partid laic. 
Revista iezuiţilor, Civiltà Cattolica, i-a dat o replică în 
numărul din 3 aprilie: De Gasperi era criticat pentru faptul 
de a fi subliniat mai mult autonomia partidului decît inspi- 
ratia sa creştină, de a nu fi reamintit că autonomia politică 
era limitată la obligativitatea de a se supune magisteriului. 

Articolul avea să fie corectat de papa însuși!?. Întreaga 
politică a lui De Gasperi veghea la definirea noului chip al 
Statului şi al democraţiei italiene prin autonomia partidului 
său. La rîndul său, Fanfani şi apoi Aldo Moro, a încercat să 
controleze tensiunile care existau în relația cu Vaticanul 
întărind structurile partidului, capabile de a-l elibera de 
influența Acţiunii Catolice. 

Or, dificultățile existau chiar în sînul Actiunii Cato- 
lice. Chiar din 1948, Giuseppe Lazzati făcea o contestaţie 
care reproşa insuficienta aprofundare a mesajului religios. 
La începutul lui 1948 şi la începutul lui 1949, polemica cu 
Luigi Gedda a fost dură cu privire la devierea AC-ului spre 
un teren aproape exclusiv politic. Tineretul a fost zguduit de 
crize: plecarea, în 1952, a preşedintelui tineretului din 
GIAC, Carlo Carretto, care s-a retras la Frätiorii lui Charles 
de Foucauld; demisia noului preşedinte, Mario Rossi, în 
1954 a avut de asemenea un mare răsunet: el refuza o 
Biserică angajată în politica de dreapta şi preconiza noi 
forme de apostolat, care să iasă din cadrul tradițional al paro- 
hiei. De fapt, criza era profundă; ea provenea din amploarea 
transformărilor economice şi sociale ale țării, după cum o 
arată evoluția populaţiei active. Lumea satelor se präbusea, 
migrațiile dădeau naştere la un proletariat urban, societatea 
de consum se dezvolta în mod brutal. Biserica a simțit 
repede pericolul”, dar nu a ştiut să se adapteze, păstrînd 
structurile apostolatului şi un limbaj propriu unei societăți 
predominant rurale. Acțiunea Catolică nu a ştiut să facă față 
problemelor apărute în urma unei schimbări aşa de brutale şi 
a permis ca noile experienţe să se dezvolte în afara ei. În 
1954, la liceul Berchet din Milano a fost creată Gioventù 
Studentesca de către Luigi Giussani, care a luat o amploare 
diocezană şi interdiocezanä. Acest preot deosebit de 
carismatic'“ propunea o activitate reînnoită care avea să dea 
naștere în 1969 la Comuniune si Eliberare, o formă nouă de 
agregatie în cadrul Bisericii, în timp ce AC, aflînduse în 
criză, nu mai deţinea monopolul asociationismului catolic. 

Un exemplu de tensiune între partid şi Biserică este 
dat de problema deschiderii către stînga, politica „centro-si- 
nistra”, între 1954 şi 1963. Prelati ai Curiei, episcopi s-au 
ridicat, sprijinindu-se pe curentele de dreapta ale DC, 
împotriva oricărei evoluţii, iar călătoria preşedintelui Repu- 
blicii, Giovanni Gronchi, la Moscova, în 1960, a fost aspru 
criticată de cardinalul Ottaviani, pe atunci însărcinat al Sfîn- 
tului Oficiu. Politica de deschidere a lui Ioan al XXIII-lea a 
permis ca în 1962, după Congresul de la Napoli, Fanfani să 
formeze un guvern de centru-stînga, beneficiind de ,,abti- 
nerea favorabilă” a Partidului Socialist. Apoi, acesta a intrat 
în primul cabinet al lui Aldo Moro, format la 4 decembrie 
1963, care a durat pînă la 5 iunie 1968, conferind Italiei o 
excepțională stabilitate politică. 

În afara problemei privind relaţiile cu Biserica, DCI 
era preocupată de trei mari probleme: împărțirea partidului 
în curente, importanța Partidului Comunist în sistemul 
italian, sciziunile anilor 1970. 

Unitatea acestui mare partid era doar formală. În 
spatele fațadei de unitate a catolicilor italieni, s-a instalat un 
întreg, arhipelag de curente si de orientări’, cu granite 
nesigure şi schimbătoare, reunite în jurul unor personalități, 
reviste, uneori al unui program politic. Fenomenul a apărut 
de pe vremea lui De Gasperi, el însuşi situîndu-se pe poziţii 
centriste, în timp ce dreapta moderată era reprezentată de 
Stefano Jacini, iar aripa de stînga era organizată de către 
Giovanni Gronchi şi mai ales de Giuseppe Dossetti şi de 
revista Cronache Sociali. Acest fenomen s-a accentuat după 
moartea fondatorului: curentul sindical şi Base la stînga, 
Iniţiativa Democratică la centru stînga, apoi din aceasta din 
urmă s-au desprins Doroteenii grupaţi în jurul lui Aldo 
Moro, care sfirseste prin a-şi strînge proprii săi „moroteeni”, 
Primavera în jurul lui Giulio Andreotti... Schitarea istoriei şi 
geografiei acestor curente este imposibilă în acest caz: chiar 
şi un volum ar fi insuficient pentru a trata acest arhipelag 
veşnic în mişcare, ale cărui limite se fixau, se deplasau, se 

întrepătrundeau în funcţie de interesele politice sau sociale, 
dar şi de personalităţile şi strategiile individuale. Pentru a 
dezorienta şi mai mult, chiar şi pe cel mai atent observator, 
trebuie să spunem că marile curente în număr de şapte sau 
opt în timpul Congresului, se divizau ele însele în orientări 
secesioniste. 

Acest sistem de curente era, fără îndoială, inevitabil în 
acest mare partid dominator, interclasist, ce cumula interese 
profesionale dintre cele mai diverse, detinînd puterea, pe o 
lungă perioadă de timp, într-o țară unde tradiția clientelarä 
era puternică, mai ales în Sud. După 1964, el a fost întărit şi 
semi-institutionalizat prin desemnarea pe bază paritară a 
forurilor partidului, putîndu-se vorbi de „curentocraţie”. A 
avut totuşi şi merite: semn al vitalitätii partidului, a cărui 
unitate era garantată atît de legătura confesională, de pre- 
siunea Bisericii care se îngrijea de evitarea sciziunilor, cît şi 
prin deținerea puterii, existența curentelor împiedica divi- 
zarea; flexibilitatea lor, capacitatea lor de adaptare, transfor- 
mismul lor, au favorizat pătrunderea partidului într-o socie- 
tate ea însăşi în mişcare, contribuind, fără îndoială, la longe- 
vitatea lui; din 1975 ei au ştiut, de asemenea, să integreze 
noile curente, cum ar fi Movimento popolare, provenit din 
Comuniune şi Eliberare, condus de Roberto Formigoni pînă 
în 1987 şi apoi de Giancarlo Cesana. 

Dincolo de luptele uneori obscure, aporturile aduse de 
unele curente au fost importante pe plan cultural şi ideo- 
logic: dossettismul şi concepţia sa despre rolul creştinilor în 
politică, Base si reflectiile sale privind democraţia, Aldo 
Moro şi concepția sa despre Stat şi despre relaţiile cu 
Partidul Comunist, iar mai recent Roberto Ruffilli şi reforma 
de Stat şi Rocco Buttiglione, discipol al filosofului Augusto 
Del Noce, ideolog al Comuniunii şi Eliberării, precum şi 
locul catolicilor în societate. Mai trebuie să amintim cele trei 
congrese „culturale” de la San Pellegrino din 1961, 1962 şi 
1963, care se ocupau de societatea industrială, de raportul 
Stat-Economie, de Mezzogiorno, de democraţie'S, cel de la 

Perouse din 1972" şi importanţa revistelor cu o longevitate 
mai mult sau mai puțin asigurată, cum ar fi Cronache sociali 
(19471951), La Discussione, fondată în 1953 de De 
Gasperi, Libertas a lui Guido Gonella (19521953), politica 
d'Oggi în care scria Domenico Ravaioli şi crestin-democratii 
„republicani şi de stînga” (1945-1948), Civitas, o strălucită 
revistă de studii politice fondată în 1919 de Filippo Meda, 
întreruptă de perioada fascistă şi reluată în 1949 de Paolo 
Emilio Taviani. Toată această nebuloasă creştin-democrată 
(la care se poate adăuga activitatea şi filosofia lui Pietro 
Scopola şi a sa Lega Democratica în anii 1970 şi 1980) era 
îmbogăţită de dialogul permanent dintre partid şi cultura 
italiană. 

Dar viciile sistemului erau mult mai nocive prin con- 
secintele lor. Cel mai grav este fără îndoială faptul de a fi 
provocat îndepărtarea reprezentanților acestor curente de 
realitățile țării şi chiar de ale partidului, ametiti fiind de deli- 
ciile şi de otrava luptelor interne. Politicii ca serviciu şi mi- 
siune, care trebuia să apere principiile şi obiectivele deter- 
minate, i s-a substituit o politică tacticiană, făcută din com- 
promisuri, din manevre ce vizau găsirea „convergenţelor” 
uneori „paralele”, conform faimoasei formule a lui Aldo 
Moro în ceea ce priveşte relaţiile cu PCI. Incapabili de a 
răspunde la întrebările timpurilor, aceste curente au căutat să 
ocupe locuri, nu să definească o adevărată politică. Un 
exemplu de absurditate la care a condus ,,courantismul” este 
oferit de „manualul Cencelli” din 1968. Este vorba de un 
document de lucru, fără caracter oficial, datorat unui secretar 
zelos, dar care dezvăluie abuzurile la care a condus jocul 
curentelor; el stabilea o veritabilă împărțire a ministerelor 
între curente, funcţie de importanța primelor şi de forța 
numerică a ultimelor: „Cifrele congreselor se reflectau cu o 
precizie milimetrică asupra distribuirii sarcinilor publice”, 
observă Marco Follini, care vorbeşte cu ironie de „ştiinţă 
exactă”'5. Interesul Statului era uitat. Un asemenea sistem nu 
putea conduce decît la închiderea responsabililor între lume 

politico-politicianä si ruptura cu tara, care putea observa o 
altă consecință a confruntărilor pe plan intern: incapacitatea 
de a duce o politică, frecvenţa crizelor politice şi valsul gu- 
vernelor, încurajat de votul secret din Parlament. Sistemul 
împrăştia nişte otrăvuri redutabile. Între acestea, nu lipsită de 
importanță era partitocratia, termen care exprimă confiscarea 
democraţiei de către partide, diferitele sectoare ale vieții na- 
tiunii, de la televiziunea publică, spitale, trecînd prin căile 
ferate şi întreprinderile naţionalizate, fiind literalmente 
împărțite (se vorbeşte de „lottizzazione”) între diferitele 
partide, ca nişte bucăți de pradă ce permiteau întreținerea 
clientelei electorale. 

Această derivă fusese identificată foarte devreme de 
Luigi Sturzo care, pînă la moartea sa în 1959, a întreținut o 
polemică permanentă împotriva partitocratiei şi a corupției. 
Chiar de la revenirea sa în Italia, în 1946, el a făcut un apel 
la „moralizarea vieții publice” printr-un articol publicat la 3 
noiembrie în L’Italia: „A da funcții în Stat sau în organisme 
publice unor persoane incompetente este imoral; a mări 
numărul posturilor de funcționari fără să fie necesar este 
imoral, a abuza de influența pe care o ai şi de postul de 
consilier, deputat, ministru, lider sindical (...) este imoral”. 
Dar el a fost redus la un fel de nou exil interior, ce a constat 
într-o pioasă şi respectuoasă tăcere creată în jurul lui. Într-un 
discurs rostit în Senat la 20 februarie 1954, rechizitoriu pro- 
fetic împotriva derivelor deja perceptibile în tînära 
Republică Italiană, el se prezenta ca o „Casandră neascul- 
tată”, dar adăuga imediat: „Dacă aş tăcea, aş avea senti- 
mentul de a nu-mi fi făcut datoria”. El reproşa partidelor 
faptul că îşi depăşesc limitele competențelor şi nu mai joacă 
rolul de mediator între putere şi cetăţeni. 

Cea. de-a doua mare problemă provine de la puterea 
politică şi culturală a Partidului Comunist. 

Situaţia Italiei a fost bine definită de formula „bipar- 
tismului imperfect”!”, adică a unui regim dominat de două 
partide de masă, Democraţia Creştină şi Partidul Comunist, 

care adunau mai mult de 60% din corpul electoral şi chiar 
73,1% în 1976. Toate celelalte partide aveau mai putin de 
19%, cu excepția Partidului Socialist (14,3% în 1987). Din 
acest motiv, situaţia era blocată, realizarea unei veritabile 
alternante, după modelul englez sau german, fiind imposibilă 
fiindcă PCI era un .... Partid comunist. Chiar modernizat şi 
detaşat de Moscova (din anii 1970), el rămînea un contra- 
exemplu electoral comod. Era tentant să te serveşti de acest 
lucru pentru a strînge o majoritate relativă, iar DC a uzat de 
acest aspect fără să-şi dea seama că în felul acesta se 
închidea în capcana detinerii neîntrerupte a puterii, lipsind 
Republica Italiană de unul din stîlpii democraţiei: alternanța. 
Libertatea de mişcare era de fapt inexistentă. PCI, caracte- 
rizat de dubla sa natură („doppiezza”), revoluționar în teorie, 
moderat în practică, deşi îndeplinea condiţiile pentru a-şi 
exercita puterea, nu putea să ajungă la ea. Bucuriile şi neca- 
zurile democrației creştine italiene provin, cel puţin în parte, 
din absența unei social-democratii puternice. 

Alternantei imposibile i se preferau formule fine şi 
alambicate, cum ar fi „compromisul istoric” lansat de Enrico 
Berlinguer în 1973 şi reluat de Aldo Moro. Amîndoi căutau 
o etică socială comună fondată pe un anticapitalism rezo- 
nabil şi pe apărarea democraţiei împotriva terorismelor. 
După alegerile din 20 iunie 1976, care plasaseră cele două 
partide aproape la egalitate (38,7% pentru DC, 34,4% pentru 
PC), a fost format un guvern monocolor DC condus de 
Giulio Andreotti, bazat pe „non-neîncrederea” dintre parti- 
dele numite din „arcul constituţional”, adică partidele isto- 
rice antifasciste. Acesta a fost guvernul „abținerilor”. Într-un 
climat de radicalizare a terorismului italian, s-a născut în 
martie 1978 noul guvern Andreotti, numit „solidaritate 
națională”. Chiar în ziua cînd s-a prezentat în fața Camerelor 
pentru a obține investitura, la 16 mai, Moro a fost răpit de 
teroriştii Brigăzilor Roşii. Începeau cele 55 de zile de 
„închisoare”, unul din episoadele cele mai dramatice ale 
istoriei Italiei contemporane, care s-a sfîrşit cu asasinarea 

omului de Stat. Moartea sa a adus o lovitură ireparabilă în 
procesul de găsire a unei soluții de reînnoire republicană, din 
cauza asocierii, indirecte la început, a PCl-ului cu acest 
episod. Berlinguer a fost izolat, iar DC a fost din acel 
moment dominat de Andreotti, care a devenit adevăratul 
punct de referință în deținerea puterii. Formarea guvernului 
de către socialistul Bettino Craxi, în 1983, demonstra mai 
degrabă o manevră politică decît găsirea unei alternative. 

În sfîrşit, cea de-a treia mare dificultate pentru DCI au 
fost anii 1970, caracterizați de mai multe evenimente de o 
importanță atît de mare, încît acest deceniu apare astăzi drept 
un moment de cotitură. Se pare că partidul n-a ştiut să le 
abordeze cu eficiență. 

Anii 1970 se caracterizează prin violență politică, 
rezultat al transformărilor economice şi sociale brutale pe 
care ţara le-a suferit, provocînd o formidabilă mutație în 
sînul societăţii italiene. După explozia studențească dintre 
1967-1968 şi toamna fierbinte a lui 1969, după un val de 
greve şi de manifestări, „anii de plumb” au fost marcați de 
dublul terorism al extremei drepte (atentatele din Piazza 
Fontana de la Milano în 1969, din gara din Bologna în 1980) 
Şi al extremei stîngi, reprezentată de Brigăzile Roşii. Acest 
terorism a culminat cu răpirea şi asasinarea lui Aldo Moro. 
Dacă primul tip de terorism era orb şi lovea la întîmplare în 
mulțime, cel de-al doilea ataca în special personalitățile 
reprezentative. Toate partidele au fost vizate şi-şi plîngeau 
victimele, dar tributul plătit de Democraţia Creştină, mai 
ales prin „sfera catolică”, este considerabil. Dintre victime 
fac parte preşedintele Actiunii Catolice, Vittorio Bachelet, 
profesor la Universitatea din Roma, jurnalistul Walter 
Tobagi, senatorul si universitarul Roberto Ruffilli. Partidul şi 
guvernul au reacționat cu fermitate, situîndu-se pe o linie 
dură. Democraţia Creştină şi aliaţii săi au fost cei care au dus 
bătălia împotriva instituţiilor republicane şi au ştiut să o 
stăpînească fără ca vreodată principiile fundamentale ale 
democraţiei să fie amenințate. Totuşi, multe din drame n-au 

fost niciodată elucidate, mai ales în ceea ce priveşte 
atentatele atribuite extremei drepte, iar strategia teroristă a 
reuşit să blocheze proiectul lui Berlinguer şi al lui Moro, 
care ar fi putut conduce la o reînnoire politică. În acest sens, 
anul 1978 pare să fie o dată de referință. Şi data alegerii unui 
papă neitalian, ba mai mult, polonez. 

Paul al VI-lea, care a murit la cîteva luni după Moro 
(6 august 1978), era profund ataşat de DC, cu care 
împărtăşea o concepție comună privind omul ca bază şi scop 
al democraţiei. Dar ţinea la autonomia sferei politicului față 
de sfera religiei. Ca Papă, el menținea o anumită rezervă şi 
distanță care nu excludeau însă o atenție deosebită acordată 
evoluţiilor democrației creştine şi problemelor peninsulei. 
Calvarul lui Aldo Moro a fost propriul său calvar, o 
încercare trăită intens. La 2 aprilie, el a lansat un apel politic 
ca Moro să fie cruțat, iar la 22 aprilie a trimis, fără nici un 
rezultat, o scrisoare răpitorilor, sub semnătura lui. El a ţinut 
să fie prezent la ceremonia de înmormîntare care a avut loc 
pe 13 mai la Saint-Jean du Laetran: un gest profund 
simbolic, omagial, adus unui prieten martirizat, gest de 
susținere a democraţiei italiene şi mai putin a democrației 
creştine, care nu a ştiut nici să prevină răpirea, nici să-şi 
salveze şeful. Lui Paul al VI-lea ia urmat la scurt timp Ioan 
Paul I care, şi el, era originar din Veneţia, vechi tărîm al 
mişcării catolice şi fieful electoral al DC. Ioan Paul al II-lea, 
ales la 16 octombrie, a susținut în mai multe rînduri 
implicarea creştinilor în politică (mai ales prin discursurile 
ținute la Loreto pe 11 aprilie 1985), propovăduind unitatea 
lor politică si susținînd inițiativele Conferinţei Episcopale 
Italiene şi ale preşedintelui acesteia, cardinalul Ruini, de 
asemenea vicar al Romei, care mergeau pe această direcţie. 
În acelaşi timp, atenţia lui s-a concentrat asupra mişcărilor 
laicilor, ca de exemplu Comuniune şi Eliberare, mai 
capabile, după părerea sa, de a difuza mesajul Bisericii într-o 
societate din ce în ce mai secularizată. 

Anii 1970 au fost cei ai unei secularizări accelerate, 
caracterizată prin modificarea comportamentelor individuale 
Şi o scădere considerabilă a influenţei Bisericii. Ca mărturie 
stă legea privind divorțul, votată în 1971, şi mai ales 
referendumul care a avut loc la 12 mai 1974 privind acest 
subiect. Rezultatul, 40,7% pentru abrogarea legii şi 59,30% 
în favoarea menţinerii ei, era o înfrîngere mortală pentru 
Biserică şi pentru DC care, cu sprijinul lui Amintore 
Fanfani, sa angajat pu ternic în campanie. Catolicii s-au di- 
vizat pentru prima oară după Eliberare, iar un grup de inte- 
lectuali si de sindicalişti strînşi în jurul lui Pietro Scoppola, 
Raniero La Valle, Luigi Macario, au spus „nu” abrogării. În 
1981, referendumul privind legea în favoarea avortului s-a 
finalizat cu 68% voturi pentru menținerea ei. În acelaşi timp, 
asistăm la sfîrşitul colateralismului organizaţiilor Actiunii 
Catolice sub efectul curentului sinodal. În aceste mişcări, 
care fuseseră nişte agenţi electorali foarte eficienţi ai DC, se 
auzeau critici severe la adresa unui partid considerat ca 
simplu gestionar al puterii şi mai putin investit cu idealul 
creştin. În cadrul acestora exista tentatia pentru „alegerea 
religioasă”, concentrarea pe spiritual şi social, care amintea 
de poziţia catolicilor de la sfîrşitul secolului al XIX-lea şi de 
neîncrederea lor în sfera politicului”. DCI îşi vedea 
autonomia întărindu-se. Aceasta nu a dus la o mai mare 
eficiență şi cu atît mai puţin la o mai mare atenţie acordată 
problemei morale. 

Ciriaco De Mita, secretar politic între 1982 şi 1989, 
un meridional din regiunea Irpina, format la Universitatea 
Sacré-Coeur din Milano, care se sprijinea pe curentul de 
stînga al partidului, a încercat cîteva reforme pe o linie mai 
laică şi mai liberă, în sensul unei anumite moralizări în 
funcţionare: el trimitea comisari în marile oraşe, însărcinați 
să controleze distribuirea legitimatilor de membri. Dar, 
prizonier al sistemului, practicînd el însuşi clientelismul, 
operaţiunea sa n-a fost decît o „tencuială” neterminată. Din 
alianța socialistului Bettino Craxi, plasat în fruntea 

guvernului între 1983 şi 1987, cu grupurile ostile lui De 
Mita, a rezultat trioul Craxi-Andreotti-Arnaldo Forlani 
(acesta din urmă ales secretar al DC în 1989, în timp ce 
Andreotti forma cel de-al şaselea guvern al său), infernalul 
CAF, după părerea multor ziarişti, care poartă o imensă 
responsabilitate în deriva etică a Republicii Italiene. Dar apa 
în care se dezvolta „balena albă”, după formula ironică care 
desemna, în Italia, Democraţia Creștină, devenea, dacă nu 
bîhlită, cel putin din ce în ce mai agitată. Căderea Zidului 
Berlinului şi a regimurilor comuniste, transformarea PCI- 
ului într-un fel de partid social-democrat, deci slăbirea 
adversarului, extinderea banditismului mafiot şi înmulţirea 
atentatelor spectaculoase, costînd viața unor personalități 
respectabile şi chiar venerate, de la generalul Dalla Chiesa la 
judecătorii Falcone şi Borsellino, disfunctionalitätile Statu- 
lui, dificultățile economice şi şomajul, persistenta problemă 
meridională, înmulțirea „afacerilor”, fiecare din aceste fapte 
cumulînd efectele proprii, a contribuit la grăbirea seismului. 
Criticile s-au înmulţit în sînul Bisericii, vizînd un partid ai 
cărui conducători uitaseră principiile etice de bază, fără ca 
principiul unitar să fie totuşi pus în discuţie. În Nord au 
apărut forte noi, prin Liga venețiană fondată în 1983, „mama 
tuturor ligilor” după părerea fondatorului ei, Franco 
Rocchetta, apoi Liga lombardă şi altele, iar din 1990, Liga 
Nordului care a minat pozițiile DC, avînd în fruntea ei un şef 
populist, demagog şi carismatic, Umberto Bossi, care a ştiut 
să dreneze perfect nemulțumirile, temerile şi ranchiunele, 
fluturînd stindardul etno-nationalismului’!. 

Norii sau strîn s deasupra „balenei” pînă cînd furtuna 
a izbucnit, iar ea a fost ucisă. La alegerile din martie 1992, 
ea obținea încă 29,7% din sufragii, în martie 1994, putin 
peste 11%, şi 10% la alegerile europene din iunie. Între timp, 
operaţiunea „mîinile curate” declanşată la 17 februarie 1992 
la Milano de procurorul Saverio Borrelli şi judecătorul 
Antonio Di Pietro, a scos la iveală un regim de corupție 
sistematică, vorbindu-se de rangetopoli (cetate a bacsisu- 

rilor) şi chiar de cleptocratie”. Magistraţii i-au scos din 
funcţie pe politicienii şi partidele responsabile de această 
situație, în principal Partidul Socialist şi Partidul 
Creştin-Democrat. Punerea sub acuzare a lui Giulio 
Andreotti în 1993 a subliniat amploarea dezastrului, în 
măsura în care acest animal politic, supranumit Volpe 
(vulpea) sau /noxidabilul, de 34 de ori ministru între 1946 şi 
1991, de şase ori preşedinte al Consiliului, s-a identificat cu 
partidul său. Dubla acuzare de corupție şi de colaborare cu 
mafia (şi chiar apartenență), traduce drama DCI, a cărei 
compromitere este evidentă”. Trebuie să privim cu prudență 
acuzațiile bazate în special pe mărturiile mafiotilor ,,cäiti”, 
cazul nefiind încă judecat. Dar poate mai grav decît aceste 
acuzații este bilanțul unei gestiuni care demonstrează o 
distorsiune între principiile creştine ale acțiunii politice 
definită ca act de caritate şi multe din comportamentele indi- 
viduale. Tot atît de sever poate fi criticată distorsiunea între 
viziunea asupra lumii aşa cum reiese ea din programul creş- 
tindemocrat şi realitatea serviciilor publice ruinate, a fon- 
durilor publice delapidate sau deturnate, a regiunilor jefuite: 
este suficient să ne gîndim la scandalul privind zonele dis- 
truse de seisme şi niciodată reconstruite în ciuda deblocărilor 
sumelor necesare, dispărute în oceanul corupției. Singura 
prezență creştin-democrată aflată azi în fruntea Statului, 
preşedintele Republicii, Oscar Luigi Scalfaro, recunoştea în 
august 1993 în fața adunării Comuniunii şi Eliberării de la 
Rimini că „generaţia noastră, generația mea, a păcătuit grav” 
şi lansa un apel la politica văzută ca serviciu. 

Deci, putem vorbi de sfîrşitul Democraţiei Creştine în 
Italia? Deocamdată se impun două observații. 

Mai întîi, revenirea în forță a intervențiilor Bisericii 
Catolice în politica italiană. Observatia este cu atît mai 
frapantă cu cît după Vatican II aceasta avusese tendința să se 
îndepărteze. Această revenire s-a manifestat chiar de la 
sfîrşitul anilor 1980 prin fondarea Şcolilor de Formare cu 
Angajament Social şi Politic. Prima a fost creată la Palermo 

de către părintele Bartolomeo Sorge, în contextul particular 
al Siciliei; era vorba de Institutul de Formare Politică Pedro 
Arrupe. Anul următor, cardinalul Martini a înfiinţat la 
Milano o Şcoală diocezană. În 1992 existau aproximativ 200 
pe întreg teritoriul. Obiectivul era de „a da un suflet poli- 
ticii”, adică de a face ca şi competența tehnică să se sprijine 
pe o viziune asupra omului şi pe un program privind socie- 
tatea. Formînd oameni noi, aceste şcoli au încercat să se 
opună degenerescentei spiritului public. Episcopii au multi- 
plicat documentele ce urmau această direcţie: nota pastorală 
La Formazione all'impegno sociale e politico de la Confe- 
rința episcopală (CEI) din 1989, reflectiile episcopilor 
lombarzi, Educare alla partecipazione sociopolitica (1989) 
şi cele ale episcopilor din Veneţia, Per un'Educazione 
cristiana alla politica în 1993. 

În fața uraganului Mâini curate care a zdruncinat 
partidul, Biserica a urcat în prima linie. Pe de o parte pentru 
a biciui Liga Nordului, acuzată de a fi dorit să distrugă 
unitatea țării, de a fi dăunat principiului de solidaritate şi de 
a fi promovat neoliberalismul economic. Ziarul episcopa- 
tului, Avvenire, revista iezuiţilor, La Civiltà Cattolica, au 
publicat articole foarte dure, iar Săptămîna Socială a Cato- 
licilor Italieni din 1993 a fost consacrată „Identității natio- 
nale, democraţiei şi binelui comun”?*. În preajma alegerilor 
din martie 1994, Avvenire a dus o campanie dură împotriva 
lui Silvio Berlusconi şi a mişcării sale, Forza Italia. În 
acelaşi timp, CEI, prin vocea preşedintelui său, cardinalul 
Camillo Ruini, a apărat principiul, intangibil pentru el, al 
unității catolicilor în jurul DC. El l-a spus şi l-a repetat în 
raportul său la Consiliul permanent al CEI din 22 martie 
1993, în Mesajul său din 30 iunie, în ajunul Adunării 
Constituante a crestin-democratilor care avea să decidă 
transformarea partidului, cu o nouă denumire, Partidul 
Popular Italian. Conţinutul acestui mesaj, intitulat Semnifi- 
catia prezenţei reînnoite şi unite a creştinilor în viața 
socială şi politică, a fost reiterat în foarte multe intervenții 

publice. Papa însuşi a intrat în acest joc cu scrisoarea sa 
către episcopi intitulată „Despre responsabilitätile catolicilor 
în fața provocărilor momentului istoric actual” din 6 ianuarie 
1994: el arăta aici existența unei „profunde reînnoiri sociale 
şi politice”, dar fără să uite „tot ceea ce catolicii, împreună 
cu alte forțe democratice, au făcut pentru binele Italiei” şi 
afirma necesitatea „unei forte de inspirație creştină”. Acuzat 
de susținerea PPl-ului lui Martinazzoli, el a profitat de o 
întîlnire cu jurnaliştii (24 ianuarie), pentru a preciza cu 
prudență: „Eu nu aş spune «unitatea politică a catolicilor», ci 
mai degrabă «unitatea catolică în politică». Ceea ce este cu 
totul altceva. Aceasta vrea să spună că este vorba de 
conținut, de principii, de valori, de care toți catolicii trebuie 
să fie preocupați în mod egal. Aş spune chiar mai bine: 
«unitatea catolicilor în domeniul politicii»”. Cu cîteva zile 
înainte de alegerile din 15 martie, el a făcut publică „Marea 
rugăciune pentru Italia şi împreună cu Italia” care cerea 
italienilor să se arate „demni” de moştenirea lor catolică şi să 
o exprime în viața lor prezentă, individuală, familială şi 
socială, în economie şi în politică”. 

Dar Biserica din Italia este astăzi incapabilă să reali- 
zeze mobilizările de la sfîrşitul anilor 1940 şi 1950, de na- 
tură semi-militară, sub o conducere centralizată. După bă- 
tăliile pierdute cu divorțul şi cu avortul, extinderea seculari- 
zărilor, scăderea ratei de natalitate, devenită cea mai scăzută 
din lume, scăderea procentului catolicilor practicanți, de la 
70% în 1950 la mai putin de 30% în 1991, şi a consacratilor, 
puterea de influență a Bisericii nu mai era aceeaşi. Ba mai 
mult, chiar în sînul ei pozițiile sînt diverse. Se ştie că dezba- 
terile sînt vii în CEI şi că Ruini este departe de a strînge 
majoritatea episcopilor, mulți dintre conducătorii mişcărilor 
sau ale revistelor reproşează ierarhiei de a fi fost prea 
timorată în fața compromisurilor democraţiei creştine, mai 
ales la sfîrşitul anilor 1980, şi consideră că nu mai poate fi 
salvată. Bătălia dusă pentru unitatea catolicilor este, aşadar, 
o nouă bătălie pierdută pentru Biserică. 

A doua observaţie: împărțirea politică a catolicilor 
italieni este un fapt. 

Curentul DC a supraviețuit, dar sa divizat. Mino 
Martinazzoli a fondat PPI în ianuarie 1994, la 75 ani după 
fondarea primului PPI, pe baza revenirii la Sturzo. Mario 
Segni, fiul unui fost preşedinte al Republicii DC, fondase în 
mai 1993 Alleanza Democratica. Învingător în referendumul 
din 18 aprilie 1993, care introdusese importante reforme 
instituționale ce vizau transformarea vieții politice, el a dat 
impresia, pentru un timp, că este o posibilă soluție. Dar 
drumul ezitant, imposibilitatea de al determina pe cardinalul 
Ruini să accepte o înțelegere cu ex-comunistii, l-au făcut să 
eşueze. Înțelegerea făcută cu PPI, Pactul pentru Italia, a 
suferit în martie 1994 înfrîngerea anunțată, amplificată cu 
ocazia alegerilor europene care au urmat. Înfrîngerea din 
martie este cu atît mai gravă cu cît partidul a fost doborît de 
sistemul majoritar într-un singur tur. Majoritatea deputaţilor 
şi a senatorilor aleşi au fost aleşi datorită slabei reprezentări 
proporționale păstrate în noul sistem electoral. 

Reînnoirea PPI părea blocată, în ciuda schimbării 
oamenilor şi ideologiei operată prin Carta 93 elaborată la 
îndemnul lui Raffaele Cananzi, Alberto Monticone, amîndoi 
foşti preşedinţi ai Actiunii Catolice, al lui Leopoldo Elia, 
Rosy Bindi, Maria Eletta Martini, şi prin aprofundarea 
filosofiei sturziene în jurul lui -Gabriele de Rosa. Dar eşecul 
electoral a venit prea repede, imediat după crearea sa, fără 
a-i lăsa timp să se pregătească, iar odată cu eşecul au venit si 
divizările din interior. După retragerea lui Martinazzoli, 
Rocco Buttiglione a fost ales secretar la 29 iulie 1994, în 
urma unui Congres în care divergentele au fost clar marcate, 
iar acuzaţia de clerico-moderantism mult fluturată. Noul 
secretar şi-a exprimat dorința de a reda identitatea PPI-ului, 
de a face din acesta un partid al familiilor şi al claselor 
mijlocii, de a dialoga atît cu dreapta cît şi cu stînga pentru a 
fi, începînd cu centrul, elementul federator. Libertatea sa de 
manevră în peisajul politic italian este limitată. Dar această 

politică de alianțe fără exclusivitäti, cu excepția neo- 
fasciştilor, a adus rezultate bune la alegerile municipale din 
toamna anului 1994, oferindu-i PPI-ului o influență locală 
purtătoare de speranțe pentru el, dacă reuşea să facă o 
adevărată transformare internă. 

La stînga se situează Rete, creată de Leoluca Orlando, 
primar al oraşului Palermo. Provenit din DC, el este un 
produs complex al Şcolii de Formare din Palermo. În ciuda 
unui scor triumfal în alegerile pentru primăria oraşului 
Palermo din 1993, Orlando, prins de afaceri, nu a reuşit să 
dea un impuls organizaţiei sale, al cărei viitor, cu doar 1,9% 
în martie 1994, părea să fie limitat. Pe de altă parte, la aceste 
alegeri s-au angajat, în polul progresist, personalități catolice 
cum ar fi istoricul Pietro Scoppola, judecătorul Giuseppe 
Ayala, economistul Romano Prodi, liderul creştinilor sociali 
Ermanno Gorrieri. 

La dreapta sa constituit Centro Cristiano Demo - 
cratico (CCD), fondat în ianuarie 1994 de Pier Ferdinando 
Casini, Francesco D’Onofrio şi alții, provenind din DC. El 
s-a raliat lui Berlusconi înaintea alegerilor, ceea ce i-a per- 
mis să aibă 44 de deputați. Definindu-se ca „aripa catolică a 
moderatilor”, se dorea singurul partid al dreptei moderate pe 
care îl putea crea preşedintele Consiliului. Era vorba despre 
o soluție după modelul francez, curentul rezultat din rîndul 
DC integrîndu-se într-un grup conservator. 

Dintre toate încercările de a continua curentul DC, 
doar PPI este recunoscut, deocamdată, de UEDC. 

În această situație, electoratul s-a dispersat. Dacă, con- 
form unui sondaj, 45% dintre catolicii practicanți au rămas 
fideli PPI-ului, 24% au plecat la Forza Italia, 15% la stînga. 
Aleanza Nazionale, versiunea modernizată a neofascismului, 
a captat o parte dintre aceştia, ca şi Liga de altfel. Aceasta 
are în sînul ei un pol catolic dinamic, condus de Irene 
Pivetti, astăzi preşedinte al Camerei Deputaţilor: trecută prin 
Acţiunea Catolică, formată la Universitatea Sacre Coeur, ea 
reprezintă un catolicism integralist, străin de tradiția DC. 

Situaţia actuală din Italia ne aminteşte de aceea a 
anilor 1923-1924. Hegemonia creştin-democrată a luat sfir- 
şit, iar unitatea catolicilor în jurul DC, impusă după cel de-al 
doilea război mondial de către Montini şi De Gasperi, apare 
ca un caz de excepție în istoria catolicismului italian. Se 
remarcă din nou, la stînga, acțiunea unui grup minoritar 
într-o grupare progresistă; la centru, crestin-democratii, 
fideli temelor sturziene, reiau tradiția popularistă: la dreapta, 
apariția clerico-moderantismului, care putea deveni majo- 
ritar printre catolici; eforturile depuse de Berlusconi pentru a 
da atenţie cerințelor Bisericii, crearea unui Minister al 
Familiei şi al Solidarităţii Sociale încredințat unui catolic, 
Antonio Guidi, atenția majorității parlamentare față de 
problemele şcolilor catolice, participarea unui număr mare 
de catolici la această majoritate, interesul pe care îl arată 
Comuniunea si Eliberarea, schimbarea tonului în Avvenire şi 
amabilitätile recente ale cardinalului Ruini, toate acestea ne 
amintesc de abandonarea primului PPI de către Sfîntul 
Scaun sau, ceea ce corespunde şi mai bine situației actuale, 
de Pactul Gentiloni din 1913 prin care Biserica îi oferea 
sprijin condiționat lui Giolitti. Aici este fondul dezbaterilor 
şi problema: revenirea în forță a clerico-moderantismului şi 
dispariția popularismului. Este revenirea unei vechi dez- 
bateri pe care prăbuşirea Italiei între 1943-1945 şi unitatea în 
jurul Democraţiei Creştine o lăsase provizoriu deoparte. 


Succesul catolicismului politic în Elveţia. Elveția 
oferă paradoxul unei serioase pierderi a coeziunii blocului 
catolic față de perioada Kulturkampf şi a strategiei de 
apărare a catolicismului, a unei mari distantäri, dacă nu chiar 
a unei rupturi, realizate după Conciliul Vatican II, între 
Biserică şi Partidul Catolic, dar în acelaşi timp, un 
remarcabil succes al catolicismului politic. După război, el 
era întruchipat de Konservativ Volkspartei der Schweiz care, 
în 1957, a luat denumirea de Konservativ Christlich-Soziale 
Volkspartei der Schweiz, şi a realizat în 1970 o importantă 

reformă, devenind Christlisch Demokratische Volkspartei 
der Schweiz (Parti Démocrate Chrétien în cantoanele 
francofone şi Partito Democratico-Cristiano Popolare în 
cantoanele italianofone). Asumîndu-şi în mod oficial 
legătură cu DC, partidul sublinia distantarea de episcopat şi 
dorea o deschidere confesională. El a reuşit acest lucru, în 
ciuda menținerii partidului numit Evangelische Volkspartei, 
care fusese fondat în 1919, dar care nu a reuşit niciodată să 
iasă dintr-o stare vegetativă (2,3% din voturi în 1979). 
Totuşi, acest partid interclasist, al cărui electorat este 
echilibrat între toate păturile societății, a păstrat o bază 
sociologică catolică: jumătate dintre catolicii elveţieni 
votează pentru el, dar numai 5% dintre protestanti?;. 

Crestin-democratii au reuşit să se .integreze în Statul 
federal, ajungînd în 1953 să fie la egalitate cu Partidul Radical 
în cadrul Consiliului federal. În 1959, formula de guvernare 
numită „formula magică”, şi astăzi în vigoare, a atribuit cîte 
două locuri fiecăruia din cele trei mari partide, socialist, radical 
şi creştin-democrat, cel de-al şaptelea loc revenind Partidului 
Țăranilor, Mestesugarilor şi Burghezilor (devenit ulterior 
Uniunea Democratică de Centru). Reprezentarea sa în Consiliul 
Naţional este, din 1950, de aproximativ patruzeci de locuri din 
200, procentajul electoral fiind în jur de 20% (21,1% în 1971, 
18,5% în 1991), dar cu deosebiri puternice între cantoanele 
reformate şi cantoanele catolice. 

Reforma DC din Elveţia a fost durabilă. Ea a dus la 
reintegrarea catolicilor în societatea politică, mişcare 
simbolizată în 1973 de eliminarea articolelor de excepție 
introduse în constituția federală pe vremea Kulturkampf-ului. 


Poziţiile dominante stabile: 
Democraţia Creştină în Benelux 


Belgia oferă exemplul reînnoirii în cadrul unei conti- 
nuitäti a prezenței catolicilor în politică. Tezele creştin-de- 

mocrate s-au întărit prin transformarea vechiului partid 
catolic întrun Partid Social - Creştin la îndemnul lui Paul 
Van Zeeland. Programul de Crăciun 1945 se îndrepta 
întrun sens reformist moderat. Noul partid se dorea nou, 
deconfesionalizat (era trecerea de la Blocul Catolic la 
Partidul Social-Creştin), deschis tuturor, credincioşi sau atei, 
cu condiţia aderării la valorile morale şi sociale ale crești- 
nismului; structurile sale erau transformate radical; de acum 
se adera în mod individual, nu prin „Stander”. El încă 
rămînea însă „coroana stilpului catolic”, susținut de 
monarhie (partidul ceruse reîntoarcerea lui Leopold al HI- 
lea), Biserică şi femei, votul femeilor fiind introdus în 1948. 
Cardinalul Van Roey s-a angajat puternic în favoarea unității 
politice a catolicilor şi a fost înțeles. Sperantele unei noi 
formațiuni, Uniunea Democratică Belgiană, care visa să-i 
adune pe creştini şi socialişti într-un soi de laburism, au 
eşuat: ea nu a reuşit să obțină mai mult de 2% din voturi în 
1946. PSC sa impus pe termen lung ca partid al tuturor 
catolicilor, avînd cel mai puternic electorat în rîndul 
practicantilor: în 1968, aceştia din urmă şi-au dat în mare 
parte votul lor, chiar 92,7% în Flandra”. 

Sprijinit puternic de marile sindicate catolice, iar la 
sate de Boerenbond, PSC a urmat tradiția ocupării puterii. 
Situînduse deasupra barierei de 40% din voturi, între 
1946-1961, obţinînd chiar majoritatea absolută în 1950 cu 
47,68%, el a fost prezent în toate guvernele, cu excepția 
perioadei 1954-1958. În 1954 a suferit un eşec relativ 
(41,1%) şi făcea o vie opoziție legislaţiei învățămîntului, 
ostilă şcolilor catolice. El a revenit la putere în 1958, a 
impus „Pactul şcolar” din 20 noiembrie, instaurînd un 
echilibru împăciuitor. Din 1965 a pierdut din electorat, 
situîndu-se între 30-40%, ceea ce încă reprezenta o valoare 
bună, asigurîndu-i un loc de frunte în guverne. Confruntat cu 
problema lingvistică, el a ştiut să se adapteze: în 1945, cînd 
accentul se pusese pe caracterul unitar al Regatului si al 
partidului, PSC a recunoscut clivajul comunitar. În timp ce 

primul ministru, Gaston Eyskens, începea crearea a trei mari 
regiuni, partidul se reorganiza în februarie 1968. El s-a 
împărţit în două formaţiuni, Christelijke Volkspartij (CVP) 
în Flandra, unde electoratul îi era favorabil, şi Parti Social- 
Chrétien (PSC) în Valonia. S-au prevăzut foruri de condu- 
cere comune, ceea ce nu a împiedicat apariția unor faze mai 
delicate în conducere. Aceste transformări atît de importante, 
atît pentru partid cît şi pentru țară, au fost realizate de doi 
tineri şefi, Wilfried Martens, care reprezenta curentul 
popular şi flamand al CVP, şi Charles Nothomb pentru PSC, 
în timp ce Leo Tindemans şi apoi Martens, care s-au aflat în 
fruntea guvernelor, au supravegheat delimitarea regiunilor 
pe bază lingvistică. Fost animator al Federaţiei cercetasilor 
catolici flamanzi, apoi activist în cadrul Mişcării Munci- 
toreşti Creştine, Jean-Luc Dehaene, ministrul Reformelor 
Institutionale din 1981, şi prim-ministru după 1992, a avut 
sarcina delicată de a pregăti formarea unui Stat federal şi de 
a controla nenumăratele probleme puse în momentul în care 
încercările separatiste deveneau din ce în ce mai puternice. 
În 1991, Vlaams Blok, extrema dreaptă flamandă, a devenit 
o adevărată forță electorală, confirmată de alegerile euro- 
pene din 1994 (12,6%) avantajată de spargerea unui Front 
National Valon (7,9%). Presiunea acestor forte noi si färi- 
mitarea electoratului au dus la o redimensionare a partidelor 
din DC, cäzute pe plan national sub 30%: la 12 iunie 1994, 
CVP a obținut 27,4% din sufragii în colegiul electoral 
olandofon; PSC 18,8% în colegiul electoral francofon; 
creştin-socialii 31,1% în colegiul electoral germanofon. Ei 
nu au încetat totuşi să domine viața politică belgiană. Belgia 
rămîne un tărîm electoral pentru Democraţia Creştină. 


Situaţia în Luxemburg prezintă cîteva asemănări. 
După cel de-al doilea război mondial, ChristlichSoziale 
Volkspartei (CSV) a luat locul Partidului Conservator, 
Rechtspartei, şi a cîştigat alegerile din 1945, strîngînd 41% 
din voturi. De atunci, partidul ocupă o poziție dominantă, în 

ciuda unei dispersări a electoratului: în 1994 a obținut 
31,41%. El reprezintă axa tuturor guvernelor, dînd pînă în 
1974 toți prim-miniştrii, apoi, după o scurtă perioadă 
liberală, între 1979-1984% îl găsim în fruntea guvernului pe 
Pierre Werner, iar între 19841994, pe Jacques Santer, acesta 
din urmă fiind numit preşedinte al Comisiei Europene 
începînd din ianuarie 1995. Aceste guverne sînt guverne de 
coaliţie fie cu liberalii fie, cel mai adesea, cu socialiștii. 

Şi în Olanda, după eliberare s-a format un nou partid, 
Katholieke Volkspartij (KVP). El a găsit în stabilitatea siste- 
mului verzuiling forța succesului. Sustinut de dinamismul 
Bisericii olandeze şi de decizia episcopatului, a cărui 
dispoziție administrativă din mai 1954 asupra „Catolicului în 
viaţa publică a zilelor noastre” este o puternică ilustrare, de 
presa catolică dinamică, de sindicatele şi nenumăratele aso- 
ciaţii confesionale, el avea 429 000 de adepţi în 1955, iar 
procentajul la alegeri s-a situat întotdeauna peste 30% din 
voturi. În 1946 a făcut o alianță cu socialiștii, cu care a 
format pînă în 1958 guvernele rooms-rood, asociindu-i pe 
„roşii şi pe catolici”. 

Anii şaizeci au adus o ruptură. Punerea în discuţie a 
verzuiling-ului, decompartimentarea societăţii, slăbirea 
practicii religioase, transformarea Bisericii din Olanda sub 
efectul conciliului Vatican II sînt elementele principale. În 
1964, 84% dintre catolici votau încă pentru KVP, iar în 1972 
mai erau doar 53%. La alegerile legislative din acel an nu a 
strîns decît 17,8% din voturi, iar guvernul a fost format de 
socialistul progresist Joop Den Uyl. Partidele confesionale 
protestante au cunoscut în aceeaşi perioadă o cădere 
importantă, Uniunea Creştin Istorică scăzînd de la 8,6% în 
1963 la mai putin de 4% în 1972; Partidul Antirevolutionar 
se menținea în jur de 9%. În 1968, încercarea unei fracțiuni 
stîngiste a KVP-ului de a fonda Partidul Politic al Radica- 
lilor, expresia unei aripi a Democraţiei Creștine mai aproape 
de opţiunile socialiștilor, a eșuat. 

Această situație nouă în istoria politică a Olandei 
contemporane a obligat partidele de inspiraţie creştină să se 
apropie şi să se unească. În 1971 a fost elaborat un program 
comun pentru cele trei partide. Acest program făcea referire 
expresă la creştinism, propunînd o politică inspirată din 
Evanghelie. El pregătea, ca şi documentul comun din 1972, 
„Spre o societate conştientă de responsabilitätile ei”, unifi- 
carea organică realizată în 1975, prin formarea unei federaţii 
numite Apelul Creştin-Democrat (CDA). În fruntea sa se 
afla liderul KVP, Andries Van Agt. Această structură 
interconfesională a permis declinul fiecăruia dintre partidele 
confesionale, fără să renunţe la o inspiraţie clar biblică, 
rezumată de sloganul electoral scos în față în 1977 „niet bij 
brood alleen” („nu numai pîine”). Cu cele 31,9% din voturi 
şi 49 de aleşi, el a putut redeveni axa coalitiilor guvernamen- 
tale, în principal cu dreapta liberală, dar şi cu socialiştii, mai 
ales în 1989. Viaţa politică olandeză a fost, începînd din 
1977, amplu dominată de liderii CDA: Van Agt, care a 
condus guvernul pînă în 1982, apoi Ruud Lubbers, fost 
preşedinte al studenților catolici, între 19821994. 

Anul 1994 marchează oare un moment de turnură în 
viața politică olandeză? Istoricului îi lipseşte detașarea 
temporală indispensabilă pentru o analiză corectă a celor trei 
momente electorale: municipale, legislative, europene, care 
sau su ccedat din martie pînă în iunie, cu rezultate contra- 
dictorii. Evenimentul major rămîne plecarea de la putere, la 
dorința sa, a lui Ruud Lubbers, după 12 ani de conducere a 
guvernului. Foarte popular, considerat ca fiind „primul 
ministru ideal” de către 44% dintre olandezi, retragerea sa a 
fost urmată de un fel de cutremur electoral: după ce a avut 
dificultăți la alegerile municipale, CDA a suferit o puternică 
înfrîngere la cele legislative: 22,2% din voturi, cu 13 puncte 
mai putin față de alegerile precedente din 1989, şi doar 34 de 
aleşi în loc de 54. Mai multe motive pot fi luate în 
consideraţie: uzura puterii, dificultățile economice şi sociale, 
stîngăcia succesorului lui Lubbers aflat în capul listei la 

CDA, Eko Brinkam. Cauzele eşecului sînt greu de avansat, 
cu atît mai mult cu cît în iunie CDA şi-a revenit în mod 
spectaculos, apropiindu-se de nivelul său de altă dată cu cele 
30,8% din sufragii, dar în cadrul alegerilor europene, fără 
miză națională, care nu au mobilizat decît 35% din totalul de 
alegători. Olanda rămîne, ca şi Italia, un teren de studiu 
privilegiat. 

Tinuturi de misionarism ale democrației creştine 


Succesul efemer din Franţa 


Fondată în 1944, avîndu-l pe Maurice Schumann ca 
preşedinte şi Robert Bichet ca secretar general, rezultat al 
experiențelor creştin-democrate dinainte de război, Mişcarea 
Republicană Populară ocupă în istoria politică a Franței un 
loc singular. Pentru prima dată, catolicismul politic în opti- 
unea sa creştin-democrată ajungea la puterea unui mare par- 
tid, strîngînd aproximativ un sfert din electorat: peste 25% 
din voturi, 144 de aleşi în toamna anului 1945, 28,2% şi 160 
deputaţi la 2 iunie 1946, 25, 9% şi 156 aleşi la 10 noiembrie 
1946. Fiind un partid interclasist, a ştiut să atragă 18% din 
electoratul muncitoresc. Echipele sale rurale şi muncitoreşti 
erau deosebit de active, mai ales acestea din urmă, care erau 
animate de sindicalistul Paul Bacon, ministru al Muncii între 
1950-1952, apoi între 1953-1954, 1955-1956, 1956-1958 şi 
după revenirea generalului de Gaulle, din iunie 1958 pînă în 
mai 1962. El a adunat, de asemenea, votul feminin, în 1951 
electoratul său fiind pînă la 60% feminin. Previziunea lui 
Georges Bidault din 1944 s-a concretizat, aşa cum fusese 
consemnată în memoriile lui Charles d'Aragon, La 
Résistence sans héroisme: „Alegerile vor avea loc peste 
cîteva luni; femeile vor vota. Noi vom fi 100 în Cameră şi, 
mai ales, nu uitaţi: în numele Tatălui şi al Fiului şi al Sfîn- 
tului-Duh”. Noul partid se situa la centru-stînga. Respingînd, 
contrar celorlalte partide creştin-democrate europene cu care 
nu-şi dorea o relaţie privilegiată!, referința confesională 
explicită, MRP sublinia, în schimb, caracterul său republican 

şi acceptarea valorilor din 1789. Fără îndoială că în aceasta 
constă importanța sa: medierea lui a permis recunoaşterea 
definitivă a Republicii democratice de către catolicii fran- 
cezi. Poziţiile sale erau îndrăznețe, predicînd nationalizäri 
importante şi vorbind de „revoluție prin lege”: Manifestul 
din noiembrie 1944 afirma: „Noi dorim o revoluţie. Această 
revoluţie presupune o economie dirijată de un Stat eliberat 
de sub puterea banului, precum şi naționalizarea industriilor- 
cheie, a monopolurilor private şi a creditului”. Economia 
dirijată, planificarea, democraţia socială realizată prin „con- 
siliile în care reprezentanţii profesiunilor desemnați în mod 
liber de diverse sindicate vor participa la conducerea fiecărei 
ramuri a economiei”, acestea erau marile linii ale acestui 
program îndrăzneț în plan economic şi social. 

Dar MRP nu a fost niciodată un partid de mase: fiind 
fondat pe arhivele sale, Pierre Letamendia a strîns 125000 de 
membri în 1946 şi 29000 în 1949. Pe plan electoral, refluxul 
a venit repede şi în proporție importantă: 15% din voturi şi 
82 deputați în 1951; 11% în 1956 (71 deputaţi), 11% în 
noiembrie 1958, dar numai 55 de aleşi; în noiembrie 1962 nu 
a mai obținut decît 8,9% din voturi şi 37 deputați. 

Se ştie în ce măsură cultura politică franceză, o cultură a 
separării de credință, a afacerilor şi a domeniului politic, face 
dificilă afirmarea unui partid revendicîndu-se sau doar inspi- 
rîndu-se din creștinism. Şi în ciuda eforturilor sale de a se 
degaja de eticheta confesională lipită de detractorii lui, MRP a 
fost, în parte, victima unei anumite imagini clericale. În 1973, 
Etienne Borne avea să dea o lecţie în Democraţia modernă, 
organul Centrului Democrat: în țara „care a fost cea a 
precursorilor şi pionierilor săi, democraţia creştină, în ciuda 
episoadelor explozive dar scurte, a întîmpinat cele mai multe 
dificultăți în a se instala, în mod durabil, în realitatea politică”. 

MRP s-a izbit de specificul laic al Franței. Declinul 
său pînă aproape de dispariţie în 1967 se datorează faptului 
că nu a putut depăşi trei tipuri de contradicții. 

Prima contradicție provine chiar din programul său. În 
ciuda caracterului progresist, el dădea impresia unui zid de 
apărare împotriva comunismului. De fapt, între 19451946 el 
era singurul partid pentru care moderatii şi dreapta puteau 
vota. Refacerea forțelor de dreapta, mai mult sau mai putin 
viguroase după 1947, a dus la dispariția rapidă a unei părți 
din electoratul lui. Contrar CDU-ului sau DCI-ului, el nu a 
reuşit să se stabilească în zona de centru-dreapta, în ciuda 
evoluţiei sale conservatoare din ce în ce mai pregnantă. 
Formula lui Georges Bidault — „a face o politică de stînga cu 
un electorat de dreapta” — demonstra mai degrabă o gimnas- 
tică politică îndrăzneață decît o analiză politică realistă. Ea 
îndepărta MRP-ul de cerințele etice pe care le afişa la 
început, cu riscul de „a-şi pierde sufletul”, după cum nota 
François Mauriac în BlocNotes la 28 mai 1954. Marele 
scriitor catolic a denunţat, nu fără exces, „eşecul spiritual”. 
La 7 mai, el scria această frază formidabilă: „Creştin-demo- 
cratii de la putere au trădat, după părerea mea, vocaţia lor, 
care era de a demonstra acest adevăr: politica nu se poate 
sustrage moralei. Devenind stăpîni, oamenii MRP-ului l-au 
făcut de ocară”. La 15 noiembrie 1954, el mai adăuga: 
„Democraţia creştină franceză, depozitara, în 1944, a visului 
nostru pe care îl reprezenta în mod nesperat, sa raliat opt ani 
mai tîrziu cu M. Laniel în această filosofie consolantă care 
nu aştepta nimic de la acest normand, nimic în afara unei 
strategii geniale care, după un lung drum sîngeros, ne-a dus 
la Dien Pien Phu”. Raționamentul lui Mauriac, în rigiditatea 
sa, subliniază contradictia dintre speranţele de la început şi 
constrîngerile vieţii politice din timpul celei de-a IV-a 
Republici. În timp ce în alte părți ale Europei partidele 
democraţiei creştine ocupau o poziţie centrală, între un pol 
liberal şi un pol social-democrat (sau marxist ca în Italia), 
MRP-ul rămînea prizonierul sistemului bipolar din timpul 
Revoluţiei franceze. Denuntat de dreapta că ar fi complice al 
stîngii, referintele sale religioase îl făceau suspect pentru 

aceasta din urmă şi nu a ştiut să integreze gaullismul pentru 
a sparge această dialectică dreapta/stînga. 

Aici apare a doua contradicţie. Istoria relațiilor 
tumultoase ale MRP-ului cu generalul de Gaulle ar merita să 
fie scrisă, într-atît se amestecă sentimentele (admiraţie, 
afecțiune, neîncredere, neînțelegere) cu calculele politice. 
Pierre Pflimlin este un bun martor al acestor relaţii 
complexe, agitate, contradictorii. El recunoaşte în Memoriile 
sale: „Începînd cu 1958, deciziile mele importante au fost 
luate în raport cu generalul de Gaulle, singurul mare om pe 
care l-am întîlnit în viața mea publică. Regret profund că în 
ciuda unor mari concordante, divergentele privind 
problemele esenţiale m-au silit să mă îndepărtez de el”. 
Fiind chemat să guverneze în aprilie 1962 împreună cu alți 
patru membri ai MRP, acesta se temea de o alunecare spre 
puterea personală şi de a nu fi „condamnat să aleagă, mai 
devreme sau mai tîrziu, între supunere şi ruptură”. 

Ruptura a avut loc în două reprize. În 1946, MRP-ul 
care se prezenta ca un „partid al fidelității” față de de Gaulle, 
a refuzat să-l urmeze cînd acesta s-a retras de la guvernare în 
20 ianuarie 1946 pentru a protesta împotriva derivei spre un 
regim senatorial. Judecînd metodele sale drept autoritare şi 
neîmpărtăşind concepția sa despre Stat, MRP a ales 
colaborarea cu comuniştii si socialiștii. După această 
ruptură, MRP nu şi-a mai revenit. El a suferit concurența, 
dezastruoasă pe plan electoral, a Adunării Poporului Francez 
dorită de generalul de Gaulle. S-a închis în logica rupturii 
refuzînd, în 1947, principiul dublei apartenente MRP/RPF, 
forțînd, în felul acesta, personalități ca Edmond Michelet, 
Louis Terrenoire şi Marcel Prelot să plece. A doua ruptură 
s-a produs la 15 mai 1962, în urma conferinței de presă 
numită a „volapiickesperanto”, în care şeful Statului a 
criticat sever cîteva aspecte privind reconstrucția europeană. 
Cei cinci miniştri ai MRP-ului, Paul Bacon, Maurice 
Schumann, Robert Buron, Joseph Fontanet, Pierre Pflimlin 
au părăsit guvernul lui Georges Pompidou în ciuda 

eforturilor generalului de a-i reține“. Decizia de a demisiona 
a fost luată în grabă, după o insuficientă analiză a discursului 
preşedintelui Republicii, sub impulsul emoţiilor. Această 
decizie a dăunat foarte mult MRP-ului pe de o parte, şi 
construcției europene pe de altă parte, marginalizînd partidul 
de inspirație creştin-democrată, închizîndu-l pe de Gaulle în 
propria sa logică. Incapacitatea MRP-ului şi a generalului de 
Gaulle de a se înțelege a privat țara de o unificare socială 
pentru refacerea vieții politice si a împinse spre dreapta. 
Dar MRP-ul lui Pierre-Henri Teitgen, al lui André Colin, 
François de Menthon, Jean Lecanuet, îşi menținea 
neîncrederea fatä de adunärile legislative, fatä de modul de 
tratare, considerat cinic, a crizei algeriene, fatä de ostilitatea 
arătată Europei. De această neînțelegere a generalului de 
Gaulle ne vorbesc numeroase scrieri ale protagonistilor, care 
dezvăluie un antigaullism pătimaş?. Se ştie totuşi ce datora 
de Gaulle filosofiei lui Jacques Maritain şi doctrinei sociale 
a Bisericii catolices, iar la începuturile celei de-a V-a 
Republici, crestin-democrati precum Maurice Schumann si 
MarieMadeleine.Dienesch sau unit cu cei care i se raliaseră 
în perioada RPF-ului. 

Această împărțire în sînul familiei creştin-democrate 
dezvăluie o a treia contradicţie cu care MRP-ul s-a con- 
fruntat. Partid de inspirație creştină dar aconfesional, el a 
realizat, la început, unitatea crestin-democratilor cu cîteva 
excepții: vechii crestin-democrati din PDP, cei ai Tinerii 
Republici, în special Marc Sangnier, militantii din cadrul 
ACJF, ai CFTC’. Totuşi, el nu a reuşit niciodată să-i adune 
pe toți catolicii angajaţi în politică. Nici chiar pe cei care 
proveneau din Rezistență. Astfel, René Pleven, un fost con- 
ducător al ACJF-ului, catolic „albastru” din departamentul 
breton al Coastelor de Nord, care jucase un rol foarte mare 
în Franța Liberă, a fost atras de Uniunea Democratică şi 
Socialistă a Rezistenței (UDSR), ca şi Eugène Claudius- 
Petit, care provenea din Tînăra Republică şi din rîndurile 
rezistenței creştine provenite din mişcarea de Apărare a 

Franței. Ulterior, a fost abandonat de cei care s-au alăturat 
generalului de Gaulle, de cei care-şi găsiseră familiile natu- 
rale „moderate”, conservatoare; în stînga, i-a pierdut pe unii 
militanti atraşi de Pierre Mendès France. Reprosul major pe 
care François Mauriac i l-a făcut a fost acela de a-l fi 
combătut şi de a fi năruit speranțele de reînnoire a politicii 
pe care el o reprezenta. Atacurile sale amare din Bloc-Notes 
s-au alăturat sarcasmului lui Emmanuel Mounier şi Jean 
Marie Domenach care contestau însăși ideea unui partid 
creștin-democrat. 

Fără să fie un partid al Bisericii, el a beneficiat de 
sprijinul discret al ierarhiei şi chiar, în iunie 1951, de cel al 
L'Osservatore Romano, al cărui redactor şef, Federico 
Alessandrini, considerînd RPF-ul drept „vag transformism al 
dreptei”, scotea în față modelul italian de unitate politică a 
catolicilor. Dar această intervenţie nu a avut niciodată vreo 
influență. Electoratul său era practicant. Un sondaj din 1952 
indică că 79% din alegătorii săi vin regulat la slujbele 
religioase. Dar aici MRP-ul s-a împotmolit: din 100 de 
practicanți doar 54% aveau încredere în el, 20% votînd 
pentru independenţi, iar 18% pentru RPF. Or, în 1956, MRP 
nu mai strîngea decît 34% dintre practicanți. La alegerile 
prezidenţiale din 1965, doar 20% dintre ei au optat pentru 
Jean Lecanuet, în timp ce 66% l-au preferat pe de Gaulle iar 
8% pe François Mitterand. Mai putem vedea că harta sa 
electorală, cu zonele de forță în Bretania, Alsacia, 
Haute-Savoie, Tara Bascilor, Haute-Loire şi cîteva departa- 
mente izolate, nu se suprapune exact pe aceea a practicii 
religioase. O parte din ţinuturile creştinătăţii au rămas relativ 
indiferente față de MRP, cum ar fi sudul Masivului Central 
sau Loara atlantică. Pierre Letamendia notează că „regiona- 
lizarea votului pentru MRP este rezultanta regionalizării 
forțelor vii ale catolicismului francez”, dar la care se adaugă 
un factor de „cultură politică” în regiunile aşa-zis catolice în 
funcţie de pre-existenta unei culturi creştin-democrate sau a 
unei culturi moderate, conservatoare, chiar naționaliste, ca în 

Vendée. În schimb, MRP-ul sa putut implanta p uternic şi 
durabil în departamentele „indiferente” pe plan religios, cum 
ar fi Marna, Drôme, l’ Ain, în Ardenni, dar unde liderii locali 
eficienți au reuşit o implantare solidă imediat după război, 
captînd votul antimarxist şi reuşind să-l păstreze. 

El nu a beneficiat de colateralismul organizaţiilor 
sindicale. Deşi Gaston Tessier manifesta o afinitate în acest 
sens, iar un număr de militanti si de cadre proveneau din 
CFCT, incompatibilitatea dintre responsabilitätile sindicale 
şi politice a fost decisă la îndemnul grupului de Re- 
construcție, constituit în 1945 de tinerii din federatiile mun- 
citoreşti şi din Sindicatul General al Educaţiei Naţionale 
(SGEN). În aceste grupuri, ulterior angajate la stînga 
(mendesism, Frontul Republican în 1956, PSU, CEDT în 
1964), ostilitatea față de MRP era clară. „Aerul Franței nu 
valorează nimic pentru un partid catolic”, avea să constate 
Paul Vignaux’. 

Declinul MRP-ului na putut fi împiedicat nici de 
entuziasmul şi devotamentul militantilor săi, nici de efortul 
remarcabil de gîndire, rar întîlnit întrun partid politic. Acest 
efort a fost făcut şi de L'Aube pînă în 1952 şi mai ales de 
Etienne Borne, „conştiinţa MRP-ului”, cum spunea despre el 
cu afecțiune François Mauriac (Bloc-Notes, 3 august 1958). 
Autor al raportului doctrinal la cel de-al X-lea Congres din 
1954, el identifica MRP-ul cu democraţia de inspiraţie 
creştină ale cărei teme erau aprofundate în Terre humaine, 
apoi în France-Forum, fondat în 1957 împreună cu Henri 
Bourbon, Joseph Fontanet, Jean Lecanuet şi MauriceRené 
Simonnet. El a contribuit astfel la perpetuarea tradiției de 
cercetare intelectuală proprie democraţiei de inspirație 
creştină din Franța. 

MRP-ul, care se intitula cu mîndrie în 1945 „Partidul 
celei de a IV-a Republici”, era în 1958 identificat cu regimul 
decăzut, aşa cum în urmă cu treisprezece ani Partidul Ra- 
dical fusese pentru cea de a III-a Republică. Batjocurile care 
l-au copleşit i-au acoperit realizările, rezumate de Jean 

Lecanuet, ultimul său preşedinte, în timpul celui deal XXI - 
lea Congres de la Touquet, la 9 mai 1964: „MRP, în 
douăzeci de ani de existență, şi-a îndeplinit misiunea sa 
esenţială. El a protejat Franța de subversiunea comunistă, a 
deschis o eră a progresului social, a pus bazele Europei unite 
şi a separat pentru totdeauna spiritualul de reactionar. El a 
permis, în toată această perioadă, ralierea la Republica 
tradiției spiritualiste, atît în moravuri cît şi în inimi”. 

Fără să fi jucat un rol dominant de tipul celui jucat de 
Partidul Radical înainte de 1940, MRP-ul a participat la 
toate guvernärile (cu excepţia a trei) între 1945 şi 1958. El a 
acționat mai întîi în cadrul tripartismului împiedicînd un 
tâte-ă-tâte marxist, apoi în cadrul celei de-a Treia forțe în 
coaliția cu socialiştii, pînă cînd axa majorității s-a deplasat 
spre centru-dreapta. Oamenii din MRP au ocupat un loc de 
prim rang în politica familiei prin Robert Prigent, în recon- 
cilierea franco-germană şi în făurirea Europei prin Robert 
Schuman care rămîne omul datei de 9 mai 1950, în moder- 
nizarea agriculturii prin Pierre Pflimlin între 1948 şi 1951 şi în 
modernizarea industriei prin Jean-Marie Louvel între 1950 şi 
1954, în aplicarea unei democraţii sociale prin crearea dele- 
gatiilor personalului propusă de Francine Lefebvre, deputat 
de Paris, şi prin activitatea lui Paul Bacon la Ministerul 
Muncii timp de aproximativ zece ani, în căutarea instituțiilor 
stabile şi în apărarea fermă a democraţiei prin Pierre Pflimlin 
în 1958 şi Robert Lecourt, care a fost preşedintele Curţii 
Europene de Justiție. Apărător al şcolii catolice, el a acceptat 
legea lui Charles Barangé, dorită de RPF şi de moderați, care 
permitea şcolilor libere să primească ajutoare, dar care l-a 
costat ruptura cu a Treia forță. În eşecurile politicii colo- 
niale, responsabilitätile sînt grele, de la Paul CosteFloret la 
Jean Letourneau, implicați în războiul din Indochina 
împreună cu Georges Bidault. Fiind Ministrul Afacerilor 
Externe, acesta din urmă a acceptat în august 1953 depozitia 
sultanului Mohammed Ben Youssef al Marocului şi s-a 
stabilit pe poziții naționaliste, apărînd pînă la capăt Algeria 

franceză şi intrînd în rîndurile desperados din OAS. În ochii 
opiniei publice şi ai lui Mauriac — care exclama, în noiembrie 
1957, „cît sînge vărsat în toți aceşti ani în care Democraţia 
Creştină a făcut parte din guvernarea Franței!” — astfel de 
poziții au ascuns intențiile liberale şi politice de deschidere 
ale lui Robert Schuman în Tunisia şi în Maroc, apoi acelea 
ale lui PierreHenri Teitgen, Robert Buron, Pierre Pflimlin. 

În 1962, după ieşirea sa de la guvernare, MRP-ul a 
eşuat în încercarea sa de a face să renască, la legislativele 
din noiembrie, o a treia forță: cu 8,9% din voturi şi 36 de de- 
putati din 465, nu mai avea puterea de influență. În urma 
Congresului din La Baule (1963), a fost introdusă strategia 
de grupare a centrului sub egida noului său preşedinte, Jean 
Lecanuet. Aceasta a condus la formarea Comitetului de Stu- 
dii şi de Legătură a Democraților, la încercarea de a crea „o 
mare federație democrată şi socialistă” şi de a promova can- 
didatura lui Gaston Defferre la alegerile presedintiale din 
1965. Această tentativă eşuînd din cauza dezacordurilor 
asupra învățămîntului liber şi a relațiilor cu comuniştii, 
Lecanuet s-a prezentat şi a înregistrat un succes remarcabil, 
cu 15,85% din voturi, la balotaj cu generalul de Gaulle. În 
aprilie 1966, el a creat, la Lyon, Centrul Democrat (CD), 
continuator al MRP-ului, dar care se dorea deschis, mai ales 
față de independenţi şi de radicali. În dinamica campaniei 
prezidenţiale, el a încercat să dea un impuls centrismului 
„majoritar”, acţiunii politice fondate pe idealul democratic, 
pe reformă, pe respingerea dogmatismului. Concepţia sa pri- 
vind acțiunea politică este foarte bine rezumată de rolul pe 
care îl atribuia France-Forum-ului, al cărei caracter original 
trebuie subliniat, fiind o revistă a DC, însă independentă de 
forurile conducătoare ale partidului. Ea trebuia, spune el 
într-o scrisoare adresată lui Etienne Borne şi Henri Bourbon în 
iulie 19661, „să ocrotească libera exprimare a deosebirilor 
autentice şi să permită confruntări loiale, înfruntări lipsite de 
sectarism”, să fie un loc pentru dialog, acel „dialog care ajută 


1. vue 

Dar Centrul Democrat a avut o existență electorală 
limitată (12,6% în 1967, 10,3% în 1968), fiind strivit de 
sistemul majoritar în două tururi de scrutin, şi de închiderea 
sa într-un antigaullism fără nici o posibilitate de concesie, 
care nu excludea respectul şi admiraţia, dar care l-a dus la 
respingerea reformelor propuse de referendumul din 27 
aprilie 1969. Acestea erau totuşi marcate de amprenta cato- 
licismului social. Era vorba atît de promovarea unei regio- 
nalizări, cît şi de transformarea Senatului, al cărui preşedinte 
fusese ales Alain Poher, într-o Cameră unde să se regăsească 
reprezentanții organizațiilor economice, familiale, intelec- 
tuale. Fiind foarte divizat înaintea alegerilor prezidenţiale 
care urmau să aibă loc, CD a susţinut candidatura lui Alain 
Poher, fost colaborator al lui Robert Schuman şi senator al 
MRP, în timp ce Jacques Duhamel, René Pleven si Joseph 
Fontonet sau alăturat lui Georges Pompidou, creînd un nou 
partid de centru. CD, văzîndu-se slăbit, a trebuit să se alăture 
uneia din cele două coaliții importante. Opunîndu-se alianței 
privilegiate a Partidului Socialist cu PCF-ul, el a ales în 1974 
alianța cu dreapta, profitînd de alegerile prezidenţiale şi 
favorizînd prin aceasta alegerea lui Valéry Giscard 
d'Estaing. A mai participat la crearea Uniunii pentru Demo- 
cratia Franceză (UDF), pe care Jean Lecanuet a condus-o 
chiar de la fondarea sa în 1978 pînă în 1988: aceasta era o 
structură originală, o confederație de partide ce-şi păstrau 
identitatea proprie. În sistemul electoral francez, acesta era 
singurul mijloc de a menţine un număr onorabil de deputați, 
atunci cînd numărul electoratului propriu părea să fie mic, 
deşi dificil de estimat cu precizie. 

CDS a fost fondat în 1976 de către Lecanuet în scopul 
de a reuni cele două familii de centru separate în 1969. Dar 
unitatea Democraţiei Creştine nu a fost realizată doar pentru 
aceasta. Mostenirea s-a perpetuat în post-gaullism prin 
Raymond Barre sau Michel Giraud, iar în 1991 avea să fie 
fondată Mişcarea Creştinilor celei de-a V-a Republici de 
către deputatul RPR de Marna, Bruno Bourg-Broc, reven- 


267 


JEAN-DOMINIQUE DURAND 


dicîndu-se din gaullism şi creştinism şi provenind din Clu- 
burile „Gaullism şi Progres”. La stînga, Robert Buron 
lansase în 1966 „Obiectiv 72” înainte de a adera la Partidul 
Socialist în 1971, la reînnoirea căruia au participat oameni 
puțin îndepărtați de democraţia de inspiraţie creştină, ca Paul 
Quilès şi Jacques Delors. La rîndul său, Bernard Lambert, 
deputat MRP în 1959, trecuse la PSU în 1967. „Libertatea de 
a alege”?! era garantată de episcopat printr-un document de o 
importanță capitală, adoptat de Adunarea Plenară a episco- 
pilor la Lourdes în octombrie 1972, prezentat de Monse- 
niorul Matagrin, „Pentru o practică creştină a politicii”. 
Pluralismul angajamentelor politice ale catolicilor era 
recunoscut. Mai întîi Centrul Democrat, apoi CDS au dorit 
să-şi afirme identitatea de inspirație creştină. Majoritatea 
conducătorilor erau foarte atasati de aceasta: Pierre 
Méhaignerie în Bretania, Jacques Barrot în HauteLoire, 
Bernard Bosson în Haute-Savoie considerau Democraţia 
Creştină ca pe o moştenire de familie. Nu trebuie să-l uităm 
pe Dominique Baudis, care a reuşit să introducă curentul de 
inspiraţie creştină la Toulouse şi în regiunea Midi-Pyrénées, 
ceea ce nu este un eveniment electoral minor. Textele dove- 
desc această preocupare, fie că este vorba de Carta de la 
Lyon din 1966, de raportul doctrinal al lui Jean Chelini de la 
Congresul din Mulhouse în 1973, de „Altă soluţie” în 1977, 
de raportul lui Étienne Borne la Congresul de la Strasbourg 
în 1980, „O doctrină pentru prezent”, sau acela al lui Jacques 
Barrot şi François Bayrou (ales preşedinte în decembrie 
1994) la Congresul din Saint-Malo în 1990. Rezoluţia finală 
a acestui Congres semnala că „CDS afirmă că inspirația sa 
creştin-democrată constituie axa filosofiei sale şi a referintei 
sale doctrinale”, dar „fără a elimina pe toți cei care, chiar 
dacă nu împărtăşesc aceeaşi credință, împărtăşesc aceleaşi 
valori ale demnității umane”. 

Un factor important al reactivării filosofiei creştin-de- 
mocrate l-a constituit, fără îndoială, ascensiunea Frontului 
Naţional şi reînnoirea din interiorul său, dar şi libertățile pe 

care le aveau UDF şi RPR şi tezele integraliste şi natio- 
naliste, al căror reprezentant de valoare a fost Philippe de 
Villiers. Pentru CDS a fost ocazia de a-şi trezi identitatea, 
respingînd tentatiile autoritare şi naționalismul exclusiv, de 
a-şi scoate în evidență referintele, ataşamentul față de 
Europa şi spiritul de solidaritate. Astăzi, cu 63 de deputaţi 
din 577, aproximativ 11% din Adunarea Naţională, şi cu o 
puternică reprezentare în guvern, ponderea sa este departe de 
a fi neglijabilă. Dar este stînjenit de numărul restrîns de 
militanti (maximum 30000 de membri), de aria geografică 
restrînsă, de apartenenţa sa la o coaliție putin eterogenă şi pe 
care nu o poate controla. 

CDS este o mărturie a dificultăţilor de a fi creştin-de- 
mocrat în Franța, cu o moştenire bogată şi actuală, dar care 
depăşeşte cu mult granițele sale strîmte. 


Zonele slabe 


Înfiinţări recente în Europa scandinavă. Existența 
partidelor crestin-democrate în Europa de Nord prezintă 
tripla originalitate de a fi tardivă, simbolică şi bazată pe 
credința luterană în țările unde Bisericile sînt legate de Stat. 
Cel mai vechi partid a fost fondat în Norvegia în 1933. Este 
vorba de Kristelig Folkeparti, partid creştin-popular, fondat 
ca partid de apărare a religiei în urma scandalului provocat 
de o piesă de teatru blasfemiatoare, Guds grønne enge 
(„Păşunile verzi ale lui Dumnezeu”), la îndemnul unui jurna- 
list, Johannes Lavik, ales în 1936 în Storting (parlamentul 
norvegian). Partidul a progresat mai ales după război, 
devenind în anii 1970 al treilea partid ca mărime din țară şi 
obţinînd 12% din voturi la alegerile din 1972. Participînd la 
guvernare din 1963, liderul său, Lars Korvald, a devenit 
primministru în fruntea unui guvern de centrustînga. 
Alegerile din 1977 au fost pierdute, dar în 1983 sa des chis o 
perioadă de coaliție de centru-dreapta. 

Partidul norvegian este singurul dintre mişcările de- 
mocrate de inspiraţie creştină din țările scandinave care a 
atins o anumită consistență. În Suedia, forțele religioase s-au 
regăsit mult timp în Partidul Liberal, dar, fiind confruntate 
cu puternica secularizare a societății si reproşîndu-i acestui 
partid de a nu fi apărat bine valorile creştine, a fost fondată 
în 1956 mişcarea Kristent Samfundsansvar (,,responsabili- 
tatea creştin-socială”) care a fost concepută ca un fel de 
lobby, grup de presiune destinat să influențeze toate parti- 
dele suedeze. Efectele acestei acţiuni au fost limitate, iar în 
urma punerii în discuție în 1963 a predării religiei în şcoli, 
mişcarea s-a transformat în anul următor în partid: Kristen 
Demokratisk Samling (astăzi, Kristdemokratiska Samhalls- 
partiet) avînd la conducerea sa un pastor al Bisericii natio- 
nale luterane, Birger Ekstedt. Succesul său într-una din țările 
cele mai secularizate din Europa a rămas foarte limitat: 2,6% 
din voturi în 1985, 2,8% în 1988. Stabilirea unui prag fix de 
4% pentru a accede în Riksdag, i-a lăsat puţine şanse. Totuşi, 
o alianță cu Partidul de Centru i-a permis să obțină un loc în 
1985, iar o progresare rapidă după alegerile din 1993, care 
i-a permis să obțină 7,1% din voturi şi să aibă 26 de deputați, 
pare să arate că după o lungă stagnare, acest partid probabil 
a ieșit din incertitudine. 

Nu același lucru se poate spune despre Danemarca, 
unde Kristelig Folkeparti a fost fondat abia în 1970, în urma 
introducerii legii privind avortul şi ca reacție la invazia 
pornografiei. Protejarea în primul rînd a familiei şi ajutorul 
acordat lumii a treia iau adus rezultate de loc neglijabile: 
4,1% din voturi în 1973, 5,3% în 1975, dar a intrat rapid în 
declin, stabilizîndu-se între 2 şi 3%. Avînd totuşi cinci repre- 
zentanti în Parlament, acesta a intrat în 1982 într-o coaliție 
de centru-dreapta. În Finlanda, după o tentativă efemeră de 
partid creştin între 1906 şi 1919, a trebuit să se aştepte anul 
1958 pentru apariția Suomen Kristillinen Liitto. Debutul său 
a fost foarte lent, obţinînd 1,1% din voturi în 1970 şi un 
singur deputat, Raino Westerholm, figură populară a 

creştinismului finlandez, preşedinte al .partidului între 
1973-1982. Influenţa sa este încă limitată: după ce a obținut 
5% în 1979, a scăzut la 3% în 1983. 


Originalitatea insulelor britanice. Sistemul politic bri- 
tanic nu a cuprins partide care să apere religia. Democraţia 
creştină nu este reprezentată în Regatul Unit, ceea ce nu 
înseamnă că preocupările religioase ale partidelor au fost 
excluse, ci din contra. În mod paradoxal, tezele cele mai 
apropiate de filosofia creştin-democrată nu se regăsesc în 
foarte liberalul Partid Conservator, ai cărui deputați în Parla- 
mentul de la Strasbourg se află în grupul Partidului Popular 
European, ci în Partidul Laburist. John Smith, liderul său 
decedat de curînd, şi succesorul său, Tony Blair, îşi găsesc 
originile în tradiția socialismului creştin, ale cărui rădăcini 
coboară pînă la 1848, apropiat de Ramsay Mac Donald în 
anii 1920 şi care revine în forță după anii 1960 după o 
perioadă de eclipsă. Influențat de sociologul R.H.Tawney, 
autor în 1961 al lucrării The Acquisitive Society, el declara 
că „creştinismul este legătura dintre individ şi comunitate, 
este credința că nu sîntem singuri, fără sprijin, că sîntem 
dependenți unii de alții pentru a reuşi”. Este simțul comu- 
nitätii, al solidarismului, al Europei, reprezintă apărarea 
valorilor familiei: aceste poziții nu sînt departe de temele 
democraţiei creştine. 

Irlanda este un tărîm unde Biserica are o importanță 
deosebită, recunoscută prin Constituţia din 1937, al cărei 
articol 44 „recunoaşte poziția specială a Sfintei Biserici cato- 
lice, apostolice şi romane drept gardian al credinței profesate 
de marea majoritate a cetăţenilor”!?. Acest text, care poartă 
amprenta lui Eamon De Valera”, exprimă o concepție a 
națiunii irlandeze identificată cu catolicismul. Acest rol 
important al Bisericii se exprimă printr-o legislație morală 
constrîngătoare, prin apărarea drepturilor familiei, prin con- 
trolarea învățămîntului. În 1951, Biserica a provocat o criză 
politică importantă pentru a împiedica proiectul ministrului 

Sănătăţii cunoscut sub numele de legea „Mama si copilul”: 
era vorba de instituirea unui sistem de asistență maternă şi 
infantilă, care se putea dezvolta prin implicarea Statului în 
domeniul moralei. În 1983, un referendum a permis, prin 
cele 66,5% de voturi favorabile, introducerea interzicerii 
avortului în Constituţie iar, în 1986, legalizarea divorțului 
propusă de primul ministru, Garret FitzGerald, membru al 
Fine Gael, a fost respinsă. 

Deci, un partid care să apere religia nu se justifica şi 
de aceea nu găsim aici partide crestin-democrate. Sistemul 
politic este bazat pe alternarea celor două formațiuni mo- 
derate, Fine Gael şi Fianna Fail care, doar ele, au 60% din 
electorat. Pentru a forma guvernele, ele se aliază cu partide 
mici, cum ar fi Partidul Laburist sau Partidul Democraților 
Progresişti. 

Alegerea lui Mary Robinson la preşedinţia Republicii 
(1989), susținută de laburisti, se datorează unui concurs de 
împrejurări, dar poate fi purtătoarea unei evoluții sensibile a 
vieții politice irlandeze. Cele două mari partide au provenit 
din vremurile eroice ale luptei împotriva prezenţei britani- 
cilor. De Valera a fondat Fianna Fail („Soldaţii destinului”) 
în 1926. El a guvernat între 19321948, apoi din 1951 (în 
urma conflictului privind proiectul de lege „Mama şi copi- 
lul”) pînă în 1954 şi apoi din 1957 pînă în 1959; partidului 
său i-a revenit responsabilitatea guvernării pînă în 1973, apoi 
între 1977-1981 şi după 1987. De la constituirea sa, a deținut 
preşedinţia Republicii pînă în 1989. 

Fine Gael este continuatorul lui Cumann na 
nGaedhael fondat în 1923 de William Cosgrave. În urma 
alegerilor din 1932 care iau asigu rat victoria lui De Valera, 
el a creat Fine Gael („Clanul Gaelilor”) în anul următor. 
Acest partid, mai degrabă liberal, a fost cel care a înaintat în 
zadar în 1951 programul „Mama şi Copilul”, sub guvernarea 
lui John Costello şi legalizarea divorțului în 1986 sub cea a 
lui Garret FitzGerald. Scotînd în față etica creştină şi 
situînduse pe o linie pro -europeană, a aderat, în 1976, la 

Internaționala Crestin-Democratä. Dar el rămîne puternic 
marcat de istoria Irlandei, iar legăturile sale cu patrimoniul 
istoric si cultural creştin-democrat sînt destul de subțiri. 


Importanța istoriei în Peninsula Iberică. Aici, destinul 
democraţiei creştine a depins de lungile perioade de dicta- 
tură, înlăturată doar în 1974 şi 1975, şi de compromisurile 
Bisericii cu regimurile lui Salazar şi al generalului Franco. 

În Spania, acesta din urmă, în căutarea propriei sale 
supravietuiri, apoi a onorabilitätii, a permis o anumită des- 
chidere spre catolicism. Astfel că în iulie 1945, şeful Acti- 
unii Catolice, Alberto Martin. Artajo, a devenit ministrul 
Afacerilor Externe, post pe care l-a ocupat pînă în 1957, iar 
numeroase personalități cu responsabilități de prim rang 
proveneau din asociația universitară catolică creată de 
iezuiți: Associaci6n católica nacional de Propagandistas. 
Este şi cazul lui Fernando Maria Castiella, succesorul lui 
Artajo şi al lui Joaquin Ruiz Gimenez, ministru al Educaţiei 
între 19511956. Acesta a favorizat revenirea unor uni ver- 
sitari exilați şi a tolerat revistele non-conformiste. Dacă 
această deschidere a fost pusă la index în 1956 de către 
extremiştii regimului, în următorii ani Franco a ales 
catolicismul şi modernismul. Atunci s-a impus noua forță a 
Opus Dei, fondată în 1928 de un preot aragonez, astăzi 
beatificat, José Maria Escrivă de Balaguer. În 1958 a creat la 
Pamplona un Institut de Formare a Cadrelor, acordînd o 
mare atenţie economiei şi tehnologiei. Schimbarea persona- 
lului s-a făcut treptat sub autoritatea amiralului Carrero 
Blanco în fruntea guvernului, a lui Laureano Lopez Rodo, 
secretar general al Presedintiei guvernului. S-a format o 
nouă generaţie de conducători politici, tehnocrati şi catolici, 
ca Alberto Ullastres, ministru al Comerţului în 1957, sau 
Marino Navarro Rubio numit la Finanțe. 

Acest catolicism naţional avea să creeze Spaniei 
condițiile unei dezvoltări economice remarcabile". Dar 
această îmbinare între capitalism şi catolicismul provenit din 

traditionalism, sub egida unui pragmatism tehnocratic, nu a 
favorizat deloc democrația creştină. Chiar dacă, începînd cu 
anul 1960, Biserica, datorită reînnoirii naturale a clerului şi a 
episcopatului prin Ioan al XXIII-lea si Paul al VI-lea, s-a 
distanțat de regim, catolicismul spaniol rämînea puternic 
legat de dictatură, chiar dacă era modernizată, străin deci 
Democraţiei Creştine care rämînea marginalizată. Ea a 
rămas în această situație pînă după moartea lui Caudillo şi 
revenirea democraţiei. Totuşi, ea a reprezentat în Spania un 
puternic curent de opoziţie față de regim, dar a păstrat carac- 
teristicile care aveau s-o slăbească în perioada post-fran- 
chistă: fragmentarea regională şi clivajele personale. 

În Tara Bascilor, supravietuia o rețea clandestină a 
Partidului Naționalist (PNV), care rămînea influent în rîndul 
populaţiei, iar în Catalonia s-a format o opoziție de inspirație 
crestin-democratä chiar din 1945 datorită călugărilor de la 
mănăstirea Montserrat". Pe plan national, Francisco De Luis 
a fondat în 1954 o structură creştin-democrată, Associaciôn 
espafiola de Cooperaci6n europea (AECE), care se sprijinea 
pe partidele europene de aceeaşi inspirație. În 1956, a fost 
creată o altă mişcare de către un fost deputat al CEDA, care 
dorea să refacă CEDA, Manuel Gimenez Fernândez. Acest 
fost ministru al Agriculturii sub Republică a fondat 
Izquierda demócrata cristiana. 

În 1965, după ce a fuzionat cu Unión de Juventudes 
demócratas cristianas, a luat denumirea de Unión demó- 
cratica cristiana. Această organizație nu a supraviețuit morții 
fondatorului ei (1968). Formula „Union” nu reuşeşte însă să 
ascundă scindärile. José Maria Gil Robles a încercat să 
reprezinte, după revenirea din exilul său la Lisabona, curen- 
tul creştin democrat. El a devenit preşedintele AECE în 
1961, iar în 1963 a fondat Democracia social cristiana care 
reclama doctrina socială a Bisericii. Prin aripa stîngă, fostul 
ministru al lui Franco, Ruiz Giménez, a creat în 1963 revista 
lunară Cuadernos para el diâlogo, trecînd de la tentativa de 
a face ca regimul să evolueze din interior la opoziție. 

Această revistă, singurul periodic legal de opoziţie, a reuşit, 
în ciuda dificultăților materiale, să difuzeze filosofia perso- 
nalistă. Aproape că nu a existat număr care să nu facă refe- 
rire la Maritain, care nu fusese tradus în Spania (Humanisme 
intégral tradus în spaniolă de Mendizâbal fusese editat la 
Santiago de Chile şi introdus clandestin în Spania) sau la 
Mounier, al cărui „Manifest în slujba personalismului” a fost 
tradus în 1965, în urma conciliului. Revista lui Ruiz 
Gimenez a făcut foarte mult pentru difuzarea în Spania a 
unei filosofii care se izbea de national-catolicism. Unul din 
colaboratorii săi, Gregorio Peces Barba, care avea să parti- 
cipe la redactarea Constituţiei din 1978, a publicat, în 1972, 
o analiză universitară a operei lui Maritain: Persona, 
Sociedad, Estado. Pensamiento politico y social de 
Maritain. În anii 1960, si alte reviste au servit ca suport 
personalismului din Spania, cum ar fi revistele catalane El 
Ciervo sau Serra d'Oro sau la Madrid, Mundo social, 
Hechos y Dichos, Razôn y Fe, dar cea mai influentă revistă 
era Cuadernos. Foarte curînd Ruiz Giménez a strîns în jurul 
său un grup care a luat numele de Izquierda demâcratica 
(Stînga democratică). 

În 1965 a existat o încercare de grupare prin „Echipa 
creştin-democrată a Statului spaniol”, creată la Taormina, în 
Sicilia, în urma celui deal XVIIea Congres al partidelor 
creştin-democrate. La acest Congres, în care Noile Echipe 
Internationale au devenit Uniunea Europeană a Creştin- 
Democraților, se punea problema regrupării diferitelor 
formaţiuni spaniole, inclusiv a partidelor regionaliste la care 
a trebuit să se adauge Unió demâcratica del Pais Valencia si 
Uniao demécratica galega (Galiţia). Dar în realitate 
„Echipa” nu exista. Sfîrşitul regimului franchist nu avea să 
permită unificarea, ci din contra. 

În ianuarie 1976, putin timp după moartea lui Franco, 
a avut loc la Madrid o adunare a partidelor creştin-de- 
mocrate: aici au participat nu mai puțin de nouă grupuri. S-a 
ajuns la punerea de acord asupra unui text comun, care 

prevedea revenirea la o democrație totală, dar sciziunile 
fundamentale persistau încă. Gil Robles, cu un an în urmă, 
rebotezase partidul său în Federaciôn popular demâcratica. 
Această situație de împărțire a fost complicată de crearea, în 
1977, a Partidului Popular Creştin-Democrat de către 
Fernando Âlvarez de Miranda, rezultatul unei sciziuni în 
Izquierda demâcratica. În momentul restabilirii democrației, 
existau cel putin trei formațiuni nationale, la care se adăugau 
partidele regionale. Acest aspect nu asigura curentului 
creştin-democrat o influență importantă, cu atît mai mult cu 
cît şeful guvernului, Adolfo Suarez, a ştiut să facă o coaliție 
de centru, atrăgînd aici şi partidul lui Àlvarez de Miranda. 
Uniunea Centrului Democratic, la care participau şi liberalii 
şi social-democratii, a cîştigat primele alegeri legislative 
libere din 15 iunie 1977 şi s-a menţinut la putere pînă la 
victoria socialiştilor în 1982. Suarez se prezenta drept catolic 
practicant şi sublinia cu plăcere inspiraţia creştină a opiniilor 
sale. El a reuşit să ocupe locul unei democraţii creştine 
färîmitate şi să capteze electoratul său potential. Dar 
Uniunea, ea însăşi o coaliție fragilă, s-a prezentat la alegerile 
din 1982 divizată, pierzîndu-le în favoarea Partidului 
Socialist şi a Alianţei Populare. Aceasta fusese fondată în 
1976 de Manuel Fraga Iribarne, fost ministru al Informaţiei 
pe timpul lui Franco. Uniunea Centrului Democratic a fost 
abandonată de Suarez, care va fonda propriul său partid, şi 
de aripa cea mai conservatoare a democraţiei creştine 
reprezentată de Oscar Alzaga Villamil, care a creat un nou 
partid, Partidul Democrat Popular si care s-a înțeles cu 
Alianţa. Aceasta dorea să ocupe locul lăsat de Uniune. Ea a 
reuşit să o facă în 1989, după ce a fost preluată de José 
Maria Aznar şi s-a transformat în Partid Popular. 

Eforturile Uniunii Europene a Crestin-Democratilor 
de a face ordine în labirintul democratiei-crestine au fost 
zadarnice. UEDC nu putea acoperi lipsa unei adevărate 
tradiţii creştin-democrate în Spania. 

Absența unei mişcări asociative şi sindicale creștine 
puternice, clivajele datorate atitudinii față de dictatură care 
au alimentat rivalitätile personale, neîncrederea afişată față 
de o formaţiune confesională, fac ca regruparea moderatilor 
cu o componentă creştin-democrată să se impună. De fapt, 
tradiția crestin-democratä se găseşte în Tara Bascilor şi în 
Catalonia. În aceste două cazuri ea s-a identificat cu o puter- 
nică opoziție față de regimul lui Franco. Cu cei peste o 
treime din alegători, Partidul Naționalist Basc este puternic 
implantat în societatea bască, fiind sprijinit atît de Biserică, 
după cum se poate vedea si din votul catolicilor practicanți'S, 
cît şi de autonomia acordată în 1980. În ţinutul catalan, Uni6 
demécratica de Catalunya are o poziție mai marginală, dar 
alianța sa cu partidul lui Jordi Pujol, Convergéncia demé- 
cratica, la alegerile din 1980, cu care a format Convergéncia 
i Unió, i-a adus puterea. 


În Portugalia, patru decenii de dictatură corporatistă 
au înghețat orice posibilitate de aplicare a unei soluții 
creştin-democrate. Dacă Revoluţia Garoafelor din 25 aprilie 
1974 i-a permis țării să revină la democraţie, aceasta nu a 
fost în favoarea democraţiei creştine. Totuşi s-a constituit 
repede un partid care se recunoştea în democraţia creştină, 
Centrul Democratic şi Social (CDS) (se mai poate remarca 
existența unui partid efemer, Partidul Democraţiei Creştine, 
de fapt un refugiu al partizanilor fostului regim, care nu a 
fost recunoscut de UEDC, şi care a obținut la alegerile din 
1976 doar 0,5% din voturi). 

Catolicii aveau opinii foarte împărțite față de regimul 
lui Salazar, ceea ce făcea imposibilă dezvoltarea unei forțe 
politice inspirate din catolicism". Unii cereau din interior 
mai multă democraţie. Este cazul episcopului de Porto, 
Monseniorul Ant6nio Ferreira Gomes, ceea ce la cos tat zece 
ani de exil între 1959-1969; alții vedeau în catolicism baza 
unei ordini autoritare şi ierarhice, în timp ce în opoziția 
deschisă se dezvolta un catolicism progresist, încurajat de 

restructurarea sinodală. Aceste opțiuni diferite pe timpul 
dictaturii deschideau calea spre libertatea de a alege a cato- 
licilor portughezi, odată ce libertăţile fuseseră reobtinute. Ei 
au fost încurajați de scrisoarea pastorală colectivă a 
episcopatului din iunie 1974, privind „contribuţia creştinilor 
la viața socială şi politică”. Fiind influențată de declarația 
episcopilor francezi din 1972 care a avut un mare impact în 
Portugalia, citim aici că „nici un partid sau mişcare politică 
nu se poate erija, în mod legitim, în apărător exclusiv sau 
privilegiat al gîndirii şi intereselor Bisericii”. 

CDS, fondat de Diego Freitas do Amaral, a făcut o 
alianță cu liberalii, Alleanza democratica, urmărind puţin 
modelul aplicat cu succes în Spania de Adolfo Suarez. 
Această coaliție a cîştigat alegerile din 1979 şi 1980 dar le-a 
pierdut în 1983. După multe evenimente interne, care au 
făcut ca CDS să scadă de la 15,97% în 1976 la 4,43% din 
voturi în 1992, acest partid a fost preluat în acel an de o nouă 
generație, reprezentată de Manuel Monteiro, -a cărui dorință 
era de a face din acesta marele partid conservator al Portu- 
galiei. El şi-a pierdut referintele creştin-democrate: ostil 
făuririi Europei, s-a ridicat împotriva ratificării tratatului de 
la Maastricht. Această poziție a făcut ca CDS să fie exclus 
din Partidul Popular European şi să fie suspendat din UEDC 
în 1993, în momentul în care el adăuga la CDS denumirea de 
Partid Popular, devinind CDS/PP. Acest partid creştin de 
dreapta a obținut 12,5% din voturi la alegerile europene din 
iunie 1994, succes datorat unui discurs naţionalist, rezumat 
prin formula „Portugalia este bună. Mai întîi Portugalia”. 

Portugalia prezintă particularitatea de a nu mai avea 
partide creştin-democrate, deşi catolici există pretutindeni. 
Existenţa unui puternic partid socialist antimarxist, perso- 
nalitatea lui Mario Soares, reales preşedinte al Republicii în 
1991 cu 70,4% din voturi, au contribuit foarte mult la aceasta. 
În 1979, Maria de Lourdes Pintasilgo, personalitate marcantă a 
catolicismului portughez, a fost solicitat să formeze guvernul. 
Majoritatea conducătorilor principalelor partide, de dreapta şi 

de stînga, sînt catolici notorii, iar Partidul SocialDemocrat 
(PPD/PSD), aliat al Partidului Socialist, a inclus în 
programul său o referință la doctrina social-creştină. 


De la prăbuşire la o renaştere nesigură 


Între 24 martie 1990, sa ținut la Budapesta primul 
Congres al partidelor creştin-democrate de după perioada 
comunistă, sub egida Uniunii Creştin-Democrate din Europa 
Centrală (UCDEC) fondată în exil, la Washington, în 1950. 
Angelo  Bernassola, vice-presedinte al Internaționalei 
Creştin-Democrate (ICD) a adus un omagiu victimelor, 
amintind de calvarul acestor partide în timpul dictaturii 
comuniste: „Nu îi vom uita niciodată pe crestin-democratii — 
oricare ar fi numele partidului lor — care au plătit scump 
pentru ideile lor de libertate, de iertare, de dreptate pentru 
popoarele lor: pe toţi cei care au suferit în închisoare, care au 
fost obligaţi la exil şi să trăiască în mizerie şi sărăcie, pe cei 
care au fost persecutați împreună cu familiile lor, asasinați 
sau care au murit pentru credința lor în valorile comune”. El 
încheia făcînd apel la înțelegere, la unificare: „Noi înțelegem 
motivele istorice, politice şi umane — agravate în cursul 
anilor de persistenta regimurilor comuniste — care au divizat 
crestin-democratii în diferite partide, grupuri sau mişcări”. 

Acest discurs punea accentul pe dificultatea majoră 
întîmpinată de partidele care se considerau creştin-demo- 
crate în fostele state comuniste: depăşirea unui trecut tragic 
şi divizările. Pentru a veni în sprijinul acestora, a fost fon- 
dată la Budapesta, în octombrie 1991, o „Academie 
Creştin-Democrată pentru Europa Centrală şi de Est” institut 
de formare a şefilor de partide, care organizează în toată 
Europa Centrală şi de Est seminarii, colocvii, conferințe. 
Sarcina sa este considerabilă. Condiţiile realizării ei variază 
mult de la o ţară la alta, în funcţie de intensitatea dramelor 
trăite, de la nazism la comunism, funcție, de asemenea, de 


279 


JEAN-DOMINIQUE DURAND 


tradiţiile religioase ale fiecăreia. După război, partidele de 
inspirație creştină s-au reconstituit, avînd uneori succese 
electorale importante. Dar curînd sa instalat dictatura, 
ducînd fie la dispariţie, fie la transformarea în partid-alibi 
supus regimului. 

Se cunoaşte rolul jucat de Biserici în căderea comu- 
nismului, zdruncinarea creată la urcarea pe tronul pontifical 
a arhiepiscopului de Cracovia, Monseniorul Karol Wojtyla, 
şi de prima călătorie a lui loan-Paul al II-lea în Polonia, în 
iunie 1979, care a dus la dărîmarea zidului ridicat în jurul 
Bisericilor. Chiar din anul următor, portretul său a fost agăţat 
de grila şantierului naval Lenin din Gdansk. În timpul 
dictaturii, Bisericile, chiar dacă au trebuit să găsească cu 
puterile de atunci un modus vivendi, au fost un obstacol în 
uniformizarea societății. Se aştepta ca după prăbuşirea 
comunismului să aibă loc un triumf electoral pentru partidele 
legate de o Biserică, de o confesiune care să fi cucerit o 
legitimitate morală în fața represiunii. Nu cumva scenariul 
din 1945 din Europa Occidentală avea să se repete şi în Est? 
Nu s-a întîmplat aşa. Bisericile s-au arătat incapabile şi putin 
doritoare de a promova mişcările politice reînnoite, atît în 
plan politic, democratic, cît şi ecleziastic: aureolate de pres- 
tigiul victoriei (nu învinseseră ele Răul prin excelentä?), 
Bisericile au fost tentate mai ales să dea răspunsuri clericale 
şi mai puţin să pună în aplicare noile soluţii care confereau 
laicilor o greutate deosebită. În unele locuri, după 1990, 
refacerea democratiilor întîmpina dificultăți enorme după 
decenii de regim totalitar, care a slăbit mult valorile morale, 
familiale, civice. 

Vom trata aici partea Europei situată între lumea 
sovietică şi cea germanică'$, formată din state puternic 
catolice sau protestante, tratîndu-le separat pe cele unde 

redomină ortodoxismul, care pune alte tipuri de probleme. 
In cele două grupuri, importanța identitätilor religioase este 
foarte mare”. 

Divizarea din Cehoslovacia. În Cehoslovacia, țară 
compozită în care Biserica catolică nu reprezenta identitatea 
națională, formată dintr-o Slovacie al cărei regim Tiso a 
lăsat amintiri urîte, dintr-o Boemie şi o Moravie secularizate, 
unde tradiția anticatolică era puternică încă de pe timpul lui 
Jan Hus, Partidul Popular a beneficiat de activitatea lui 
Sramek. El a intrat la conducerea Frontului National după 
eliberare. La alegerile din mai 1946, partidul său a ajuns al 
treilea ca mărime, după paitidele comunist şi socialist. După 
lovitura de la Praga şi instaurarea dictaturii comuniste, el a 
fost slăbit de represiune şi „regenerat”, apoi normalizat în 
1968. Din punctul acesta de vedere, destinul: PPT-ului este 
reprezentativ pentru soarta rezervată partidelor creştin-de- 
mocrate menținute în stare de supravieţuire în țările supuse 
jugului sovietic. Monseniorul Sramek a fost arestat şi închis 
pe viață într-o mănăstire-închisoare unde a şi murit în 1953; 
Monseniorul Frantisek Hala, care a fost şi el la conducere, în 
1946, a avut o soartă asemănătoare, murind în 1952. Totuşi, 
partidul a fost conservat, încredințat lui. Alois Petre, apoi 
abatelui Josef Plojhar. Acesta era şi preşedintele mişcării 
„Preoţii pentru pace”, dar suspendat de Monseniorul Beran, 
arhiepiscop de Praga. Îndepărtat de momentul 1968, forțat să 
demisioneze de către cei care doreau să reia legăturile cu 
adevărata democraţie creştină şi să colaboreze cu partidele 
occidentale, semn că germenii libertăţii spirituale nu fuse- 
seră complet distrusi, Plojhar a revenit cu tancurile sovietice. 

Opoziția religioasă față de regim s-a manifestat în 
special prin Carta 77 şi prin locul pe care ea o acorda proble- 
melor etice şi spirituale. După alegerea lui Ioan Paul al II- 
lea, cardinalul Tomasek a adoptat o atitudine mai viguroasă, 
aşa cum o arată Manifestul pentru libertatea religioasă, 
semnat în 1988 de 700000 persoane. Arhiepiscopul de Praga 
era de pe atunci o figură importantă a rezistenței, 
condamnînd, la 21 noiembrie 1989, represiunea împotriva 
studenţilor, sustinînd Forumul Civic şi pe Václav Havel, 
avînd o contribuţie importantă la „revoluţia de catifea”. 

O asemenea acțiune nu a adus totuşi unitatea politică a 
creştinilor. Vechiul Partid Popular, epurat de conducătorii 
compromişi, şi-a refăcut prestigiul devenind Uniunea 
Creştin-Democrată / Partid Popular Ceh, membru al UEDC, 
dar în 1986 a fost fondat un Partid Creştin-Democrat Ceh de 
către filosoful Václav Benda, semnatar al Cartei 77. În 1990, 
la Bratislava, şi-a făcut apariția Mişcarea Creştin Democrată 
din Slovacia, la îndemnul lui Jan Carnugursky, vice 
prim-ministru al Cehoslovaciei în 1989, apoi prim ministru 
Şi preşedinte al Slovaciei în 1991. Această Mişcare sepa- 
ratistă cerea să se pună capăt federaţiei şi revenirea la un Stat 
Slovac. Deşi foarte slab (8% din voturi), crearea sa anunța 
separarea celor două State în 1993. O mişcare creştin-demo- 
crată care activa în sînul unei minorități ungare avea cîțiva 
deputaţi în Parlament. 

În 1990, cele două partide creştin-democrate, ceh şi 
slovac, s-au prezentat împreună la alegeri, obţinînd 12% din 
voturi, cu mult în urma Forumului Civic şi chiar a vechiului 
Partid Comunist. Ele nu au reuşit să strîngă o masă impor- 
tantă de creştini. Mesajul extras din creştinism era împărtăşit 
de alţii, cum ar fi Václav Havel, al cărui discurs este presărat 
cu valorile sale”. Părintele Václav Maly, fost purtător de 
cuvînt al Cartei 77, este reprezentantul acestor creştini 
doritori de a se situa în afara partidelor creştine: „Biserica, 
spunea el, trebuie să prezinte valorile creştine întregii 
societăți, dar să permită catolicilor să voteze cum doresc”?! 


Ambiguitäti în Ungaria. În Ungaria, perioada de după 
război se pregătea în august 1943, cu reuniunea, la palatul 
episcopal din Györ, a responsabililor catolici sub conducerea 
episcopului Vilmos Apor. Aici s-a hotărît unificarea tuturor 
mişcărilor şi organizaţiilor catolice într-o federație numită 
Mişcarea Populară Socială Ungară. A fost redactat un 
adevărat program politic intitulat „Politica Socială ungară” 
care preconiza o amplă reformă agrară. În octombrie 1944, a 
fost fondat, cu acordul Cardinalului Justinian Serédi, 

Partidul Popular Creştin-Democrat. Ierarhia dorea astfel să 
joace un rol major în refacerea țării. Totuşi, în septembrie 
1945, Istvan Barankovici a preluat controlul şi i-a dat o 
înfăţişare mai putin confesională, scotînd cuvîntul „creştin” 
din denumire. Partidul Popular a întîmpinat alegerile din 
octombrie constituind împreună cu Partidul Micilor Pro- 
prietari un front anticomunist, care a obținut 57% din voturi. 
După alegerile din august 1947, Partidul Popular a putut să 
se laude cu un scor frumos, în ciuda prezenței active a 
Armatei Roşii: cu cele 16,4% din voturi, el se situa pe locul 
doi după Partidul Comunist. Acesta se prezenta ca un partid 
progresist mai ales în domeniul politicii economice, 
Barankovici vorbind de instituirea „unui socialism bazat pe 
Evanghelie”, si afişînd o opoziție hotărîtă față de comunişti 
în lupta pentru apărarea democraţiei, a libertăţii religioase, a 
drepturilor Bisericilor. El nu a putut împiedica instaurarea 
dictaturii, iar la 26 decembrie 1948, Mindszenty a fost 
arestat, iar Barankovici exilat, unde a şi murit în 1974. 
Restabilirea libertăților după lunga perioadă de 
dictatură comunistă a trecut printr-o întreagă serie de măsuri 
simbolice, de la retransmiterea, prin intermediul televiziunii, 
a slujbei religioase de la miezul nopții pe 25 decembrie 
1987, pînă la desființarea Biroului Afacerilor Ecleziastice în 
1989, dizolvarea în acelaşi an a Mişcării Preotilor pentru 
Pace sau votul din 24 ianuarie 1990 privind legea libertății 
de conștiință”. Printre partidele reconstituite în martie 1990, 
figura şi un Partid Popular Creştin-Democrat Maghiar 
(KDNP). Acesta dorea să reia tradiția partidului lui 
Barankovici, dar la alegerile din aprilie nu a obținut decît 5% 
din voturi. El a trebuit să facă față concurenţei Partidului 
Micilor Proprietari refăcut, a cărui deviză era „Dumnezeu, 
familie, patrie”, şi mai ales a Forumului Democratic (MDF), 
care reclama de asemenea valorile creştine şi care, deşi 
neomogen, conținînd o aripă naționalistă dură, a aderat, ca şi 
KDNP, la UEDC. Marele învingător al alegerilor (40% din 
sufragii), şeful său, Josef Antall, a format primul guvern 

liber în coaliție cu Popularii şi Micii Proprietari şi l-a condus 
pînă la moartea lui, la 12 decembrie 1993. Profund religios, 
educat la liceul Fraţilor piarişti din Budapesta, el se con- 
sidera ca un „misionar” în politică, iar discursurile lui erau 
întotdeauna pline de referințe la valorile creştine. Puțin timp 
după ajungerea sa la conducerea guvernului, el s-a caracte- 
rizat, întrun interviu acordat cotidianului Magyar Nemzet, 
ca „un creştin-democrat liberal, cu angajament naţionalist, ce 
crede într-o Europă unită”. Această autocaracterizare plină 
de contradicții, care face apel atît la idealul crestin-demo- 
cratic (el a găzduit la Budapesta, în iulie 1990, reuniunea 
Internaționalei Crestin-Democrate evocînd „triumful idealu- 
rilor lui Adenauer şi ale lui Schuman asupra acelora ale lui 
Marx şi Lenin”), cît si la liberalism, la chemarea spre Europa 
şi la naționalism, clarifică ambiguitatea angajamentelor în 
numele creştinismului în această Europă post-comunistă. 

Forumul nu a putut rezista decesului conducătorului 
său: alegerile din mai 1994 i-au adus numai 12%, în timp ce 
foştii comunişti reformatori, transformați în Partid Socialist, 
erau învingători cu 32,4% din voturi. 


Fisurile modelului polonez. Polonia ocupă un loc 
aparte în acest tablou din cauza influenței puterii Bisericii 
Catolice în societate, a importanței religiei ca element 
intrinsec al identității naționale față de ocupanții succesivi, a 
amplorii persecuției dezläntuite pe scară largă, începînd cu 
1948 pînă la declararea „stării de război”, de către generalul 
Jaruzelski, în decembrie 1981, şi pînă la victoria Solidarităţii 
la alegerile din mai-iunie 1989. Lista victimelor este lungă, 
de la condamnatii perioadei 1948-1951, la cei închişi din 
1981, ca şi cea a martirilor, cum ar fi canonicul Zigmunt 
Kaczynski, care nu a supraviețuit unui interogatoriu dur în 
1953, sau Jerzy Popieluszko, care a oficiat faimoasele 
„Slujbe pentru patrie”, asasinat în 1984 după ce fusese 
ridicat şi torturat de membrii serviciului de securitate a 
Statului. Biserica întruchipa rezistența față de sistemul 


284 


Europa democraţiei creştine 


totalitar. Acţiunea cardinalului Stefan Wyszinski, surghiunit 
într-o mănăstire, între 1953-1956, rămîne de neuitat. 

Regimul a fost destabilizat de persistenta acestui fragil 
Şi îngust spațiu de libertate care era instituția ecleziastică, 
prin venirea lui loan-Paul al II-lea, prin acțiunea sindicatului 
catolic Solidaritatea şi cea anonimă a multor preoți şi laici”. 

În această țară, unde structurile ecleziastice au jucat 
un rol atît de hotărîtor, se punea cu o acuitate deosebită pro- 
blema exprimării politice a catolicilor, iar presiunea făcută 
pentru a institui un fel de Stat catolic era puternică. 

După război, în iulie 1945, Karol Popiel a reconstituit 
Partidul Creştin al Muncii. El a fost ales preşedinte în timp 
ce Konrad Sieniewicz a preluat funcția de secretar general”. 
Acest partid putea să se sprijine pe acțiunea dusă la Londra 
în cadrul guvernului din exil, pe rețeaua clandestină stabilită 
în Polonia ocupată, dar ale cărei pierderi au fost conside- 
rabile (prin dispariția, în principal, a celor doi conducători, 
Franciszek Kwiecinski şi Wladislaw Tempka) şi pe gîndirea 
ideologică propagată după 1940 de grupul UNJA prezidat de 
Jerzy Braun. Foarte curînd, el a trebuit să facă față dificul- 
tätilor înmulțite de guvern, ceea ce a dus la crearea unui alt 
Partid al Muncii. Partidu! lui Popiel a trebuit să se autosus- 
pende în iulie 1946, iar în septembrie deputații săi din Dietă 
erau destituiti. Pentru a scăpa de arestare, Popiel s-a exilat în 
1947, creînd un partid care sa instalat în mod succesiv la 
Washington (1950), New York şi Paris (1958), Roma 
(1962), în timp ce Sieniewicz organiza în 1950 UDCEC-ul, 
în scopul grupării crestin-democratilor din Europa sovie- 
tizată aflați în exil. În Polonia, numeroşi şefi de partide au 
fost arestaţi şi condamnați în 1951. 

Totuşi, în această ţară cu o tradiție catolică foarte 
puternică, guvernul nu a crezut că poate suprima, ca în 
Ungaria, orice exprimare a curentelor catolice. Aceasta a 
suscitat crearea Paxului, a sociatia laicilor progresişti con- 
dusă de un fost fascist provenind din tradiția catolică 
antisemită — puternică în Polonia —, Boleslaw Piasecki, atras 


285 


JEAN-DOMINIQUE DURAND 


de orientarea prosovietică a regimului. Pax avea deputați în 
Dietă, dar în schimb se rupsese de Biserică, fiind condamnat 
de Sfîntul Oficiu în 1955. 

Profitînduse de relativa liberalizare din 1956, de acel 
„octombrie polonez” al lui Wladislaw Gomulka, marcat, 
printre altele, de eliberarea şi reabilitarea condamnaților din 
1951, s-au format, în diverse oraşe, cluburi ale intelectualilor 
catolici, numite KIK. Primul club a fost fondat la Varşovia 
în 1957 de Tadeusz Mazowiecki, fiind susținut de Mounier 
şi de Maritain. Împreună cu Biserica se încerca stabilirea 
unor locuri de întîlnire şi de reflecţie. În 1956, cînd Pax sa 
scindat, rezultînd Asociaţia Social-Creştină, şi ea supusă 
regimului, avînd deputaţi în Dietă, cluburile KIK au putut 
avea candidaţi acceptaţi de autorități. Cei cinci deputaţi ai 
lor (din 458 deputaţi) au format grupul „Znak” (Semnul), ei 
fiind, într-adevăr, semnul forței politice a catolicismului, 
semn de speranță, semn de care regimul trebuia să ţină cont. 
Znak, care se sprijinea pe o revistă cu acelaşi nume, anima în 
felul acesta o opoziție parlamentară, prezidată de Stanislaw 
Stomma. 

Supravietuirea sub o dictatură care avea tendința să se 
înăsprească din nou nu a fost uşoară. În interiorul grupului 
divergentele s-au accentuat între intransigenti ca Stomma — 
care a refuzat în 1976 să voteze noua Constituţie fiindcă ea 
includea „relații privilegiate cu URSS” şi „rolul conducător 
al Partidului” — si concilianti. În urma votului pentru 
Constituţie, Znak s-a împărțit, iar formarea unui „nou” Znak 
a fost favorizată. 

Presiunile contradictorii ale Bisericii şi ale guvernului 
nu aveau menirea de a favoriza unitatea politică a catolicilor. 
Totuşi, în faza finală a regimului, această unitate a putut fi 
reprezentată de acțiunea profetică a lui Lech Walesa şi a 
sindicatului Solidarităţii şi a lui Tadeusz Mazowiecki. 
Alegerile din maiiunie 1989 au dus la victoria Solidarităţii. 
Dar foarte curînd, după ce o nouă legislaţie, foarte favorabilă 
Bisericii, era introdusă, iar Mazowiecki devenea prim 

ministru al noii Polonii şi cînd multi dintre militantii catolici 
s-au apucat de afaceri, fațada de aspect unitar s-a färîmitat. 
Această divizare s-a manifestat încă din toamna anului 1990, 
cu ocazia duelului pentru alegerile prezidenţiale dintre 
Mazowiecki şi Walesa, acesta din urmă scotînd în față tema 
identităţii catolice poloneze. Prin importanța sa istorică 
enormă, prin carisma care-i permitea să cîştige alegerile, el 
punea accent pe angajarea catolicilor în politică, dar nu a 
putut împiedica färîmitarea. Partidele s-au înmulțit: Uniunea 
National Creştină a lui Wieslaw Chrzanowski, partid natio- 
nalist catolic; Partidul Muncii, refondat în februarie 1989 de 
Wladislaw Sila-Nowicki, în opoziție cu Walesa; acesta a 
suscitat formarea Alianţei de Centru, condusă de unul dintre 
colaboratorii săi, Jaroslaw Kaczinsky, recunoscut de UEDC 
ca „observator”. Organizația europeană, fiind stînjenită în 
fața unei situații de divizare cronică şi nu întotdeauna logică, 
accentuată de existența unui alt partid, Congresul Creştin- 
Democrat, a silit Alianța să formeze, împreună cu Partidul 
Muncii şi Mişcarea pentru Republică, o „Echipă Naţională 
Poloneză  Creştin-Democrată”. Partidul constituit de 
Mazowiecki şi de succesorul său din fruntea guvernului, 
Hanna Suchocha, Uniunea Democratică, pretindea că se 
bazează pe principiile democraţiei creştine. 

Toate aceste partide au suferit o gravă înfrîngere în 
alegerile din septembrie 1993, care au favorizat victoria 
partidelor membre ale Alianței Stîngii Democratice, adică a 
fostului Partid Comunist şi aliaților săi. Printre aceştia se 
afla şi Partidul Ţărănesc Polonez care provenea din fostul 
Partid Popular, satelit al Partidului Comunist, dar reînnoit de 
prezența cîtorva personalități apropiate Bisericii. 

Aceste scindări nu sînt doar oglinda ambițiilor perso- 
nale. Ele oglindeau clivajele fundamentale din sînul catoli- 
cismului polonez, tras între tendința progresist-liberală re- 
prezentată de Mazowiecki, de Jerzy Turowicz, (redactorul 
şef al revistei Tygodnik Powszechny), sau de provincialul 
iezuit Stanislaw Opiela şi tendinţa national-populistä, care 

tindea să identifice Polonia cu catolicismul, pe care o 
regăsim la Uniunea Naţional Creştină, la Monseniorul 
Glemp (episcop primat al Poloniei) şi într-un fel la Walesa. 
La acesta se adaugă un clivaj intelectual/popular, într-o țară 
care rămîne profund marcată de distrugerea, în mai multe 
etape, a elitelor culturale de către ocupaţia rusă, iar mai apoi 
în special de ocupanții nazişti şi de cei 45 de ani de dictatură 
proletară. 


De la contradicţiile croate la realitățile baltice. Sindro- 
mul divizării părea să se regăsească si în micile state care-şi 
cuceriseră de curînd independenţa. Partidul Creştin-Demo- 
cratilor Sloveni (Slovenski Krscanski Demokrati) s-a impus 
în momentul independenței cu 15% din sufragii în cadrul 
coaliției guvernamentale. Fiind condusă de propriul său 
preşedinte, Lojze Peterle, pînă în aprilie 1992, ea a inclus cu 
precădere Federaţia Țăranilor Sloveni. 

Croaţia vecină participă la teribilul război care pus- 
tieşte fosta Iugoslavie, regimul său, care nu poate fi 
comparat cu cel al lui Ante Pavelic, regim terorist instalat în 
1941, fiind la jumătatea drumului între democraţia reală şi 
autoritarism. Partidul Croat al Țăranilor, care fusese puter- 
nic, dar distrus de comunişti, şi-a reluat activitatea în noiem- 
brie 1989 prin intermediul Uniunii Democrate Croate, con- 
dusă de generalul Franjo Tudjman. Ales la preşedinţia Sta- 
tului în decembrie 1990, el a fost reales cu 56,7 % din voturi. 
Este necesar să amintim aici de acest partid, fiindcă el speră 
să se alăture Internaționalei Crestin-Democrate şi a obținut 
statutul de observator UEDC. De fapt este vorba de o adu- 
nare care înglobează diferite orientări, printre care şi un 
curent creștin-democrat; ideologia naționalistă şi discrimi- 
narea etnică pe care o practică guvernul nu par să fie deloc 
în conformitate cu idealurile istorice ale democratiei-cres- 
tine. Mai există un Partid Creştin-Democrat observator în 
UEDC, fondat în 1989, dar fără o reală influenţă, cu excepția 
eşalonului municipal. 

În Țările Baltice, poziția cea mai favorabilă este cea a 
lui Isamaa proPatria, din Estonia, membră în UEDC. Ea este 
o coaliție a mai multor formaţiuni cu orientare crestin-de- 
mocrată sau conservatoare, ce adună 35% dintre alegători. 
Preşedintele ei, Mart Laar este prim ministru, ceea ce repre- 
zintă o frumoasă reuşită pentru curentul creştin-democrat în 
această țară cu tradiţie luterană, cu atît mai mult cu cît șeful 
Statului, Lennart Meri a fost ales datorită sprijinului acestui 
curent. Această situație se deosebeşte de cea din Letonia, 
unde Uniunea Creştin-Democrată rămîne încă pe o poziție 
foarte modestă, în cadrul unei vieţi politice foarte confuze. 

În Lituania catolică, Democraţia Creştină, membră a 
Frontului Sajudis, a ocupat locul trei la alegerile din 25 
octombrie 1992 cu 12,4% din voturi. Tara a suferit în mod 
deosebit din cauza ocupației sovietice; Biserica a cunoscut 
martirajul: biserici şi seminarii închise (cu excepția celui de 
la Kaunas, supus unui numerus clausus), episcopii şi 300 de 
preoți deportați în Siberia, elita intelectuală decapitatä. Ca si 
în altă parte, o reînnoire a religiei se observă, dar aceasta se 
traduce printr-o înmulţire a sectelor, prin reaparitia formelor 
de păgînism, expresia unei dezorientări colective în exterio- 
rul unei Biserici nepregătite să facă față unei situații create 
de căderea regimului sovietic. Cadrele lor sînt fie supra- 
vieţuitori ai sistemului i concentrafionar, fie preoți formaţi sub 
controlul KGB-ului. În aceste condiţii, refacerea democrätiei 
nu putea fi decît lentă şi cu şocuri, după cum au arătat şi 
alegerile cele mai recente. 

În Statele eliberate de sub dictatura comunistă, des- 
tinul democraţiei creştine a urmat căile legate de povara unui 
trecut îngrozitor, ale cărui ravagii nu se cunosc încă în tota- 
litate. Amenintate cu fragmentări, în concurență cu forma- 
tiunile bazate pe un naționalism bănuitor care făceau uz de 
creştinism, dar aproape niciodată susținute de Bisericile care, 
timp îndelungat, au fost rupte de evoluția ecleziastică şi 
teologică a Bisericilor occidentale, partidele de inspirație 
creştin-democrată rămîn slabe. Totuşi, în cîteva locuri, 

importanța lor nu este deloc neglijabilă, ca de exemplu în 
Estonia, Slovenia şi chiar în Ungaria. Pe de altă parte, există 
forte de care trebuie să luăm seama dacă admitem amploarea 
dezastrelor şi dificultățile nemaiîntîlnite în refacerea politică, 
economică, spirituală, culturală. În schimb, țările cu tradiţie 
ortodoxă puternică par să fie mai refractare față de aceste 
partide. 


Democraţia creştină — 
imposibilă în ţările ortodoxe? 


Tradiția Bisericii ortodoxe, care pune accent pe 
liturghie şi contemplare, supusă puterii politice, nu tinde în 
mod natural spre o acțiune politică şi socială liberă. „Marea 
încercare” dintre 1917-1988 în URSS şi apoi în cadrul 
sateliților ei a lăsat-o, notează Olivier Clement, „lipsită de 
vlagă, aproape fără cultură sau filosofie, refugiată într-un 
ghetou liturgic emotionant, dar închistat”#. Fiind nepregătită 
din motive teologice şi istorice pentru revenirea la libertate, 
ea este stăpînită de o reacție de respingere a libertății după 
modelul occidental, redusă la aspectele ei cele mai proble- 
matice (libertatea moravurilor, fascinația banului) şi tinde să 
înlocuiască ideologia comunistă cu o ideologie natio- 
nal-ortodoxă. În trecut, în secolul al XIX-lea, şi în 1940 
(pentru Grecia), în 1941 (pentru Rusia şi Serbia), ea a 
întruchipat națiunea, apărîndu-i limba, cultura, poporul, 
contribuind la supraviețuirea sa. Această respingere este 
însoţită de o închidere marcată de relaţiile încordate cu cato- 
licii. Initiativele de tipul celor ale părintelui Alexandre Men 
(asasinat în 1990) legat de Taizé, sînt rare. Apariţia unui 
curent spiritual deschis experiențelor creştinismului oriental, 
însetat de întîlniri, preocupat de reînnoire liturgică, influențat 
de personalitatea lui Nicolai Berdiaev, preocupat de 
angajamentul politic democratic în numele credinței, a dus la 
dezvoltarea unui curent identitar foarte puternic. O parte a 
clerului s-a alăturat mişcărilor ultranationaliste care reduc 

ortodoxismul la națiune, cum ar fi mişcarea Pamiat, puternic 
antisemită şi xenofobă. 


Bloca je în Statele desprinse din fosta Uniune Sovietică. 
Grupurile, asociaţiile, mişcările, partidele care afirmă afili- 
atia la creştinism sînt în număr foarte mare în Rusia”. 
Lăsînd deoparte nenumăratele grupări, care scot în evidență 
deteriorarea vieţii politice a țării, vom lua în consideraţie trei 
formaţiuni care se detașează: Partidul Crestin-Democrat din 
Rusia (PCDR), Mişcarea Ruseascä Crestin-Democratä 
(MRCD) şi Uniunea Crestin-Democratä din Rusia (UCDR). 
Totuşi, aceste organizații apărute între 1989-1990 sînt destul 
de marginale, avînd doar cîteva mii de membri şi, la început, 
o foarte mică reprezentare parlamentară, astăzi inexistentă. 
MROD a avut doisprezece deputaţi, iar UCDR doar unul în 
Parlamentul dizolvat de Boris Elțîn în septembrie-octombrie 
1993, dintr-un total de 1050 parlamentari. Dar la alegerile 
din 12 decembrie, nici una din cele trei formaţiuni nu a 
reuşit să strîngă cele 100000 de semnături necesare pentru a 
se putea prezenta. 

MRCD are la bază o revistă ortodoxă clandestină; 
Vuybor („Alegerea”), condusă de Viktor Aksioutchits. De 
orientare conservatoare, el dorea să reintroducă valorile creş- 
tine tradiționale, precum şi un raport privilegiat între Stat şi 
Biserica ortodoxă, propunînd introducerea unei discriminări 
față de „religiile netraditionale”, în special cea a catolicilor 
şi protestanților. Luările sale de poziție au dus la apariția 
unor grupări secesioniste, cum ar fi Uniunea Rusă a Tine- 
rilor Crestin-Democrati sau Uniunea Crestin-Socialä. 

PCDR, condus de Aleksandr Chuev rămîne un partid 
cu foarte puțini aderenti (3000 în 1992). Uniunea UCDR 
pare să fie cel mai deschisă față de Occident şi cea mai 
apropiată de tradiția creştin-democrată. Ea a fost fondată de 
reprezentantul Bisericii ortodoxe în străinătate, Vitaly 
Savitsky, de Valery Borshchev şi de părintele Gleb 
Yakounine. Aceştia doreau să introducă creştinismul în 
politica rusească, să apere libertatea, să garanteze respec- 

tarea demnității umane. Fiind deschişi spre Occident, ei 
doreau să introducă în Rusia modelul de stat occidental şi să 
aplice principiile economiei sociale de piață. 

După 1990, Rusia cunoaşte o reînnoire a spiritului 
religios, iar Biserica ortodoxă şi-a regăsit libertatea de acti- 
une, ceea ce s-a dovedit a fi în favoarea partidelor care 
făceau uz de un creștinism instrumentalizat, dar nu şi în 
folosul partidelor creştin-democrate. Acestea suferă de două 
„boli”. În primul rînd de îngustarea bazei lor sociale. Ele 
apar în special ca partide ale intelectualilor, profund divi- 
zate. Numărul foarte mic de aderenti (cîteva mii), neputinta 
lor de a se dezvolta pe plan electoral, indică o ruptură de 
popor. Al doilea motiv ține de importanța ortodoxismului 
care, după cum s-a văzut, nu oferă elemente de angajare 
socială şi politică. Reducerea părintelui Yakounine la sta- 
tutul de laic pentru a putea participa la alegeri, în ciuda 
interdictiei Sfîntului Sinod, este un caz relevant al blocajului 
față de o mişcare care propovăduia deschiderea față de Occi- 
dent nu numai pe plan politic şi economic, ci şi pe plan reli- 
gios, exprimînd o dorință de deschidere ecumenică. Renaş- 
terea curentului religios-nationalist a dus, în schimb, la cre- 
area a numeroase mişcări, cum ar fi Uniunea Creştin- 
Patriotică, Renaşterea Creştină, Centrul Monarhic Panrus, 
fără a mai pune la socoteală mişcarea Pamiat unde ortodo- 
xia, panslavismul, antisemitismul fac casă bună. Un exemplu 
de simbioză între ortodoxie, religie națională şi naționalism a 
fost oferit de Georgia (unde totuşi există două partide 
membre ale Internaționalei Creştin-Democrate, cu rezultate 
nesigure), şi de fostul preşedinte Zviad Gamsakhourdia, care 
exprima un puternic mesianism politico-religios. 

În Ucraina, deşi a reapărut Biserica ortodoxă auto- 
cefală, separîndu-se de Patriarhia din Moscova, Biserica 
catolică de rit oriental (unită) s-a reconstituit, recuperîndu-si 
bisericile pierdute, mai ales cele din vestul țării. Dar identi- 
ficarea cu națiunea, ascensiunea şi dominarea politicii de 
către curentele naționaliste nu lasă loc partidelor care se 

prevalează de democraţia creştină, acestea împărțindu-se 
între cele două mari confesiuni: Partidul Republican 
Ucrainean îi grupează, în special, pe ortodocşi, iar Partidul 
Creştin-Democrat din Ucraina s-a impus în rîndul catolicilor. 
Şi în Armenia şi Bielorusia au fost create partide, dar 
reprezentativitatea lor este greu de evaluat. 


Începuturile unei dezvoltări în Bulgaria şi România. 
Dacă Serbia, al cărei regim nu lasă loc unei veritabile expri- 
mări democratice, este puţin favorabilă dezvoltării unui 
partid creştin-democrat, în schimb, observăm o anumită 
pătrundere a curentului în România şi Bulgaria. Ne-am putea 
gîndi că aceasta se datorează prezenței, în aceste țări, a unor 
puternice curente care doresc deschiderea spre Europa, a 
unei conştiinţe politice dezvoltate la credincioşi, în puternică 
opoziţie cu comunismul. 

În Bulgaria, zonă a Islamului pentru 10% din popu- 
latie, părintele ortodox Christofor Subev a fondat în martie 
1989 Comitetul pentru drepturile religioase, pacea conştiin- 
telor şi valorile spirituale. Ambitia lui era de a aduna toate 
religiile Bibliei înrădăcinate în țară, pentru a cere libertatea 
conştiinţei, separarea Bisericii ortodoxe de Stat şi pentru a 
da politicului o dimensiune spirituală şi etică. Această orga- 
nizatie a făcut parte din Uniunea Forţelor Democratice 
(UFD) care a pus capăt regimului comunist si a condus țara, 
după victoria sa în alegerile din octombrie 1991 cu 46% din 
voturi. În această coaliție se mai găseau Centrul Democratic 
Unit (15 deputați), Partidul Democratic (40 deputați), Uni- 
unea Creştin-Democrată (2 deputați), mai găsim Uniunea 
Naţional-Agrară Bulgară „Nicolas Petkov”, rodul unei 
rupturi, în 1988, în cadrul Partidului Țărănesc care colabora 
cu comuniştii. Nefiind membru în UFD în 1991, acesta nu 
are parlamentari. Toate aceste partide, în ciuda caracterului 
lor färîmitat, se regăsesc în sînul UEDC cu statut de 
observator. În decembrie 1994, UFD, subminat de evoluția 
sa conservatoare şi de divizările interne, a pierdut alegerile şi 
puterea în favoarea foştilor comunişti. 

În România, se cunoaşte rolul pastorului reformat al 
minorității ungare, Laszlo Tôckes, în declanşarea revoluţiei 
la Timişoara, pe 16 decembrie 1989. Criticînd şefii Bisericii 
compromisi prin legăturile lor cu regimul si protestînd 
împotriva distrugerii satelor, el a fost expulzat din parohie, 
ceea ce a dus la prima mare manifestaţie. Dar revoluţia a fost 
curînd confiscată de Frontul Salvării Naţionale, susținut de 
ierarhia ortodoxă. Deosebit de zelos a fost patriarhul 
Teoctist, care continuă o lungă tradiție de supunere. El se 
loveşte totuşi de opoziția Grupului de Reflectie pentru Refa- 
cerea Bisericii, fondat de părintele Valeriu Anania. În 
schimb, Biserica greco-catolică se bucură de un mare 
prestigiu datorat martirajului din trecut şi poziţiilor foarte 
ferme ale arhiepiscopului de Bucureşti, loan Robu, care a 
protestat împotriva abuzurilor noului regim, care se inspira 
din metodele regimului precedent. Exprimarea politică este 
mult mai uşoară, în schimb mizeria economică este cvasi-ge- 
nerală, utilajele de producţie foarte vechi, valorile sociale, 
civice, etice sînt distruse, naționalismul este exacerbat. Un 
potenţial curent creştin-democrat există totuşi datorită moş- 
tenirii lăsate de Partidul Naţional Țărănesc. Fondat în 1918, 
acesta s-a confruntat cu o viață politică zbuciumată şi cu 
dictatura din 1938. Reconstituit după război, dar interzis în 
1947, el a reapărut la 22 decembrie 1989, fiind condus 
atunci de Liviu Petrina, sub denumirea de Partidul Naţional 
Țărănesc Creştin-Democrat. Membru al UEDC, el este astăzi 
principala forță de opoziţie, susținut de 25% din alegători. În 
sînul minorităţilor ungare, tinde să se dezvolte Uniunea 
Democrată a Maghiarilor din România. 


Paradoxurile Greciei. Grecia prezintă paradoxul de a fi 
membră a Uniunii Europene, avînd însă multe din trăsăturile 
comune celorlalte țări ortodoxe. Relaţiile Bisericä-Stat de 
aici se găsesc la antipozii situației din Occident. Biserica 
autocefală a fost instituită în 1833, după ce a reprezentat 
lupta pentru independență. De atunci, religia ortodoxă se 

identifică cu Națiunea”: planurile naționaliste ale anilor 
1920-22 nu sînt oare „Măreaţa idee” de a reface Imperiul 
Bizantin? Constituţia din 1975, revizuită în 1986, recunoaşte că 
„religia dominantă în Grecia este cea a Bisericii ortodoxe 
orientale a lui Cristos” (art.3). Libertatea religioasă este limi- 
tată, prozelitismul în favoarea altor confesiuni este penalizat, 
religia este indicată pe buletinul de identitate, în ciuda 
reglementărilor comunitare. Deşi Grecia este condamnată, în 
mai 1944, de Curtea Europeană a Drepturilor Omului, Parla- 
mentul a refuzat să modifice o lege care pune ţara în contra- 
dictie cu obligaţiile sale europene. Conform unui sondaj recent, 
81% dintre persoanele interogate consideră că elenismul și 
ortodoxia sînt indisolubil legate (Le Monde, 21 mai 1994). 

În acest context, este surprinzător să găsești totuşi un 
partid crestin-democrat puternic. Este vorba de Nea 
Demokratia lui Constantin Mitsotakis (astăzi înlocuit de 
Miltiades Evert), care a jucat un rol important în lupta contra 
dictaturii Coloneilor dintre 1967-19 74. În realitate, acest 
partid membru al UEDC şi al Partidului Popular European, 
este o adunare de conservatori şi liberali care alternează la 
putere cu PASOKul socialist. Cu cele 39,4% din voturi în 
octombrie 1993, 33,6% în iunie 1994, el este un puternic 
partid de opoziţie. Dar în afara adeziunii sale formale la 
Internaţională, nu se întrevăd-semne ale unei veritabile 
apartenente la familia creştin-democrată. 

Această adeziune este surprinzătoare dacă se ia în 
consideraţie situația internă, chiar dacă acest partid a fost 
victima divizării datorită orientării de extremă-dreapta: în 
1993, Antoni Samara, pe atunci ministru al Afacerilor 
Externe, reproşîndu-i primului ministru Mitsotakis prudenta 
față de problema macedoneană, s-a angajat într-o supra- 
licitare naționalistă si a fondat mişcarea Primăvara Politică. 
Fiind susţinut de o mare parte a Bisericii ortodoxe, el a 
obținut 8,5% din voturi la alegerile europene din 1994. 

În timpul alegerilor, Nea Demokratia şi-a bazat campania 
electorală pe tema „Grecia puternică si respectată în Europa”. 

În căutarea unei democraţii creştine europene 


Partidele creştin-democrate au în comun un patrimo- 
niu cultural şi politic important. Dar particularitätile regio- 
nale au făcut ca unificarea prin intermediul structurilor 
transnationale să dureze mult. În mod paradoxal, aceste par- 
tide care se referă la o religie cu vocație universală nu au 
manifestat aproape niciodată un simț ascuțit al univer- 
salismului. Dacă astăzi există astfel de structuri, acestea sînt 
rodul nu al unei dinamici interne, ci al constrîngerilor 
impuse de progresul de integrare europeană în Vest. 


Intuitiile lui Luigi Sturzo 


Ca şi în multe alte domenii, Luigi Sturzo a jucat aici 
un rol de pionierat. Chiar de la naşterea sa, Partidul Popular 
a dorit să se angajeze pe o cale internationalistä, propunînd 
la primul Congres de la Bologna, din 1919, o coordonare 
internațională între organizaţiile sindicale creştine. Apoi, a 
fost elaborat un program de Acord interparlamentar al 
grupurilor populare pentru a stabili legăturile între partide şi 
aleşii lor în parlamentele naţionale. În octombrie 1921, la 
întoarcerea dintr-o călătorie în Germania, unde îi întîlnise pe 
Adenauer şi Wirth, şi la Paris, Sturzo a creat, prin partidul 
său, o Comisie pentru Mişcarea Populară Internaţională, un 
fel de Internaţională Populară care a fost reactivată la 
Congresul de la Torino din 1923. 

În timpul exilului, preotul italian a rămas foarte activ, 
stabilind numeroase contacte. La îndemnul său, a avut loc la 
Paris, în decembrie 1925, o întîlnire a şefilor europeni. Cu 
această ocazie a fost creat Secretariatul Internaţional al 
Partidelor Democratice de Inspiratie Creştină (SIPDIC), 
avînd sediul în capitala Franței. Structura acestuia a rămas 
întotdeauna slabă: buget modest, un Buletin trimestrial care 
nu a apărut decît cîţiva ani, reuniuni foarte puţine. SIPDIC a 
avut totuşi meritul de a fi existat, de a-şi fi pus bazele, de a 
reuni oamenii pentru a se cunoaşte mai bine. Dar nu a reuşit 
să se impună ca o structură veritabilă, autonomă. Tensiunile 
erau foarte puternice. Congresele reprezentau ocazia unor 
puternice rivalități între Partidul Democrat Popular Francez 
şi Zentrum-ul german: nici unul, nici altul nu au reușit să 
depăşească gîlcevile nationale iscate de problema repara- 
tilor. La Congresul din 1928, ideea unei adevărate Interna- 
tionale Creştin-Democrate, avansată de italieni, a fost res- 
pinsă. Dar mai ales SIPDIC nu a ştiut să reacționeze 
împotriva hitlerismului. În 1935, într-o scrisoare adresată lui 
Henri Simondet, directorul său, Sturzo cerea un angajament 
ferm pentru apărarea „civilizației creştine” definită astfel: 
„Apărarea principiilor moralității şi de drept care se găsesc 
în concepția politică şi în organizarea practică a statelor civi- 
lizate, mai ales în ceea ce priveşte respectarea personalității 
şi a libertății personale, a egalității în fața legii, admi- 
nistrarea justiţiei, respectarea drepturilor familiei şi a religiei 
creştine, realizarea echităţii sociale şi colaborarea dintre 
clase, cooperarea internațională între_state şi afirmarea 
dreptului internaţional al păcii între popoare”. Dar regreta cu 
amărăciune „neimplicarea partidelor noastre în problema 
persecuției antisemite, apărută în Germania în 1933. Centrul, 
care exista în acel moment şi care se zbătea într-o criză 
fatală, nu a putut sau nu a ştiut să ia o atitudine oarecare, 
pentru a-i apăra pe evrei. Celelalte partide aderente la 
Secretariatul nostru, fiecare în țara lui, nu au luat, după cîte 
ştiu, nici o inițiativă pentru a-şi stabili poziţia etico-politică 

față de o astfel de persecuție şi nu au avut nici o contribuție 
de solidarizare şi de aderare la diversele inițiative luate în 
ţări ca Franța, oferind ospitalitate refugiaților”. 

Sturzo a încercat, împotriva tuturor dificultăților, să 
păstreze legăturile internaționale, creînd la Londra, în 1936, 
„People and Fredom Group”, iar în 1940 o Uniune Interna- 
tionalä Creştin-Democrată în care se regăseau oameni 
politici de inspiraţie creştină care fugiseră de nazism. Fiind 
obligat să se refugieze în Statele Unite, el a dus o intensă 
activitate centrată pe regrupare şi stabilirea de contacte. 


De la relansare la Partidul European 


Relansarea, din punct de vedere structural, a avut loc 
după război, dar succesul nu a fost asigurat de la început. 
Partidele creştin-democrate rămîneau reticente față de orga- 
nizarea lor pe plan international. La multi dintre şefi exista 
teama creării unui fel de „internaţională neagră”. Blocajul 
venea mai ales din partea Franţei, unde MRP-ul considera 
majoritatea formațiunilor prea conservatoare, multe din ele 
neavînd concurenți de dreapta. În 1949, deputatul André 
Noël estima că a te integra într-o internațională crestin-de- 
mocratică ar însemna să te faci „vinovat de un conser- 
vatorism european”. 

În 1947 a luat ființă o nouă organizație, Noile Echipe 
Internaţionale (NEI): semnificativă este denumirea voit 
foarte neutră, atît în ceea ce priveşte forma, cît şi conținutul 
acestei structuri, numită doar în subtitlu, „Uniunea Interna- 
tionalä a Crestin-Democratilor”. Membrii acesteia erau fie 
partide crestin-democrate, fie personalitäti care se angajau 
doar pe ele. În felul acesta, membrii MRP au aderat la 
Uniune fără să adere şi partidul. NEI s-a constituit cu ocazia 
Congresului de la Chaudfontaine, lîngă Liège, în iunie 1947: 
nemții nu fuseseră invitați şi nu au putut adera decît anul 
următor. 

Contactele între crestin-democrati nu erau foarte 
publice. Mulţi preferau relațiile neoficiale, de tipul întîlni- 
rilor importante dar discrete de la Geneva, între 19481953, 
a căror importanță istorică trebuie subliniată: acestea au 
permis întîlnirea în cel mai mare secret a principalilor şefi ai 
partidelor creştin-democrate europene”. Cu ocazia uneia din 
aceste întîlniri, în noiembrie 1949, Maurice Schumann arăta 
lipsa unităţii doctrinale a familiei creştin-democrate care, 
credea el, „se subdivide, în plan economic, cel putin în două 
curente: unul care înclină spre liberalism, celălalt spre 
socialism”. „Suplețea se impune”, afirma Albert Gortais, 
secretar general adjunct al MRP: „Să menţinem şi să dez- 
voltăm NEI fără să facem, pînă la un nou ordin, o interna- 
tionalä a democraţiei creştine, fiindcă problema nu este 
complet coaptă. Să păstrăm întîlnirile de la Geneva, întîl- 
nirile personale dintre conducătorii calificați şi responsabili. 
Să îmbunătăţim randamentul muncii care se face printr-o 
legătură, în intervalul dintre întâlniri, prin grija unui secretar 
permanent ales de comun acord”. Această poziţie prag- 
matică era completată de aceea exprimată de Jean Gilbert în 
cadrul Biroului Executiv al MRP (20 mai 1949), care nu lăsa 
nici cea mai mică şansă visului sau mitului: el se declara 
partizanul neacceptării „unui prea mare sentimentalism în 
relaţiile cu crestin-democratii” şi, făcînd aluzie la belgianul 
Paul Van Zeeland, el acuza: „Actualmente există multi 
creştini în Europa care nu sînt democrați”. 

Europa „neagră” sau „vaticană” nu exista decît la 
nivelul fantasmelor. Diferenţele, suspiciunile, divergentele, 
existau din belşug. Nu trebuie, totuşi, să le acordăm o 
importanță prea mare. Ele au fost subliniate de protagonistii 
francezi; alţii, cum ar fi italienii, încercau să le minima- 
lizeze, subliniind ceea ce se unifica. La Congresul NEI din 
1244 aprilie 1950 de la Sorrento, Alcide De Gasperi 
amintea de „identitatea principiilor inspiraţiei noastre, care 
trebuie să conducă la o anumită asemănare, ba chiar la o 
uniformitate în soluționarea problemelor comune”. De 

aceea, formarea Noilor Echipe Internationale (NEI), functio- 
narea lor timp îndelungat, susținerea în mod regulat a con- 
greselor (16 la număr) între 1947-1965, sub conducerea 
succesivă a francezului Robert Bichet (1947-1949), a belgi- 
enilor August De Schryver (1950-1959) şi Théo Lefèvre 
(1960-1965), marchează o etapă fundamentală în crearea 
unei democrații creştine europene. Şi aceasta într-un mo- 
ment în care integrarea europeană se dezvolta plecînd de la 
declarația lui Robert Schuman din 9 mai 1950. NEI şi-au 
adus contribuția prin crearea grupurilor parlamentare, pentru 
prima dată transnationale, în Adunarea Consultativă a Con- 
siliului Europei, în Adunarea din CECA, apoi în Adunarea 
Comună a Comunităţilor şi în Parlamentul European. Parti- 
ciparea la opera comună de fäurire a Europei, chiar dacă 
concepțiile difereau de la un partid la altul, a contribuit la 
trezirea unei puternice conştiinţe a partidelor creştin-demo- 
crate privind necesitatea apartenenței la aceeaşi sferă 
politică. 

Ulterior, pentru a răspunde exigențelor integrării euro- 
pene, crestin-democratii s-au lansat într-o întărire a legătu- 
rilor dintre ei. Astfel că, în urma congresului de la Taormina 
din 1965, NEI s-au transformat în Uniunea Europeană a 
Crestin-Democratilor (UECD), iar în 1976 s-a fondat 
Partidul Popular European (PPE). 

Era vorba, în primul rînd, de susținerea creştin-demo- 
craților membri ai instituţiilor europene (Parlament, Co- 
misie, Consiliul Europei) pe o bază transnationalä. Partidele 
sau angajat în UECD (CDS -ul francez a aderat la aceasta 
chiar de la fondarea sa în 1976), semn că era pe cale să se 
nască conștiința cu privire la un patrimoniu comun. S-au 
format structuri specializate pentru muncitori, femei, tineri, 
aleşii locali. UECD era definită drept „aripa europeană” a 
Uniunii Mondiale a Democraţiei Creştine (UMDC), astăzi 
Internaționala  Creştin-Democrată (ICD), depinzînd de 
OCDA (Organizaţia Creştin-Democrată din America). O 
importantă muncă ideologică a fost depusă de Institutul 

Internațional Creştin-Democrat pentru Studii cu sediul la 
Roma, condus de olandezul Karl Joseh Hahn. Aprofundarea 
ideologică astfel operată a dus la elaborarea Manifestului 
Crestin-Democratiei Europene în 1976 si la lansarea unei 
reviste, Panorama democrateehretien , (Panorama creştin-- 
democrată), editată în diferite limbi. Caietele de Studii au 
fost de asemenea publicate: unele articole erau consacrate 
istoriei unui partid’, altele conţineau reflexii extrem de 
aprofundate, ca remarcabilul număr 22, semnat de Roberto 
Papini, intitulat „Care este identitatea democraţiei creştine?” 
(1978). 

Din necesitatea de a îmbunătăți relaţiile dintre par- 
tidele creştin-democrate în sînul Comunităţii Europene, s-a 
născut PPE”, fondat la Bruxelles la 29 aprilie 1976, în 
preajma primelor alegeri ale Parlamentului European pe 
baza votului universal, prevăzute pentru 1979. Fără să fie o 
organizaţie regională a ICD, acest partid are tendința de a se 
suprapune UECD-ului: de la 14 ianuarie 1993, cele două 
structuri au acelaşi preşedinte, Wilfried Martens, acelaşi 
secretar general, Thomas Jansen şi acelaşi trezorier, Rita De 
Backer. PPE cuprinde partidele statelor membre ale 
Comunităţii, dar şi partidele provenite din țările candidate 
pentru Comunitatea Europeană, în calitate de „membri 
asociaţi” sau „observatori”. 

PPE funcționează ca o federație de partide fără să aibă 
legături reale cu bazele lor naţionale, fiecare păstrîndu-şi o 
totală autonomie. Această federație este foarte eterogenă, 
găsind aici partide naționale sau regionale; partide de masă, 
care ocupă o poziție dominantă pe eşichierul politic national, 
altele, din contra, fiind putin reprezentative; partide separate 
de religie, altele cu o bază teologică foarte puternică; partide 
integrate în sistemul politic bipolar sau multipolar ce implică 
alianțe, iar pe acest plan, opţiunile sînt foarte deschise: 
fiindcă coaliţiile cu social-democratii sînt frecvente, PPE 
manifestă o mare deschidere faţă de conservatori, aşa cum o 
demonstrează şi adeziunile Partidului Popular Spaniol şi ale 

Nea Demokratia, care inițial au aderat la Uniunea Demo- 
cratică Europeană care grupa partidele conservatoare. Des- 
chiderea grupului PPE din parlamentul european față de 
aripa conservatoare britanică întăreşte această tendință. 

În aceste condiții se pune problema coerentei unui 
astfel de partid. Fără îndoială, aceasta trebuie căutată în 
Europa. „Noi dorim unificarea Europei”, proclama Progra- 
mul din 1976. Tocmai în numele acestei mistici PPE caută să 
constituie împreună cu liberalii un pol puternic fără să 
excludă, la Strasbourg, înțelegerile strategice cu social-de- 
mocratii. PPE, care acceptă diferite tipuri de alianțe şi de 
strategii politice, nu cade la învoială cu privire la Europa. 
Centro Democratico Social în Portugalia a avut de plătit 
pentru că s-a opus tratatului de la Maastricht. 


Salvarea democraţiei creştine în Est 


În 1950, în plin război rece, a fost creată la New York, 
cu sprijinul Departamentului de Stat al Statelor Unite, 
Uniunea Creştin-Democrată a Europei Centrale, avînd repre- 
zentanti cehi, polonezi, unguri, lituanieni, letoni, sloveni. 
Avînd initial sediul la Washington, apoi la New York, iar 
din 1964 la Roma, rolul său a fost în principal acela de 
susținere a exilatilor, de a difuza informaţiile prin interme- 
diul postului de radio Europa Liberă şi prin revista lunară 
Christian Democratic Review, a cărei preocupare majoră era 
introducerea drepturilor omului în Europa sovietică. 

Timpul nu a fost favorabil UCDECului: plictiseala 
americanilor, care a dus la tăierea resurselor financiare, 
menţinerea unui discurs de război rece la exilați, cînd lumea 
intra într-o fază de destindere şi cînd Sfîntul Scaun inaugura 
o Ostpolitik, existența disputelor din interior, toate acestea 
au condus la o anumită paralizie. Ultimul congres al 
UCDEC a avut loc la New York, în decembrie 1971. Unele 
grupuri naționale au avut totuşi o activitate mai susținută, 

după cum o arată şi interesul anumitor reviste publicate în 
limba națională: Rozmlovy şi Studie a crestin-democratilor 
cehi, editate la Londra şi respectiv la Roma, Odnova polo- 
nezilor, la Londra, Merleg a ungurilor, la Munchen, 
Slovenska Domovina a slovenilor, la Cleveland. 

Reunită în Congresul de la Varşovia din iunie 1992, 
după căderea regimurilor comuniste, UCDEC a luat hotă- 
rîrea de a se integra în UEDC, încercînd să păstreze o anu- 
mită particularitate prin Grupul de Lucru al Partidelor 
Europei Centrale. Dificultățile întîmpinate în aceste țări, 
divizarea celor care îşi afirmă originile în democrația 
creştină, arată că responsabilii UEDC şi ai PPE au, în fața 
lor, o sarcină imensă. 

UNIUNEA EUROPEANĂ A CRESTIN-DEMOCRATILOR 


1) Partide membre 


Austria 
Belgia 


Cehia 


Cipru 
Danemarca 
Elveţia 
Estonia 
Franța 
Germania 


Grecia 
Irlanda 
Italia 
Lituania 
Luxemburg 
Malta 
Norvegia 
Olanda 
România 
Sant-Marino 
Slovacia 
Slovenia 
Spania 


Suedia 
Ungaria 

Osterreichische Volkspartei 
Christelijk Volkspartij 
Partidul social-creştin 


Uniunea creştin-democrată / Partidul popular 


ceh 

Democratic Rally of Cyprus 

Kristeligt Folkeparti 

Partidul popular creştin-democrat elvețian 
Isamaa pro Patria 

Centrul social-democratilor 

Christlich Demokratische Union 
Christlich Soziale Union 

Nea Demokratia 

Fine Gael 

Partito Popolare italiano 

Partidul creştin-democrat lituanian 
Partidul social-creştin 

Partit nazzjonalista 

Kristelig Folkeparti 

Christen Democratisch Appel 

Partidul national täränist crestin-democrat 
Partito democratico cristiano sanmarinese 
Miscarea crestin-democratä din Slovacia 
Crestin-democratii sloveni 

Partido nacionalista vasco 

Uni6 democrâtica de Catalunya 
Kristdemokratiska Samhallspartiet 
Partidul popular creştin-democrat 


Europa democraţiei creştine 


2) Partide cu statut de observator 


Bulgaria Uniunea națională agrară bulgară „Nicolas 
Petkov” 
Partidul democrat 
Centrul democrat unit 
Uniunea crestin-democratä 


Cehia Partidul creştin-democrat 
Croaţia Uniunea democrată croată . 
Partidul creştin-democrat croat 
Finlanda Suomen Kristillinen Liitto 
Polonia Alianța Centrului 
Congresul creștin-democrat 
România Uniunea Democrată a maghiarilor din România 


3) Partide membre ale UCDEC; non-membre ale UEDC 


Lituania Uniunea creştin-democrată a Lituaniei 
Polonia Partidul creștin-democrat al muncii 


PARTIDUL POPULAR EUROPEAN 


1) Partide membre 


Belgia Christelijk Volkspartij 
Parti social chrétien 
Franța Centre des démocrates sociaux 
Germania Christlich Demokratische Union 
Christlich Soziale Union 
Grecia Nea demokratia 
Irlanda Fine Gael 
Italia Partito Popolare italiano 
Luxemburg Partidul social-creştin 
Olanda Christen Democratisch Appel 
Spania Partido nacionalista vasco 
Unió democrática de Catalunya 
Partido popular 

2) Partide asociate 


Austria Osterreichische Volkspartei 
Malta Partit nazzjonalista 
Suedia Kristdemokratiska Samhallspartiet 


3) Partide cu statut de observator 


Finlanda Kansallinen Kokoomus 
Suedia Moderata Samling 


PARTIDE DE INSPIRAȚIE CRESTIN-DEMOCRATÀ 
NON-MEMBRE ALE UNEI STRUCTURI INTERNAȚIONALE 


Armenia Uniunea creştin-democrată armeană 
Bielorusia Uniunea creştin-democrată bielorusă 

Frontul popular din Bielorusia ® 
Letonia Uniunea creştin-democrată din Letonia 
Polonia Mişcarea pentru Republica Creştin-democrată 
Rusia Uniunea crestin-democratä din Rusia 


Partidul creştin-democrat din Rusia 

Mişcarea crestin-democratä rusă 
Ucraina Partidul republican ucrainean 

Partidul creştin-democrat din Ucraina 


(1) Organizaţie pluralistă incluzînd un curent creştin-democrat 


PARTIDE MEMBRE ALE INTERNAȚIONALEI 
CREŞTIN-DEMOCRATE 


Georgia Partidul national-democrat din Georgia 
Uniunea democrat-creştină din Georgia 

Criză a democraţiei creştine? 


lată că de mult timp se vorbeşte de o criză a demo- 
cratiei creştine. În 1978, Roberto Papini în „Care este identi- 
tatea democrației creștine?” evoca „o criză gravă”, consi- 
derînd urgentă „o definiție globală a programului politic 
creştin-democrat” şi definea natura acestei crize astfel: 
„Partidele creştin-democrate aparțin unei epoci a «creşti- 
nătății» de acum depăşită, în cursul căreia, apărînd 
«valorile» creştine ale societăţii, ei îşi dedicau toate 
eforturile găsirii unui model inspirat de principiile dreptului 
natural, care trebuia să concretizeze doctrina socială a 
Bisericii ţinînd cont de diversele contexte nationale”. În 
Italia, mai ales, discursul privind criza democraţiei creştine 
este prematur (chiar de la începutul anilor 1950) şi recurent. 
În 1973, Etienne Borne vorbea el însuşi de democrația 
creştină ca de o „mare promisiune care nu a fost niciodată 
ținută”. Tema revine foarte des si cu regularitate: într-un 
recent articol din La Croix putem citi această afirmație: „La 
mai putin de un an pînă la alegerile europene, care ne vor 
permite să măsurăm gradul de influență reciprocă a 
diferitelor curente politice în comunitate, democrația creştină 
este în criză””. În 1980, Jean-Marie Mayeur își exprima 
încrederea, în lucrarea sa cea mai importantă „De la 
partidele catolice la democraţia creştină”, în capacitatea de 
reînnoire a acestor partide. 

Este adevărat că istoricul, cu riscul de a deceptiona 
spiritele ataşate de categoriile simple, nu poate decît să 
propună un bilanț foarte nuantat, cu atît mai mult cu cît în 

spiritul acestui studiu comparativ, trebuie să constatăm cît de 
dificil este să conturăm o democraţie creştină europeană, 
dată fiind importanţa destinelor nationale. De asemenea, este 
dificil să stabilim o tipologie a partidelor creştin-democrate 
actuale, avînd în vedere diversitatea lor internă foarte mare. 
Cu greu ele pot fi reduse la un caracter predominant. Lăsînd 
deoparte partidele reconstituite în Europa Centrală şi de Est, 
a căror existență este prea scurtă şi adesea prea haotică 
pentru a putea să tragem nişte lecţii generale, şi partidele 
greceşti şi irlandeze, mai degrabă conservatoare, putem 
reține trei cazuri principale în funcție de contextul politic în 
care se inserează partidele examinate. Distingem partide 
puternice, care acționează într-un sistem dominat de două 
partide: CDU-ul şi OVP-ul din Austria fac parte din această 
categorie. În opoziţie permanentă faţă de social-democratie, 
acestea tind să se focalizeze pe această luptă, să funcționeze 
ca o adunare a moderatilor şi să transfere la nivel european 
preocuparea şi strategia lor. 

Cel de-al doilea caz este oferit de partidele de asemeni 
puternice dar care acţionează într-un sistem multipolar. În 
Belgia, Luxemburg, Olanda, Elveţia, în Italia înainte de 
prăbuşire, găsim partide creştin-democrate integrate în 
coaliții care le-au obligat orientarea spre compromis sau spre 
deschidere; alianțele se pot orienta în mod diferit, spre libe- 
rali sau cel mai adesea spre social-democrati, în funcţie de 
împrejurări. În sfîrşit, deosebim partidele slab dezvoltate pe 
plan electoral, care se salvează doar prin integrarea, în 
prealabil, într-o coaliție de factură conservatoare: este cazul 
Franţei, Spaniei, poate al Italiei, în viitor. Aici, creştin-de- 
mocratii nu constituie decît un sprijin. 

După o lungă perioadă de deţinere a puterii în diferite 
țări, trebuie să ne întrebăm care a fost aportul acestor partide 
în societățile europene. Observatorul ar fi impresionat de 
amploarea bilanţului, chiar dacă o evaluare este dificil de 
făcut datorită faptului că în democratiile parlamentare de 
după război partidele creştin-democrate se găsesc, alături de 


308 


Europa democraţiei creştine 


altele, în guverne de coaliție. Nu putem să nu prezentăm 
cîteva puncte deosebit de importante. Întărirea democraţiei 
este una din priorități. Mai întîi prin aderarea, fără discuţie, a 
catolicilor la democraţie: crestin-democratii au demonstrat 
că pot fi atît creştini, cît şi democrați; ei au dorit ca 
instituţiile să funcționeze pe baza „echilibrului dialectic între 
individ şi comunitate”, spune Jacques Barrot; ei au 
contribuit foarte mult la păstrarea acestor instituții, mai ales 
în Franța şi în Italia, împotriva partidelor comuniste 
puternice şi aservite Moscovei, iar în Germania, CDU a avut 
o acţiune hotărîtoare în instaurarea unei democraţii recu- 
noscute şi respectate, fermitatea acestor partide în rezistența 
față de regimurile totalitare trebuie evidențiată; fiind în 
prima linie împotriva fascismului şi nazismului, în ciuda 
pozițiilor mai ambigui ale Bisericii lor, crestin-democratii, 
după război, au dat dovadă de o luciditate rară față de 
Uniunea Sovietică şi de comunism. Într-o perioadă în care 
cultura europeană era marcată de marxism, fermitatea ide- 
ologiei lui Etienne Borne este remarcabilă, ca şi aspectul 
profetic al analizelor lui Adenauer asupra destinului Ger- 
maniei de Est. În fața ascensiunii curentelor populiste si 
extremiste, mai mult sau mai putin fascizante, creştin-de- 
mocratii dau dovadă, chiar şi azi, de cea mai mare fermitate: 
este suficient să amintim CDS-ul din Franța, care a respins 
orice posibilitate de acord electoral cu Frontul Naţional, sau, 
în Germania, capacitatea CDU-ului de a reduce extrema 
dreaptă la cea mai simplă expresie electorală a sa. 
Modernizarea economiei este un alt aspect important 
al acţiunii crestin-democrate. Nu putem să nu amintim 
transformarea structurilor agrare în întreaga Europă sau 
dezvoltarea hidrocarburilor la îndemnul lui Enrico Mattei în 
Italia; nu trebuie să uităm nici modernizarea relaţiilor sociale 
prin introducerea economiei sociale de piață. Este 
obligatoriu să amintim de făurirea Europei chiar dacă, în 
mod paradoxal, programul tipic de factură creştin-democrată 
al Comunităţii Europene pentru Apărare este cel care a 

cunoscut cel mai mare eşec. Dar concepţia democraţiei 
creştine s-a impus, ulterior, putin cîte putin şi în rîndul altor 
familii ideologice: tratatul de la Maastricht este un foarte 
bun exemplu în acest sens. 

Acest bilanț, strălucitor din multe puncte de vedere, 
nu trebuie să ascundă zonele mai întunecate: politicile 
străine, mai degrabă atlantiste decît europene, reforme regio- 
nale incomplete (în Italia), tardive (în Belgia) sau realizate 
de alții (în Franța), cea mai importantă dintre aceste zone 
întunecate este problema morală, care a contaminat un partid 
puternic precum Democrazia Cristiana din Italia, care a 
sucombat sub greutatea unei coruptii semi-generalizate. 

Multe întrebări se pun încă cu privire la viitorul demo- 
cratiei creştine în Europa. Bilanțul electoral rămîne pozitiv, 
dar vremea marilor valuri electorale ale anilor 1950 a trecut. 
În ansamblu, este o perioadă a eroziunii, cu excepția situaţiei 
din Germania. Greutatea PPE-ului în cadrul Parlamentului 
de la Strasbourg este încă mare: după grupul socialist, el este 
al doilea ca importanță; în 1979, el deţinea 107 locuri din 
410, iar astăzi are 157 din 567. Ca procentaj, acesta creşte de 
la 26% la 27,68% din totalul parlamentarilor, în ciuda 
pierderii unui număr însemnat de deputaţi italieni, primind în 
schimb deputați oarecum străini de democrația. creştină. 
Responsabilitätile conducerii parlamentului se împart între 
crestin-democrati şi socialişti, creştin-democratul luxembur- 
ghez Jacques Santer fiind ales preşedinte al Comisiei 
Europene. | 

Din nefericire au avut loc trei mari evenimente care au 
apäsat greu asupra destinului democratiei crestine. Primul 
eveniment se referă la aderarea la PPE şi la UECD a depu- 
tatilor şi partidelor conservatoare spaniole, greceşti, irlan- 
deze, o concretizare a politicii CDU. Al doilea, mai brutal, 
este prăbuşirea din Italia, care a creat în cadrul democraţiei 
creştine din Europa un serios dezechilibru, ale cărui conse- 
cinte sînt încă greu de evaluat. Pînă în 1992, democraţia 
creştină se sprijinea pe două picioare: CDU şi DCI; acum nu 

i-a mai rămas decît unul, CDU, ceea ce a dus la accentuarea 
tendinței de deschidere către conservatori, cu atît mai mult 
cu cît Partidul Creştin Democrat întîmpină greutăţi în 
Olanda, iar amenințările asupra hegemoniei lui în regiunea 
flamandă din Belgia apasă greu. Chiar dacă actualii respon- 
sabili germani se apără, deriva naturală se poate îndrepta 
spre o grupare a moderatilor în care democraţia creştină nu 
ar mai constitui decît un element. Sindromul francez 
cuprindea, atunci, Europa. Cel deal treilea mare eveniment 
este prăbuşirea regimurilor comuniste din Est şi eşecul 
democraţiei creştine; neputinta .crestin-democratilor de a se 
organiza si a se impune electoratului, aparitia miscärilor care 
uzau de un crestinism autoritar si reactionar, constituie 
pentru crestin-democratie un eşec important, încărcat de 
consecințe pentru viitor. Acest eşec nu poate fi compensat 
suficient de dezvoltarea, modestă, a partidelor creştin-demo- 
crate în Europa de Nord. 

La aceste trei elemente se adaugă evoluții structurale 
de două tipuri. 

Prima ține de înmulţirea secularizärilor, de renunţarea 
la practica religioasă, de evoluţia relației dintre creştin-de- 
mocrati şi valorile transmise de Bisericile creştine. Pe ici pe 
colo se remarcă o revenire la anumite valori tradiționale, iar 
dezvoltarea partidelor creştin-democrate în Ţările Scandi- 
nave este legată de opoziţia mediilor religioase față de legea 
privind avortul. Pe de o parte însă, crestin-democratii sînt în 
concurență, pe acest domeniu, cu integriştii, traditionalistii, 
sau cu formulele autoritare care încearcă să instrumenta- 
lizeze religia; pe de altă parte, masa de practicanți rămîne, 
aşa după cum s-a observat în diferite țări, un remarcabil 
„heleşteu” de alegători pentru democraţia creştină, chiar 
dacă pluralismul politic al creştinilor a devenit o realitate şi 
la practicanți, al căror procentaj de voturi pentru partidele 
creştin-democrate tinde să scadă. Această masă reducîn- 
du-se, consecințele pe termen lung riscă să devină proble- 
matice pentru acestea. Ba, mai mult, scăderea numărului de 

mişcări supuse Bisericii le privează de militantii si de 
cadrele care au avut o mare contribuţie: în dezvoltarea 
acestora după război. Acest fenomen se observă mai ales în 
marile oraşe ca Berlin, Frankfurt, Roma înainte de 1993, 
unde votul pentru democrația creştină este superior aceluia 
al membrilor. Dar care este soliditatea unui vot căruia îi 
lipseşte un substrat solid, într-un moment cînd orientările 
grupurilor de alegători devin volatile? 

Or, comportamentul anumitor crestin-democrati față 
de problema morală nu este de natură să convingă alegătorii 
membri că democraţia creştină este cea mai bună pentru a 
apăra anumite valori. Această observaţie poate clarifica, a 
contrario, anumite rigiditäti: cînd, în Italia, doctrina lui 
Sturzo este scoasă în față şi cînd preşedintele Republicii, 
Oscar Luigi Scalfaro, îi aminteşte preşedintelui Consiliului, 
Silvio Berlusconi, la 10 mai 1994, cele trei principii de la 
care nu te poți abate, după părerea lui: să rămii fidel 
alianțelor si făuririi Europei, să păstrezi unitatea țării, să 
garantezi solidaritatea socială. În Franța, Pierre Méhaignerie, 
ministru al Justiţiei din mai 1993, a adoptat o linie fermă în 
privința „afacerilor” ce implică oamenii politici, angajîn- 
du-se să „nu întrerupă niciodată cursul justiției”, fiindcă este 
„indispensabil de a reinstaura în rîndul francezilor, certitu- 
dinea egalității tuturor cetățenilor în fața legii”. Étienne 
Fouilloux a ridicat aici o problemă fundamentală, „obse- 
dantă” spunea el: „Aceste batalioane numeroase de cadre 
catolice au insuflat măcar un pic din spiritul lor meca- 
nismelor a căror funcţionare o asigură sau au sucombat la 
sunetul trîmbițelor eficacitätii sau chiar ale puterii?”*, 

O a doua evoluţie structurală provine din modificarea 
programelor partidelor creştin-democrate. Mult timp origi- 
nale şi izolate, uneori batjocorite, victime ale ironiei, acestea 
au cunoscut totuşi un succes surprinzător, ducînd cu timpul 
la banalizarea lor: Europa, atenția acordată comunităților şi 
grupurilor intermediare, subsidiaritatea, regionalismul fac 
parte din patrimoniul comun al partidelor ce excludeau 

extremele. Acest succes al temelor îndrăgite de democrația 
creştină ridică o problemă dură în momentul în care adver- 
sarul cel mai comod, comunismul, nu mai este un pericol, 
atunci cînd societatea de consum, generalizată pînă la a 
deveni o societate hedonistă de consum într-o flagrantă 
contradicţie cu valorile morale tradiționale ale Bisercii, 
apare ca un adversar mai periculos. Aşa cum remarca 
Corriere della Sera din 30 iunie 1990, „comunismul a murit, 
iar democrația creştină mondială, globală, are victoria în 
mîini. Există însă un paradox care acum o face să se întrebe: 
ce este de făcut”? 

În contextul slăbirii ideologiilor, discursul democraţiei 
creştine nu mai pare să fie un discurs structurant al mili- 
tantismului. Fără îndoială, remarcile lui Pierre Letamendia 
apropo de CDS, la care acesta observă „un discurs 
creștin-democrat adesea putin elaborat şi asimilat de cadrele 
partidului”, se pot extinde şi la alte partide creştin-democrate 
europene. „Referirea la persoană şi la comunitate, scrie el, 
refuzul sistematic al socialismului şi liberalismului «săl- 
batic», amintirea valorilor spirituale şi de inspirație creştină, 
incantatia europeană constituie un discurs identitar, pro- 
teiform, ale cărui granițe cu un liberalism moderat sau cu un 
socialism îndulcit sînt greu de stabilit”. Nu era socialistul 
François Mitterrand cel care se declara un cercetător al „unei 
căi intermediare între liberalism, o înselätorie, şi colecti- 
vism, o piedică?” (Liberation, 10 mai 1984) Este adevărat că 
după Sturzo, Maritain, Borne, nu mai remarcăm o ideologie 
doctrinală aprofundată, specifică democraţiei creştine. Nu 
fiindcă filosofia de inspiraţie creştină ar fi epuizată, ci pentru 
că nu mai exista o filosofie vie a democraţiei creștine, aşă 
după cum o arată şi lucrările lui Paul Ricoeur sau Rémy 
Brague. Acest aspect nu este neliniştitor pentru democrația 
creştină fiindcă recitindu-i pe Sturzo, Maritain şi Borne, 
constatăm că aceştia sînt încă uimitor de moderni şi pot servi 
drept bază pentru o nouă acţiune. Însă democraţia creștină 
trebuie să se întrebe care este, astăzi, sensul unei politici de 


313 


JEAN-DOMINIQUE DURAND 


inspirație creştină, al viziunii despre om conform cresti- 
nismului. Or, Bisericile s-au îndepărtat de aceasta sub 
influența Conciliului Vatican II, dar şi fiindcă conflictele 
religioase au dispărut ori s-au atenuat foarte mult; problema 
învățămîntului este un bun exemplu în acest sens si doar 
avortul rămîne o piatră de moară importantă. Partidele 
creştin-democrate sînt contestate nu numai în interiorul 
Bisericii, ci şi în rîndul integriştilor sau al progresiştilor. 
Dezamorsarea vechilor conflicte, teama că un partid va 
recupera religia, observaţia că acestea nu au putut împiedica 
secularizarea şi că mişcările Bisericii sînt, fără îndoială, cele 
mai indicate pentru promovarea „noii evanghelizări”, toate 
acestea demonstrează faptul că democraţia creştină nu mai 
poate conta pe Biserică. În schimb, ea poate beneficia, 
indirect, de revenirea în forță a doctrinei sociale a Bisericii 
catolice, reactivată de loan-Paul al II-lea prin enciclicele 
Loborens exercens (1981), Sollicitudo rei socialis (1987), 
Centesimus annus (1991) şi de acţiunea unui papă al cărui 
mesaj se potriveşte, în multe privinţe (democraţie, drepturile 
omului), cu acela al partidelor. 

Provocările la care democraţia creştină trebuie să facă 
față sînt numeroase şi stresante: de la national-popularism la 
ideologia simplificatoare, atît de activă în ţările eliberate de 
sub comunism, dar şi în Europa Occidentală; criza Statu- 
luiprovi dentä, a sărăciei şi a şomajului, problemele ridicate 
de făurirea unei Europe din ce în ce mai complexe, de desco- 
peririle genetice, de riscurile manipulării speciei umane. 
Pentru viitorul partidelor creştin-democrate, problema stra- 
tegiei, a recompunerii lor are o importanță crucială. Pro- 
blema este de a şti dacă acest lucru este posibil fără a pierde 
din vedere originile şi fără a „îndulci” mostenirile. 

ACI - Azione Cattolica Italiana (Acţiunea Catolică Italiană) 
ACJF - Association catholique de la Jeunnesse française 

Propunem aici doar cîteva materiale dintr-o masă con- 
siderabilă de publicaţii, lăsînd deoparte amintirile şi memo- 
riile protagoniştilor, culegerile de documente şi biografiile. 
A indica aceste studii, deşi preţioase, ne-ar duce prea 
departe. Vom semnala totuşi două colecţii utile: „Politiques 
et chrétiens” publicată de Beauchesne (Paris), sub condu- 
cerea lui Jean Dominique Durand şi Regis Ladous, în care 
majoritatea titlurilor se referă la crestin-democratie în 
Europa: Robert Schuman, Konrad Adenauer, Aldo Moro, 
Edmond Michelet, Eamon De Valera; un volum despre 
Alcide De Gasperi este în pregătire; „Il pensiero politico e 
sociale dei catolici italiani” este o colecţie editată de Stu- 
dium la Roma, condusă de Fausto Fonzi; ca şi colecția pre- 
cedentă, ea propune profile biografice urmate de antologii. 

Nu menţionăm nici istoriile generale ale Bisericilor 
creştine, ale gîndirii politice, ale partidelor politice, ale 
diferitelor naţiuni, în care putem găsi multe informaţii pentru 
care sîntem îndatorați. Multe din studiile personale, 
semnalate în note, nu sînt reluate aici. 

În ceea ce priveşte sursele, publicațiile Internaționalei 
Creştin-Democrate, ale Uniunii Europene Crestin-Demo- 
crate şi ale Partidului Popular European, ale căror sedii se 
află la Bruxelles, sînt de un mare ajutor. În general, arhivele 
diferitelor partide pot fi consultate, dar adesea sînt lacunare 
şi prost întreținute, fiindcă nu au fost depozitate întrun 
Centru de arhive publice, ca în cazul celor ce aparțineau 
partidelor din Franța (MRP, Centrul Democratic, Centrul 
Democraţie şi Progres, CDS), ce pot fi consultate la Arhivele 
Naţionale din Paris. Doar patru mari centre de documentare 

la Leuven, pe lîngă Universitatea Catolică, centrul cel mai 

Jahrhundert, Köln, Böhlau, 1988, 291 p. 

Maurice VAUSSARD, Histoire de la Démocratie 

chrétienne, France-Belgique-ltalie, Paris, Seuil, 1956, 333 

Western Europe 1820-1953, Londra, Routledge and Kegan, 
1957, 461 p. 

Mai multe lucrări oferă monografii ale diferitelor 

Niels ARBOL, 1 Democristiani nel Mondo, Torino, Paoline, 
1990, 479 p; Camillo BREZZI, I partiti democratici cristiani 
d'Europa, Milano, Teti ed., 1979, 301 p; Hans J. VEEN 
(dir), Christlichdemokratische und Konservative parteien in 
Westeuropa, Paderborn-Zürich, Schöningh Verlag, 1991- 
1994: patru volume trec în revistă aceste partide, după țări; 
Frank WENDE, Lexikon zur Geschichte der Parteien in 
Europa, Stuttgart, Krönen, 1981, 890 p. Mai sintetici sînt 
Giorgio VECCHIO, La Democrazia cristiana in Europa 
1891-1963, Milano, Mursia, 1965, 206 p. şi Karl-Egon 
LOHNE, 1] cattolicesimo politico nel XIX e XX secole, 
Bologna, Il Mulino, 1991, 356 p. 

acest ansamblu; Hugues PORTELLI, Thomas JANSEN 
(dir), La Démocratie chrétienne force internationale, Paris 
X- Nanterre, 1986, 509 p; Bartolo GARIGLIO (dir), 1 
programmi politici dei movimenti cattolici democratici, 
Milano, Angeli, 1987, 219 p; Hugues PORTELLI (dir) Les 
démocrates-chrétiens et l’économie sociale de marché, 
Paris, Economica, 1988. 

Despre internationalismul democrației creştine, cel 
mai important studiu este acela al lui Roberto PAPINI, 
L’ Internationale démocrate-chrétienne 1925-1986, Paris, 
Cerf, 1988, 238 p. O lucrare indispensabilă privind problema 
europeană este cea a lui Philippe CHENAUX, Une Europe 
vaticane? Entre le plan Marshall et les Traités de Rome, 
Bruxelles, 1990. 

Despre Biserică şi democraţie 

O prezentare de ansamblu găsim în lucrarea lui 
Antonio ACERBI, Chiesa e democrazia. Da Leone XIII al 
Vaticano II, Milano, Vita e Pensiero, 1991, 350 p., şi în 
lucrarea lui Guido VERUCCI, La Chiesa nella società 
contemporanea, Bari, Laterza, 1988, 494 p. 

Pentru o corectă plasare în context a democraţiei 
creştine, avem lucrările lui Hans MAIER, L'Eglise er la 
démocratie. La deuxième Démocratie chrétienne en France, 
1891-1902, Paris, Seuil, 1965, 286 p., şi Jean-Dominique 
DURAND, „L'Eglise et la démocratie politique en Italie au 
lendemain de la deuxième guerre mondiale” in Alain 
DIERKENS (dir). Le libéralisme religieux, Bruxelles, 1992, 
pp 7793. 

Revista Concilium a consacrat un numär Bisericii si 
democratiei crestine (nr.213, 1987). 

Despre locul democraţiei în gîndirea politică creştină: 
Giorgio CAMPANINI, Cristianesimo e democrazia. Studi 
sul pensiero politico cattolico del'900, Brescia, Morcelliana, 
1980, şi Pietro SCOPPOLA, „La democrazia nel pensiero 
cattolico del Novecento” în Storia delle idee politiche, 
economiche e sociali, VI, Torino, UTET, 1972, pp.109190. 


Despre destinele naţionale ale democraţiei 

creştine 

O vedere de ansamblu pentru Germania este oferită de 
Joseph ROVAN, Le catholicisme politique en Allemagne, 
Paris, Seuil, 1956, 289 p. Foarte importantä este Histoire de 
l'Allemagne publicată de Seuil în 1994. Mai trebuie să 
adaugăm lucrarea lui Giinter BAADTE, Anton RAUSCHER 
(dir), Christen und Demokratie, Viena, Styria, 1991, 165 p. 
Despre Centru, clasicul R.MORSEY, Die deutsche 
Zentrumspartei 1917-1923, Diiseldorf, Drost, 1966, 651 p., 
şi Heinz HURTEN, Deutsche Katholiken 1918-1945, 
Paderborn, Schâningh Verlag, 1992, 700 p. 

Studiile despre CDU sînt numeroase; dintre cele mai 
recente le vom reţine pe acelea ale lui Winfried BECKER, 
CDU und CSU (19451950 ), Mainz, HaseKoelher Verlag, 
1987, 510 p., şi Hans-Otto KLEINMANN, Geschichte der 
CDU, Stuttgart, DVA, 1993, 544 p; în limba franceză: Jean 
JULG, La Démocratie chrétienne en RFA, Paris, Economica, 
1985, 382 p. Lucrarea :mai generală a lui Kurt 
SONTHEIMER, Die Adenauer Ära. Grundlegung der 
Bundesrepublik, Miinchen, DTV, 1991, 250 p., permite 
plasarea CDU/CSU în perspectivă. 

Despre partidele de inspiraţie creştină belgiană si 
olandeze, cele mai importante sînt. cele ale lui Jean 
BEAUFAYS, Les partis catholiques en Belgique et aux 
Pays-Bas, 19181958 , Bruxelles, Bruylant, 1973, 778 p., şi 
A. SIMON, Le parti catholique belge (18301945), 
Bruxelles, La Renaissance du Livre, 1958, 155 p. 

Volumele importante conduse de Emmanuel 
GERARD şi Paul WYNANTS, Histoire du mouvement 
ouvrier chrétien en Belgique, Leuven, Leuven University 
Press, 2 vol., 1994, 399 şi 645 p., oferă o bună clasificare. 

Mai multe lucrări dau o viziune de ansamblu asupra 
locului Bisericii catolice în societatea spaniolă: José 
ANDRES GALLEGO, Pensamiento y acción social de la 
Iglesia en España, Madrid, España Calpe, 1984; Frances 
LANNON, Privilege, Persecution and Prophecy. The 
Catholic Church in Spain 18751975 , Oxford, Clarendon 
Press, 1987, 276 p. şi Alfonso BOTTI, Nazional- 
cattolicesimo e Spagna nuova (18811975) , Milano, 1992, 
194 p. Despre relațiile dintre Biserică şi Stat: José Manuel 
CUENCA TORIBIO, Relaciones Iglesia-Estado en la 
España contemporanea, Madrid, Alhambra, 1989, 205 p. 

Despre perioada franchistă, importantă este teza lui 
Guy HERMET, Les catholiques dans l’ Espagne franquiste, 
Paris, FNSP, 2 vol. 1980-1981, 370 şi 452 p., la care mai 
trebuie să adăugăm Javier TUSELL, La oposiciôn 
democrática al franquismo 1939-1962, Madrid, Planeta, 

1977. Acesta din urmă este autorul unei importante Historia 
de la Democracia Cristiana en Espaiia, Madrid, Edicusa, 2 
vol., 1974, 366 şi 333 p., şi Oscar ALZAGA, La primera 
democracia cristiana en España, Madrid, Ariel, 1973, 355 
p., sau Hilari RAGUER, Unió Demôcratica de Catalunya i 
el seu temps, Montserrat, 1976. 

Pentru Franța, date generale sînt furnizate de René 
REMOND (dir), Forces religieuses et attitudes politiques 
dans la France contemporaine, Paris, FNSP, 1965, 397 p., 
JeanMarie MAYEUR, Catholicisme social et Démocratie 
chrétienne. Principes romains, expériences françaises, Paris, 
Cerf, 1986, si Émile POULAT, Liberté/ Laïcité. La guerre 

Despre origini, Jean-Baptiste DUROSELLE, Les 
débuts du catholicisme social en France, Paris, PUF, 1951, 
787 p., fără a-l neglija pe Jacques GADILLE (dir.), Les 
catholiques libéraux au XIXe siècle, Grenoble, PUG, 1974, 
595 p., sau pe Marcel PRELOT, Le libéralisme catholique, 

enciclicei Rerum novarum oferä multe perspective. 

Despre Sillon dispunem de lucrärile renumitei Jeanne 
CARON, Le Sillon et la Démocratie chrétienne 1894-1910, 
Paris, Plon, 1967, 798 p, iar în ceea ce priveşte perioada 
dintre cele două războaie mondiale, Jean-Claude 
DELBREIL face o descriere completă în teza sa Centrisme 
et Démocratie chrétienne en France. Le Parti Démocrate 
populaire des origines au MRP, Paris, Publications de la 
Sorbonne, 1990, 481 p.; merită de asemeni toată atenția 
Jean-Louis LOUBET DEL BAYLE, Les Non-Conformistes 
des années trente. Une tentative de renouvellement de la 
pensée politique française, Paris, Seuil, 1964. 

MRP a dat naştere la numeroase studii. Articolul lui 
René REMOND, foarte sintetic, „Democratie chrétienne en 
France au lendemain de la Deuxième Guerre mondiale, 

contribution à une étude comparative des forces politiques 
entre la France et l'Italie” în Storia e Politica, 1975, 

Pierre LETAMENDIA, Le MRP, Thèse de Science 

1966, reeditată în 1976, 339 p. 

Despre refacerea democraţiei creştine după război ne 
informează Jean-Dominique DURAND în L'Eglise 
catholique dans la crise de l'Italie (19431948) , Roma, EFR, 
1991, 863 p, Pietro SCOPPOLA, în La proposta politica di 
De Gasperi, Bologna, Il Mulino, 1977, 332 p, şi Agostino 
GIOVAGNOLI în La cultura democristiana, Bari, Laterza, 
1991, 313 p. 

Despre DCI există două studii în limba franceză: Le 
Parti Démocrate-Chrétien en Italie al lui Jean-Paul 
CHASSE-RIAUD, Paris, Colin, 1965, 426 p., şi Le Parti 
Démocrate-Chrétien italien al lui Thierry GODECHOT, 
Paris, LGDI, 1964, 303 p. Avem de asemenea 1] Partito 
cristiano al potere. La DC di De Gasperi e di Dossetti, 
19451954 , Florenţa, Vallecchi, 1974, 572 p. şi Il partito 
cristiano e l'apertura a sinistra. La DC di Fanfani e di Moro 
19541962 , Florenţa, Vallecchi, 1977, 383 p. 

Stefano TRINCHESE a publicat recent un frumos 
studiu despre influența catolicismului german în Italia, 
Governare dal Centro: il modello tedesco nel „cattolicesimo 
politico” italiano del'900, Roma, Studium, 1994, 247 p. 

Datorită lucrărilor lui Manuel BRAGA DA CRUZ, 
putem înțelege foarte bine situația din Portugalia: As 
Origens da Democracia Cristã e o Salazarismo, Lisabona, 
Presença, 1988, 294 p. 

Despre Elveţia avem o remarcabilă sinteză în lucrarea 
lui Urs ALTERMATT, Le catholicisme au défi de la 
modernité. L'histoire sociale des catholiques suisse au XIX 
et XX" siècles, Lausanne, Payot, 1994, 395 p. 

Lucrările privind „cealaltă Europă” sînt încă foarte 
dispersate. Trei monografii de partid au fost publicate prin 
grija Centrului Internaţional Creştin-Democrat de Informare 
şi Documentare de la Roma: Le Parti populaire 
tchécoslovaque, de Bohumir BUNZA, 1971, 55 p., Le Parti 
chretien du Travil polonais, a lui Konrad SIENIWIECZ, 
1975, 52 p., Le Parti populaire démocratechrétien de 
Hongrie 19441949 , 1982, 47 p. 

Alte informatii mai pot fi gäsite în numeroase 
colocvii, cum ar fi Democrazia cristiana e partiti popolari 
nell'Europa Centro-orientale de Franco BRUNO, Palermo, 
Centro Siciliano Sturzo, 1991, 129 p., şi Les religions à l Est 
de Patrick MICHEL (dir.), Paris, Cerf., 1992, 204 p. 

J.-D. Durand este binecunoscută, iar realizarea autorului este cu 

